
FORORD 


I  denne  2den  Samling  af  mine  Studier  og  Essays  er 
den  første  af  Afhandlingerne  helt  ny;  den  anden 
har  tildels  været  trykt  1886  i  »Nordisk  Tidsskrift« 
(det  Letterstedtske),  men  som  Aarstallet  ved  dens  sidste 
Halvdel  viser,  er  dette  Afsnit  en  ny  Tilføjelse;  den 
tredie  blev  oprindelig  trykt  i  »Dania« s  3 die  Bind.  Og- 
saa  det  tidligere  Trykte  er  imidlertid  blevet  forsynet 
med  mindre  Rettelser  og  Smaatillæg. 

Til  den  ifjor  udkomne  iste  Samling  har  jeg  to 
Rettelser  at  gøre.  Der  siges  S.  227  i  Anmærkningerne 
under  Texten,  at  Oehlenschlæger  var  udenlands,  da 
Heiberg  disputerede  for  Doktorgraden,  og  saaledes 
hindret  i  at  være  tilstede  ved  Disputatsen.  Ved  selve 
Akten  var  han  dog  i  Virkeligheden  nærværende  (se 
Mynster,  Mindeblade  fra  Oehl.  og  hans  Kres,  S.  274); 
men  han  var  ikke  her  i  Landet,  dengang  H.'s  Afhand- 
hng  censureredes,  og  derfor  kom  han  ikke  til  at  del- 
tage i  Censuren  eller  optræde  som  beskikket  Opponent, 
hvortil  han  ellers  vilde  have  været  selvskreven  i  Egen- 
skab af  Professor  i  Æsthetik.  Heibergs  egen  »Doktor- 
vise ved  Reformationsfesten«,  i  hans  poetiske  Skrifter, 


IV 


indcliolJcr  skæmtefulde  licntydnin<(cr  saavcl  til  den 
lant^varige  Handlin«^  som  til  Opponenten  Dampe;  han 
besynger  heri  en  anden  Doktorand,  nemlig  Baron, 
Dr.  jiir.  C.  L.  Adeler,  der  den  27.  Okt.  1817  pintes 
ligcsaa  længe  som  han  af  sine  Opponenter.  —  Naar 
det  S.  236  ved  en  Uagtsomhed  hedder,  at  »Messager 
fran^^ais  du  Nord«  redigeredes  1825  af  Gyllembourg, 
Heibergs  Stedfader,  beror  dette  paa  en  Forvexling  med 
II.  A.  Gyllen  borg,  som  var  Tidsskriftets  Redaktør; 
C.  \\  Gyllembourg-Ehrcnsviird  var  allerede  død   181 5. 

E.   G. 


SPANSK  DIPLOMAT  OG  DANSK 
HOFMAND. 

EN  LEVNEDSSKILDRING.*) 


DON  Alfonso  Maria  de  Aguirre  y  Gadea, 
Greve  af  Yoldi,  fødtes  i  Granada  af  gammel 
spansk  Adelsslægt  den  24.  Januar  1764.  Hans  Fæ- 
drenenavn Aguirre  træffes  oftere  i  Spaniens  Adels- 
historie, og  denne  Familie  har  bl.  a.  en  lærd  Kardinal 
at  opvise  paa  sine  Slægtstavler,  i  17de  Aarhundredes 
anden  Halvdel.  Men  Titelen  som  Greve  af  Yoldi, 
hvilken  ogsaa  er  spansk  og  hidrører  fra  i8de  Aarh.'s 
Begyndelse,    havde    han    fra   sin    Moder**),    der    hed 


*)  Hovedkilden  til  denne  Fremstilling  er  hvad  der  findes  af 
Grev  Yoldi's  efterladte  Papirer  i  det  kgl.  Bibliothek  i  Kjø- 
benhavn,  nemlig  hans  dels  paa  Spansk,  dels  paa  Fransk 
førte  Dagbog  1800—51  (Ny  kgl.  Saml.  2164  c,  4to),  en 
Brevkopibog  1796— 1806  (Ny  kgl.  Saml.  I397ba,  Fol.) 
og  Resterne  af  hans  officielle  Korrespondance  som  Ge- 
sandt 1802 — 13  (Ny  kgl.  Saml.  1397  a,  Fol.);  nogle  Sager 
vedkommende  ham  findes  ogsaa  i  Ny  kgl.  Saml.  444  g, 
Fol.  Bibliotheket  købte  Papirerne  i  sin  Tid  af  Kapt. 
C.  A.  Krag. 
**)  De  saakaldte  ^Ti'tulos  de  Castilla*  kunde  gaa  i  Arv  til 
den  ældste  Datter,  naar  der  ingen  Sønner  var. 

E.  Gigas:    Litteratur  og  Historie.    II.  I 


Dona  Maria  Josefa  Yoldi  og  Mcndicoa,  og  hendes  Slægt 
stammede  fra  Byen  San  Roque  ved  Gibraltar.  Her 
boede  vor  Yoldi's  Mormoder,  som  døde  1797,  i  et 
Familiepalads  sammen  med  en  Datter,  Doiia  Inés,  der 
var  Enke.  Da  Bedstemoderen  var  død,  skriver  Don 
Alfonso  til  sin  Moder  i  Granada:  »Jeg  mener,  at  før 
min  Tante  forlader  San  Roque,  bør  hun  underrette 
Dem  om,  hvad  Tilstand  Huset  er  i,  og  om  det  be- 
høver nogen  Reparation.  Det  er  jo  Deres  Ejendom 
og  fortjener  at  holdes  i  Hævd,  ikke  saameget  for  dets 
mulige  Værdi,  som  fordi  det  viser,  hvor  Familien 
Yoldi's  Hjemsted  var;  og  slige  Vidnesbyrd  ere  ved 
visse  Lejligheder  til  megen  Ære  og  Gavn  for  en  Fa- 
milie. Desuden  har  jeg,  kære  Moder,  lært  i  disse 
ulykkelige  Tider,  vi  leve  i,  hvor  jeg  har  set  saamange 
og  saa  forbavsende  Omvæltninger,  at  Grundejendom 
er  den  solideste  Rigdom,  og  at  en  Smule  Hus  eller 
Vinbjerg  er  mere  værd  end  Statspapirer,  Diamanter, 
rede  Penge  og  Embeder.«  Alfonso's  Fader  —  om 
,  hvem  Sønnen  slet  ikke  taler  i  de  Breve  og  Dagbøger, 
jeg  kender,  og  som  maa  være  død  tidlig  —  har  været 
gift  to  Gange;  af  første  Ægteskab  levede  en  Søn, 
D.  Antonio  Maria  de  Aguirre.  Desuden  nævner  Al- 
fonso ofte  tre  Søstre,  men  om  de  alle  vare  hans  Hel- 
søstre, kan  ikke  siges.  Sikkert  er  det,  at  den  ene, 
Inés  Maria,  var  yngre  end  han:  hun  var  født  1766  i 
Granada  og  ægtede  Jacob  Gottfried  Greve  af  Rechteren- 
Almeloo,  Herre  til  Gramsberg,  hollandsk  Gesandt  i 
Madrid  til  1793;  siden  gik  han  over  i  spansk  Tjeneste 
og  benyttedes  til  forskellige  diplomatiske  Sendelser;  de 

havde  en  Søn  ved  Navn  Jacob,  født  1789*).  Den 
anden  Søster,  Maria  Josefa,  var  gift  med  D.  Manuel 
Doz  i  Madrid,  som  døde  1797;  der  var  flere  Børn. 
Endelig  var  Francisca  de  Paula,  den  tredie,  bleven  gift 
med  en  Officer  ved  Kongen  af  Spaniens  wallonske 
Garde,  hvis  Navn,  Viard  de  Santilly,  tyder  paa  fransk 
Herkomst;  han  blev  Brigadeer  i  1795  og  var  i  flere 
Aar  Kommandant  i  Barcelonas  Citadel. 

Yoldi  taler  selv  om,  at  den  spanske  Kongefamilie 
altid  havde  vist  hans  Slægt  megen  Naade,  og  bl.  a.  af 
spredte  Notitser  i  hans  efterladte  Papirer  kan  da  ogsaa 
ses,  at  hans  Embedskarriere  ret  hurtig  førte  ham  til 
anselige  Stillinger.  Diplomatien  blev  hans  Fag,  og 
kort  Tid  efter  at  han  i  1786  var  kommen  til  Madrid 
for  første  Gang,  udsendtes  han  som  Gesandtskabs- 
Attaché.  Paa  denne  Maade  lærte  han  i  henved  femten 
Aar  at  kende  »mange  Menneskers  Byer  og  Skikke«; 
saaledes  var  han  fire  Aar,  1788 — 91,  som  Legations- 
sekretær ved  det  spanske  Gesandtskab  i  Holland,  der- 
efter flere  Aar  i  St.  Petersborg  i  samme  Egenskab, 
siden  i  Paris  (under  Direktoriet)  —  en  Tid  lang  endog 
som  Chargé  d'affaires,  medens  ^ambassadøren  var  fra- 
værende; derfra  kom  han  i  Efteraaret  1797  til  Wien 
som  Legationssekretær.  Allerede  i  Holland  maatte  Yoldi 
gentagne  Gange  besørge  Korrespondancen  med  Rege- 
ringen, under  Gesandten  Sanafé's  hyppige  Fraværelse, 
og  det  til  dennes  og  Ministeriets  store  Tilfredshed,  saa 
at  hans  Gage  snart  steg.  Han  var  i  dette  Land  Vidne 
til  det  orangistiske  Partis  Kamp  for  at  genvinde  Magten 


*)  Sig.  Genealogisches  Handbuch  f.  1803,  Frankfurt  a.  M. 


og  stod  i  Venskabsforhold  til  dets  Fører,  den  unge 
Willcm  Gustaf  Frederik  Bentinck  (f.  1762,  død  1835). 
Den  diplomatiske  Virksomhed  afbrødes  to  Gange  ved 
Ophold  i  Madrid,  hvor  han  arbejdede  som  Embeds- 
mand i  Udenrigsministeriet.  I  den  spanske  Statskalen- 
der for  1794  staar  han  som  »Oficial«  af  éte  Klasse  i 
iste  »Secretaria  de  Estado«  ;  det  kgl.  Bibliothek  har  ikke 
de  følgende  Aargange  (1795 — 99)»  "^^"  han  maa  snart 
være  vendt  tilbage  til  Posten  i  St.  Petersborg;  den  i 
Frankfurt  udgivne  »Neues  genealogisches  Reichs-  und 
Staatshandbuch«  for  1795  opfører  ham  nemlig  som 
Legationssekretær  der.  Anden  Gang  var  1798 — 1800, 
saa  at  det  ses,  at  Stillingen  i  Wien  beholdt  han  ikke 
længe;  det  var  ogsaa  hans  oprigtige  Ønske  (udtalt  i 
Brev  til  Moderen  af  2.  Febr.  1797)  snart  at  komme 
til  Ro  i  sit  Fædreland. 

Den  danske  Minister  i  Madrid,  Baron  Schubart, 
skriver  1799  til  sin  Søster,  Grevinde  Reventlow*): 
»Jeg  har  utallige  Ting  at  fordre  i  Regeringens  Navn; 
men   den   unge  Ministers   hovmodige  Optræden**)  er 


*)  Se  Schubarts  egenhændige  Optegnelser  i  det  kgl.  Biblio- 
thek (Ny  kgl.  Saml.  1386  d,  Fol.).  Baronens  Brevkopi 
er  dateret  2.  Febr.,  men  hans  Datoer  ere  ofte  ikke  til 
at  stole  paa. 
**)  D.  Mariano  Luis  de  Urquijo  var  Udenrigs-  og  Finans- 
minister fra  Aug.  1799  ^il  ^^c-  1800.  Denne  Mand  er 
bleven  bedømt  temmelig  forskelligt  baade  som  Politiker 
og  som  Karakter;  tildels  naaede  han  —  hedder  det  — 
sin  indflydelsesrige  Stilling,  fordi  han  en  Tid  var  Gen- 
stand for  den  vellystige  Dronning  Maria  Luisa's  Kærlig- 
hed. Sig.  Baumgarten,  Gesch.  Spanien's  vom  Ausbrudi 
der  franz.  Revolution,  I,  S.  98. 

utaalelig,  ikke  mindre  end  den  Ligegyldighed,  hvor- 
med han  behandler  endog  de  vigtigste  Sager.  Jeg 
søger  at  vinde  hans  Gunst,  men  det  er  spildt  Umag. 
Jeg  er  meget  ofte  nødt  til  at  henvende  mig  til  Uden- 
rigsministeriets Embedsmænd,  og  den  første  af  disse 
er  Hr.  d'Aguire  [sic]  y  Yoldi,  som  heldigvis  er  min 
Ven  fra  Haag,  hvor  han  var  Legationssekretær.  Jeg 
maa  tilstaa,  at  han  ofte  er  mig  til  Nytte  ved  at  ex- 
pedere  adskillige  meget  indviklede  Sager,  endog  uden 
Ministerens  Vidende*);  men  desværre  bliver  han  ikke 
længe  i  Embedet.  Man  taler  allerede  om  hans  Ud- 
nævnelse til  Afsending  i  Kjøbenhavn;  thi  han  vækker 
Skinsyge  hos  den  unge  Minister,  der  fjerner  alle  dem, 
om  hvem  han  tror,  at  de  kunne  tragte  efter  at  ind- 
tage  hans  Plads,    og   man   hører  ikke  Tale  om  andet 


*)  Et  andet  Sted  i  sine  Optegnelser  (Brev  til  Grevinde  Re- 
ventlow af  26.  Marts  1799)  bringer  Schubart  igen  For- 
holdene i  det  spanske  Udenrigsministerium  paa  Tale. 
»Jeg  vedbliver  stadig  med  at  overlevere  den  unge  Mi- 
nister skriftlige  Forestillinger,  der  sædvanligvis  blive  lige- 
saa  virkningsløse  som  ubesvarede,  hvilket  er  ærgerligt  af 
Hensyn  til  de  Krav,  vi  fremtidig  maatte  have  Ret  til  at 
stille.  Som  jeg  før  har  sagt  dig,  har  jeg  skaffet  mig 
Venner  blandt  Embedsmændene  i  Ministeriet,  og  de 
redde  undertiden  de  Skrivelser  fra  Forglemmelse,  som 
jeg  præsenterer,  og  som  den  unge  Minister  kaster  ringe- 
agtende paa  sit  Skrivebord  uden  at  læse  dem.  Jeg  med- 
deler da  disse  Embedsmænd,  hvor  han  har  lagt  dem, 
for  at  de  kunne  tage  dem  bort  uden  hans  Vidende  og 
expedere  dem,  saa  at  han  kun  behøver  at  skrive  under, 
hvilket  han  gør  uden  at  bryde  sig  om  Indholdet  af  ved- 
kommende Dokument.  Se,  saaledes  behandler  man  For- 
retninger i  dette  Land. 4 


end  lutter  Landsforvisninger.  De  fornemste  Adelsmænd 
i  Landet,  de  Mænd,  der  ere  mest  fremragende  ved 
Fødsel  og  Rigdom,  blive  ubarmhjertig  afsatte,  saasnart 
Hr.  de  Urquijo  formoder  mindste  Tanke  hos  dem  om 
at  sætte  sig  op  imod  ham.«  Og  lidt  senere  ytrer  han: 
»Jeg  har  nu  allerede  tilendebragt  adskillige  af  mine 
Hverv,  især  ved  den  Bistand,  som  min  Ven,  Hr.  d'Aguire 
V  Yoldi,  har  ydet  mig.«  Schubarts  Ord  om  Yoldi  som 
Genstand  for  Ministerens  Mistænksomhed  stemme  med 
nogle  Ytringer  af  hans  Ven  til  en  tidligere  Kollega  i 
Madrid*).  Denne  havde  tilbudt  at  være  hans  Korre- 
spondent i  den  spanske  Hovedstad  og  som  saadan  tjene 
ham  paa  bedste  Vis,  og  idet  Yoldi  udtaler  sin  hjerte- 


♦)  Yoldi  til  D.  Garci'a  Gomez  Xara,  Kbhvn.  5.  Okt.  1802. 
Om  denne  Xara  eller  Jara  fældes  just  ikke  nogen -videre 
gunstig  Dom  af  den  spanske  Statsmand  José  Garcia  de 
Leen  y  Pizarro,  der  havde  tjent  sammen  med  ham  i 
Udenrigsministeriet  (se  Pizarro's  »Memorias«,  I,  Madr. 
1894,  S.  85).  ^Han  var  kommen  ind  i  Ministeriet,  fordi 
han  var  fra  Estremadura  ligesom  Godoy,  og  nød  som 
Subaltern  megen  Gunst,  paa  Grund  af  at  hans  Fader 
styrede  Hertugens  [o:  Godoy's]  Græsgange.  Hans  Be- 
gavelse var  jævn,  og  hans  Viden  gik  ikke  ud  over  det 
Rutinemæssige;  men  han  besad  de  Egenskaber,  som 
slige  halvstuderede  Karle  almindeligvis  medbringe  til  den 
diplomatiske  Løbebane:  Uhøflighed,  Ondskabsfuldhed, 
simpelt  Rænkesmeden,  ikke  saa  lidt  Sladderagtighed  og 
Angiveri,  Hovmod  og  endelig  absolut  Uduelighed  til 
diplomatiske  Forretninger,  men  ganske  vist  passende 
Lavsind  og  Snedighed  til  Rænkespil  af  underordnet  Art.* 
Det  maa  imidlertid  bemærkes,  at  selv  Pizarro's  intime 
Ven  Alcala  Galiano  siger  om  ham  (i  sine  Memoirer),  at 
han  > unægtelig  havde  en  slem  Tunge«. 


lige  Tak  for  Tilbudet,  tilstaar  han,  at  han  under  sine 
tidligere  Ophold  i  Madrid  ikke  har  haft  Tanke  for 
eller  Lejlighed  til  at  skaffe  sig  de  behørige  fordelagtige 
Forbindelser.  »Som  Embedsmand  i  la  Secretaria  [neml. 
»de  Estado« ,  Udenrigsministeriet]  var  jeg  overlæsset 
med  Arbejde  og  bestandig  omgiven  af  vanskelige  For- 
hold, som  De  ikke  er  uvidende  om,  og  som  naturlig- 
vis maatte  faa  en  Mand,  der  ikke  var  øvet  i  Hof- 
intriger og  Rænker,  til  at  holde  sig  indenfor  den  af 
hans  Forretninger  anviste  Kres  og  kun  omgaas  Kol- 
legaer og  andre  Personer,  til  hvilke  min  Embedsstilling 
bragte  mig  i  Forhold,  —  alt  for  at  undgaa  Forbindel- 
ser, som  en  skønne  Dag  kunde  kompromittere  mig. 
Jeg  opfyldte  mine  Embedspligter,  saa  godt  jeg  forstod 
og  formaaede,  og  gjorde  alt  det  gode,  de  tillod  mig, 
uden  at  min  Samvittighed  hidtil  har  anklaget  mig  for 
med  Villie  at  være  traadt  Nogen  for  nær.  Med  saa- 
danne  Grundsætninger  og  saadan  Optræden  burde  jeg 
jo  have  nogle  Venner,  hvis  disse  ikke  overhovedet 
vare  saa  sjeldne,  eller  i  det  mindste  kunde  jeg  have 
Grund  til  at  smigre  mig  med  ingen  Fjender  at  have. 
Men  hvem  ramme  ikke  Misundelsens  Pile,  og  hvem 
kan  under  sin  Karriere  undgaa  at  støde  an  mod  Andres 
Interesser?«  Af  samme  Brev  erfares,  at  det  var  Konge- 
parrets mægtige  Yndling,  Don  Manuel  Godoy  (»Freds- 
fyrsten«), der  som  Udenrigsminister*)  havde  foranlediget 
Yoldi's  Ansættelse  som  »Oficial  de  la  Primera  Secre- 
taria de  Estado«;  det  gør  Urquijo's  UviUie  imod  ham 
endnu  begribeligere.    Og  i  denne  Omstændighed  finder 


•)  Han  afskedigedes  28.  Marts  1798. 


man  ogsaa  nogen  Forklaring  af  den  Omtale,  som  bliver 
Yoldi  til  Del  i  J.  G.  de  Lean  y  Pizarro's  før  citerede 
Selvbiografi*).  Pizarro,  der  ogsaa  havde  været  ude 
som  Legationssekretær,  fortæller,  at  i  1799  vilde  Uden- 
rigsminister Urquijo,  hans  gode  Ven,  gerne  have  ham 
hjem  til  Spanien:  »han  tilkendegav  mig  det  med  de 
hædrende  Udtryk,  at  man  trængte  til  mig,  at  jeg  var 
ifærd  med  at  rykke  op  til  den  første  Plads,  d.  v.  s.  som 
Oficial  Mayor,  m.  m.  Det  kunde  nu  være  sandt  nok; 
men  der  var  ogsaa  —  hvilket  ikke  var  mig  ubekendt  — 
en  stor  indbyrdes  Partikamp  i  Ministerialkontoret. 
Aguirre  y  Yoldi,  der  var  Oficial  Mayor,  kunde  ikke 
udstaa  Santibånez  og  Castro,  som  med  Rette  nød  Mi- 
nisterens særlige  Gunst;  han  var  bange  for  at  blive 
forsat  fra  sin  Stilling,  hvori  han  befandt  sig  vel  paa 
Grund  af  sin  Lyst  til  at  have  Indflydelse  og  blande 
sig  i  Alt,  og  de  Andre  ønskede  ganske  rigtig  at  faa 
ham  sat  paa  Døren,  af  Frygt  for  ham  og  af  naturligt 
Ønske  efter  Avancement.  Da  jeg  skulde  følge  efter 
Aguirre  og  var  efter  Ministeriets  Sind,  ønskede  man 
naturligvis  mit  Komme,  for  at  det  kunde  bevirke  den 
Andens  Bortgang.  D.  Juan  del  Castillo,  der  var  den 
næste  efter  mig,  sluttede  sig  imidlertid  til  Aguirre 's 
Parti;  og  da  jeg  ikke  var  begærlig  efter  Avancement 
og  altid  har  haft  meget  imod  at  tilføje  Næsten  Skade 
og  mod  alle  voldsomme  Kriser  i  Embedskarrieren,  og 
paa  den  anden  Side  stod  i  godt  personligt  Forhold  til 
begge  Partier,  spillede  jeg  den  Døve  ligeoverfor  Op- 
fordringerne   og   lagde    min   Ligegyldighed   for  Dagen 


♦)  I,  S.  87,  158-59,  I66--67- 


med  de  Ord,  at  dersom  de  vilde  have  mig  til  Madrid, 
saa  kunde  de  jo  hjemkalde  mig:  jeg  vilde  ikke  gøre 
noget  Skridt.«  Dengang  Pizarro  virkelig  var  kaldt 
hjem  fra  Wien  i  Oktober  1799,  vilde  hans  Venner 
have,  at  han  strax  skulde  tage  ud  til  Aranjuez,  hvor 
Udenrigsministeriet  for  Tiden  var;  men  han  foregav, 
at  han  maatte  først  udhvile  sig  nogle  Dage  i  Hoved- 
staden. »Jeg  blev  i  Aranjuez  modtagen  med  mange 
Glædes-  og  Venlighedsytringer  af  Urquijo  og  Mini- 
steriets Personale;  men  Aguirre,  der  ikke  længere 
kunde  skjule  sit  Had,  sin  Skinsyge  og  Frygt,  overdrog 
mig  en  latterlig  ubetydehg  Forretning,  for  at  man  ikke 
skulde  nære  Tvivl  om  hans  Sindelag.  Imidlertid  agi- 
terede mine  Venner  og  vilde  have,  at  jeg  ogsaa  skulde 
agitere;  men  de  kunde  ikke  bevirke,  at  jeg  opgav  mit 
fuldstændig  passive  System.  Endelig,  den  13.  Marts 
1800,  —  uden  at  jeg  havde  mindste  Del  deri  — ,  blev 
Aguirre  udnævnt  til  Minister  i  Danmark,  og  jeg  avan- 
cerede til  Oficial  Mayor.« 

Havde  Yoldi  Godoy  at  takke  for  Stillingen  i  Ma- 
drid, saa  var  det  upaatvivlelig  ogsaa  Urquijo 's  Rival 
baade  som  Statsmand  og  Dronningens  Elsker,  hvem 
han  skyldte  sin  Dekoration  som  Ridder  af  Karl  IH's 
Orden.  Paa  den  Tid,  1798,  da  han  fik  den,  var  denne 
adelige  Orden  unægtelig  begyndt  at  komme  en  Smule 
i  Miskredit  som  Ærestegn,  da  dens  oprindelig  stærkt 
begrænsede  Antal  af  Riddere  var  blevet  endel  udvidet; 
men  saa  ringe  som  i  næste  Aarhundredes  Begyndelse 
var  dens  Værd  endnu  langtfra,  og  den  aarlige  Pension 
af  4000  Realer,  der  fulgte  med,  var  jo  ikke  helt  at 
foragte,  —  navnlig  naar  man  virkelig  fik  Pengene  ud- 

betalt,  hvilket  ingenlunde  altid  skete.  Foruden  disse 
Æresbevisninger  havde  Yoldi  ved  det  i8de  Aarhun- 
dredes  Udgang  Titel  af  »kongelig  Raad«  og  havde  fun- 
geret en  Tid  ved  »den  gyldne  Vlies's«  Ordenskapitel*). 
Den  21.  Juli  1799  ægtede  han  Helena  de  Bouligny, 
som  trods  sit  franske  Navn  og  vel  ogsaa  fransk  Af- 
stamning var  fra  Spanien:  hun  var  født  i  Alicante 
5.  Juni  1774.  Hendes  Fader  omtales  ikke  i  de  Yol- 
diske  Papirer,  hendes  Moder  derimod,  »la  Excelentisima 
Senora  Dona  Helena  Marconié  de  B.«,  der  levede  sex 
Aar  efter  Yoldi's  Bryllup  i  den  andalusiske  Kystby 
Puerto  de  Santa  Maria,  hvor  en  Datter  var  gift  med 
Admiral  Villavicencio,  Medlem  af  et  af  Regentskaberne 
under  Kampen  mod  Napoleon  og  siden  Militærguvernør 
i  Cadiz.  Af  hans  Hustrus  øvrige  Slægt  findes  nævnt 
to  Brødre,  Dionisio  og  Josef  de  B.,  af  hvilke  den  sidst- 
nævnte døde  i  Stockholm  i  Nov.  1805;  han  synes  at 
have  beklædt  Posten  som  spansk  Gesandt  der,  men 
ganske  kort,  efter  en  Tid  at  have  været  Minister  ad  in- 
terim i  Haag.  Tidligere  havde  han  i  endel  Aar  opholdt 
sig  som  Legationssekretær  i  Konstantinopel,  hvor  D.  Juan 


*)  Han  staar  som  »Rey  de  Armas«  i  Statskalenderen  for 
1800.  I  en  fransk  Kontrakt  med  Gesandtskabspræsten 
Abbé  Jean-Baptiste  Debrie,  dateret  Kbh.  30.  Aug.  1801, 
lyder  hans  fuldstændige  Titel  saaledes:  »D."  Alfonse 
d'Aguirre,  Gadea,  et  Yoldi,  Comte  de  Yoldi,  du  Conseil 
du  Roi,  Secrétaire  de  S.  M.  en  exercice,  Chevalier  de 
rOrdre  Royal  Espagnol  de  Charles  III,  Ex-Ministre  Con- 
seiller  de  1' Ordre  de  la  Toison  d'Or,  Envoyé  Extraordi- 
naire  et  Ministre  Plénipotentiaire  de  S.  M.  Catholique 
pres  de  S.  M.  Danoise.« 

de  B.  —  maaske  Faderen  —  i  en  Aarrække  var  spansk 
Minister. 

De  tidligere  Breve  i  Yoldi's  før  citerede  Kopibog 
(»Copias  de  unas  cartas  å  varios«),  hvoraf  det  første 
bærer  Dato'en  Paris  lo.  Nov.  1796,  omhandle  mest 
FamiHe-  og  Pengesager.  Han  viser  sig  i  dem  idethele 
fra  en  elskværdig  og  tiltalende  Side,  og  med  spansk 
Ordrigdom  udtr^^kker  han  sig  livlig,  ofte  følt,  under- 
tiden humoristisk  om  sine  egne  og  Familiens  Fata. 
En  ridderlig  Tænkemaade  glimter  ikke  sjeldent  frem 
i  hans  Udtalelser,  og  den  gode  Form  vidner  om  Dan- 
nelse og  Belæsthed.  Han  synes  navnlig  at  have  været 
en  god  og  kærlig  Søn,  der  skriver  hjertelige  Breve  til 
sin  Moder.  F.  Ex.  fra  Paris  2.  Febr.  1797:  »Lad  os 
nu  tale  om  min  presona^),  der  sandelig  ikke  er  tabt 
bag  af  en  V^ogn,  siden  man  nu  i  tolv  Aar  indtil  Dato 
har  sendt  den  omkring  fra  det  ene  Sted  til  det  andet 
for  at  hilse  paa  Konger,  Kejserinder,  store  og  smaa 
Fyrster,  Generalstater,  Direktorer  og  andre,  som  have 
faaet  eller  have  paataget  sig  det  Arbejde  at  regere  Folk. 
Min  sidste  Sendelse  hertil  for  at  være  Hans  Majestæts 
Chargé  d'affaires  smigrede  mig  overordentlig,  og  nu 
er  der  hændt  mig  den  Glæde,  at  H.  M.  har  tænkt  paa 
mig  som  Sekretær  ved  hans  Legation  i  Wien,  Kejseren 
af  Tysklands  Hovedstad.  De  kan  forestille  Dem,  hvor 
glad  jeg  maa  være  over,  at  man  under  disse  kritiske 
Forhold  har  foretrukket  mig  for  Andre,  og  hvor  jeg 
vil  være  henrykt  over  at  rejse  hen  at  træffe  min 
elskede  Søster  Inésl     Der  vil   jeg  ogsaa  møde  Enken 


')  Komisk  anvendt,  andalusisk  Dialektform  for  i^persona«. 


efter  Grev  de  Sanafc,  den  prægtige  Mand,  som  jeg 
holdt  saa  meget  af,  hos  hvem  jeg  boede  i  fire  Aar  i 
Holland,  og  som  havde  saa  god  en  Mening  om  mig, 
at  han  i  sin  Dødsstund  kaldte  sin  Hustru  til  sig  og 
sagde  til  hende:  »Hvis  du  har  Noget  behov  i  Spanien, 
saa  henvend  dig  til  Don  Alfonso  de  Aguirre;  du  kan 
være  sikker  paa,  at  han  vil  hjælpe  dig,  thi  han  er  en 
brav  Mand  og  en  trofast  Ven.«  Det  skrev  Enkegrev- 
inden til  mig,  og  det  fortæller  jeg  nu  Dem;  thi  en 
Søn  har  jo  Lov  til  at  glæde  sig  i  sin  Moders  Paahør 
over  at  have  fortjent  et  godt  Omdømme,  uden  at  man 
derfor  kan  kalde  ham  en  Pralhans.«  Han  haaber  snart 
at  have  endt  sine  »Kara  van  farter«  og  faa  et  ministerielt 
Embede  i  Madrid;  men  saasnart  han  kan  komme  fra 
Wien,  vil  han  ialtfald  bede  om  et  halvt  Aars  Orlov 
til  at  besøge  sin  Moder.  »Saa  skulle  vi  gense  hin- 
anden, kære  Moder,  om  Gud  giver  os  Helbred,  og 
saa  skal  jeg  til  Guitarakkompagnement  synge:  Herre, 
nu  lade  du  din  Tjener  fare  i  Fred!«  —  Ogsaa  med 
sine  Søstre  er  han  idethele  kommen  godt  ud  af  det, 
vel  skændtes  han  og  de  endel  indbyrdes,  men  den 
sydlandske  Heftighed  blussede  da  kun  en  kort  Stund 
i  Vejret,  og  FamiUevrøvl  engang  imellem  er  jo  noget, 
som  de  færreste  Familier  undgaa. 

Anderledes  var  Forholdet  til  Halvbroderen  Antonio, 
der  synes  at  have  været  Familiens  sorte  Faar  og  vir- 
kelig en  lidet  nobei  Person  i  sin  Færd.  Han  havde 
som  Majoratsherre  arvet  hele  Faderens  Formue  (og  dog 
aldrig  hjulpet  sin  Broder  med  en  Øre);  ved  Alfonso's 
Medvirkning  var  han  bleven  Skatmester  hos  Infanten 
Don  Pedro,  Kong  Karl  IV's  Brodersøn,  og  avancerede 

i8o4  til  »Tesorero  de  Rentas«  i  Provinsen  Granada. 
Men  just  i  dette  Aar  skete  et  alvorligt  Brud  imellem 
Brødrene,  til  hvis  tidligere  indbyrdes  Spænding  der 
ikke  mangler  Hentydninger  i  Alfonso's  Breve.  Foruden 
at  passe  paa  Prins  Pedro's  Finanser  skulde  Antonio 
ogsaa  tage  sig  af  sin  Broders,  medens  denne  var  i 
fremmed  Land,  hvilket  vil  sige,  at  han  af  ham  havde 
faaet  Fuldmagt  til  at  hæve  hans  Pensioner  o.  desl.  og 
af  denne  Sum  navnlig  skaffe  Moderen  og  Tanten  i 
Granada  den  Understøttelse,  som  vor  Yoldi  stadig  lod 
dem  tilflyde.  En  af  hans  Bekendte,  D.  Manuel  Sån- 
chez  Toscano,  der  var  Nationalbankdirektør  i  Madrid, 
skulde  besørge  Udbetalingen.  Allerede  i  1802  havde 
Toscano  skriftlig  frasagt  sig  sit  Hverv,  da  der  i  lang 
Tid  ikke  var  kommen  fornøden  Meddelelse  til  ham 
fra  Yoldi;  denne  svarede  uopholdelig,  at  det  var  Bro- 
deren, hans  Befuldmægtigede,  som  bar  Skylden:  han 
er  meget  ulykkelig  over  Antonio's  Adfærd  og  Tos- 
cano's  Erklæring,  lover  at  fratage  sin  Broder  Fuld- 
magten og  beder  T.  ikke  slaa  Haanden  af  dem.  Nu 
gik  det,  lader  det  til,  en  Tidlang  nogenlunde;  men  i 
Marts  1804  blev  Yoldi  atter  forfærdetved  at  modtage 
en  lignende  Opsigelse  fra  Toscano.  I  en  Svarskrivelse 
til  denne  gør  han  Rede  for  Grunden  til,  at  han  endnu 
ikke  havde  berøvet  Antonio  Fuldmagten;  Broderen 
havde  nemhg  saavel  en  Del  af  hans  Penge  som  et 
Antal  af  hans  Anvisninger  paa  det  kongelige  Skat- 
kammer*)   i   sin   Besiddelse,    og    før   Alfonso    fik    alt 

*)  De  saakaldte  >Vales  reales«,  en  Art  Banknoter,  som  Re- 
geringen i  finansielt  Vilderede  havde  udstædt,  og  som 
stadig  tabte  meget  i  Værdi. 

dette  fra  ham,  overensstemmende  med  en  Kontrakt, 
Brødrene  havde  indoaaet  i  1802,  og  som  skulde  ud- 
løbe i  Maj  1804,  ansaa  han  det  ikke  for  klogt  at  til- 
bagekalde den  givne  Fuldmagt.  Samtidig  med  Skri- 
velsen fra  Bankdirektøren  havde  han  faaet  et  meo:et 
bedrøveligt  Brev  fra  de  to  aldrende  Damer  i  Granada, 
hvis  Kaar  vare  meget  knappe,  og  som  kun  havde 
denne,  nu  udeblevne,  Hjælp  at  ty  til  for  at  undgaa 
ligefrem  Nød.  Yoldi,  hvis  Sjæl  blev  stærkt  angreben 
herved,  bad  Toscano  om  endelig  at  gøre  de  fornødne 
Udlæg  og  forsikrede  ham  paa  Æresord  om,  at  ved 
Kontraktens  Udløb  skulde  de  øjeblikkelig  blive  betalte. 
Men  til  Antonio  indlagde  han  et  Brev,  som  han  bad 
Toscano  læse  og  derefter  sende  Broderen.  Yoldi's  Svar 
paa  det  Brev,  han  derefter  modtog  fra  Antonio,  er  da- 
teret Kbhvn.  7.  Juli  1804,  og  heri  tager  han  i  høj 
Grad  Bladet  fra  Munden  og  læser  sin  Halvbroder 
Texten  saa  eftertrykkelig  som  vel  muligt.  Han  ønsker, 
at  Broderen  i  sit  nye  Embede  maa  opføre  sig  saaledes, 
at  han  kan  ønske  sig  til  Lykke  med  i  sin  Tid  at  have 
bragt  ham  i  Vej.  »Dit  Svar  paa  mit  Brev  af  20.  Marts 
er  saadant,  som  jeg  ventede  det  af  din  Nøjagtighed  og 
Ærlighed;  det  vil  sige,  at  istedenfor  at  aflægge  Regn- 
skab for  de  Interesser,  jeg  havde  betroet  dig,  og  give 
mig  mine  Penge  og  mine  Anvisninger  tilbage,  som 
du  har  i  dit  Værge,  rejser  du  din  Vej  og  tager  mine 

Penge  med. Jeg  kender  dig  og  vil  vise  dig,  at 

selv  om  du  føjer  60  Mil  til  de  700,  som  fjerne  os 
fra  hinanden,  skal  du  ikke  slippe  for  mine  Krav  eller 
Skammen,  som  din  uværdige  Opførsel  bringer  over 
dig.«     Det  kunde  aldrig  falde  ham  ind  at  gøre  Moderen 

paa  sine  gamle  Dage  afhængig  af  en,  der  altid  er  op- 
traadt  ligeoverfor  hende  som  Stifsøn,  skønt  han  altid 
har  været  behandlet  som  Søn.  »Du  siger,  at  mit 
Brev  var  Aarsag  i,  at  du  ophørte  med  Sendingerne  til 
min  Moder.  Hvilken  Snak!  Altsaa  at  jeg  beder  dig 
om,  hvad  du  har  af  mit,  er  en  Grund  til,  at  du  ikke 
giver  mig  det!  Tror  du,  at  du  kan  slippe  ud  af 
Klemmen  med  en  saadan  Logik?  Hvis  denne  Handle- 
maade  ikke  røbede  et  slet  Hjerte,  maatte  jeg  ynke  dit 
Hoved.«  Antonio's  Synderegister  fortsættes:  han  har 
omgaaedes  mislig  med  Anvisningerne,  reduceret  deres 
Værdi  og,  trods  Broderens  udtrykkelige  Misbilligelse, 
laant  dem  ud  til  en  Person,  som  han  aldrig  har  villet 
nævne.  Og  dog  har  Alfonso  fra  Ungdommen  af  altid 
holdt  af  ham  og  vilde  heller  tabe  Penge  end  komme 
i  en  saadan  Broderstrid;  men  han  har  Hustru  og  Børn, 
kun  sit  Embede  og  sine  Pensioner  at  leve  af  og  kun 
et  ærligt  Navn  at  efterlade  sine  Nærmeste,  —  det  vilde 
lide  Skade,  hvis  han  ikke  opfyldte  sine  Forpligtelser. 
»Jeg  beder  dig  ikke  om  noget  som  Broder,  men  jeg 
har  Ret  til  at  fordre  Regnskab  af  dig  som  min  Befuld- 
mægtigede, og  som  saadan  er  du  ansvarlig  for  den 
Misbrug,  du  gør  af  min  TiUid.«  Nu  bør  Antonio  ud- 
levere alle  hans  Sager,  ogsaa  Møbler,  Bøger  og  Papirer, 
til  Toscano,  hvem  Fuldmagten  for  Eftertiden  overdrages, 
og  til  deres  Søster  Maria  Josefa.  I  Slutningen  af  Brevet 
lader  han  »sin  Befuldmæs^tiorede  ude  af  Betrastnino:  o^ 
henvender  sig  til  Broderen«,  hvem  han  ønsker  alt 
muligt  godt,  idet  han  beder  hilse  hans  Familie.  — 
Aaret  slæbte  sig  imidlertid  hen  for  Alfonso  under  sta- 
dige Ængstelser  og  Bekymringer.    Der  var  Sygdom  og 

Dødsfald  i  hans  Hus,  Antonio's  Regnskabsaflæggelse  — 
som  han  i  yderste  Nødstilfælde  var  bestemt  paa  at 
kræve  ad  retslig  Vej  —  blev  borte,  og  Alfonso  havde 
maattet  sende  sin  Moder  og  sin  Tante  2000  Realer 
gennem  et  Handelshus  i  Malaga.  Hans  Stolthed  led 
ved  saaledes  at  maatte  indvie  Fremmede  i  hans  Fa- 
milies Trang,  men  hans  Angst  for  Moderens  Skæbne 
under  den  Epidemi,  som  hærgede  Andalusien,  forbød 
ham  Skrupler  og  Opsættelse.  Det  er  i  den  Tid,  at 
Grevinde  Charlotte  Schimmelmann  omtaler  Yoldi,  »en 
gammel  Ven  af  min  Broder  [o:  Baron  Schubart]  og 
en  fortræffehg  Mand«,  i  et  Brev  til  Grevinde  Louise 
Stolberg  (20.  Nov.  1804):  »hvilken  Sjælstilstand  han 
var  i!  Hans  Øjne  vare  fyldte  med  Taarer:  hans  gamle 
Moder  bor  i  disse  skønne  Provinser,  hvor  Pesten  raser 
saa  frygtelig.  I  Tanken  saae  han  hende  i  Lazarethet; 
thi  enhver  Person,  som  har  blot  et  eneste  Tyende  sygt 
hjemme,  maa  derhen.  Han  var  fortvivlet.«  *)  Sagerne 
synes  dog  efterhaanden  at  have  stillet  sig  noget  gun- 
stigere, —  men  temmelig  længe  varede  det.  Endnu 
i  Mai  1805  er  han  i  Angst  for  Moderens  Sygdom  og 
Død  og  udtaler  tillige  —  i  et  Brev  til  en  Ven  i  Gra- 
nada —  Frygt  for,  at  hvis  hun  skulde  gaa  bort,  vil 
Antonio,  skønt  han  ikke  har  Ret  dertil,  bemægtige  sig 
hendes  efterladte  Papirer.  Da  fik  han  Underretning 
fra  den  nysnævnte  Ven  om,  at  det  var  lykkedes  denne 
at  faa  Antonio  med  hen  at  besøge  Moderen  og  til  at 
betale    hende    en  Sum  Penge.      »Gud    har  da   maaske 


*)  Jeg   har  Hr.  Arkivassistent  L.  Bobé    at   takke   for  dette 
Citat  som  for  flere  andre. 

haft    Medlidenhed    med    mig,    og    rørt    min    Broders 
Hjerte«,  skriver  Yoldi;    men  han  beder  ikke  desto  min- 
dre Vennen  se  at  faa  en  formelig  Overenskomst  istand 
med   ham   om   Gældens   BetaHng,    for   Yoldi's    Børns 
Skyld.     Og  et   samtidigt,    kærligt   og   smukt  Brev   til 
hende  handler  bl.  a.    om,   at   hun  bør   være   forsigtig 
med  sit  Helbred,   at  Antonio   jo  altsaa  havde  begyndt 
at  betale  hende  noget  (»det  kan  han  nok,  han  skylder 
mig  45,000  Realer«),  og  at  han  selv  for  sit  Vedkom- 
mende   havde   anmodet    hende    om   at   hæve    alle    de 
Penge,  hun  havde  Brug  for,  hos  et  Bankierhus'  Korre- 
spondent i  Granada.     Men  i  Marts  næste  Aar  fik  han 
af  Søstrene   at   vide,    at    den   gamle    Grevinde   havde 
været   farlig   syg   og   nu    var   i   Bedring,    desuden   fra 
Bankieren,  at  hun  ikke  havde  villet  tage  imod  nogen 
Understøttelse  ad  den  Vej,    da   jo  Antonio    havde  til- 
budt at  betale  hende  efterhaanden,    hvad   han   skyldte 
sin  Broder.     Denne  besværger  hende  i  den  Anledning 
om  endehg  at  pleje  sig  godt,    intet  vente  af  Antonio, 
men  henvende  sig  til  Bankieren  og,  dersom  hun  skulde 
blive    syg   igen,    til  Alfonso's  Ven    i    Granada.      »Det 
er  mig  i  allerhøjeste  Grad    en  Pine   og  Skam,   at  De 
skal  mangle  det  nødvendige  til  Deres  anstændige  Livs- 
ophold, naar  jeg  gør  alt,  hvad  jeg  formaar,  for  at  De 
intet    skal    mangle.«      Til    den   omtalte  Ven,    Bianca, 
sendte   han    under   samme    Dato  Brev:    han   kan   blot 
tænke  sig,    at   denne   ikke  har   set  til  Moderen,   fordi 
han  ikke    anede,    at  hun   var   syg.      »Jeg  kan    forstaa, 
at    hendes    fremrykkede  Alder   og   hendes    Sygelighed 
maa  gøre  hende  noget  vanskelig  at  omgaas  for  Frem- 
mede;  men  en  saadan  er  du  jo  ikke,  kære  Ven,    jeg 

E.  Gigas :  Litteratur  og  Historie.     II.  2 

holder  af  dig  og  betragter  dig  som  en  Broder,  og  jeg 
har  ingen  anden  dernede,  som  jeg  kan  betro  Omhuen 
for  min  elskede  Moder.«  Hun  har  uden  Tvivl  af  lutter 
Hensynsfuldhed  ikke  villet  være  ham  til  Byrde.  Nu 
har  han  skrevet  til  Bankierens  Kommissionær  om  at 
henvende  sig  til  Bianca,  fra  hvem  han  selv  ikke  har 
hørt  i  lang  Tid,  hvilket  opfylder  ham  med  Bekym- 
ring. Saavidt  den  bevarede  Brevkopibog,  hvoraf  jeg 
har  meddelt  disse  Uddrag  for  at  vise  Yoldi  fra  en 
sympathetisk  Side  og  give  et  lille  Indblik  i  en  spansk 
Adelsfamilies  Fataliteter  i  gamle  Dage.  Forhaabentlig 
kom  Sagen  nu  i  en  bedre  Gænge.  Moderen  levede 
til  1811;  den  20de  Nov.  skriver  en  Familien  nær- 
staaende  Dame  fra  Madrid  til  Grevinde  Rechteren  i 
Paris  om  hendes  sidste  Sygdom  og  Død,  omtrent 
halvandet  Aar  efter  at  Yoldi  havde  mistet  sin  Søster 
Maria  Josefa  de  D02.  Det  ses  af  Skrivelsen,  at  An- 
tonio de  Aguirre  nu  atter  havde  været  strax  paa  Spil 
og  sat  Retten  i  Bevægelse  angaaende  Testamentet  osv. 
Sin  Sorg  over  Moderens  Død  giver  Yoldi  Udtr}^k  i 
en  Dagbogsoptegnelse  fra  i.  Januar  181 2,  da  han  sad 
ene  hjemme  med  sin  Datter  og  »sine  bedrøvelige 
Minder  og  melankolske  Tanker.« 


II. 
Naar  baade  Schubart  og  Pizarro,  som  før  anført, 
give  det  Udseende  af,  at  det  var  Urquijo,  der  for  at 
blive  af  med  Yoldi  fik  ham  sendt  som  Minister  til 
Kjøbenhavn,  forundres  man  noget  ved  at  læse  i  et 
Brev   fra    Y.   til    Godoy    (16.    Marts    1805),    at    han 

havde,  »naadig  som  altid  imod  ham«,  skaffet  ham 
Gesandtposten  for  fem  Aar  siden.  At  »el  Principe 
de  la  Paz«,  trods  sin  tilsyneladende  fornedrede  Stil- 
ling, nok  kunde  faa  noget  saadant  sat  igennem,  er  i  og 
for  sig  ikke  utroligt;  thi  det  er  en  Kendsgerning,  at 
allerede  medens  Urquijo  for  Verdens  Øjne  stod  som 
den  almægtige  Statsmand,  arbejdede  Godoy  sig  paany 
i  det  Skjulte  frem  til  den  gamle  Gunst,  indtil  han 
atter  kunde  tage  Statens  Ror  aabenlyst  i  Hænde.  Og 
—  hvorom  alting  er  —  en  Gesandtstilling  var  jo  dog 
en  betydelig  Ærespost,  som  nok  kunde  være  værd  at 
tage  imod,  hvad  da  ogsaa  Yoldi  selv  indrømmer  i  et 
tidligere  citeret  Brev  til  G.  G.  Xara  fra   1802. 

Han  var  ikke  rejst  fra  Madrid  i  September  1800 
(Kreditivet  er  dateret  22.  Aug.  det  Aar),  men  i  De- 
cember samme  Aar  begyndte  han  i  Paris  de  Dagbogs- 
notitser,  som  findes  i  vort  kgl.  BibHothek;  endnu  14. 
Febr.  1801  var  han  der  og  havde  overværet  Bona- 
partes Ankomst  til  Hovedstaden  og  Lunéville-Fredens 
Proklamation  samt  endel  Selskabelighed.  I  Kjøben- 
havn  indtraf  han  og  hans  Hustru  den   14.  April. 

Det  Land,  han  skulde  repræsentere,  var  ved  slet 
Styrelse  ikke  mindre  end  ved  det  farlige  Naboskab, 
som  Revolutionens  og  Bonapartes  Frankrig  maatte 
frembyde,  kommet  godt  paa  Vej  henimod  politisk 
Vanmagt  under  de  Storme,  der  dengang  omtumlede 
de  europæiske  Stater.  Først  ifærd  med  at  ile  det 
bourbonske  Dynasti  til  Hjælp  ligesom  Preusserne  og 
Østerrigerne,  da  Ludvig  XVI  var  i  de  parisiske  Re- 
volutionsmænds Vold;  derpaa  kølnet  i  sin  Iver,  idet 
den  besindige  og  forudseende  Aranda  holdt  igen,  men 

endelig  drevet  frem  til  Kamp  efter  den  franske  Kon- 
ges Henrettelse;  i  Krigen  til  en  Begyndelse  kæmpende 
heldig,  derpaa  lidende  det  ene  Nederlag  efter  det 
andet,  indtil  »Fredsfyrsten«  Godoy  erhver\'ede  sig  sin 
Titel  ved  Afslutningen  af  Baselerfreden.  Saa  —  atter 
ved  Godoy's  Indflydelse  —  det  mærkelige  Forbund 
med  Republikken  Frankrig,  hvilket  skaff'ede  Spanierne 
Tab  paa  Tab,  nu  da  de  havde  engelske  Flaader  imod 
sig,  imedens  den  indre  Tilstand  var  saa  slet  som  mu- 
ligt, og  et  Forsøg  paa  at  styrte  Godoy  var  strandet. 
Dog  slap  Spanien  bedre  fra  alt  dette,  end  man  skulde 
have  troet,  takket  være  Bonapartes  glimrende  Sejre  i 
Italien;  endog  et  sejrrigt  Felttog  imod  Portugal  (»Pom- 
merantskrigen«)  faldt  det  i  Godoy's  Lod  at  føre,  og 
Freden  i  Lunéville  bragte  Landet  en  Territorialudvidelse 
i  Italien  (Toscana),  rigtignok  for  en  Pris  af  ameri- 
kanske Kolonier  og  nogle  Orlogsskibe  og  med  be- 
skæmmende, mangeaarig  Underkastelse  under  Bona- 
partes Villie.  Men  Danmark  -  Norge  havde,  skønt 
neutralt,  ogsaa  mærket  betydeligt  til  Dønningerne  fra 
Stormagternes  Strid.  Dets  Handel  var  bleven  hæm- 
met og  fortrædiget  paa  mangfoldige  Maader  i  de  Aar, 
da  Frankrig  og  England  kæmpede  tilsøs,  og  just  ved 
Spaniernes  Kaperier  var  det  især,  at  vor  Søfart  led. 
Det  væbnede  Neutralitetsforbund  bragte  den  atter  paa 
Fode;  men  af  saa  lunefulde  og  ubehagelige  Forbunds- 
fæller som  Kejser  Paul  I  af  Rusland  og  Gustav  IV 
af  Sverrig  maatte  Danmark  døje  meget,  medens  det 
paa  alle  Maader  søgte  at  slippe  for  at  blive  draget 
ind  med  i  Krigen.  Værst  var  det  imidlertid,  at  Eng- 
land  harmedes   over  Konvoyeringen   ved    Orlogsskibe 

af  dansk-norske  Handelsflaader  og  fordrede  at  under- 
søge disses  Ladninger,  og  at  denne  Harme  steg,  efter 
at  den  russiske  Kejser,  til  hvem  de  vare  komne  i 
meget  spændt  Forhold,  og  som  stærkt  nærmede  sig 
Frankrig,  fik  NeutraUtetsforbundet  fornyet.  Paul  I's 
voldsomme  Optræden  mod  de  engelske  Skibe  i  rus- 
siske Havne  kom  til  at  gaa  ud  over  Danmark-Norge 
som  den  svageste  i  Forbundet:  den  førte  til  Englands 
Overfald  i  1801  og  Slaget  paa  Rheden,  leveret  sex 
Dage  før  Efterretningen  om  Russerkejserens,  vor  be- 
sværlige Allieredes,  Mord  naaede  til  Kjøbenhavn.  Og 
den  9de  April  afsluttedes  Vaabenstilstanden  paa  Hyde 
Parkers  Admiralskib. 

Da  Yoldi  kom  hertil,  var  Luften  endnu  ligesom 
opfyldt  af  Krudtdamp  fra  den  store  Søkamp.  For- 
gængeren i  Gesandtposten,  D.  Pedro  Normande,  gjorde 
Visit  hos  den  nye  Minister  Dagen  efter  dennes  An- 
komst og  fortalte,  at  han  ikke  kunde  tilbyde  ham  sin 
Lejlighed  i  Byen,  da  han  af  Frygt  for  Bombardement 
var  flyttet  ud  til  Frederiksberg  med  alle  sine  Møbler, 
og  der  ikke  engang  var  gjort  rent  i  hans  kjøbenhavn- 
ske  Bopæl;  Yoldi  blev  da  i  Hotellet  indtil  videre. 
Heller  ikke  kunde  han  komme  til  at  overrække  Grev 
Christian  Bernstorff  sit  Kreditiv,  eftersom  det  hed  sig, 
at  den  danske  Udenrigsminister  laa  syg  af  Mæslinger. 
Derimod  tilbød  det  diplomatiske  Korpses  Doyenne, 
Baronesse  Caroline  SenfFt  von  Pilsach,  født  Schimmel- 
mann,  gift  med  den  preussiske  Minister,  ham  at  fore- 
stille hans  Gemalinde  for  de  andre  Diplomatfruer,  og 
Begyndelsen  gjordes  med  et  Besøg  hos  Grevinde 
Oxenstjerna.     Ved    en    Souper   hos   Baron   Senfft  traf 

han  den  hollandske  Republiks  Minister,  Huygens,  og 
baadc  fra  ham,  Normande  og  den  franske  Gesandt, 
Bourgoing,  hvem  Yoldi  kendte  fra  tidligere  Tid  og 
—  som  Repræsentant  for  en  allieret  Magt  —  strax 
aflagde  en  privat  Visit,  fik  han  adskiUigt  politisk  Nyt 
at  vide  underhaanden,  noget  dog  kun  henhørende  til 
Rygternes  Kategori.  Til  Bourgoing  omtalte  han  selv 
de  Rygter,  der  gik  om,  at  denne  skulde  forflyttes  til 
Stockholm,  og  Franskmanden  lod  sig  da  forstaa  med, 
at  han  ogsaa  vidste  noget  derom,  men  ingen  officiel 
Meddelelse  havde  faaet*).  »Af  Nyheder  har  jeg  kun 
hørt  to,  der  forekomme  mig  sikre«,  skriver  Y.  under 
samme  Dato  (15.  April)  i  sin  Dagbog,  »nemlig  for 
det  Første,  at  Alexander  I,  den  nye  Kejser  af  Rusland, 
har  erklæret  det  herværende  Hof,  at  han  vilde  følge 
samme  System  som  sin  Fader  med  Hensyn  til  Neu- 
traHteten,  og  for  det  Andet  at  den  engelske  Admiral 
Nelson  idag  er  afrejst  til  Hamborg  med  Posten,  paa 
Vejen  til  England,  med  Pas  fra  den  danske  Regering. 
Man  har  ikke  kunnet  sige  mig  Grunden  til  denne 
Rejse ;  men  man  tror,  at  den  sker,  fordi  Nelson  mener 
at  være  nødt  til  at  retfærdiggøre  sig  ligeoverfor  sin 
Regering,  der  synes  ikke  at  have  billiget,  at  han  gik 
saa  vidt  i  Henseende  til  Fjendtligheder  mod  Danmark. 
Dette  begrunder  man  paa  en  Ytring  i  Morning  Chro- 
nicle  om,    at  Parker  og  Nelson  havde  overskredet  de 


*)  Allerede  før  2den  April^  da  Bonaparte  ventede,  at  de 
Danske  vilde  yde  den  engelske  Angrebsflaade  sejg  Mod- 
stand, var  det  hans  Hensigt  at  sende  General  Macdonald 
som  Gesandt  til  Kjøbenhavn  (Holm,  Danmark-Norges 
udenrigske  Hist.  1 791— 1807,  I,  S.  410). 

Instruxer,  som  de  havde  faaet.  Men  hvad  saa  end 
Aarsagen  er  til  Nelsons  Rejse,  er  det  meget,  at  Re- 
geringen har  ladet  ham  faa  Lov  til  at  passere  Ham- 
borg, hvor  han  ikke  vil  undlade  at  skaffe  sig  nøjere 
Kendskab  til  den  Forsvarstilstand,  hvori  de  Danske  og 
Preusserne  have  sat  Elbens  Bredder.  —  Man  har  ogsaa 
sagt,  at  England  havde  erklæret  at  ville  sætte  alle  de 
beslaglagte  svenske  og  danske  Skibe  i  Frihed,  hvis 
Rusland  hævede  sin  Beslaglæggelse  af  de  engelske. 
Men  denne  Efterretning  synes  at  være  bragt  hertil  af  en 
Æventyrer,  der  forsvandt,  saasnart  han  fik  at  vide,  at 
man  eftersøgte  ham.« 

For  næste  Dag  noterer  Yoldi  i  sin  »Diario«,  hvad 
Huygens  havde  forsikret  ham:  »skønt  man  havde 
sagt,  at  Nelson  havde  tilbagegivet  Grev  Bernstorff  de 
Passer,  han  forlangte  og  fik  for  at  kunne  rejse  over 
Hamborg  til  England,  var  dette  ikke  Tilfældet:  han 
havde  beholdt  dem  i  sit  Værge,  omend  man  ikke 
vidste,  hvorvidt  han  havde  i  Sinde  at  gøre  Brug  af 
dem.  Nogle  mene,  at  Nelsons  pludselige  Afrejse  [vel 
den  paatænkte]  foranledigedes  ved  en  vis  Uoverens- 
stemmelse mellem  ham  og  Parker  angaaende  Flaade- 
operationerne  i  Sundet.  Vist  er  det,  at  Nelson  selv 
har  tilstaaet,  at  han  havde  overskredet  sine  Instruxer 
med  Hensyn  til  Fjendtlighederne  mod  Danmark,  og 
det  er  muligt,  at  Parker,  der  havde  Overkommandoen 
og  er  af  en  roligere  Karakter,  har  Grund  til  at  be- 
klage   sig    over    Nelsons    Hidsighed*),     Han    anfører 


*)  Som    bekendt   fik  Parker  ingen  Anledning  til  at  aabne 
Fjendtlighederne  mod   andre  af  Forbundets  Magter  end 

med  Beklagelse  den  Omstændighed,  at  Meddelelsen  om 
Paul  Vs  Død  kom  for  sent  til  at  hindre  Blodsud- 
gydelsen, og  tilføjer:  »Danskerne,  der  under  de  nær- 
værende Forhold  anke  over  Sverrigs  Uvirksomhed, 
nære  Mistanke  om,  at  Kureeren,  der  var  paa  \'ej 
med  denne  Efterretning,  blev  opholdt  24  Timer  i 
Stockholm  ;  hvis  dette  er  Tilfældet,  hvad  jeg  ikke  kan 
tro,  vilde  det  mægtig  bidrage  til  at  vække  eller  for- 
øge det  gamle  Fjendskab  mellem  disse  to  Nationer.«*) 
Imidlertid  vedbleve  de  Danske  at  styrke  deres  Land- 
forsvar af  al  Magt,  og  Studenterne  og  de  andre  Fri- 
villige holdt  Øvelser  hver  Dag.  Til  Regeringens  For- 
slag om  en  Overenskomst  angaaende  Paketfartens 
Fortsættelse  paa  Kiel  havde  Parker  svaret,  at  »det 
hastede  ikke«. 

Den  7.  Maj  fik  Yoldi  at  høre  af  Huygens,  at  der 
var  sendt  Ordre  til  den  danske  Armee  om  at  rømme 
Hamborg,  og  at  den  danske  Regering  vilde  betale 
denne  Bys  Udgifter  i  Anledning  af  Okkupationen,  — 
alt  Følger  af  Preussens  Svigten  af  sine  Forbundsfæller, 
blandt  hvilke  den  ene,  Danmark,  havde  besat  Ham- 
borg just  efter  Aftale  med  Regeringen  i  Berlin.  »Men 
S.  [vistnok  Schimmelmann]«,    siger    den    spanske    Di- 


Danmark-Norge,  og  den  5.  Maj  overdrog  han  Nelson 
den  øverste  Kommando;  efter  sin  uoverlagte  Flaade- 
bevægelse  mod  Rusland  lagde  Nelson  atter  Overbefalin- 
gen i  Admiral  Poles  Hænder,  og  Flaaden  sejlede  hjem 
i  Juli.     Sig.  Holm,  anf.  Værk,  I,  S.  412  —  14. 

♦)  Om  Stemningen  mod  Svenskerne  paa  den  Tid  1  Kjø- 
benhavn  sig.  Holm,  I,  S.  418  ff.  Det  om  Kureeren 
nævnes  ikke  der. 

plomat,  »forsikrer  mig  om,  at  intet  af  dette  er  sandt, 
og  henholder  sig  til  hvad  han  før  har  sagt  mig  derom : 
at  de  vilde  søge  at  vinde  Tid,  og  det  havde  de  ogsaa 
skrevet  til  Prinsen  af  Hessen-Kassel,  idet  de  sendte 
ham  en  Forstærkning  af  to  Batailloner,  for  at  han  i 
ethvert  Tilfælde  kunde  hindre  Andre  i  at  besætte 
Byen.«"^')  —  Huygens  fortalte  ogsaa  sin  spanske  Kol- 
lega, at  den  6.  var  en  Stafet  fra  Petersborg  kommen 
til  Gesandten  Lizakewitsch  med  bl.  a.  et  egenhændigt 
Brev  fra  Kejser  Alexander  til  den  danske  Kronprins, 
fuldt  af  Beundring  over  hans  og  hans  Folks  Heltemod. 
At  man  imidlertid  i  Kjøbenhavn  ikke  havde  meget  at 
vente  sig  af  den  nye  Kejsers  Bistand,  viste  sig  jo 
snart,  da  han  sluttede  sin  særlige  Overenskomst  med 
Englænderne  (17.  Juni)  og  lod  sine  AUierede  saa  om- 
trent sejle  deres  egen  Sø.  Og  Følgen  heraf  blev  for 
Danmarks  Vedkommende  den  lidet  fordelagtige  Acces- 
sionstraktat  af  Oktober  samme  Aar. 

Om  Politik  faar  man  ellers  ikke  meget  at  vide  af 
Yoldi's  Papirer  for  disse  Aar;  thi  Kladderne  til  hans 
Indberetninger  som  Minister  afleveredes,  som  vi  senere 
skulle  se ,  mange  Aar  efter  til  hans  Regering,  med 
Størstedelen  af  det  øvrige  Gesandtskabsarkiv.  At  det 
særlig  var  paalagt  ham  at  underrette  Kabinettet  i  Ma- 
drid om  den  søfarende  Nations  Orlogs-  og  Handels- 
flaade,  hos  hvilken  han  repræsenterede  sit  Land,  er 
begribeligt  nok.  og  der  haves  da  ogsaa  flere  Notitser 
og  Tabeller  fra  hans  Haand,  vedkommende  vor  Krigs- 


♦)   23.  Maj  rømmede  de  Danske  Hamborg.    Sig.  Holm,  I, 
415-17- 

flaadc  og  Skibsfart,  Tolden  og  iMøntvæsenet.  Den 
spanske  Finansminister  havde  saaledes  befalet  ham  at 
indsende  en  komplet  Samling  af  de  gældende  danske 
Mønter,  to  Exemplarer  af  hver;  men  det  kunde 
Yoldi  ikke,  thi  2> Metalpenge  vare  omtrent  forsvundne  i 
Danmark:  kun  Papirspcnge  var  der«  (Brevkoncept, 
dat.  II.  Sept.  1802).  Med  Hensyn  til  Erhvervelsen 
af  Kundskab  om  slige  Forhold  havde  han  forøvrigt 
upaatvivlelig  en  god  Hjælp  i  den  spanske  Konsul 
L.  M.  Badin  i  Helsingør,  som  havde  beklædt  denne 
Post  i  mange  Aar  og  efterfulgtes  —  lidt  ind  i  Aar- 
hundredet  —  af  J.  A.  Badin;  Legationssekretær  F. 
Ruiz  Lorenzo  havde  ogsaa  været  her  nogle  Aar  under 
Normande  og  maatte  kende  endel  til  danske  Tilstande. 
Megen  Glæde  af  sine  indsendte  Oplysninger  synes 
den  tjenstivrige  Yoldi  forresten  ikke  at  have  haft,  hvis 
man  skal  dømme  efter  den  Skæbne,  som  de  Med- 
delelser fik,  han  i  April  1802  skrev  til  Udenrigsmini- 
ster Pedro  de  Cevallos.*)     »Man  kunde  i  mange  Ting 


O  Denne  Statsmand,  der  beklædte  indflydelsesrige  Stil- 
linger baade  under  Karl  IV,  Josef  Napoleon  og  Ferdi- 
nand VII,  portræteres  af  den  skarpe  Pizarro  (i  hans 
Memoirer,  I,  187,  190)  paa  følgende  Maade:  »Godoy 
vidste,  hvilket  Nul  C.  var,  og  derfor  havde  han  faaet 
ham  udnævnt  til  Minister,  i  den  Hensigt  at  have  en 
Straamand  og  Nikkedukke  i  ham.  —  —  Han  er  en  vel- 
konserveret, langsom,  kejtet,  ubevægelig  Person,  som 
gaar  og  rynker  Brynene,  snarere  af  Forfængehghed  end 
af  nogen  anden  Grund;  ligeg}'ldig  for  alt  andet  end 
sin  egen  Fordel;  han  hader  Arbejde  og  Anstrengelse 
og  har  aldrig  skrevet  et  Ark  fuldt  i  Ministerialkontoret ; 
han  er  paa   sin  Vis   hæderlig,    hvilket  vil  sige,    at   han 

have  godt  af  at  efterligne  de  danske  Foranstaltninger 
til  Handelens  og  Pengevæsenets  Fremme«,  men  især 
henpegede  Yoldi  paa  vort  Økonomi-  og  Kommerce- 
kollegium  som  en  Institution,  der  fortjente  Efterlig- 
ning, hvilket  han  nærmere  udviklede.  For  at  faa  be- 
sørget de  behørige,  regelmæssige  Rapporter  om  mer- 
kantile Forhold  foreslog  han  en  Translatør  ansat  ved 
Legationen.  Paa  alt  dette  svarede  Cevallos  »tørt  og 
i  en  slet  Stil«,  at  Hans  Majestæt  slet  ikke  fandt  det 
rigtigt  at  oprette  et  Translatørembede.  Yoldi  maatte 
hjælpe  sig  med  en  eller  anden  Dansk,  der  kunde 
Fransk;  til  Brevets  øvrige  Indhold  sagde  Udenrigs- 
ministeren ikke  et  Muk. 

Hvad  Yoldi 's   personlige  Omstændighedrr  angaar  i 
hans  Ambassades   første    Tid,   ses   det,    at   han   lejede 


ikke  gør  noget  ondt  og  kun  foranlediger  det  i  ganske 
enkelte  Tilfælde,  hvor  det  kommer  ham  personlig  til 
Nytte.  Saadan  ganske  i  Almindelighed  ønsker  han  det 
Gode,  men  han  vil  ikke  gøre  det  ringeste  Skridt  for  at 
frelse  sin  bedste  Ven.  Han  er  hverken  dum  eller 
uvidende,  men  bærer  sig  ad  som  om  han  var  det  — 
Politik  forstaar  han  sig  kun  lidt  paa,  praktisk  Politik 
mindst;  han  har  vanskeligt  ved  at  udtrykke  sig  i  sit 
eget  og  langt  mere  i  fremmede  Sprog.  Hans  Kon- 
ferencer med  Udlændinge  have  adskillige  Gange  stillet 
ham  i  et  latterligt  Skær  ved  hans  dogmatiske,  udeluk- 
kende theoretiske  Udtryksmaade  og  ringe  Øvelse  i  at 
omgaas  Folk.«^  En  Karakteristik  af  denne  politiske 
Vendekaabe,  hvori  han  skildres  som  mere  bevidst  sne- 
dig, læses  ogsaa  i  Baumgartens  Gesch.  Spanien's  vom 
Ausbruch   d.  franz.  Revol.,  II,  S.  93  f. 

sig  ind  hos  Admiral  Steen  Bille  i  Bredj^ade  71,  O*) 
og  udstyrede  denne  Lejlighed  standsmæssig  med  Møbler, 
Tæpper  o.  desl.,  som  indkøbtes  i  Udlandet.  Tillige 
havde  han,  ialtfald  1802,  en  Sommerlejlighed  ude  ved 
Lyngby,  hvorfra  daarligt  Vejr  og  Fugtighed  drev  dem 
ind  til  Byen  lidt  ind  i  September.  Klimaet  i  Dan- 
mark havde  han  idethele,  som  rimeligt  er,  noget  van- 
skeligt ved  at  vænne  sig  til,  og  han  var  hyppig  syg 
i  de  første  Aar  af  Opholdet  her.  Til  »Appartement« 
ved  Hove  kom  han  allerede  flere  Gange  i  1801  og 
noterer  i  den  Anledning  omhyggelig  i  Dagbogen,  hvem 
der  spillede  Lhombre  med  Kongen  osv.,  og  hvem 
han  selv  spillede  med  ;  han  har  aabenbart  været  en 
ivrig  Lhombrespiller  og  kom  jo  ogsaa  fra  »Tresillo«ens 
Fædreland.  Af  hans  Notitser  om  Visiter  og  Selskaber 
ser  man  endvidere,  at  han  ikke  blot  omgikkes  Corps 
diplomatique,  men  snart  tillige  kom  i  Berøring  med 
danske  Familier,  baade  adelige  og  af  det  højere  Bour- 
geoisi. 

Beskæftiger   man    sig   med    en    Gesandts    Historie, 
og  da  navnlig  en  spansk,  opdager  man  snart,  at  ude- 


*)  Saaledes  betegnes  hans  Bopæl  i  Kjøbenhavns  Vejviser 
for  1802  og  1803;  i  de  to  følgende  Aargange  staar  han 
som  boende  i  Bredgade  71,  O  O,  L,  2<,  o:  samme  Ejen- 
dom. Hans  senere  Boliger  ere:  Bredgade  203  (Vej- 
viseren for  1807),  samme  Gade  Nr.  195  (1809  og  føl- 
gende Aar),  Frederiksholms  Kanal  243,  Hjørnet  af  Ny 
Kongensgade  (1819  ff.),  Amaliegade  120  (1824  ff.)  og 
samme  Gade  121  (185 1  til  hans  Død).  Han  har  aldrig 
boet  paa  Kongens  Nytorv  i  den  Hageske  Gaard,  som 
der  fortælles  i  H.  Schwanenfliigels  >Carl  Bernhard«, 
S.  22. 


29 

bleven  Gage  temmelig  tidt  virker  slemt  ind  paa  ved- 
kommende Diplomats  pekuniære  Vilkaar.  Den  For- 
styrrelse, som  Spaniens  daværende  Finanser  vare 
underkastede*),  kom  ogsaa  dets  Repræsentant  i  Kjø- 
benhavn  naturligvis  til  at  lide  under.  Et  Brev  fra 
Yoldi  til  den  oftere  nævnte  Leon  y  Pizarro  (25.  Maj 
1802),  i  hvem  han  har  set  en  Mand,  som  det  var 
blevet  værd  at  staa  sig  godt  med,  og  vistnok  har 
anet  et  Ministeræmne,  er  allerede  fuldt  af  Klager: 
»De  veed  jo  nok,  hvorledes  denne  Ministerpost  er  ga- 
geret. Mine  Forgængere,  skønt  de  vare  ugifte  og 
havde  privat  Formue  og  levede  her  i  billigere  Tider, 
have  stadig  beklaget  sig  over,  at  de  ikke  havde  til- 
strækkeligt til  at  leve  anstændig  for.  Senest  var  Nor- 
mande  saa  blottet  for  Pengemidler,  at  han  saae  sig 
nødt  til  at  lukke  sit  Hus  og  leve  tilbagetrukken.  Nu 
i  den  nyeste  Tid  er  Prisen  paa  alle  Ting  stegen  til 
det  dobbelte,  og  De  kan  da  tænke  Dem,  i  hvilken 
Forlegenhed  jeg  maa  være,  jeg  der  ikke  har  andet  end 
min  Gage  at  leve  af  med  FamiHel  Min  Pengenød  er 
saa  stor,  kære  Ven,  at  jeg  endnu  ikke  har  kunnet 
byde  et  Menneske  et  Glas  Vand,  og  alligevel  har  jeg 
Gæld,  som  jeg  ikke  veed,  hvordan  jeg  skal  betale. 
Fra  Udenrigsministeriet  har  jeg  hverken  faaet  min 
Sekretærgage  eller  min  Pension,  som  alle  mine  For- 
gængere,   og  den  der  tilkommer    mig  som   Ridder  af 


♦)  Sig.  Baumgarten,  an f.  Værk,  L,  S.  127.  »Die  Verschwen- 
dung  iibersteigt  alle  Begriffe ;  die  offentlichen  Besoldungen 
sind  mehr  als  zwei  Jahre  im  Ruckstande  [osv.]«  (af  et 
Brev  fra  den  hollandske  Legationssekretær  Falck,  Marts 
1803). 

Karl  IITs  Orden  fra  1798,  da  jeg  fik  Ridderkorset, 
har  jeg  endnu  ikke  kunnet  hæve  en  Øre  af.  Nu 
kommer  her  en  gift  Sekretær*)  og  en  Attaché,  og  af 
Hensyn  til  dem  samt  Kapellanen  bliver  jeg  nødt  til 
hver  Dag  at  have  Bordet  dækket  idetmindste  til  syv 
Personer  og  følgelig  faa  større  Udgifter.«  Nogle 
Extra -Taffelpenge,  som  andre  Gesandter  faa  tildelt, 
vilde  her  kunne  gøre  godt;  og  han  beder  i  den  Anled- 
ning Pizarro  tale  hans  Sag  hos  den  nye  Chef,  Cevallos, 
»hvem  alle  skildre  for  mig  som  en  hæderlig  og  god- 
hjertet Mand«  ;  selv  tør  han  ikke  gaa  hge  til  sin 
Udenrigsminister,  før  han  veed,  om  denne  ikke  tager 
ham  det  ilde  op.  —  Fra  Pizarro  synes  Yoldi  intet 
Svar  at  have  faaet;  rimeligt  nok,  efter  hvad  man  nu 
kender  til  Memoireforfatterens  Karakter  og  hans  Om- 
tale saavel  af  den  tidligere  Kollega  som  af  Cevallos. 
Imidlertid  indtraf  der  i  Gesandtens  Hus  Begiven- 
heder, som  gjorde  det  mere  og  mere  ønskeligt  for 
ham  at  forandre  Opholdssted.  Hans  Hustru,  hvis  Skøn- 
hed, Elskværdighed  og  Forstandighed  prises  i  høje 
Toner  ikke  blot  af  hendes  Mand,  men  ogsaa  af  Frem- 
mede, fødte  i  deres  Ægteskab  først  en  Datter  til  Ver- 
den, hvis  Navn  og  Fødselsdag  dog  ikke  vides,  og  som 
døde  meget  snart.  Deres  andet  Barn  var  ogsaa  en 
Datter,  Josefa  (Pepita),  født  7.  Febr.  1802;  den  tredie 
Datter,  Petronila,  fødtes  29.  April  1803  og  døde 
allerede  1 1.  Maj  1804.  Endelig  2i.  Juli  1804  blev  Yoldi 
Fader  til  en  Søn,  Alfonso,  efter  kort  før  selv  at  have 


*)  Fernando  Gémez  Xara,   en  Broder  til  den  før  omtalte 
Ministerialembedsmand  Garci'a  Gémez  X. 

gennemgaaet  en  Sygdom.  Men  siden  Nedkomsten 
var  Grevinde  Helenas  Helbred  svagt:  det  maatte  be- 
frygtes, at  hendes  Bryst  var  angrebet,  og  vort  Klima 
blev  bestandig  farligere  for  den  unge  Sydlænderinde.*) 
Dette  skete  samtidig  med,  at  hendes  Mand  erfarede 
sin  Moders  Sygdom  og  Trang  og  Halvbroderen  An- 
tonio's  slette  Opførsel  mod  hende  og  ham  selv.  At 
Helenas  Sygdom  tog  saa  ulykkelig  en  Vending,  deri 
var  fornemmelig  en  Uforsigtighed  Skyld,  idet  hun 
ikke  længe  efter  sin  Barselseng  havde  forkølet  sig 
sommerklædt  i  en  Have  hos  nogle  Bekendte.  >  Ingen 
Dronning  kunde  blive  plejet  bedre  end  hun«,  skriver 
Yoldi  til  sin  Slægt,  og  han  viser  sig  idethele  i  Bre- 
vene fra  denne  Tid,  der  naturligvis  ere  opfyldte  af 
Beretninger  om  hendes  Tilstand,  som  den  ømmeste, 
mest  opofrende  Ægtemand.  Lægerne  Callisen,  Wins- 
løv  og  Saxtorph  tilsaa  hende  alle  tre,  og  tilsidst  kom 
»Byens  fire  bedste  Læger«  der  i  Huset.  En  magelig 
Vogn  havde  Kammerherre  B.  Anker  stillet  til  Grevens 
Raadighed.  Det  fremgaar  af  Yoldi's  Korrespondance, 
at  han  forskrev  en  Mængde  Kakao  og  Chokolade  i 
disse  Maaneder,  og  han  nævner  ogsaa  islandsk  Mos 
som  et  Middel,  der  anvendtes.  Ligeoverfor  Moderen 
søgte  han,  saa  længe  som  muligt,  at  skjule  Sviger- 
datterens Livsfare,  og  for  sit  eget  Vedkommende  klyn- 
gede han  sig  til  det  Yderste  fast  til  Haabet.  Men  til 
Slutning  maatte  han  af  Lægernes  Mund  erfare,  at  der 


*)  »Hans  unge  smukke  Hustru  er  syg  og  kan  ikke  komme 
til  Kræfter  igen«,  skriver  Grevinde  Schimmelmann  til 
Louise  Stolberg  den  20,  Nov.  1804. 

intet  var  at  gøre.  I  Fortvivlelse  havde  han  i  Begj'n- 
delsen  af  Februar  1805  bedet  G.  G.  Xara  tale  hans  Sag 
hos  Godoy,  —  der  et  Par  Maaneder  før  havde  sendt 
ham  en  Lykønskningsskrivclsc  til  Svar  paa  Meddelel- 
sen om  hans  Søns  Fødsel  — ,  for  at  han  kunde  faa 
en  anden  Gesandtpost,  medens  Hustruen  maaske  endnu 
stod  til  at  redde.  Komme  fra  Kjøbenhavn  til  mildere 
Egne  i  den  haarde  Aarstid  var  umuligt.  Men  kort 
derpaa,  den  16.  Februar,  skriver  han  direkte  til  Freds- 
fyrsten og  anraaber  om  Forfl)n:telse,  da  han  snart  vil 
blive  Enkemand  med  to  Smaabørn  og  ikke  kan  ud- 
holde Tanken  om  saa  at  blive  heroppe ;  samtidig 
sender  han  en  Skrivelse  af  lignende  Indhold  til  Ceval- 
los.  En  Maaned  efter,  den  17.  Marts  om  Aftenen, 
døde  Grevinde  Yoldi.  —  Et  Vidnesbyrd  om  den  Med- 
følelse, som  dette  sørgelige  Dødsfald  fremkaldte,  selv 
hos  Fremmede,  har  man  i  Konsul  Jens  Wolffs  Skil- 
dring af  et  Ophold  i  Kjøbenhavn  (»Sketches  on  a 
Tour  to  Copenhagen  etc«,  London  18 14).  De  enkelte 
Omstændigheder,  hvorunder  Begivenhederne  bringes 
paa  Tale,  ere  nok  noget  fantastisk  udsmykkede,  men 
Kernen  deri  synes  sandfærdig.  Wolff  kom  en  Dag  i 
1805,  fortæller  han^  forbi  »det  Sted,  hvor  jeg  havde 
vandret  saamangen  ensom  Spaseretur«  (^:  Assistens- 
kirkegaarden) ;  da  saae  han  i  nogen  Afstand  et  Lig- 
tog, der  bevægede  sig  fremad.  Det  kom  nærmere, 
og  han  spurgte  en  af  Kirkegaardens  Betjente,  hvem 
det  var,  der  førtes  til  Graven;  han  fik  til  Svar,  at 
det  var  den  spanske  Ambassadørs  Frue,  og  da  han 
saae  den  prægtige  Kiste  sænkes  i  Jorden,  mindedes  han, 
at  han  havde  set  den  smukke,  unge  Kvinde  omgiven 

af  en  munter  Skare,  ikke  mange  Dage  forinden*), 
blomstrende  af  Skønhed,  Livlighed  og  Glæde,  tilbedt 
af  sin  Mand  og  misundt  af  sit  Køn.  Naar  jeg  tidligere 
besøgte  denne  Plet,  tænkte  jeg  kun  lidet  paa  den 
sørgelige  Skæbne,  der  ventede  den  ulykkelige  Grev- 
inde, at  hun  snart  skulde  falde  som  et  Offer  for  sin 
ubetimelige  Verdenslyst,  fordi  hun  altfor  tidlig  blan- 
dede sig  i  en  munter  Selskabskres  efter  nylig  at  have 
været  fængslet  til  Sygelejet.«  At  Begravelsen  fandt 
Sted  med  overordentlig  Pomp,  erfarer  man  ogsaa  af 
en  Skrivelse  fra  Yoldi  selv  til  Cevallos  (13.  April  1805): 
»Udgifterne  have  været  umaadelige,  thi  min  Stilling 
fordrede  Rundhaandethed  i  alle  Henseender,  navnlig 
da  man  hertillands  har  den  underlige  Skik  at  give  to 
Rigsdaler  til  hver  Tjener  hos  dem,  der  deltage  i  Føl- 
get, og  da  man  mødte  i  Galla  med  hele  sit  livré- 
klædte  Tjenerpersonale,  kom  Bekostningen  til  langt  at 
overstige  mine  Kræfter«,  især  da  han  i  Forvejen  sad 
i  Gæld  til  op  over  Ørene.**) 

I  de  første  tunge  Dage  efter  Helenas  Død,  da 
Yoldi's  Sundhed  var  stærkt  rystet,  viste  den  franske 
Minister  Daguesseau  ham  trofast  Venskab  og  lod  ham 
bo   hos   sig.      Efter   Lægernes    bestemt   udtalte  Ønske 


*)  Det  er  umuligt;  thi  hun  havde  været  længe  senge- 
liggende. 

*)  Han  lod  dengang  indrette  det  anselige  Familiegravsted, 
der  nu  ses  paa  Assistenskirkegaards  katholske  Afdeling; 
og  af  en  Dagbogsnotits  (29.  Nov.  1805)  f^^^r  man  at 
vide,  hvem  der  var  Mester  derfor:  »Abildgaard  skrev 
til  Xara,  at  han  nu  var  bleven  færdig  med  den  Grav- 
hvælving, jeg  havde  ladet  udføre  ude  paa  Kirkegaarden.« 

E.  Gigas:  Litteratur  og  Historie.     II.  3 


34 


gjorde  han  dcrpaa  en  lille  Rejse  til  Hamborg,  sammen 
med  den  franske  Legationssekretær  Desaugiers,  natur- 
ligvis for  at  besøge  Rechterens.  Derfra  skrev  han  en 
Række  Breve  til  Slægt  og  Venner  og  Bekendte,  ogsaa 
til  de  ansete  Statsmænd  Grev  Floridablanca  og  Campo 
de  Alange,  og  han  ansøgte  Godoy  og  Cevallos  om 
Tilladelse  til  en  længere  Rejse  senere  hen,  indtil  en 
anden  Ministerpost  i  et  mildere  Klima  kunde  over- 
lades ham.  Den  8.  April  var  han  igen  i  Kjøbenhavn, 
hvorfra  han  en  Ugestid  efter  meddelte  Søsteren  i 
Hamborg,  at  han  nu  følte  sig  raskere  og  tænkte  med 
mindre  heftig  og  trøstesløs  Sorg  paa  den  Bortgangne: 
nu  skulde  Børnenes  Opdragelse  være  hans  store  Op- 
gave. Den  Etage  i  Admiral  Billes  Hus,  hvor  han 
hidtil  havde  levet  saa  lykkelig,  opsagde  han  til  Mik- 
kelsdag 1805.  Fra  den  første  Tid  efter  Hjemkomsten 
ere  ogsaa  et  Par  franske  Smaabreve,  der  staa  i  For- 
bindelse med  det  nys  indtrufne  store  Tab.  I  eet 
takker  han  Grevinde  Schimmelmann  for  et  Digt,  hun 
havde  skrevet  til  Minde  om  hans  Hustru ;  i  et  andet 
afviser  han  uhyre  høfligt  Fru  Bozenhard  *),  der  havde 
skrevet  ham  »en  meget  latterlig  Billet«  til,  hvori  hun 
bad  om  at  maatte  se  hans  Børn,  efter  at  hun  flere 
Gange  forgæves  havde  søgt  at  »forcer  ma  porte«. 
Til  Apotheker  Becker,  fra  hvem  han  som  Gave  mod- 
tog O.  Mullers  berømte  botaniske  Værk  »Flora  Fride- 
richsdalina«,    sender  han    et  Par  takkende  Ord,    hvori 


)  Gift  med  den  østerrigske  Generalkonsul  i  Kjøbenhavn, 
Søster  bl.  a.  til  P.  F.  Suhms  anden  Kone  og  til  Hof- 
apotheker  G.  Becker. 

han  dvæler  ved  de  skønne  sorgblandede  Minder,  der 
for  ham  knytte  sig  til  denne  yndige  Egn.  Endelig 
(8.  April)  til  den  svenske  Gesandt,  Baron  Oxenstjerna, 
»en  Mand^  som  aldrig  havde  vist  mig  sandt  Venskab 
og  ved  denne  sørgelige  Lejlighed  ikke  den  mindste 
Deltagelse  i  min  Smerte,  men  derimod  frisk  væk  til- 
skrevet mig  en  Billet  i  gemythg  Tone,  hvori  han 
inviterede  mig  til  Middag  hos  ham,  hvilken  hverken 
skulde  være  stor  eller  lille,  men  entre  deux,  og  han 
sluttede  med  de  Ord:  Interdum  vale  mihique  fave.« 
Yoldi's  Svar  lød:  »Jeg  ser,  kære  Baron,  af  Stilen  i 
Deres  Billet,  at  De  er  i  bedre  Humør  end  jeg.  Gud 
fri  Dem  for  den  Ulykke,  som  jeg  maa  gennemgaa. 
Jeg  vidste  ikke,  at  De  havde  været  her  for  at  besøge 
mig;  thi  man  havde  kun  sagt  mig,  at  De  nærede  den 
Hensigt  at  leje  Huset  her  og  var  kommen  for  at  se 
paa  Stalden  og  Køkkenet.  Hvis  jeg  havde  været 
hjemme,  vilde  De  have  haft  Besvær  med  at  komme 
opad  alle  de  mange  Trapper;  thi  for  ikke  mere  at  se 
de  Steder,  der  minde  mig  om  min  tabte  Lykke,  har 
jeg  indrettet  mig  helt  oppe  under  Taget.  Jeg  takker 
Dem  meget  for  Deres  Indbydelse  til  Onsdag,  men 
kan  ikke  gøre  Brug  af  den.  Mit  Hoved  og  mit 
Hjerte  ere  endnu  altfor  opfyldte  af  min  Sorg,  til  at 
jeg  kan  tage  Del  i  selskabelige  Fornøjelser.  Min  dybe 
Kummer  vilde  danne  en  mærkelig  Modsætning  til  Deres 
uforstyrrelige  Munterhed.  Itaque  me  velim  excuses, 
meque  arnes  amore  illo  tuo  singulari. « *) 


Oxenstjerna  flyttede  virkelig  ind  i  Yoldi's  forrige  Bolig. 
En  Aften    hos    Schimmelmann    (28.    Nov.    1805)    "i^d- 

Den  attraaedc  Orlov  blev  rent  ud  nægtet 
Yoldi:  han  maatte  blive  paa  sin  Post.  »Og  det  trods 
Fredsfyrstens  Løfte  1«  udbryder  han  i  et  Brev  til  G.  G. 
Xara  i  Madrid  (22.  Juni  1805).  Saa  betagen  var  han 
bleven  over  det  uventede,  tørre  Afslag,  at  han  fik 
Koldfeber  og  nervøse  Anfald,  i  hvilken  Anledning 
Grev  Chr.  Bernstorff  forærede  ham  Kinin.  »Jeg  kan 
dog  ikke  tro,  at  de  lade  mig  blive  heroppe  Vinteren 
over;  det  vilde  være  altfor  grusomt«,  hedder  det  i  et 
Brev  til  en  gammel  Kollega,  D.  Luis  de  Onis  (samme 
Dato).  Han  har  endnu  noget  Haab  om  Berlin;  men 
naar  det  blot  ikke  er  til  Sverige,  vil  han  gerne  gaa, 
hvorhen  det  skal  være.  Selv  Portneren  i  det  spanske 
Udenrigsministerium  beder  han  i  al  Hemmelighed  holde 
ham  underrettet  om,  hvad  der  sker,  og  om  der  kan 
være  noget  at  vente.  Og  samtidig  skriver  han  med 
Misundelse  til  en  anden  forhenværende  Kollega,  Santi- 
bånez,  i  Paris,  at  »medens  denne  havde  set  Napoleons 
Kroning  baade  i  Paris  og  Milano  —  disse  mindevær- 
dige Optrin ,  der  ere  saa  betydningsfulde  for  hele 
Europa  — ,  havde  han  maattet  sidde  over  fire  Aar  i 
disse  Sumpe  og  kunde  ikke  komme  bort.« 

Der  var  dog  ikke  andet  for  end  at  resignere.  Hans 
mangesidige  aandelige  Interesser  (Konchyliologi,  Bota- 
nik, Historie,  Skønlitteratur,  Musik  og  bildende  Kunst) 


skyldte  den  spanske  Gesandt  sig  ligeoverfor  den  svenske, 
fordi  han  Dagen  før  ikke  havde  villet  deltage  i  et  Sel- 
skab hos  ham,  »thi  jeg  hverken  vil  eller  kan  gaa  hen 
for  at  more  mig  i  de  Værelser,  hvor  jeg  har  set  min 
elskede,  evig  begrædte  Hustru  lide  og  dø.< 

holdt  ham  tildels  oppe*),  og  dertil  kom  Omsorgen 
for  hans  Børn.  Sønnen  Alfonso  var  det  ham  ikke 
længe  forundt  at  beholde,  thi  han  døde  allerede  den 
9.  Maj  1807,  knap  to  Aar  gammel;  men  af  Datteren 
Pepitas  Opdragelse  tog  han  sig  da  med  desto  større 
Iver.  Han  fik  en  tysk,  katholsk  Guvernante  til  hende, 
en  Frøken  Wetzel,  og  i  Familiebrevene,  hvor  den  op- 
vakte Hlle  Pige  naturligvis  hyppig  nævnes,  ytrer  han 
sin  Glæde  over  hendes  Fremskridt,  hvordan  hun  voxer 
og  bhver  køn,  baade  taler  Fransk,  Dansk,  Tysk  og 
Spansk  —  hvilket  sidste  Sprog  Yoldi  altid  taler  med 
hende  — ,  begynder  at  stave,  kan  det  vigtigste  af  sin 
Katechismus,  de  ti  Bud  indbefattet,  og  allerede  har 
strikket  to  Par  Strømper,  nu  da  hun  gaar  i  sit  femte 
Aar.  Ogsaa  udadtil  begyndte  den  haardtprøvede  Mand 
i  Foraaret  1806  at  vise,  at  Verden  atter  gjorde  sine 
Krav  gældende  Hgeoverfor  ham,  idet  han  forskrev  for- 
skellige Drikke-  og  Spisevarer  fra  et  Handelshus  i 
Bordeaux,  der  i  lang  Tid  ikke  havde  hørt  fra  ham. 
Man  har  aabenbart,  trods  Sorg,  Skuffelser  og  ude- 
bleven Gage,  levet  ganske  godt  i  den  spanske  Ge- 
sandtbolig, thi  vedkommende  Brev  taler  ikke  blot  om 
god  gammel  Bordvin,  men  ogsaa  om  hundrede  Flasker 
fin  Chåteauvin,  udsøgte  Likører,  franske  Syltetøjer, 
Gaaseleverpostejer  med  Trøfler,  Kalkuner,  Agerhøns, 
Bayonneskinker  o.  desl. 


*)  I  Juni  1805  beder  han  Xara  i  Madrid  om  at  skaffe  ham 
tilsendt  den  Bibliografi  over  nyudkomne  spanske  Bøger, 
som  aarlig  udgives  der  med  Titel  »Bibliotheca  periodica<i. 

III. 

>  Den  12.  Maj  1803  om  Morgenen '<,  læses  der  i 
Yoldi's  Dagbog,  »sagde  W.  [maaske  Hofkirurg,  Prof.  F. 
C.  Winsløv]  til  mig,  at  en  Time  før  havde  en  af  Kron- 
prinsens Adjutanter  betroet  ham,  at  der  lige  forinden 
var  kommen  en  Kureer  med  Efterretning  om  Krigs- 
erklæringen mellem  Frankrig  og  England.  Han  sagde 
mig  ikke,  hvilken  af  disse  to  Magter  der  var  An- 
griberen, men  tilføjede:  »Krigen  bliver  frygtelig  og 
almindelig,  og  jeg  tvivler  ikke  om,  at  Franskmændene 
ville  besætte  alle  Europas  Kyster  lige  op  til  Hamborg, 
Jylland,  ja  Sundet  med.«  Hvis  dette  skulde  finde 
Sted,  vilde  d  e  blive  meget  skuffede,  der  spekulerede 
i  Danmarks  Neutralitet,  og  som  af  den  Grund  fore- 
trak Krig  for  Fred.  Men  vist  er  det,  at  hvordan  det 
saa  gaar  med  Krigen,  fæstner  Krigserklæringen  nu  strax 
Handelsmændenes  Tanker  og  hjælper  dem  ud  af  en 
Uvished,  der  lammede  dem  og  var  langt  skadeligere 
end  Krigen  selv.« 

Saa  kort  efter  Freden  i  Amiens  blussede  Krigs- 
luen  altsaa  op  paany  mellem  de  to  rivaliserende 
Stormagter  og  skulde  inden  mange  Aars  Forløb  ogsaa 
omspænde  baade  Spanien  og  Danmark,  ved  Erobrerens 
Herskelyst.  Naar  Yoldi  fremhæver,  at  den  danske 
Handelsstand  nærmest  ventede  sig  Fordel  af  den  nye 
store  Kamp,  stemmer  det  idethele  med  de  virkelige  For- 
hold, og  de  første  7  Aar  af  det  19.  Aarhundrede  blev  da 
ogsaa,  især  for  Norge,  en  meget  indbringende  Periode 
for  vor  Handel.*)    Dog  sydfra,  nede  ved  Elben,  trak  der 


*)  Sig.  Holm,  anf.  Værk.,  II,  S.  21  ff. 

efterhaanden  Skyer  op,  der  varslede  svære  Trængsels- 
tider for  vort  Fædreland,  og  Rusland,  hvis  Politik 
mere  og  mere  gik  ud  paa  at  sætte  en  Bom  for 
Frankrigs  Magt,  stræbte  stærkere  og  stærkere  at  drage 
Danmark  med  til  en  Koalition  mod  Napoleon ,  saa 
nødigt  vor  Regering  vilde  dertil,  hvilken  Utilbøjelig- 
hed i  Vinteren  1804 — 5  affødte  en  temmelig  bister 
Holdning  fra  Petersborgkabinettets  Side. 

En  russisk  Eskadre  laa  i  Efteraaret  1804  paa  Kjø- 
benhavns Rhed.  Yoldi  var  ude  at  besøge  den,  29. 
Oktober,  og  fortæller  ganske  morsomt  og  karakteri- 
stisk om  denne  lille  Expedition,  hvor  hans  ømtaalige 
spanske  Diplomatstolthed  og  Overholdelse  af  Etiketten 
fik  Lejlighed  til  at  udfolde  sig.  »Da  Vejret  var  smukt 
og  Vinden  gunstig,  kom  den  russiske  Minister  [Lizake- 
witsch]  og  Flagkaptajn  Hamilton  for  at  indbyde  mig 
til  at  tage  ud  med  og  se  paa  Eskadren.  Det  eneste 
Paaskud,  jeg  kunde  anføre  for  at  blive  fri,  var,  at 
Admiralen  ikke  endnu  havde  været  i  mit  Hus;  men 
den  russiske  Minister  bad  mig  undskylde  ham,  da  han 
havde  været  forhindret  ved  Audiensen  igaar  hos  Kron- 
prinsen og  Kronprinsessen :  de  havde  haft  den  Hen- 
sigt at  gøre  Visit  sammen  hos  mig,  og  af  samme 
Grund  havde  han  endnu  ikke  været  hos  Nogen  und- 
tagen hos  den  svenske  Minister,  der  strax  havde  bedt 
ham  til  Middag  hos  sig;  dér  havde  han  jo  saa  præ- 
senteret os  for  hinanden,  og  vi  havde  spillet  Kort 
med  hinanden.«  Denne  lille  Udflugt  i  Dag  var  jo 
kun  »en  Idee,  han  havde  faaet,  fordi  Vejret  var  saa 
godt«,  og  han  saavelsom  Flagkaptajnen  bad  Yoldi  lade, 
som    om    han   havde    faaet   Admiralens    Visit,    saa    at 

Spanieren  tilsidst  ansaa  det  for  afTekteret  at  staa  læn- 
ger imod.  Den  svenske  Gesandt  Oxenstjerna,  Lega- 
tionssekretær Xara,  den  danske  Admiral  Løvenørn  og 
een  Herre  til  fulgte  med.  »Da  vi  kom  ombord  paa 
Admiralskibet,  »Erkeenglen  St.  Michael«,  affyredes 
en  Salve,  og  Skibet  flagsmykkedes  under  Militær- 
musikkens Toner.  Admiralen  gav  os  en  fuldstændig 
ceremoniel  Modtagelse,  og  samtidig  gjorde  de  opstillede 
Marinesoldater  Honnør.  Han  er  en  gammel  Mand. 
som  ikke  kan  tale  Fransk,  men  er  meget  venlig  og 
opmærksom,  og  saasnart  vi  kom  ned  i  Kahytten,  sagde 
han  mig  en  Mængde  Komplimenter  i  sit  Modersmaal; 
den  russiske  Minister  oversatte  dem  for  mig.  De  gik 
ud  paa  at  udtrykke  hans  store  Glæde  over,  at  jeg 
havde  villet  være  med  paa  Turen.«  Efter  at  have 
set  Skibet  inviteredes  de  til  at  nyde  en  Frokost  af 
koldt  Køkken,  Chokolade  og  Kaffe  i  Kahytten.  Der 
var  ti  Kuverter,  men  saa  snævert  Rum,  at  da  de  skulde 
sætte  sig  tilbords,  kunde  Yoldi  ikke,  saa  gerne  han 
vilde,  hindre,  at  Svenskeren  kom  paa  højre  Side  af 
Admiralen;  men  han  trøstede  sig  med,  at  det  var  jo 
ikke  noget  rigtigt  Taffel,  snarere  en  Buffet,  og  at  der 
idethele  ikke  var  nogen  egentlig  Orden  i  Placeringen 
om  Bordet.  Admiralen  udbragte  Kejseren  af  Ruslands 
Skaal  under  Kanonsalut;  dette  overraskede  Yoldi,  som 
slet  ikke  havde  tænkt,  at  der  skulde  udbringes  Skaaler. 
Men  dernæst  anede  han,  at  Turen  vilde  komme  til 
Kongen  af  Sverrig,  vel  fordi  denne  var  Allieret  og 
Slægtning  af  den  russiske  Kejser.  Sligt  faldt  imidler- 
tid Yoldi  for  Brystet;  thi  han  mente,  at  hans  egen 
Konge    skulde    komme    først.      »Jeg    spurgte    derfor 

sagte  den  russiske  Minister,  der  sad  ved  Siden  af  mig, 
om  det  var  Admiralens  Hensigt  at  drikke  paa  andre 
Suveræners  Sundhed.  Han  svarede,  at  Meningen  var 
først  at  drikke  for  Kejser  Alexander,  derpaa  for  Kon- 
gerne af  Danmark  og  Sverrig  som  Slægtninge  og 
Allierede  og  for  Hans  katholske  Majestæt  som  ven- 
skabelig Suveræn.  Da  der  ikke  var  Tid  til  lange  Ud- 
viklinger, sagde  jeg  ham,  at  jeg  ikke  kunde  tillade, 
at  min  Suveræns  Skaal  var  den  sidste,  der  blev  druk- 
ken. Jeg  vilde  kun  finde  mig  i,  at  Kongen  af  Dan- 
marks blev  drukken  iforvejen,  thi  han  var  jo  ikke 
blot  Slægtning  og  Allieret,  men  den  russiske  Eskadre 
var  Gæst  ved  hans  Kyster.  Men  enten  skulde  den 
svenske  Konges  Skaal  slet  ikke  drikkes,  eller  ogsaa 
skulde  Hans  katholske  Majestæts  drikkes  først.  Da 
den  russiske  Minister  hørte  denne  faste  Beslutning, 
sagde  han  nogle  Ord  paa  sit  Modersmaal  til  Admi- 
ralen, hvorpaa  denne  kun  udbragte  Kongen  af  Dan- 
marks Skaal.  Den  svenske  Minister  ærgrede  sig  høj- 
lig; men  jeg  vilde  have  ærgret  mig  hele  mit  Liv, 
ifald  man  blot  een  eneste  Gang  i  min  Nærværelse 
havde  ladet  min  Suveræn  indtage  den  nederste  Plads, 
af  hvad  Grund  det  saa  end  skete.« 

Yoldi  vidste  dengang  ikke  noget  om,  hvor  nær 
forestaaende  en  hemmelig  Traktat  var  mellem  Czaren 
og  Napoleons  fanatiske  Avindsmand  Gustav  IV. ''^')  Af 
denne  Monark  fik  det  danske  Hof  uventet  Besøg  i 
Januar  1805  (den  12.  faldt  Efterretningen  pludselig 
her    ned    som    en    Bombe).      »Han    havde«,    skriver 


*)  Sig.  Holm,  II,  S.  66  i 

Yoldi,  »besluttet  at  rejse  hjem  til  sit  Rige  over  Dan- 
mark og  var  allerede  afrejst  fra  Stralsund  med  Dron- 
ningen. Denne  hastige  Beslutning  synes  han  at  have 
fattet  som  Følge  af  en  officiel  Meddelelse  i  Noteform 
fra  Berlinerhoffet,  hvori  han  gøres  opmærksom  paa, 
at  hans  Forbliven  i  Pommern  og  hans  bekendte  Planer 
om  Alliance  med  Englænderne  kunde  medføre  saa 
mange  Misligheder,  at  Hans  preussiske  Majestæt,  med 
mindre  Hans  svenske  do.  i  Tide  raadede  Bod  derpaa, 
vilde  se  sig  nødsaget  til  at  sende  sine  Tropper  til 
Svenskpommern  for  at  beskytte  det  og  saaledes  sikre 
Roen  i  Nordtyskland,  hvis  Garant  han  var.«  Yoldi 
var  ligesom  alle  andre  i  Kjøbenhavn  bleven  særdeles 
forbavset  over,  at  Svenskerkongen  havde  ment  at 
maatte  rejse  fra  en  af  sit  Riges  stærkeste  Fæstninger, 
midt  i  den  usædvanlig  haarde  Vinter,  med  Dronnin- 
gen, der  ventede  sin  Nedkomst.  Imidlertid  havde 
Kronprinsen  strax  givet  alle  fornødne  Ordrer  for  at 
lette  det  svenske  Kongepar  Rejsen  over  Belterne,  sendt 
Generaladjutant  Lindholm  afsted  i  den  Anledning  og 
den  nye  Gesandt  i  Stockholm,  Carl  Moltke,  for  at 
modtage  dem  i  Korsør.  Gustav  IV.  og  Gemalinde 
vare  tagne  fra  Eutin  den  8.,  men  endnu  den  14.  vare 
de  ikke  komne  til  Nyborg-*)  De  noget  senere  Tegn 
paa  et  venskabeligt  Forhold  mellem  det  danske  og 
det  svenske  Kongehus  anfører  Yoldi  ogsaa,  med  Til- 
føjelse af  den  Omstændighed,  at  Kongen  af  Sverrig 
havde  nok  til  Hensigt  at  indbyde  vor  Kronprins  til 
Lejren   i  Skaane,    men    lod  Oxenstjerna  først  sondere 


*)  Sig.  Holm,  II,  Side  67-69. 


43 

Terrainet.  Bernstorff  sagde  da  denne,  at  medens 
Kronprinsessen  endnu  var  saa  svag  efter  en  Datters 
Fødsel,   vilde  hendes  Mand  ikke  forlade  hende. 

Den  Neutralitet,  som  Danmark  endnu  hævdede 
med  Besvær,  havde  imidlertid  Spanien  som  Frankrigs 
Allierede  maattet  opgive  —  for  at  lide  endnu  større 
Tab  end  hidtil.  Opfyldt  af  Ængstelse  for,  hvad  der 
kunde  komme,  og  af  bitter  Harme  over  den  politiske 
Egoisme  paa  alle  Kanter  skriver  Yoldi  i  Nov.  1804 
til  Svogeren  Rechteren:  »Efter  at  have  talt  kristeligt 
med  min  Søster,  vil  jeg  tale  lidt  om  Politik  med 
Hs.  Excellence  Greven.  Men,  vil  man  sige,  kan  man  da 
ikke  tale  kristeligt,  naar  man  taler  om  Politik?  Jeg 
vover  at  forsikre  Hans  Excellence,  at  det  ene  er  ikke 
foreneligt  med  det  andet,  og  at  de,  der  ville  værne 
om  europæiske  Folkeslags  politiske  Interesser,  bør 
ophøre  med  at  være  Kristne,  det  vil  sige  med  at  være 
menneskekærlige  og  retfærdige,  og  sætte  den  fræk- 
keste Røverhaandtering  paa  deres  Program.  Hvad  der 
giver  mig  Haab  om  at  se  Freden  genoprettet,  er,  at 
Grundsætningen  »sauve  qui  peut«  hyldes  næsten  over- 
alt.« I  lignende  Aand  udtaler  han  sig  (Febr.  1805) 
til  José  de  Anduaga,  Karl  IV. 's  Gesandt  i  Haag  og 
Medlem  af  det  spanske  Statsraad:  »Jeg  er  visselig 
overbevist  om,  at  De  for  Deres  Part  intet  har  und- 
ladt for  at  hindre  denne  ulyksalige  Krig,  og  jeg  tror, 
ligesom  De,  at  alle  ville  yde  os  Retfærdighed,  men 
rigtignok  kun  i  Ord.  Imidlertid  ville  de  gøre  os  al 
den  Skade,  de  kunne,  og  Gud  give,  at  vi  ikke  en 
skøn  Dag  staa  ligesom  Hanen  fra  Moron,  som  Ord- 
sproget   taler    om:    plukket   for   hver    en   Fjer,    men 

galende  alligevel.«  En  t>aadan  Medfart  fik  Spanien 
ganske  rigtig,  da  det  trods  tappert  Forsvar  mistede 
næsten  hele  sin  Flaade  ved  Trafalgar.  Noget  efter 
at  denne  Nyhed  var  naaet  til  Kjøbenhavn,  ydede  den 
spanske  Gesandt  et  Bevis  paa  den  Oflferberedvillighed, 
der  udmærker  hans  Nation  i  slige  Tilfælde,  idet  han 
gav  Afkald  paa  15,000  Realer  af  den  Løn,  der  skyld- 
tes ham,  til  Fordel  for  Enker  og  Børn  efter  de  i  Sø- 
slaget faldne  Landsmænd.  Det  Brev  til  Godoy  (af 
21.  Dec.  1805),  hvormed  han  ledsager  sin  Gave,  er 
holdt  i  den  pompøse ,  nationalstolte  Stil,  som  man 
kender  fra  spanske  Proklamationer  og  tildels  fra  span- 
ske Avisartikler;  dette  kan  man  jo  endda  finde  sig  i, 
men  mere  usmagelig  er  den  ufortjente  Smiger,  hvor- 
med Brevskriveren  trakterer  Hs.  Exe.  Fredsfyrsten, 
Generalkaptajnen,  Generalissimus  over  Flaaden  m.  m. 
Man  kan  ikke  værge  sig  helt  mod  den  Tanke,  at 
Yoldi  ved  sit  tilsyneladende  saa  begejstrede,  frivillige 
Offer  til  Fædrelandet  ogsaa  havde  den  praktiske  Bi- 
hensigt at  bringe  sig  selv  i  Erindring  hos  den  alt- 
formaaende  Mand. 

Om  Stemningen  og  de  politiske  Vejrforandringer 
i  Kjøbenhavn  under  den  tredie  Koalitionskrig  inde- 
holder Yoldi 's  Dagbog  et  og  andet  karakteristisk  Træk. 
Der  var  nu  kommen  en  af  Napoleons  Generaler,  Vic- 
tor, som  extraordinær  Gesandt  til  vort  Hof,  og  mel- 
lem ham  og  hans  spanske  Kollega  fandt  endel  Be- 
røring Sted.  Saaledes  hedder  det  i  Dagbogen  under 
I.  Okt.  1805:  »To  Grosserere  underrettede  mig  om, 
at  der  Aftenen  før  var  kommet  flere  Stafetter,  og  at 
det  bemærkedes,    at  man  var   ivrig  ifærd  med  at  for- 

syne  Batterierne  paa  Rheden  og  i  Havnen  med  Skyts. 
Jeg  talte  om  Morgenen  med  General  Victor  hjemme 
hos  ham  selv;  han  vidste  slet  ikke  noget  derom.  Om 
Eftermiddagen  kom  han  og  gjorde  mig  Genbesøg ;  bl.  a. 
sagde  han  mig  da,  at  han  nogle  Dage  før  havde  været 
til  Audiens  hos  Kronprinsen,  og  forsikrede  mig,  at 
han  slet  ikke  havde  talt  om  noget  politisk  Anliggende 
med  Hans  kgl.  Højhed.«  Det  var  det  truende  Brud  mel- 
lem Rusland  og  Preussen,  der  var  Aarsag  i  disse  For- 
anstaltninger;  men  at  Kronprins  Frederiks  Stemning 
mod  Frankrig  i  den  Tid  heller  ikke  var  den  bedste, 
foreligger  der  Vidnesbyrd  nok  om."^)  Noget  senere 
hen  i  samme  Maaned  kom  Victor  til  Yoldi  og  er- 
klærede, at  han  var  bestemt  paa  at  modsætte  sig,  at 
en  russisk  Flaade  fik  Tilladelse  til  at  overvintre  ved 
Kjøbenhavn;  han  spurgte,  hvad  den  spansbe  Ministers 
Mening  var:  om  Danmark  kunde  tillade  det  uden  at 
svigte  Neutrahteten.  Yoldi  svarede  ham  »aabenhjertig«, 
at  efter  Folkeretten  vilde  der  intet  være  til  Hinder 
derfor;  i  saadanne  Tilfælde  plejede  neutrale  Nationer 
at  give  alle  krigsførende  Magter  samme  Tilladelse  og 
at  fastsætte,  hvor  stort  et  Antal  Orlogsskibe  der  maatte 
sejle  ind  i  samme  Havn ;  saadan  var  det  gaaet  til  ved 
Lissabon  og  andre  Havne.  Desuden  kunde  Danmark 
særlig  gøre  gældende,  at  dets  Hovedstads  Havn  er 
beliggende  ved  et  Farvand,  som  Østersømagterne  holde 
lukket  for  andre  Nationers  Krigsflaader  og  Kapere,  og 
som  de  derfor  selv  kunne  besejle  fuldstændig  frit  og 
uafhængigt.    Men  han  indrømmede,  at  der  kunde  gives 


*)  Sig.  Holm,  II,  86-88. 

Undtagelsestilfælde  fra  Reglernes  fuldstændige  Over- 
holdelse, saafremt  Trediemand  led  Skade  derved,  og 
den  interesserede  Magt  (altsaa  Frankrig,  Ruslands 
Fjende)  niaatte  da  undersøge,  om  Danmark  var  nødt 
til  at  yde  den  russiske  Flaade  Gæstfrihed,  fordi  denne 
ikke  havde  anden  Havn  at  løbe  ind  i,  og  dernæst, 
om  Flaaden  havde  lettere  ved  at  aabne  Fjendtlighederne 
ved  Foraarets  Begyndelse,  fordi  den  havde  ligget  over 
ved  Kjøbenhavn.  En  Maaned  efter  var  Yoldi  tilstede 
ved  den  første  Diner,  Generalen  gav,  og  der  synes 
da  at  have  været  gjort  endel  Stads  af  ham,  idet  han 
med  national  Forfængelighed  ikke  undlader  at  bemærke 
i  Dagbogen,  at  han  ved  den  Lejlighed  havde  For- 
rangen for  Statsministrene  og  Elefantridderne  Schim- 
melmann  og  Reventlow.  Aftenen  tilbragte  han  hos 
Schimmelmanns ,  hvor  Husets  Herre  i  Samtale  med 
ham  kom  til  at  sige,  at  alle  Danmarks  Fredsbestem- 
melser  tilsidst  neppe  vilde  holde  det  udenfor  Krig: 
»Nous  pouvons  étre  forces.« 

Situationen  blev  dog  —  for  saa  vidt  —  klaret 
ved  Austerlitz-Seiren  og  den  paafølgende  Fredsslutning. 
Men  saalænge  der  var  en  Napoleon  I.  i  Europa,  kunde 
denne  Verdensdel  idethele  intet  Haab  have  om  varig 
Ro,  heller  ikke  vort  Fædreland.  Krigen  med  Preus- 
sen fulgte  i  næste  Aar  —  den  som  i  sin  Begyndelse 
gav  Anledning  til  den  letsindige  Storpraler  Godoys 
forrykte  Forsøg  paa  at  sætte  sig  op  mod  Frankrig  og 
snarlige ,  ynkelige  Tilbagetog ;  og  saavel  den  Krig 
som  de  engelsk-franske  Stridigheder  satte  Regeringens 
Sind  herhjemme  i  ængstelig  Spænding.  Den  danske 
Kronprins  laa    med  et  anseligt  Troppekorps  i  Holsten 

for  at  værne  Grænsen,  hvortil  Kampen  i  Nordtyskland 
mere  og  mere  nærmede  sig;  men  efterhaanden  som 
Franskmændene  trængte  sejrende  frem  deroppe,  og 
Krigsskuepladsen  forlagdes  til  østligere  Egne,  blev  det 
raadeligere  for  den  danske  Regering  at  trække  sine 
Tropper  tilbage.  Hvordan  man  her  fulgte  Begiven- 
hedernes faretruende  Gang,  vidner  en  af  Yoldi's  Dag- 
bogsoptegnelser om,  fra  Søndag  den  23.  Nov.  1806. 
Grev  G.  (utvivlsomt  Griinne,  den  østerrigske  Gesandt 
i  Kjøbenhavn)  kom  den  Dag  hen  at  høre  Messe  hos 
ham  og  fortalte  i  den  paafølgende  Samtale,  at  Aftenen 
før,  Kl.  II,  var  Nyheden  om  Marschal  Mortiers  Ind- 
marsch  i  Hamborg  indtruffen  til  Hovedstaden  ved  en 
Stafet.  Man  diskuterede,  hvad  Følger  det  kunde  have 
for  Danmark,  og  Griinne  troede  det  aldeles  sikkert, 
at  Frankrig  havde  Hensigter  med  vort  Fædreland, 
d.  V.  s.,  at  det  ikke  blot  vilde  besætte  Holsten,  men 
bl.  a.  ogsaa  bemægtige  sig  den  danske  Orlogsflaade*), 
der  laa  her  i  Havnen  til  ingen  Nytte;  man  var  da 
ogsaa  meget  urolig,  ja  nedslagen  i  Regeringskresene. 
Yoldi  vilde  ikke  rigtig  tro,  at  Frankrig  for  Øjeblikket 
havde  de  Planer,  skønt  jo  alt  var  muligt;  meget  vel 
underrettet  synes  han  forøvrigt  ikke  at  have  været  i 
de  Dage,  men  vor  Regerings  Centrum  var  jo  ogsaa 
dengang  i  Kiel.  Af  Griinne  fik  han  fremdeles  noget 
at  vide  om  Bourriennes  UnderhandUnger  med  Sver- 
rig**).     Den  spanske  Gesandt  beretter  dette  saaledes: 


*)  Allerede  dengang!    Sig.  Holm,  II,  S.  211  og  Till'øjelsen 

dertil. 
'"*)  Sig.  Holm,  II,  136  f. 

»Han  meddelte  mig  ogsaa  den  Nyhed,  at  den  franske 
Minister  Bourrienne  havde  aabnet  Fredsforhandlinger 
med  den  svenske  Chargé  d'affaires  i  Hamborg,  idet 
han  mundtlig  erklærede  for  ham,  at  hvis  Kongen, 
hans  Herre,  vilde  gaa  ind  paa  at  holde  sig  neutral 
under  de  nærværende  Omstændigheder,  var  den  franske 
Kejser  tilbøjelig  til  at  glemme  deres  Tvistemaal,  ud- 
levere ham  Fangerne  og  sikre  ham  ukrænkelig  Be- 
siddelse af  Pommern,  ja  endda  nogen  Landvinding 
[Norge  nævnes  her  ikke,  som  man  ser].  Men  saa- 
snart  Hans  svenske  Majestæt  modtog  sin  Chargé 
d'affaires'  Depesche,  lod  han  ham  kalde  til  sig  ved 
Stafet  og  udtalte  sin  Misbilligelse  over,  at  han  havde 
hørt  paa  disse  Forslag  af  en  fransk  Minister,  med 
hvem  han  ikke  var  bemyndiget  at  forhandle  og 
ikke  havde  Lov  til  overhovedet  at  indlade  sig,  saa- 
længe  ikke  den  Ordre  var  tilbagekaldt,  hvorved  Hans 
svenske  Majestæt  forbød  sine  Ministre  og  sine  Under- 
saatter  idethele  enhver  Forbindelse  med  Franskmæn- 
dene. Imidlertid  bemyndigede  han  ham  til  at  svare 
m.  H.  t.  Fangerne,  at  Hans  svenske  Majestæt  haabede, 
at  de  vilde  blive  behandlede  med  samme  Ædelmodig- 
hed, som  Franskmændene  kunde  vente  sig,  hvis  de 
vare  Fanger  i  Sverrig.« 

Aaret  1807  brød  frem.  Napoleons  Krig  mod  den 
anden  store  Koalitionsmagt,  Rusland,  efter  at  Preussen 
saa  omtrent  var  knust,  syntes  i  Begyndelsen  at  kunne 
faa,  hvad  Udfald  det  skulde  være,  altsaa  ogsaa  det,  man 
her  helst  ønskede  :  Frankrigs  Nederlag;  men  Erobrerens 
store  Skaktræk  mod  »det  troløse  Albion«,  Fastlands- 
spærringsdekretet,  var  allerede    et  uhyggeligt  Faktum, 

som  gjorde  Danmarks  Stilling  endnu  mere  svævende 
og  farlig  end  hidtil.  Dette  fik  det  snart  at  føle  baade 
fra  engelsk  og  fransk  Side.  Og  enhver  veed  jo,  hvad 
det  Aar  bragte  os  efter  Tilsitfreden ! 

Her  er  at  anføre  et  Par  af  Yoldi's  Dagbogs- 
notitser. 

»19.  Januar.  Stort  Assemblé  hos  Schimmelmann. 
Der  var  Hertugen  af  Augustenborg  og  Grevinde  Rantzau, 
der  ellers  plejer  at  sige  Nej  til  slige  Selskabsindbydel- 
ser.  Midt  i  Salen  stod  en  Kres  rundt  om  Lizakewitsch 
og  Griinne;  sidstnævnte  læste  noget  op  af  et  Papir. 
Jeg  kunde  se  paa  det  nysgerrige  Udtryk  i  Ansigterne, 
at  det  var  Krigsefterretninger,  og  det  gunstige  for 
Russerne  og  Englænderne.  Ganske  rigtig  kom  Løwen- 
dal*)  hen  til  mig  og  sagde  i  en  hemmelighedsfuld 
Tone:  »Voila  des  nouvelles  dont  vous  ne  pouvez 
pas  vous  réjouir;  les  Fran^ais  ont  été  totalement  bat- 
tus par  les  Russes  en  Pologne.«  Jeg  svarede:  »Si 
cela  est  ainsi,  je  suis  fåché  pour  mes  alliés**);  mais 
d*ou  vient  cette  nouvelle?«  —  »Ce  sont«,  sagde  han, 
»des  lettres  particuHéres  que  Lizakewitsch  et  Griinne 
doivent  avoir  re^ues.« 

»Det  lader  virkelig  til,  at  disse  to  samt  den  engelske 


*)  Vistnok  Grev  Carl  Valdemar  Danneskjold-Løwendahl, 
Premierløjtnant  ved  Livgarden  til  Fods  1801 — 7. 
**)  Yoldi's  Begejstring  for  Frankrig  var  i  Virkeligheden  ikke 
synderlig  større  end  den,  man  paa  de  Tider  nærede  her 
i  Danmark.  »Yoldi,  au  fond  si  antifran(;ais  qu'il  a  tou- 
jours  peur  de  se  trahir  devant  Tun  de  ses  collégues« 
(Grevinde  Schimmelmann  til  Louise  Stolberg,  28.  Febr. 
1807). 

E.  Gigas:  Litteratur  og  Historie.     II.  4 


Gesandt  have  faaet  Breve  fra  den  russiske  Minister  i 
Stockholm,  Alopæus,  der  sikrer,  at  han  har  faaet  dem 
ad  en  særegen  Vej,  som  han  ikke  nærmere  tilkende- 
giver. Nogle  sige,  at  Efterretningen  er  kommen  fra 
Konigsberg,  Andre,  at  den  er  fra  Danzig.  Det  hele 
gaar  nd  paa,  at  Franskmændene  ere  blevne  slagne  af 
den  russiske  Hær  under  Feltmarschal  Kaminskoi.  Men 
da  dette  ikke  er  officielt  og  lignende  Efterretninger 
hidtil  bestandig  have  været  Forløbere  for  andre,  der 
vare  dem  aldeles  modsatte,  bliver  det  nødvendigt  at 
oppebie  nærmere  Bekræftelse  for  at  tro  dem,  —  saa- 
meget  mere  som  alle  sige,  at  man  har  kæmpet  t?e 
Dage  i  Træk,  nemlig  den  26. — 28.  og  endda  den 
29.*),  og  at  Fordelen  den  første  Dag  var  helt  paa 
Franskmændenes  Side,  men  at  de  mistede  den  de  føl- 
gende Dage.  Vi  maa  vente,  til  vi  se,  om  det  be- 
kræfter sig;  thi  Desaugiers  viste  mig  for  nogle  Dage 
siden  et  Brev  fra  Minister  Talleyrand,  dateret  War- 
schau  den  30.,  der  kun  talte  om  en  Træfning,  hvori 
de  franske  Tropper  havde  sejret  og  tilbagedrevet  Rus- 
serne, som  flygtede  alt  hvad  Remmer  og  Tøj  kunde 
holde,  efter  at  have  mistet  deres  Artilleri  og  Bagage. 
Det  vilde  være  meget  mærkeligt,  om  Talleyrand  havde 


*)  December;  det  er  Slaget  ved  Pultusk,  her  er  Tale  om, 
hvilket  maa  betragtes  som  en  russisk  Sejr.  De  rus- 
siske Bulletiner  fra  Krigen  vare  forresten  gennemgaaende 
ligesaa  løgnagtige  som  de  franske.  ^Sjælden  have  i 
nogen  Krig  de  kæmpende  Parters  Beretninger  i  den 
Grad  staaet  i  Strid  med  hinanden  som  ved  den  russisk- 
franske  i  Vinteren  1806—7  og  i  Foraaret  1807«  (Holm, 
II,  170). 

skrevet  dette  officielt  til  en  Chargé  d'afFaires  tre  Dage 
efter  Kampen,  hvis  denne  havde  haft  det  Resultat, 
som  man  formoder.« 

»Onsdag  den  ii.  Februar  spiste  jeg  til  Middag 
hos  Schimmelmann  med  den  svenske,  russiske  og 
østerrigske  Minister.  Der  var  Hertugen  af  Augusten- 
borg og  en  vis  Gibson,  en  engelsk  Rejsende,  som 
man  siger  boede  i  Danzig  hos  en  Onkel  og  flygtede 
for  Franskmændene,  saasnart  disse  rykkede  ind  i  Rus- 
land. Alle  de  falske  Efterretninger,  som  hidtil  ere 
blevne  udspredte  angaaende  Hærenes  Tilstand  i  Polen, 
ere  komne  hertil  ved  ham,  og  idag  havde  han  Lom- 
men fuld  af  Breve  fra  hans  Korrespondenter,  som 
Svenskeren  og  Russeren,  ja  selv  Gesandten  fra  Wien 
læste  med  umaadehg  Iver  i  Krogene,  endog  ude  i 
Forværelset.  Der  er  intet  andet  sikkert  end,  at  baade 
Russernes  og  Franskmændenes  Stilling  er  i  høj  Grad 
elendig  paa  Grund  af  det  slette  Vejr,  Vejenes  daarlige 
Tilstand,  Landets  Fattigdom  og  Mangel  paa  alting,  der 
er  tjenligt  til  Livets  Ophold.  Gud  give,  at  der  ikke 
efter  de  Sygdomme,  som  allerede  have  vist  sig,  kom- 
mer en  eller  anden  større  Epidemi,  som  det  plejer 
at  ske  under  saadanne  Krigstilstande.  Hvad  Fægt- 
ningerne angaar,  siden  den  ved  Pultusk  og  Golimin, 
lader  det  til,  at  flere  have  fundet  Sted,  og  at  paa 
venstre  Fløj  af  den  franske  Hær  have  Portecorvo's 
Tropper  lidt  et  Nederlag.  —  Man  taler  godt  om  denne 
General  fra  den  Tid,  da  han  var  i  Liibeck  og  Meck- 
lenburg,  thi  han  søger  ved  alle  Lejligheder,  saa  godt 
han  kan,  at  formindske  Krigens  Rædsler  og  holde 
Soldaternes  Rovbegærlighed   i  Tømme.      Men   det   er 

4* 

undertiden  umuligt.  Der  fortælles,  at  da  han  var  i 
Mecklenburg,  kom  Hertuginden  til  ham  og  sagde,  at 
hans  Soldater  plyndrede  et  af  Hovedstadens  Kvarterer, 
hvortil  Pontecorvo,  der  ikke  saae  noget  Middel  til  at 
hindre  det,  svarede  bedrøvet:  Deres  Højhed,  mine 
Soldater  ere  tapre,  men  det  er  nogle  Tigere.«   — 

Fra  denne  Dato  indtil  S-  Januar  1808  er  der  slet 
intet  skrevet  i  Dagbogen,  og  i  Yoldi's  Korrespondance 
findes  omtrent  heller  intet  fra  den  Tid;  men  det  vides, 
at  under  Kjøbenhavns  Belejring  og  Bombardement  var 
han  ikke  i  den  danske  Hovedstad.  Som  Kongen, 
Kronprinsen,  Hoffet,  de  højeste  Embedsmænd  og  andre 
Magters  Gesandter  begav  han  sig  i  August  over  til 
Halvøen,  hvor  han  med  Ambassadens  Personale  op- 
holdt sig  i  Kiel  indtil  næste  Aars  Begyndelse,  og  da 
han  og  den  franske  Minister  Didelot  passerede  Store 
Belt,  standsede  Englænderne  Skibet;  begge  Gesandter 
underkastedes  Forhør,  men  slap  dog  igennem  ved 
Kancellipræsident  Kaas's  Hjælp. '^)  Snart  efter  vare 
baade  Didelot  og  Yoldi  Repræsentanter  for  Magter, 
der  vare  allierede  med  Danmark,  efter  at  dettes  Re- 
gering var  blevet  nødsaget  til  afgjort  at  tage  Parti. 

IV. 

Imedens  disse  Begivenheder  rj^stede  det  Land, 
hvor  Yoldi    nu   allerede   havde   tilbragt   adskillige  Aar 


)  Brev  fra  Grevinde  Schimmelmann  til  Fru  Schiller 
(»Charlotte  v.  Schiller  u.  ihre  Freunde«,  S.  245);  ogs. 
Hist.  Tidsskr.  6.  R.,  I,  S.  72.  Didelot  rejste  fra  Kjø- 
benhavn  til  Kiel  13.  Aug.  om  Morgenen  (Hist.  Tidsskr. 
anf.  Bd.,  S.  70). 

som  Afsending,  hændtes  der  i  hans  eget  Fædreland 
andre,  der  kom  til  at  faa  den  største  Betydning  for 
ham  personlig.  Det  var  først  Striden  mellem  Konge- 
parret og  deres  Søn,  Urolighederne  i  Aranjuez,  Karl 
IV.s  Tronfrasigelse  og  Godoy's  Fald,  medens  den  py- 
renæiske  Halvø  oversvømmedes  af  franske  Tropper, 
dernæst  Fyrstemødet  i  Bayonne  og  Napoleons  Rænke- 
spil, som  endte  med,  at  det  gamle  Dynasti  blev  sat 
paa  Aftægt,  og  at  Kejserens  Broder,  Josef,  den  9.  Juli 
rykkede  ind  i  Spanien  som  Landets  Konge,  hyldet  af 
et  stort  Parti  af  de  Fornemme  og  Dannede,  medens 
en  vældig  Folkerejsning,  ledet  af  Junta'en  i  Sevilla, 
begyndte  Kamp  imod  Usurpatoren  og  snart  fik  kraftig 
Støtte  af  engelske  Vaaben.  Hvordan  »Fredsfyrsten«  blev 
styrtet  i  Marts  Maaned,  fik  Yoldi  at  vide  gennem  en 
ham  tilsendt,  udførlig  Beretning,  dateret  Jerez  de  la 
Frontera  29.  April  1808;  endnu  i  Januar  havde  han, 
da  en  ved  Kjøbenhavn  liggende  katalansk  Skibskap- 
tajn  anmodede  om  Kaperbrev  mod  Englænderne,  bedet 
den  mægtige  Favorit  (som  Generaladmiral)  om  even- 
tuel Tilsendelse  af  nogle  saadanne  in  blanco,  til  at 
udfjddes  af  Gesandten.  Men  om  Tronskiftet  modtog 
han  Efterretning  ved  en  Kureer  fra  Bayonne,  sendt 
af  Udenrigsminister  Cevallos,  der  havde  sluttet  sig  til 
Josef  Napoleon.  Yoldi  har  noteret  desangaaende :  »Den 
6te  August  skrev  jeg  til  Cevallos  et  Svar  paa  den 
Meddelelse,  han  sendte  mig  om  den  os  paabyrdede 
Konges  [del  rey  intruso]  Indmarsch  i  Spanien,  hans 
Proklamation  i  Vitoria  osv.  Jeg  gemmer  denne  og 
fliere  Kladder  vedrørende  denne  fordømte  indviklede 
Historie  [esta  maldita  intriga],  for  i  paakommende  Til- 

fælde  at  kunne  forsvare  mig  mod  de  Beskyldninger, 
man  vil  fremføre  imod  mig.  Jeg  bad  ham  om  nye 
Instruxer,  for  at  vise  ham,  at  disse  Efterretninger  ikke 
vare  mig  tilstrækkelige  osv.«  Denne  Kladde  existerer 
nu  imidlertid  ikke  blandt  de  Yoldi'ske  Sager. 

Hvad  skulde  den  arme  Mand  gøre  under  disse 
Forhold,  med  Hus  og  Hjem  og  Embede  saa  langt  fra 
Fædrelandet?  Ganske  vist  var  han  i  Besiddelelse  af 
levende  Nationalfølelse  og  stod  i  Taknemlighedsgæld 
til  den  forrige  Regering;  men  paa  den  anden  Side 
har  han  som  mangfoldige  Andre  været  blændet  af 
Napoleons  Glans,  ventet  Varighed  af  det  Kongedømme, 
det  blev  til  under  Kejserørnens  Vinger,  og  heldbrin- 
gende Reformer  af  den  nye  Styrelse,  der  udgik  fra 
Kulturlandet  og  Stormagten  Frankrig  og  støttedes  af 
saamange  blandt  Spaniens  mest  intelligente  og  fri- 
sindede Mænd.  Foreløbig  oppebiede  han  altsaa  yder- 
ligere Meddelelse  dernede  fra.  Men  derhos  er  han 
utvivlsomt  gaaet  til  Frederik  VI.  og  har  bedt  om 
Raad,  hvilket  —  forstaaeligt  nok  —  blev:  at  han 
skulde  anerkende  den  nye  Regering.  Antydningen  af, 
at  han  foretog  denne  Henvendelse,  har  man  i  Pizarro's 
Memoirer*),  hvor  han  udvikler,  at  næsten  alle  de  span- 
ske Gesandter  i  Udlandet  nødvendigvis  maatte  blive 
forledte  til  at  sværge  den  nye  Konge  Troskab. 
»Man  maa  betænke,  at  disse  Embedsmænd  saa  langt 
borte  fra  deres  Hjemland  modtage  Tronfrasigelserne, 
Anerkendelsen     af   Josef,     Lovtaler     over    ham    osv.. 


*)  I,  S.  271—73, 

altsammen  undertegnet  af  den  samme  Cevallos,  der 
allerede  var  Minister  for  atten  Aar  siden,  og  se  den 
samme  Embedsstand,  de  samme  administrative  Former, 
—  hvor  kunde  de  sætte  sig  imod,  hvad  der  for  dem 
maatte  være  en  klar  Kendsgerning?  Anduaga  senior  i 
Haag  slap  ud  af  denne  Knibe,  fordi  Kong  Ludvig  selv 
sagde  til  ham,  at  han  ikke  skulde  aflægge  Eden,  efter- 
som han  vilde  kompromittere  sig;  han  gav  ham  Tid 
og  en  Fregat  til  at  komme  over  til  England.  Andre 
havde  ikke  et  saa  mærkværdigt  Held.  Grev  Yoldi 
var  ved  et  Hof,  der  fulgte  Napoleons  Indskydelser, 
ligeledes  Pardo  i  Rusland  o.  fl.  Vargas,  Ministeren 
i  Rom,  afslog  højsindet  at  sværge  Josef  Troskabsed; 
men  det  kunde  han  paa  Grund  af  sin  heldige  poli- 
tiske og  finansielle  Stilling,  der  var  bleven  ghmrende 
ved  saamange  Aars  fede  Indtægter  og  god  Økonomi.« 
I  det  danske  Udenrigsministerium  er  der  ogsaa  den 
Tradition  fra  den  ældre  Slægt  (meddelt  mig  af  Hr. 
Arkivar,  Baron  Zytphen-Adeler),  at  Yoldi  blev  afske- 
diget af  sin  Regering,  fordi  han  havde  handlet  urigtig 
i  en  Sag  efter  Frederik  VI. 's  Raad,  og  at  denne  da 
maatte  tage  sig  af  ham.  Ligeledes  har  afdøde  Hof- 
marschal  Løvenskjold  fortalt  denne  Afhandlings  Forf., 
at  det  fra  ældre  Tid  hed  sig,  at  Yoldi  blev  her  i 
Landet,  fordi  Frederik  VI.  havde  raadet  ham  til  at 
hylde  det  franske  Regimente  i  Spanien.  Noget  lig- 
nende kommer  frem  i  Witt  von  Dørings  »Schilde- 
rungen  eines  Vielgereisten«,  II,  S.  80  tt.  (Leipzig 
1833),  ^^^n  ^^  nærmere  Omstændigheder  ved  hans 
Fortælling   ere   grebne  ud  af  Luften  og  stride  ganske 

mod    de    virkelige  Forhold,    hvilket    let    kan    paavises 
ved  kronologiske  Data.*) 

Yoldi  blev  da  ved  med  at  sende  Cevallos  Rap- 
porter om,  hvad  der  skete  heroppe  i  Norden.  Noget 
af  det,  der  mest  berørte  ham,  var  selvfølgelig  de 
spanske  Hjælpetroppers  Opstand  mod  den  franske 
Overkommando,  særlig  Regimenterne  »Asturien«s  og 
»Guadalajara«s  Rejsning  i  Roskilde.  De  to  Skri- 
velser til  Cevallos,  hvori  han  beretter  om  disse  Be- 
givenheder og  den  Rolle,  han  selv  kom  til  at  spille 
derved,  ere  i  den  nyeste  Tid  blevne  trykte  i  dansk 
Oversættelse,  vistnok  efter  Afskrifter.'^--")  Efter  Trop- 
pernes Nægtelse  af  den  forlangte  Edsaflæggelse  i .  Aug. 
1708  og  den  franske  Løjtnant  Marabails  Drab,  hvilket 
Yoldi  fik  at  vide  ude  paa  et  Landsted  i  Nordsjælland  ved 
et  Expresbud  fra  en  flygtet  Oberstløjtnant,  besluttede 
han  at  tage  ned  til  Roskilde  for  om  muligt  at  tale 
sine  ophidsede  Landsmænd  til  Rette.  Baade  den 
franske  Gesandt  og  General  Fririon,  Minister  Bernstorff" 
og  selve  Kong  Frederik,  med  hvem  han  forhandlede 
personlig,   bestyrkede  ham  i  hans  Forsæt. 7)     Saa  tog 


*)  Han  lader  de  politiske  Tildragelser,  der  gave  Anledning 
til  en  mærkelig  Forandring  i  Yoldi 's  Livsvilkaar,  være 
Revolutionen  i  Spanien  1820-23;  men  da  havde  Gre- 
ven allerede  siddet  flere  Aar  i  Ro  og  Fred  i  Kjøben- 
havn  som  Indehaver  af  en  helt  anden  Stilling  end  den 
som  spansk  Gesandt. 
**)  »Fra  Spanioler-Tiden«,  ved  Kontorchef  A.  Møller  (Mili- 
tær-Tidende I.  Dec.  1896,  O:  6.  Aarg.,  Sp.  402  —  7). 

x)  Kongen  skriver  2.  Aug.  til  Major  Wenzel  Haff"ner  i  Ros- 
kilde: :»Jeg  vil  ønske,  at  den  spanske  Gesandt  Grev 
Yoldi's   Nærværelse    i    Roskilde    vil    hjælpe.      General 

han  da  derned  den  2den  om  Morgenen  tidlig.  Der 
forhandlede  han  strax  med  den  gamle  Oberst  De  la 
Vielleuse,  hvem  han  roser  meget,  medens  han  derimod 
dadler  den  franske  Officeer  Cavagnac  for  hans  hov- 
modige Optræden,  der  havde  megen  Skyld  i  de 
spanske  Soldaters  Vrede.  I  Lejren  talte  først  den  syge 
Oberst  Martorell  (ved  Regimentet  »Guadalajara«)  længe 
til  Spanierne  for  at  faa  dem  til  at  følge  Overkom- 
mandoens Ordre,  der  gik  ud  paa  at  skille  de  enkelte 
Batailloner  fra  hverandre  og  udlevere  Hovedmændene 
for  Oprøret;  og  derefter  tog  Yoldi  Ordet  —  med  be- 
tydelig Virkning,  siger  General  Fririon  i  sin  Bog  om 
Spanierne  i  Danmark  (1873).'^)  Han  fandt  dem,  for- 
tæller han  selv,  fuldkomment  beredvillige  til  at  adlyde 
deres  Foresatte  ;  de  flokkedes  om  ham,  og  kun  en 
eneste,  ganske  ung  og  vistnok  beruset  Soldat  talte 
ham    til    paa    en   usømmelig    Maade.      Samme   Aften 


Fririon  vil  udgive  en  Proklamation;  men  jeg  frygter,  at 
i  Fald  han  taler  for  meget  om  Kejseren,  er  det  atter 
galt.  Et  Middel  bør  endnu  forsøges ;  det  var  at  bestikke 
Præsterne.  Dette  maa  De  søge  gennem  Kaptajn  d'Ori- 
gny.  At  give  nogle  100  Rigsdaler  til  hver  Præst,  var 
det  bedste.«  (5> Meddelelser  fra  Krigsarkiverne«,  1888, 
S.  480). 
*)  S.  22. :  >Den  spanske  Gesandt  ved  det  danske  Hof  bi- 
drog for  sin  Part  dertil  [nemlig  til  at  de  begave  sig  hen 
i  de  nye  Kantonnementer,  der  vare  anviste  dem]  ved  at 
forestille  dem,  hvilke  Farer  de  udsatte  sig  for  ved  denne 
nye  Opstand,  dersom  de  nødsagede  Kongen  af  Dan- 
mark til  at  udfolde  sine  Stridskræfter  imod  dem,  thi 
da  vilde  de  Uskyldige  blive  sammenblandede  med  de 
Skyldige. « 

tog  Gesandten  tilbage  til  Hovedstaden,  og  næste  Mor- 
gen aflagde  han  IkTctningen  for  Kongen,  der  udtalte 
sin  Tilfredshed  med  hans  Optræden.  Men  i  det  næste 
Brev  til  Cevallos  (13.  Aug.)  maatte  Yoldi  meddele, 
at  den  8de  havde  nogle  af  Bataillonerne  igen  gjort 
Oprør,  og  al  de  danske  Tropper  havde  afvæbnet  dem, 
hvorefter  to  af  Bataillonernes  Mandskab  allerede  var 
blevet  interneret  i  Kjøbenhavn.  Under  andre  Forhold 
vilde  Yoldi,  siger  han,  have  taget  til  Genmæle  mod 
en  saadan  Behandling  af  hans  Suveræns  Soldater;  men 
Tingenes  Tilstand  var  jo  saa  exceptionel,  og  Kongen 
af  Danmark  havde  i  det  givne  Øjeblik  været  nødt 
til  at  tilsidesætte  ethvert  Hensyn,  saa  at  Gesandten 
valgte  at  forholde  sig  passiv,  i  den  Formening,  at  det 
tilkom  den  spanske  Konge  og  den  franske  Kejser  at 
bedømme  de  af  Kong  Frederik  foretagne  Skridt.  Efter 
Opfordring  af  General  Fririon  var  han  gaaet  ind  paa, 
at  nogle  enkelte  spanske  Officerer  bleve  ved  at  være 
paa  fri  Fod  og  betragtedes  som  attacherede  den  span- 
ske Sendelse."'-)     Paa  Grund  af   den  danske  Regerings 


*)  Disse  vare  (ifølge  en  original  Liste  i  Yoldi's  Papirer) 
D.  Juan  Marty  —  vistnok  ham,  der  kaldes  »Marly<  i  den 
anførte  Artikel  af  » Militær-Tidende  <^  —  Oberstløjtnant 
ved  Regimentet  Espaiia  og  Generalstabsadj  utant  ved 
Divisionen  paa  Sjælland;  D.  Martin  Echenique,  Krigs- 
kommissionær;  D.  Rafael  Alcedo,  Sekondløjtnant  ved 
Regimentet  Asturien,  ansat  ved  Divisionens  Stab;  D. 
Pedro  Saénz,  forhen  Kommandør  for  Regimentet  Gua- 
dalajara's  3die  Bataillon;  desuden  (som  Ordonnanser 
o.  desl.)  en  Sergent,  en  Korporal  og  tre  Menige  af  Re- 
gimentet Guadalajara,  en  Korporal  af  Regimentet  Espana 
og  en  Skriver  hos  Kommissæren. 

strenge  Ordrer  havde  Yoldi  ikke  kunnet  afsende  Ku- 
reeren  med  Brevet  før  nu,  og  derfor  kunde  han  endnu 
tilføje,  som  noget  omtrent  sikkert,  at  Spanierne  i  Fyen 
vare  slupne  bort  tilsøs;  han  undlader  ikke  at  udtale 
sin  dybe  Beklagelse  over  alle  disse  Tildragelser.  Lige 
fra  den  12.  Marts  til  den  3die  September  skrev  Yoldi 
een  eller  to  Gange  ugentlig  til  sin  Konges  Udenrigs- 
minister, men  han  hørte  ikke  et  Ord  fra  denne.  Han 
kunde  ikke  tro,  at  hans  Breve  eller  Cevallos'  Svar 
skulde  være  blevne  opsnappede  paa  Vejen,  da  denne 
gik  igennem  venskabelige  Lande,  og  bad  sin  høje 
Chef  om  endelig  at  lade  ham  faa  Svar.  Cevallos 
havde  imidlertid  gode  Grunde  til  at  tie  stille.  Alle- 
rede den  30.  Juli,  efter  de  Franskes  Nederlag  ved 
Bailén,  havde  nemlig  hans  nye  Herre,  hvem  han  havde 
fulgt  til  Madrid,  forladt  sin  Hovedstad  og  var  rejst 
nordpaa  —  uden  Følge  af  sin  Udenrigsminister,  der 
holdt  det  raadeligst  at  blive  tilbage  og  sværge  Ferdi- 
nand VIL  Troskabsed.  Saa  snart  Napoleon  indfandt 
sig  med  en  stor  Hær  for  at  bringe  sin  Broders  vak- 
lende Trone  paa  Benene  igen  og  efter  de  første  Sejre 
marscherede  imod  Madrid,  rejste  Cevallos  i  al  Skynd- 
somhed ad  Sevilla  til,  og  hans  Navn  kom  til  at  staa 
paa  den  af  Kejseren  udstædte  Proskriptionsliste.  Til 
Udenrigsminister  ad  interim  var  strax  Hertugen  af 
Campo  de  Alange  bleven  udnævnt;  Yoldi's  første 
Brev  til  ham,  med  Lykønskning  i  Anledning  af  Ud- 
nævnelsen, er  fra  15.  Nov.  1808.  Den  spanske  Ge- 
sandt i  Kjøbenhavn  holdt  altsaa  ved  Kong  Josef  med 
større  Troskab  end  sin  forrige  Chef,  og  under  26. 
Nov.   aflagde  han   og  Gesandtskabets  Personale   (samt 

Konsul  Badin  i  Helsingør)  deres  Ed,  »overensstemmende 
med  Konstitutionens  Artikel  7,  Paragraf  2«;  Doku- 
mentet sendtes  til  den  spanske  Ambassadør  i  Paris. 

Yoldi's  Korrespondance  med  det  spanske  Udenrigs- 
ministerium, saalængc  Josef  Napoleons  Regimente  stod 
paa,  ligger  blandt  hans  efterladte  Sager  og  viser 
bl.  a.,  at  Campo  de  Alange,  trods  den  mislige  Stil- 
ling, hvori  hans  Suveræns  Kongeværdighed  befandt 
sig,  strax  optraadte  som  anderledes  aktiv  end  sin  For- 
gænger, i  den  strixe  franske  Administrations  Aand, 
Imidlertid  led  Brevvexlingen  imellem  ham  og  Ge- 
sandten i  Kjøbenhavn  af  betydelige  Forsinkelser:  De- 
pescherne  brugte  ofte  saa  lang  Tid  til  at  tilbagelægge 
Vejen,  at  flere  af  forskellig  Dato  indtraf  paa  samme 
Tid  til  Bestemmelsesstedet,  og  saaledes  gik  det  netop 
med  den  nye  Udenrigsministers  nys  omtalte  Notifika- 
tionsskrivelse,  der  fulgtes  ad  med  flere  senere.  I  en  af 
dem  opfordres  Yoldi  til  at  indsende  en  Liste  over  alle 
dem,  der  hørte  til  Ambassaden,  samt  over  deres  Gager 
og  de  extraordinære  Udgifter.  Man  ser  af  Yoldi 's 
Koncept,  at  han  som  Minister  fik  en  maanedlig  Gage 
af  I  s, 000  Realer,  desuden  30,000  om  Aaret  til  det 
katholske  Gesandtskabskapel ;  at  Legationssekretær  Xara 
fik  1000  Realer  om  Maaneden  og  Attachéen  Castillo 
500  foruden  6000  extra  aarlig;  endelig  at  Konsulen 
i  Helsingør  oppebar  1000  Realer  maanedlig  samt 
10,000  til  et  katholsk  Kapel  ved  Konsulatet.  Men 
Yoldi  dolerer  samtidig  stærkt  over,  at  ingen  af  dem 
har  faaet  nogen  Løn  udbetalt  siden  Juli,  og  at  Ban- 
kiererne ikke  ville  give  ham  Kredit  mere  paa  Grund 
af   de    urolige   Forhold    i   hans   Fædreland.      Foruden 

fire  Maaneders  Gage,  siger  han,  skyldtes  der  ham 
Penge  til  Kapellet  for  hele  det  løbende  Aar,  21,000 
Realer  for  Udgifter  i  Anledning  af  Hofsorgen  over 
Christian  VII.  og  3150  Rigsdaler  Kurant  for  at  dække 
Rejseudgifterne  til  Holsten  i  1807.  De  extraordinære 
Udgifter  ved  Legationerne  skulde  ophøre  fra  i.  Nov. 

—  det  fik  Yoldi  at  vide  fra  Ministeren ;  men  han 
kunde  dog  ikke  tro,  ytrer  han,  at  dette  gjaldt  om 
Pengene  til  Kapellet,  der  vare  givne  i  saa  from  en 
Hensigt.  Tillige  fik  de  ved  Gesandtskabet  attacherede 
Personer  Ordre  til  at  rejse  hjem.  —  Da  Campo  de 
Alange  under  23.  Januar  1809  havde  kunnet  melde, 
at  Dagen  før  havde  »hans  retfærdige  og  elskede  Su- 
veræn« paany  holdt  sit  Indtog  i  Madrid  under  den 
tro  Befolknings  Glædesytringer,  bleve  hans  Skrivelser 
endnu  mere  sikre  og  bydende  i  Tonen.  Han  udtalte 
til  Yoldi  et  bestemt  Ønske  om  større  Punktlighed  i 
Afsendelsen  af  Depescherne:  selv  om  der  intet  sær- 
ligt var  at  skrive,  skulde  Gesandten  alligevel  sende 
sine  Indberetninger.     Selv  skrev  han  —   kan  man  se 

—  ret  hyppig,  men  ofte  ganske  kort,  undertiden 
næsten  kun  meddelende  »den  behagelige  Efterretning, 
at  Hans  Majestæts  vigtige  Helbred  vedbliver  at  være 
godt.«  Et  nyt  Kreditiv,  af  25.  Pebr.  1809,  tilstilledes 
Greven  med  en  latinsk  Skrivelse  fra  Josef  Napoleon 
til  Kongen  af  Danmark  af  samme  Dato,  hvori  denne 
underrettedes  om,  at  Hans  spanske  Majestæt  nu  havde 
taget  sin  Hovedstad  i  Besiddelse.  En  vis  Mistanke 
fra  de  nye  Magthaveres  og  den  franske  Over-Rege- 
rings Side  synes  forresten  paa  den  Tid  at  have  gjoit 
sig  gældende  mod  Ministeren  i  Kjøbenhavn,  der  virke- 

lig  ogsaa  har  kunnet  give  nogen  Anledning  dertil  ved 
at  nøle  med  sin  Korrespondance,  sandsynligvis  fordi 
han  en  lille  Stund  vilde  vente  med  at  se,  hvad  Ende 
det  tog  med  Forviklingerne  i  Spanien.  Saaledes  gik 
det  til,  at  Napoleons  Minister  i  Danmark,  Didelot,  den 
II.  Januar  modtog  Brev  fra  sin  Chef,  Udenrigsmini- 
ster Champagny,  hvori  det  hed,  at  Yoldi  med  flere 
andre  diplomatiske  Afsendinge  skulde  have  faaet  De- 
pescher  fra  den  spanske  Oprørsjunta;  Didelot,  som 
privat  var  Yoldi's  gode  Ven  og,  ligesom  Champagny, 
ikke  tvivlede  om  —  »vu  le  caractére  si  connu  de 
M.  le  Comte«  • —  at  havde  han  faaet  nogen  saadan 
Depesche  i  Hænde,  saa  vilde  han  nok  have  indberettet 
det,  udbad  sig  strax  Grevens  Erklæring  for  at  kunne 
svare  sin  Foresatte.  Hvordan  denne  Erklæring  kom 
til  at  lyde,  kan  jeg  ikke  sige;  men  hvis  Yoldi  har 
haft  nogen  Skrivelse  liggende  fra  den  nationale  Rejs- 
nings ledende  Komité,  har  han  utvivlsomt  dengang 
maattet  ud  med  den. 

Inden  Gageforholdene  ved  Gesandtskabet  bleve 
ordnede  under  Campo  de  Alange's  Ministerium,  fik 
Grev  Yoldi  imidlertid  endnu  en  grundig  Forskrækkelse 
fra  den  Kant.  Det  var  gamle  Historier,  som  her  gik 
igen,  idet  Kong  Josefs  Udenrigsminister  i  1810,  under 
den  i  Danmark  ominøse  Dato  11.  Juni,  tilskrev  ham 
Indholdet  af  et  Brev,  som  Forgængeren  Cevallos  havde 
sendt  til  Gesandten  i  Kjøbenhavn  den  28.  September 
1807.  Dette  gik  ud  paa,  at  Marquis  D.  Vicente 
Salucci  var  kommen  op  i  Ministeriet  med  et  Doku- 
ment, udstædt  og  underskrevet  af  Yoldi  i  Madrid  den 
16.    August    1800,    hvorved    han    forpligtede    sig   til 

i  Løbet  af  lo  Aar,  i  Afdrag  til  bestemte  Terminer, 
at  tilbagebetale  Salucci  en  Sum  af  ialt  over  140,000 
Realer,  som  han  havde  laant  af  ham;  af  disse  Penge 
havde  S.  endnu  over  97,000  Realer  tilgode,  og  et 
Brev  fra  Yoldi's  Befuldmægtigede  Toscano  (19.  Okt. 
1806)  lød  paa,  at  denne  intet  havde  hørt  fra  Greven 
siden  25.  Maj  1805.  Campo  de  Alange  kan  ikke 
antage  andet,  end  at  Yoldi  havde  faaet  Cevallos'  Skri- 
velse, men  undladt  at  besvare  den,  og  han  paaminder 
ham  nu  indtrængende  om  at  fyldestgøre  denne  »i 
alle  Henseender  saa  hellige  Gæld«  ;  ellers  vil  en  Tredie- 
del  af  hans  Gage  blive  holdt  tilbage  for  at  tilveje- 
bringe Dækningen.  —  Iblandt  de  Yoldi'ske  Papirer 
træffer  man  en  Koncept  med  hans  llaand  til  et  læn- 
gere fransk  Brev,  Juli  18 10,  hvis  Adressat  er  en  »Al- 
tesse« (»Monseigneur«  og  »Prince«  tituleres  han  ogsaa); 
man  fejler  næppe  ved  at  formode,  at  det  er  Talley- 
rand.  Fyrsten  af  Benevent,  som  Yoldi  kendte  person- 
lig fra  tidligere  Tid,  og  som  stod  Josef  Napoleon  og 
hans  Gemalinde  nær.  Allerede  for  to  Aar  siden  havde 
Fyrsten  tilbudt  at  ville  skaffe  Yoldi  en  anden  Stilling, 
og  nu  beder  denne  sin  Velynder  at  lægge  et  godt 
Ord  ind  for  ham  hos  Kongen,  idet  han  fremstiller 
hele  Sagen  for  ham.  Gælden  vedgaar  han.  Det  var 
dengang  han  satte  Bo,  at  han  var  nødt  til  at  laane 
Pengene,  og  han  havde  da  overdraget  en  Mand  i  Ma- 
drid (nemlig  Halvbroderen,  som  han  ikke  nævner,  og 
som  vi  før  have  stiftet  Bekendtskab  med)  at  hæve 
Gage  o.  desl.  for  ham  og  gøre  de  fornødne  Udbeta- 
Hnger  deraf;  men  denne  Befuldmægtigede  havde  mis- 
brugt hans  Tillid  og  taget  til  eget  Brug  af  det  betroede 

Depositum.  Derefter  havde  han  ved  Bankdirektør 
Toscano's  Hjælp  kunnet  afbetale  over  en  Trediedel 
af  Gælden ;  men  saa  kom  de  urolige  Tider  og  navn- 
lig store  Udgifter  til  Rejser  og  Hofsorg.  Dem  fik 
han  nok  erstattet  noget  af;  men  Revolutionen  1808 
foraarsagede,  at  han  intet  mere  fik  fra  Madrid,  og  nu 
skyldes  ham  dernede  fra  —  236,000  Realer!  Han  var 
nu  bleven  i  højeste  Grad  kræ^nket  og  bedrøvet  over  sin 
Regerings  Trusel  om  Fradrag  i  hans  Gage,  og  han 
kan  ikke  tænke  sig  andet  end,  at  ondskabsfulde  og 
misundelige  Personer  have  bibragt  Kongen  »des  pré- 
ventions  peu  favorables  sur  mes  principes  et  sur  mon 
caractére«.  Fyrsten  maa  endelig  tale  hans  Sag,  for 
at  han  som  en  Mand  af  Ære  kan  opfylde  sine  For- 
pligtelser ligeoverfor  Salucci  og  enhver  Anden.  Til 
Campo  de  Alange  skrev  han  den  25.  Aug.  (med  Be- 
tegnelsen »Reservado«).  Dette  Brev  er  omtrent  af 
samme  faktiske  Indhold  som  det  franske,  men  Formen 
er  langt  djærvere  og  dristigere :  man  kan  tydelig  se, 
hvor  stærkt  Grevens  Stolthed  er  bleven  berørt.  Han 
nævner  her  Antonio  de  Aguirre  ved  Navn  som  sin 
utro  Forretningsfører  i  Madrid  og  erklærer,  at  fra 
Toscano  har  han  ikke  hørt  et  Ord  siden  1805;  ^^1^' 
havde  han  skrevet  til  denne  Mand  gennem  Udenrigs- 
ministeriet i  Febr.  1808,  men  det  Brev  maa  Vedkom- 
mende ikke  have  faaet.  Paa  det  kongelige  Skatkam- 
mer har  han  nu  selv  en  Fordring  paa  ialt  307,520 
Realer  24  Maravedis,  dels  forsinket  Gage,  dels  lovet 
Erstatning  for  Udlæg,  dels  Pension  som  Ridder  af 
Karl  III. 's  Orden  m.  m.;  specificeret  Regning  med- 
følger,  »for  at  Hs.  Maj.  kan  se,   at  jeg  ikke  fortjener 


65 

at  blameres  som  uefterrettelig  med  Hensyn  til  Op- 
fyldelsen af  mine  Forpligtelser.  Det  stemmer  ikke 
med  hans  Retfærdighed  at  tillade,  at  man  presser  mig 
paa  en  saa  uanstændig  Maade  til  at  betale  en  mindre 
Sum,  naar  man  selv  skylder  mig  en  langt  større  og 
derved  berøver  mig  Midlerne  til  at  klare  den  omtalte 
Gæld  saavel  som  andre,  ikke  mindre  hellige,  som  jeg 
siden  har  været  nødt  til  at  paadrage  mig  for  at  hævde 
min  Stillings  Værdighed.  Han  beder  Ministeren  frem- 
sætte disse  berettigede  Klager  for  Kongen,  »for  at 
jeg  ikke  skal  blive  udsat  for  den  ufortjente  Ydmygelse 
at  maatte  sælge,  hvad  jeg  har  tilbage  af  Møbler  og 
andre  Ejendele,  for  at  betale  mine  Kreditorer.« 

Det  hjalp  —  ialtfald  tildels.  Kongen  approberede 
en  Række  Poster  (deriblandt  Pengene  til  Kapellet),  og 
for  andres  Vedkommende  henvistes  Greven  til  en 
Kommission,  som  havde  med  Pensionssager  at  gøre. 
Dette  skrev  Campo  de  Alange  til  Gesandten  6.  Febr. 
1 8 1 1 .  Yoldi  var  naturligvis  ikke  helt  tilfreds  hermed 
og  gav  ikke  tabt  ligeoverfor  Reduktionerne ;  lige  kom- 
men til  Kræfter  efter  en  Feber  gjorde  han  atter  (9. 
Apr.)  sine  Krav  gældende  med  Fynd  og  understregede 
navnlig,  at  de  Papirer,  hvori  man  vilde  betale  ham, 
ikke  havde  nogen  Værdi  heroppe,  —  nogle  meget 
heftige  Udtryk  har  han  vel  udslettet  i  sin  Koncept, 
men  der  er  dog  blevet  nok  tilbage  for  at  tydeliggøre 
hans  Mening.  »Jeg  er  insolvent  ligeoverfor  mine 
Kreditorer  i  Madrid,  Hamborg  og  Kjøbenhavn«,  siger 
han;  »ingen  vil  mere  laane  mig  noget,  thi  jeg  kan 
ikke  engang  ty  til  Forskud  paa  Gagen:  den  har  man 
nemlig   nu    ikke   betalt   mig  i  tolv  Maaneder;    for   at 

E.  Gigas:  Litteratur  og  Historie.    II.  5 

faa  noget  at  spise  maa  jeg  lidt  efter  lidt  i  al  Hemme- 
lighed athænde  mit  Bohave  o.  desl.«  Der  er  jo  intet, 
siger  han,  der  er  uværdigere  for  en  Regering,  og  til- 
lige taabeligere,  end  at  den  holder  sine  Repræsentanter 
i  Udlandet  knapt.  Han  kan  derfor  ikke  tage  imod 
de  tilbudte  »certificaciones  del  tesoro  publico«,  og 
han  beder  Ministeren  »lægge  dette  Brev  i  Hans  Maje- 
stæts kongelige  Hænder«,  for  at  der  i  hans  betrængte 
Stilling  kan  ydes  ham  Retfærdighed  nu  og  for  Frem- 
tiden. Samtidig  med  Yoldi  klager  ogsaa  Konsul  Badin 
sin  Nød,  baade  1809  og  181 1;  i  sidstnævnte  Aars 
Sommer  skyldte  Regeringen  ham  66,000  Realer,  saa 
at  han  ikke  engang  kunde  forsyne  sit  Hus  med 
Brænde  og  Tørv  til  Vinterbrug,  og  at  han  og  Familie 
maatte  (som  han  kuriøst  udtrykker  sig)  »tilbringe  de 
fleste  Dage  med  at  spise  Smørrebrød. ^<  —  Fra  den 
Stund  tie  baade  Gesandtens  og  Konsulens  Klager,  og 
man  kan  derfor  antage,  at  de  i  den  følgende  Tid 
have  faaet  Midler  til  at  slaa  sig  igennem.  Campo 
de  Alange  fik  de  imidlertid  ikke  mere  at  gøre  med, 
da  han  i  Foraaret  1 8 1 1  gik  som  Ambassadør  til 
Paris  og  Udenrigsministeriet  foreløbig  overdroges  til 
Hertugen  af  Santafé.  Der  foreligger  ikke  mange 
Breve  fra  denne  til  Yoldi,  og  Brevvexlingen  imellem 
dem  led  i  den  Grad  af  Forstyrrelser  under  de  urolige 
Tider,  at  f.  Ex.  et  fra  Santafé,  dateret  Madrid  d.  23. 
JuH  1 8 12,  først  kom  til  Bestemmelsesstedet  Kjøben- 
havn  d.  20.  Marts  181 3;  adskillige  kunne  efter  Num- 
rene ses  at  være  gaaede  tabt.  Yoldi  siger  selv  i  et 
Brev  af  30.  Marts  181 3  til  den  tidligere  spanske  General- 

konsul  Virio  i  Hamborg:  »Min  Korrespondance  med 
Hoffet  er  afbrudt  ligesom  Deres,  og  saalænge  der 
ikke  tilbyder  sig  nogen  sikker  Lejlighed,  agter  jeg 
ikke  at  genoptage  den.«  Det  sidste.  Gesandten  i 
Kjøbenhavn  fik  fra  Santafé,  dateret  12.  Okt.  181 3, 
var  skrevet  i  den  franske  By  Montauban,  hvor  Her- 
tugen nu  var  efter  sin  Konges  Befaling:  »den  konge- 
lige Familie  er  paa  Slottet  Mortfontaine  og  befinder 
sig  vel.« 

Dette  betyder,  at  Dynastiet  Bonaparte  havde  op- 
hørt at  regere  i  Spanien.  Kong  Josef  kom  ikke  mere 
tilbage  til  sin  Hovedstad,  efter  at  Wellington  med  sin 
Hær  af  Englændere  og  Spaniere  havde  tilføjet  de 
franske  Tropper  det  afgørende  Nederlag  ved  Vitoria 
(21.  Juni  181 3).  Trods  indbyrdes  SpHd  og  mange 
Misgreb  var  det  lykkedes  det  heltemodige  spanske 
Folk  at  naa  til  dette  Resultat.  —  Men  hvordan  skulde 
det  gaa  »los  Josefinos«  under  den  nye  Tingenes  Til- 
stand? Her  var  atter  Grund  til  alvorlig  Ængstelse  for 
Yoldi. 

Før  vi  berette,  hvorledes  han  slap  igennem  det 
store  Skibbrud,  ville  vi  imidlertid  kaste  et  lille  Til- 
bageblik paa  hans  mere  politiske  eller  specielt  danske 
Dagbogsblade  fra  Aarene  1 8 1 1  fif.  Et  Par  af  dem 
følge  her  i  Oversættelse. 

»21.  Nov.  181 1.  Jeg  var  paa  Jagt  med  Kongen 
i  Rudersdals  og  Hirschholms  Skove,  og  omtrent  Kl. 
10  om  Formiddagen  saae  jeg  en  meget  smuk  Rejse- 
vogn, hvori  en  endnu  meget  smukkere  Dame,  komme 
ad  Kongevejen    fra  Helsingør.     Øjeblikkelig    følte   jeg 

mig  overbevist  om,  at  Alquier'j  maatte  være  ankom- 
men Aftenen  før ;  thi  jeg  kunde  huske ,  at  Grev 
Flemming  fortalte,  at  Alquier  plejede  at  rejse  med 
en  meget  smuk  neapolitansk  Dame,  der  altid  havde 
for  Skik  at  indtræffe  24  Timer  efter  ham.  Da  jeg 
kom  hjem  fra  Jagten,  sagde  Xara  [Legationssekretæren] 
mig,  at  han  ganske  rigtig  var  ankommen  Onsdag 
Aften.« 

»22.  Sept.  1812."'^''')  Idag  begav  jeg  mig  ind  til 
Byen  for  at  faa  noget  Sikkert  at  vide  om  det  Togt, 
som  i  saa  lang  Tid  har  været  under  Forberedelse  i 
de  svenske  Havne,  og  som  man  siger  er  rettet  mod 
Sjælland.  Men  jeg  har  hidtil  intet  hørt,  som  kunde 
give  mig  nogen  klar  Forestilling;  thi  enten  veed  man 
intet,  eller  ogsaa  ville  de,  der  kunne  vide  noget, 
intet  sige.  Blandt  disse  er  A[lquier],  men  han  holder 
sig  tilknappet,  lægger  Tvivl  og  Uro  for  Dagen  og 
siger  kort  sagt  ingenting.  Idag  traf  jeg  ham  dog 
hos  Karetmager  Fife,  med  hvem  han  talte  om  at  faa 
sin  Rejsevogn  gjort  istand.  Men  dette  beviser  kun, 
at  han  vil  være  beredt  i  paakommende  Tilfælde. 
Man  siger,  at  Svenskerne  kun  have  indskibet  Foder 
for  14  Dage  til  deres  Heste,  hvilket  tyder  paa,  at  de 
ikke  have  isinde  at  sejle  meget  langt. 


*)  Den  nye  franske  Gesandt;  han  kom  fra  Sverrig.  Grev 
Flemming  (se  lidt  længere  fremme)  var  Legationssekre- 
tær hos  Kong  Jérome  af  Westphalens  Afsending,  Bigot. 
**)  Sig.,  for  denne  og  de  nærmest  følgende  Optegnelsers 
Vedkommende,  »Meddelelser  fra  Krigsarkiveme*,  V,  S. 
350—64;  ogs.  Sørensen,  »Kampen  om  Norge*.  I,  S. 
40—43. 

Det  hedder  ogsaa,  at  der  igaar  Aftes  kom  to  sven- 
ske Officerer  hertil,  og  jeg  veed  ikke,  om  dette  er 
Grunden  til,  at  der  i  Morges  Kl.  6  blev  sendt  Bud 
ud  til  Frederiksdal  efter  den  svenske  Legationssekretær 
Lorris.<^*) 

»23.  Sept.  181 2.  Badin  kom  og  besøgte  mig; 
han  var  kommen  igaar  Aftes  fra  Frederiksdal  og 
tog  strax  tilbage  til  Helsingør.  Han  fortalte  mig,  at 
en  svensk  Fregat  og  to  Brigger  laa  for  Anker  paa 
Rheden  udfor  Helsingborg,  og  da  det  var  naturligere, 
at  de  havde  kastet  Anker  i  Bugten  ved  Helsingør, 
hvor  de  vilde  have  ligget  mere  i  Læ,  maa  dette  op- 
fattes som  et  Bevis  paa  Mistro  fra  svensk  Side.  Ude 
i  Byen  gaar  der  Rygter  om,  at  Kronprinsen  af  Sver- 
rig**)  vil  komme  og  gøre  Hans  danske  Majestæt  et 
Besøg!  Skulde  maaske  de  svenske  Officerer  være 
komne  for  at  overbringe  det  Forslag?  Hvis  dette 
skulde  være  Tilfældet,  kunde  man  nok  antage  de 
Rygter  for  begrundede,  som  ere  i  Omløb  og  melde, 
at  Togtet  skal  gaa  ud  paa  at  tvinge  Danmark  til  at 
skifte  System,  og  at  man  vil  prøve  Overtalelse,  før 
man  griber  til  Magten.« 

»24.  Sept.  1812.  En  af  Kongen  af  Danmarks 
Adjutanter  passerede  Helsingør  paa  Vejen  til  Sverrig, 
og  samme  Dag  fik  man  der  i  Havnen  flere  Privat- 
breve fra  Sverrig,  hvori  der  sagdes,  at  Togtet  ikke 
vilde  finde  Sted   foreløbig,   fordi  Svenskerne    og  Eng- 


*)  O:  Kammerjunker  v.  Lorichs. 
**)  o:  Karl  Johan. 


lænderne  ikke  endnu  vare  enige  om  dets  Bestem- 
melsessted.« 

^26.  Sept.  18 1 2.  G.  fortalte  mig,  at  der  i  et 
Brev  fra  en  svensk  Embedsmand  til  en  af  hans  Lands- 
mænd i  Kjøbenhavn  taltes  om  den  Ulyst  til  at  gaa 
ombord,  som  de  svenske  Tropper  synes  at  vise,  hvil- 
ket vil  nøde  Kronprinsen  til  efterhaanden  at  begive 
sig  til  den  ene  efter  den  anden  af  alle  de  Havne, 
hvorfra  de  til  Togtet  bestemte  Skibe  skulle  afsejle, 
for  at  ordne  og  paaskynde  Indskibningen.  Hele  det 
svenske  Infanteri  skal  deles  i  to  Korpser,  af  hvilke  det 
ene  skal  marschere  til  den  norske  Grænse,  medens 
det  andet  skal  indskibes  i  Carlshamn.  Af  Grunde  til 
Opsættelsen  af  Expeditionen  angiver  man  forskellige, 
mere  eller  mindre  sindrige  og  sandsynlige.  I  Begyn- 
delsen var  det  den,  at  de  lovede  engelske  Subsidier 
lod  vente  paa  sig,  derpaa  Uoverensstemmelse  mellem 
Englænderne  og  Russerne,  og  efter  Mødet  i  Åbo 
ventede  man  paa,  at  Svenskerne  skulde  sætte  sig  i 
Besiddelse  af  Sveaborg  og  den  Del  af  Finland,  som 
man  har  lovet  dem  til  Løn  for  det  Togt,  de  have 
lovet  at  iværksætte  til  Fordel  for  Rusland.  Derfor  er 
Expeditionen,  der  skulde  afgaa  den  20.  eller  den  25. 
eller  den  28.  dennes,  nu  udsat  til  den  4.  Oktober, 
maaske  længere  endnu,  og  man  siger,  at  Grunden 
er,  at  Kejseren  af  Rusland  har  saa  vanskeligt  ved  at 
faa  samlet  de  35000  Russere,  der  ifølge  Aftalerne  i 
Åbo  skulle  medvirke  ved  Expeditionen.« 

»18.  Febr.  181 3.  Bal  hos  Prins  Christian  i  An- 
ledning af  hans  Søster  Prinsesse  Julianes  Fødselsdag. 
Den  russiske   og  den  sachsiske  Minister  vare  ikke  til- 

stede.  Den  franske  og  den  westphalske  begave  sig 
bort,  saasnart  Ballet  var  begyndt.  Den  preussiske  og 
jeg  souperede  ved  Prinsesse  Julianes  Taffel. 

[Med  særligt  NB.]  Prins  Christian  sagde  mig,  at 
Efterretninger  fra  Hamborg  lød  paa,  at  en  af  Kon- 
kordatets Betingelser  er  Kong  Ferdinand  VII. 's  Gen- 
indsættelse paa  Tronen.*) 

Alle  tale  om  almindelig  Fred,  og  Ballet  var  baade 
muntert  og  smukt  arrangeret.« 

>i6.  Marts  1813.  [Efter  nogle  Ord  om  de  engelske 
Orlogsskibe  •*^"'^),  der  dengang  laa  i  Kjøge  Bugt  og  op- 
bragte mange  danske  Koffardifartøjer.]  Det  er  vanske- 
ligt at  bringe  denne  Optræden  i  Samklang  med  den 
gode  Forstaaelse,  som  man  siger  er  genoprettet  mel- 
lem Danmark  og  England;  derfor  bliver  jeg  ved  min 
første  Mening,  at  man  her  kun  har  villet  trække  Tiden 
ud  for  at  bevare  Norge  og  faa  bragt  en  Smule  Liv  i 
Handelen,  —  en  Middelvej,  som  ikke  kan  tilfredsstille 
Nogen  eller  bringe  det  ønskede  Gavn.« 

»7.  December  181 3.  Mandag  den  6.  var  der 
Statsraad,  hvori  hver  enkelt  af  Ministrene  afgav  sit 
Votum  skriftlig.     Ligefra  i  Fredags,  den   3.,  da  Stats- 


*)  Her  er  Tale  om  det  Konkordat,  der  sluttedes  i  Fon- 
tainebleau 25.  Januar  181 3  mellem  Napoleon  og  den 
fangne  Pave  Pius  VII.  Noget  senere  paa  Aaret  ind- 
lededes de  Forhandlinger  imellem  Kejseren  og  Ferdi- 
nand VIL,  der  førte  til  Overenskomsten  i  Valen^ay  (13. 
Dec),  hvorved  Ferdmand  anerkendtes  som  Spaniens 
Konge. 
*♦)  Det  var  Admiral  Morris'  og  hans  Eskadres  egendige  Be- 
stemmelse at  afhente  en  stor  Del  Koffardiskibe  fra 
Carlshamn  (sig.  »Meddelelser  fra  Krigsark.«,  VI,  47). 


72 

raatlet  samledes  for  første  Gang  under  denne 
Konges  Regering,  hed  det  sig,  at  Hoffet  her  vilde 
skifte  System  og  gaa  ind  paa  de  Tilbud,  som  Wiener- 
hoffet ved  Grev  Bombelles  stillede  det  i  alle  sine 
Allieredes  Navn.  Men  hidtil  havde  jeg  intet  Sikkert 
og  Vist  faaet  at  vide  om  Sagen.  Dog  igaar  hos 
Gersdorf,  den  sachsiske  Minister,  hvor  den  omtalte 
Grev  Bombelles  var,  erfarede  jeg,  at  denne  om  Efter- 
middagen havde  haft  sin  første  Audiens,  hvilket  alle 
anførte  som  Bevis  paa,  at  Hans  danske  Majestæt  havde 
bøjet  sig  for  Statsraadets  Flertal  og  nu  besluttede  at 
gaa  ind  paa  de  allierede  Magters  Forslag.  Det  for- 
sikrede alle  mig,  og  det  bekræftedes  af  deres  Ansigter, 
hvori  indre  Glæde  og  utaalmodig  Længsel  efter  at 
lægge  den  for  Dagen  straalede.  Den  franske  Minister 
var  allerede  for  mange  Dage  siden  overbevist  om 
denne  Skiften  Standpunkt  og  om,  at  han  snart  vil 
blive  nødt  til  at  forlade  denne  Hovedstad. 

Idag,  Tirsdag  den  7.,  var  jeg  til  den  ugentlige 
Konference  med  Udenrigsministeren  [Niels  Rosenkrantz] ; 
han  vilde  intet  tydehgt  sige  mig  om,  hvad  der  for- 
handledes, skønt  han  gav  mig  at  forstaa,  at  man  søgte 
at  komme  ud  af  den  overordentlige  Forlegenhed, 
hvori  Riget  befinder  sig,  uden  at  han  dog  lod  til  at 
være  sikker  paa  et  fuldstændig  heldigt  Udfald.*) 


')  Netop  i  de  Dage  skete  Krigsbegivenheder  i  Holsten  at 
Betydning,  nemlig  Træfningen  ved  Bornhøvd  og  faa 
Dage  senere  Kampen  ved  Sehested,  dernæst  den  »sæl- 
somme« Vaabenstilstand  af  15.   Dtc,  som   C.  Th.  Sø- 


73 

[Derpaa  om  Møstings  og  Kaas's  Ministerudnævnelser.] 
Disse  og  andre  Forandringer  give  Haab  om  Fremtiden 
og  have  allerede  kendelig  Indflydelse  paa  Papirs- 
pengenes  Værdi;  man  har  idag  allerede  solgt  Specier 
for  32  Rigsdaler  Stykket  i  Papirspenge,  medens  de 
for  8  Dage  siden  kostede  60. 

Alle  tale  om  Freden;  men  ingen  har  endnu  kun- 
net forklare  mig,  hvordan  eller  med  hvem  den  sluttes; 
heller  ikke  siger  man  positivt,  hvilke  Østerrigs  For- 
slag ere;  men  den  almindeligst  udbredte  Mening  er, 
at  Hans  danske  Majestæt  skal  afstaa  Trondhjems  Stift 
i  Norge  og  som  Hertug  af  Holsten  stille  sit  Kontingent 
til  Krigen  i  Tyskland.  Paa  den  Betingelse  tilbyder 
man  ham  Fred  med  Fastlandsmagterne  og  Vaabenstil- 
stand  med  Sverrig  og  England,  der  vil  tilbagegive  ham 
Kolonierne,  endvidere  Flaaden  —  Skibene  eller  Penge 
derfor  —  og  tilstaa  ham  Handelsfrihed  tilsøs.  Det 
siger  man,  men  det  lyder  meget  konfust  og  trænger 
til  nærmere  Forklaring. 

Under  disse  Omstændigheder  mente  jeg,  at  jeg  — 
uden  at  røbe  altfor  megen  Nysgerrighed  —  burde  gøre 
den  franske  Minister  og  hans  westphalske  Kollega 
[Bigot]  et  Besøg;  det  har  jeg  nu  gjort  iaften.  De 
forekom  mig  begge  to  beredte  paa  Afrejse,  og  begge 
viste  oprigtig  Interesse  for  min  Situation.« 


rensen  kalder  den  (»Kampen  om  Norge«,  II,  S.  49). 
Om  den  overordentlige  Raadsforsamling  og  de  øster- 
rigske  Forslag  samt  den  danske  Konges  Stilling  dertil 
sig.  »Meddelelser  fra  Krigsark.^s  VII,  S.  412  og  419—20. 

V. 

Den  14.  Jan.  18 14  sluttedes  Freden  i  Kiel.  Tre 
Dage  efter  skrev  Rosenkrantz  til  Yoldi  '^) : 

»Efter  Kongens  Befaling  er  det  mig  overdraget  at 
udtale  for  Dem  den  Tilfredshed,  med  hvilken  Hs.  Maj. 
i  en  Aarrække  har  set  Dem  opholde  sig  ved  hans  Hof 
i  Egenskab  af  spansk  Minister;  men  jeg  maa  tilføje, 
at  under  de  nærværende  Omstændigheder  vil  Kongen 
ikke  kunne  anerkende  Dem  som  Minister  for  Kong 
Josef,  der  har  akkrediteret  Dem  hos  Hs.  Maj.  Deres 
diplomatiske  Funktioner  ere  altsaa  ophørte  fra  dette 
Øjeblik,  og  De  vil  ikke  kunne  udføre  nogensomhelst 
saadan.  Hvis  De  ønsker  at  forsynes  med  Pas  for  at 
iværksætte  Deres  Afrejse,  har  jeg  den  Ære  at  foreslaa 
Dem  at  bede  Hs.  Exe.  Grev  Schimmelmann  derom, 
da  han  i  min  Fraværelse  bestyrer  Udenrigsministeriet. 
Det  er  med  Beklagelse,  at  jeg  ser  den  officielle  For- 
bindelse imellem  os  afsluttet.  Idet  jeg  forsikrer  Dem 
derom,  har  jeg  den  Ære«   osv. 

Brevet  er  skrevet  fra  Middelfart '^•'^)  ligesom  to  lig- 
nende til  Alquier  og  Bigot  og  som  et  til  Schimmel- 
mann, hvori  det  kedder,  at  »Kongen  ingenlunde  ønsker 
at  paaskynde  Grev  Yoldi's  Afrejse;  det  afhænger  aldeles 
af  ham  selv,  om  han  vil  blive  her  som  Privatmand«. 


*)  I  Udenrigsministeriets  Arkiv,  Geheime  Register,  Jan. — 
Juni  1814,  ligesom  de  i  det  Følgende  citerede  Breve  fra 
Rosenkrantz. 
**)  Først  den  20.  afrejste  Frederik  VI.  med  Følge  fra  Hinds- 
gavl til  Kjøbenhavn,  hvor  han  paa  Grund  af  Ishindrin- 
ger  ikke  indtraf  før  6.  Febr. 

Saa  indgav  Yoldi  da  sin  Demission  til  —  hvad 
der  endnu  var  tilbage  af  Kong  Josefs  Regering;  og 
dette  fortalte  han  til  Alquier,  der  »billigede  hans  gode 
Grunde  derfor«  (Dagbogsnotits  af  2 1 .  Febr.).  Den  hid- 
tidige spanske  Gesandt  har  naturligvis  regnet  paa,  at 
Valen^ay-Overenskomstens  Bestemmelse  om,  at  alle 
»los  Afrancesados«  skulde  beholde  deres  Embeder  eller 
faa  dem  tilbage,  vilde  blive  anvendt  paa  ham.  Han 
slog  sig  derfor  til  Ro  i  Kjøbenhavn  og  meddelte  Ro- 
senkrantz,  at  han  ikke  agtede  at  gøre  Brug  af  det  til- 
budte Pas.  Den  28.  Febr.  svarede  den  danske  Uden- 
rigsminister ham,  at  han  havde  underrettet  Kongen 
herom,  og  at  denne,  hvem  det  under  Yoldi's  lange 
Ophold  ved  hans  Hof  havde  været  en  Glæde  at  vise 
ham,  »at  han  beærede  ham  med  sin  høje  Velvillie«, 
nu  havde  befalet  R.  at  forsikre  ham  om,  at  han  med 
Fornøjelse  tillod  Greven  at  blive  i  hans  Stater,  saa 
længe  denne  ønskede  det.  »Jeg  er  endda  bemyndiget 
af  Hs.  Maj.  til  at  underrette  Dem  om,  at  Allerhøjst- 
samme vilde  være  glad  over  at  se  Dem  paany  akkre- 
diteret hos  sig  som  spansk  Minister,  naar  den  almin- 
delige europæiske  Fred  har  genoprettet  Venskabs-  og 
Handelsforbindelsen  mellem  Danmark  og  Deres  Fædre- 
land, den,  som  De  altid  har  bestræbt  Dem  for  at  be- 
vare til  Fordel  for  Deres  Nation.  Det  Held,  som  De 
for  ganske  nylig  har  haft  ved  af  Kongens  Velvillie  at 
opnaa  Udleveringen  af  et  spansk  Skib,  der  ved  Retten 
var  erklæret  for  Prise,  og  af  dets  Besætning,  er  et  ty- 
deligt Vidnesbyrd  om  Kongens  Tilbøjelighed  til  høj- 
modig   Handlemaade    ligeoverfor    de    spanske    Under- 

saatter,  hvis  Andragender  støttes  af  Dem.  Det  er  mig 
en    særdeles  Fornøjelse  at  forsikre  Dem  herom,«   osv. 

Det  gik  imidlertid  ikke,  som  Yoldi  haabede.  — 
Medens  alt  begyndte  at  ramle  sammen  for  Kejser  Na- 
poleon, lod  han  Ferdinand  VII.  drage  bort  til  sit  Rige, 
hvor  Cortes  i  Madrid  ikke  havde  villet  anerkende  den 
før  nævnte  Overenskomst.  Og  idet  Kongen  efter 
Hjemkomsten  fik  mere  og  mere  Afsky  for  det  kon- 
stitutionelle Parti,  som  med  Wellingtons  mægtige  Bi- 
stand væsentlig  havde  ledet  den  nationale  Kamp  imod 
Franskmændene,  men  som  i  Henseende  til  Frisindet 
stod  nærmere  ved  »los  Afrancesados«  end  ved  de  kle- 
rikale, gammeldags  loyale  Ravspaniere,  der  jo  ogsaa 
havde  taget  deres  Del  i  Uafhængighedskrigen,  omgav 
han  sig  i  Valencia  aabenlyst  med  »de  Serv'ile«  som 
Tronens  Værn  og  omstødte  den  liberale  Forfatning  af 
1 812.  Til  Konseilpræsident  og  Udenrigsminister  ud- 
nævnte han  her  sin  gamle  Lærer  og  betroede  Raad- 
giver,  Hertugen  af  San  Carlos,  en  tarvelig  Person. 
Allerede  før  dennes  Udnævnelse  havde  Yoldi  sat  sig 
i  Bevægelse  for  gennem  ham  og  andre  indflydelsesrige 
Personligheder  at  faa  Kong  Ferdinand  til  at  bekræfte 
hans  diplomatiske  Værdighed,  idet  han  samtidig  stræbte 
at  faa  udtrykkelig  Erklæring  fra  den  danske  Regering 
om,  at  den  ønskede  at  beholde  ham  som  Spaniens 
Repræsentant.    Den  28.  Marts  skriver  han  i  Dagbogen: 

»Jeg  var  henne  at  gøre  Visit  hos  Rosenkrantz's,  og 
Ministeren  sagde  mig  da,  at  for  to  Dage  siden  havde 
Kongen  talt  til  ham  om  mig  og  om  det  Brev,  jeg 
havde  skrevet  til  R.,  hvorpaa  han  snart  vilde  sende 
mig  Svar.    Han  sagde  mig  ogsaa,  at  General  Oxholm 

skal  rejse  om  en  otte  Dages  Tid,  —  man  venter  kun 
paa,  at  Ratifikationerne  angaaende  Fredslutningen  med 
England  skulle  være  udvexlede  — ,  og  at  i  ethvert 
Tilfælde  Sekretær  N.  [vistn.  Clauswitz,  senere  Notarius 
publicus  i  Kjøbenhavn],  som  skal  herfra  til  London 
med  [Gesandten]  Bourke,  vil  kunne  besørge  mine  De- 
pescher.  Han  var  meget  opmærksom  og  gemytlig 
ligeoverfor  mig.« 

Men  noget  Svar  fik  Yoldi  foreløbig  ikke  fra  ham, 
saa  at  han  atter  i.  April  mindede  ham  derom  ved  en 
lille  fransk  Billet.  Det  maa  jo  ogsaa  erindres,  at  den 
danske  Regering  i  de  Dage  havde  nok  at  tænke  paa 
med  Begivenhederne  i  Norge  og  den  nye  Fare,  som 
disse  truede  med  at  bringe  over  vort  Land.  Af  Stem- 
ningen i  Kjøbenhavn  giver  Yoldi  følgende  Skildring  i 
sin  Dagbog  (under  den  nys  anførte  Dato):  »Paa  Folks 
Ansigter  og  paa  deres  Tale  —  og  dette  gælder  om 
Folk  af  alle  Klasser,  men  især  de  fornemste  og  mest 
ansete  —  bemærker  man  bestandig  megen  Kummer 
og  Utilfredshed  over  Sagernes  nuværende  Stilling,  og 
man  hører  betydningsfulde  Udtalelser,  der  udspringe 
af  Frygt  for  eller  Ønske  om  en  Omvæltning.  Man 
bliver  ved  at  være  lige  begejstret  for  Normændene  og 
oppebier  med  Utaalmodighed  den  lo.  April,  da  de 
skulle  mødes  for  at  vedtage  Regeringsformen  og  en 
ny  Konstitution,  og  nogle  tale  endog  om,  at  denne 
Konstitution  vil  blive  antagen  i  alle  de  nor- 
diske Riger.  —  —  -Man  taler  ogsaa  om  en 
Notabelforsamling  her,  der  nødvendigvis 
maatte  indkaldes  for  kraftig  at  raade  Bod 
paa    Misbrug    i    Embedsførelsen    og    bringe 

Orden  igen  i  Finansvæscnct.^'^;  Kort  sagt,  alt 
tyder  paa,  at  Misfornøjelsen  over  Tilstandene  indadtil 
og  udadtil  er  almindelig.« 

Den  2.  April  afsendte  Rosenkrantz  imidlertid  et 
Svar  til  Grev  Yoldi,  »ancicn  Ministre  d'Kspagne«. 
Det  lød  saaledes: 

^>Da  nu  den  Aarstid  nærmer  sig,  i  hvilken  Skibs- 
farten, efter  en  saa  usædvanlig  lang  Vinter,  atter  kan 
tage  sin  Begyndelse  i  vore  Farvande,  ville  vi  kunne 
vente  at  se  en  stor  Virksomhed  udfoldet  af  alle  sø- 
farende Nationer,  efter  at  Hs.  Maj.  atter  har  knyttet 
fredelig  Forbindelse  mellem  sine  Stater  og  Storbritan- 
nien, Sverrig,  Rusland  og  Preussen.  Kongen  forudser 
da,  at  spanske  Købmænd  og  Rhedere,  som  agte  at 
lade  Skibe  gaa  til  danske  og  østersøiske  Havne,  mulig- 
vis ville  holdes  tilbage  derfra  ved  den  Formodning,  at 
deres  Regerings  Krigserklæring  vilde  udsætte  dem  for 
Ubehageligheder  og  Tab"^'"^')  saavel  i  danske  Havne  som 
ved  Skibenes  Passage  gennem  Sundet.  For  at  fjerne 
a!  Tvivl  eller  Frygt  har  jeg  faaet  Bemyndigelse  til  at 
meddele  Dem  som  Deres  Reo:erino:s  her\'ærende  Or- 
gan  [hvilken  Regerings?],  med  hvem  Ministeriet  til 
enhver  Tid  har  forhandlet  til  sin  Tilfredshed  om  de 
for  begge  Nationer  fælles  Interesser,  at  Skibe,  der  fare 
under  spansk  Flag,  ville  blive  behandlede  som  de  ven- 
skabelige  Nationers,    saasnart    det    har    behaget  Deres 


*)  Udhævet  af  Yoldi. 

**)  En  underlig  Vending!  Ferdinand  VIL,  der  i  Marts  var 
vendt  tilbage  til  sit  Rige,  havde  jo  netop  sine  Tropper 
kæmpende  Side  om  Side  med  Englænderne  imod  Fransk- 
mændene. 


79 

Regering  at  erklære  offentlig,  at  det  danske  Flag  vil 
blive  behandlet  paa  samme  Vis  i  de  spanske  Havne. 
Saasnart  Skibsfarten  aabnes,  vil  desuden  Hr.  Badin, 
Spaniens  Konsul  i  Helsingør,  faa  Tilladelse  til  at  røgte 
sit  Hverv  som  tidligere.  —  Jeg  henstiller  nu  til  Dem 
at  forelægge  dette  Tilbud  for  Deres  Regering,  og  jeg 
vil  være  Dem  forbunden  for,  saa  snart  som  muligt,  at 
faa  meddelt  af  Dem  det  Svar,  De  modtager,  for  at 
Skibsfart  og  Handelsforbindelse  mellem  de  to  Nationer 
kan  begynde  med  samme  Liv  som  før.« 

Idet  Yoldi  saaledes  havde  den  danske  Regerings 
Velvillie  i  Ryggen,  vedblev  han  at  afsende  Depescher 
til  sin  egen  og  at  agitere  for  sin  Forbliven  som  Ge- 
sandt. I  Juni  f.  Ex.  bleve  nogle  Depescher  fra  ham 
til  Hertugen  af  San  Carlos  sendte  gennem  Rosenkrantz 
til  den  danske  Minister  Walterstorf  i  Paris  for  at  be- 
sørges videre.  Omtrent  samtidig  noterede  han  i  Dag- 
bogen: »Man  siger,  at  den  14.  Maj  holdt  vor  elskede 
Konge  Ferdinand  VII.  sit  Indtog  i  Madrid«,  og  han 
sætter  Stjerne  derved.  Men  denne  »elskede«  Konge 
udstædte  den  30.  Maj,  paa  sin  »glorrige«  Navnedag, 
et  Dekret,  hvorved  alle  »Josefinos«  af  Stand  erklæredes 
landflygtige  fra  Fædrelandet  og  fradømtes  al  Ret  til 
Embeder  og  Æresposter!  Blandt  disse  Landsforviste 
fandtes  udtrykkelig  nævnt  den  tidligere  Gesandt  i  Kjø- 
benhavn. 

Trods  denne  nedslaaende  Efterretning  gav  han 
dog  ikke  strax  tabt:  han  henvendte  sig  til  Kronprins 
Karl  Johan  af  Sverrig,  for  at  denne  skulde  tale  hans 
og   Badins    Sag,    og   Bernadotte   gjorde  virkelig   ogsaa 

nogle  Skridt  i  den  Retning.*)  Den  2.  December  maa 
Yoldi  imidlertid  notere:  »Den  engelske  Chargé  d'af- 
faires  kom  til  mig  og  forelæste  mig  et  Brev  fra  Mi- 
nister Foster  [Englands  Repræsentant  i  Kjøbenhavn], 
hvori  han  sagde,  at  vor  Udenrigsminister  endelig  havde 
svaret  Fernån-Nunez'^-^^),  at  rigtignok  havde  Kronprinsen 
af  Sverrig  interesseret  sig  for  Badin,  men  saasnart  der 
var  blevet  svaret  ham,  at  han  og  jeg  vare  indbefattede 
under  Dekretet  af  30.  Maj,  havde  han  afstaaet  fra  sit 
Forehavende.«  Skønt  her  kun  nævnes  Prinsens  In- 
teresse for  Badin,  ses  af  Randbemærkningen  »Oficios 
de  la  Corte  de  Suecia  en  7ni  favor«^  at  Yoldi's  Sag 
ogsaa  har  været  bragt  paa  Bane. 

Et  andet  Forsøg  paa  at  formilde  Ferdinand  VII.  maa 
være  sket  noget  senere  og  omtales  af  den  oftere 
nævnte  José  Pizarro  •'•••^"••),  der  i  et  diplomatisk  Hverv 
opholdt  sig  ved  de  Allieredes  Hovedkvarteer  og  fulgte 
med  dem  til  Paris.  »Aguirre,  vor  Minister  i  Dan- 
mark,« siger  han,  »sendte  mig  en  Forestilling  til 
Kongen,  hvori  han  retfærdiggjorde  sig;  imellem  de 
vedlagte  Dokumenter  var  en  lang  Depesche  fra  Ceva- 
llos,  hvor  han  ikke  blot  befalede  ham  at  anerkende 
Josef,  men  tillige  holdt  en  vidtløftig  Lo\^ale  over  den 
nye  Monark;  jeg  fandt  det  rigtigt  at  sende  den  ind  til 
Regeringen,  uagtet  Ministeren  netop  var  den  selvsamme 


*)  Det  fremgaar  af  Yoldi's  Optegnelser,  at  han  stod  i  Ven- 
skabsforhold til  Tawast,    den    svenske  Minister  ved  det 
danske  Hof. 
*♦)  Spansk  Minister  i  London,  derefter  i  Paris. 
***)  >»Memorias«,  I^  S.  405.    Hvad  P.  fortæller  om  1814 — 15 
er  noget  konfust  med  Hensyn  til  det  kronologiske. 

Cevallos.«  Det  var  i  November  1814,  ^^  Cevallos, 
hvem  Pizarro  jo  bestandig  havde  et  godt  Øje  til  og 
aabenbart  med  største  Glæde  har  trakteret  med  ube- 
hageHge  Minder,  naar  Lejlighed  tilbød  sig,  afløste  San 
Carlos  som  Premierminister  og  Leder  af  de  udenrigske 
Anliggender;  to  Aar  efter  maatte  han  selv  vige  Pladsen 
—  just  for  Pizarro.  Maaske  denne  forøvrigt  i  181 5 
ikke  blot  har  taget  sig  noget  af  Yoldi  for  at  drille  sin 
kære  Ven  Don  Pedro,  men  ogsaa  fordi  han  ved  den 
Tid  ægtede  en  Slægtning  af  Greven,  nemlig  en  Datter 
af  D.  José  de  Bouligny,  den  1805  afdøde  Minister  i 
Stockholm. 

Hvor  usikker  Yoldi 's  Stilling  var  i  disse  Aar,  da 
han  saa  at  sige  »svævede  i  Luften«,  faar  man  et  lille 
Begreb  om  ved  at  se  ham  endnu  opført  i  Kjøbenhavns 
Vejviser  for  181  5 — 18  som  »spansk  Minister«,  medens 
i  Statskalenderen  for  18 17  saavel  Gesandt-  som  Lega- 
tionssekretærposten staa  vakante  (Statskal.  for  181 5  — 16 
mangle  i  det  kgl.  Bibliothek). 

Imidlertid  deltog  han  ikke  lidt  i  det  kjøbenhavnske 
Selskabsliv,  saavel  Kongens  og  Prinsernes  Tafler  og 
Souperer  som  Corps  diplomatique's,  Ministrenes,  Adelens 
og  de  store  Handelsmænds  Middage  og  Aftenselskaber. 
Dansk  Politik  var  der  snart  ikke  mere  at  notere  om; 
men  et  Par  ret  malende  Optegnelser  om  den  urolige 
Bevægelse,  en  stor  poHtisk  Begivenhed  i  Udlandet  vakte 
her  i   181 5,  træflfer  man  i  Dagbogen: 

»20.  Maits.  Fra  allerede  meget  tidlig  imorges 
strømmede  Folk  til  Posthuset  for  at  høre,  om  Posten 
bragte  Bekræftelse   paa   den  uventede  Nyhed,    der  var 

E.  Gigus :  Litteratur  og  Historie.     II.  6 

bleven  udspredt  igaar,  at  Napoleon  havde  forladt  Rlba 
og  var  gaaet  i  Land  i  Frankrig  med  1200  Mand. 
[Derpaa  at  baade  Hamborger-  og  Pariserbladenc  bekræf- 
tede det.]  Disse  Efterretninger  frembragte  stor  og  al- 
mindelig Sensation  og  fortolkedes  ikke  som  gunstige 
for  dette  Land,  thi  Pengenes  Værdi  blev  strax  for- 
ringet, og  Specierne,  der  stod  i  34,  kom  til  at  staa  i  36. 

Alle  brød  deres  Hoveder  med  Gisninger,  og  Alle 
formodede,  at  Napoleon  maatte  have  Nogen  at  støtte 
sig  til  i  Frankrig  eller  udenfor  det;  thi  ellers  syntes 
det  utroligt,  at  han  med  et  saa  ringe  Troppeantal  vilde 
udfordre  Frankrigs  Hærstyrke  og  den,  som  rimeligvis 
vilde  forene  sig  med  denne  fra  andre  Lande.« 

»22.  Marts.  Der  er  kommet  en  Stafet  til  Huset 
Meyer  &  Trier  samt  Privatbreve,  der  forsikre,  at  Na- 
poleon allerede  den  10.  stod  nord  for  Bourgoin  i  Nær- 
heden af  Lyon,  og  at  Greven  af  Artois,  der  havde 
begivet  sig  til  denne  Stad  for  at  sætte  sig  i  Spidsen 
for  Hæren,  havde  trukket  sig  tilbage,  da  han  ikke 
havde  Tropper  nok  at  stille  mod  Napoleon. 

Hvordan  det  nu  end  hænger  sammen  hermed,  vist 
er  det,  at  der  maa  være  sket  noget,  som  man  ikke 
her  vil  bekendtgøre;  thi  da  »Statstidenden«  for  igaar 
var  trykt  og  skulde  omdeles,  blev  den  holdt  tilbage 
efter  Regeringens  Befaling  og  brændt,  hvorpaa  et  nyt 
Numer  blev  trykt,  saa  at  vi  fik  den  meget  senere  end 
sædvanligt.«  — 

Om  en  slem  Forskrækkelse,  der  timedes  Yoldi 
personlig,  læses  Følgende  i  næste  Aars  Dagbog: 

»27.  Aug.  i8ié.    Medens  jeg  sad  ved  Spillebordet 

hos  B.*),  sagde  R.  pludselig  til  mig,  som  om  det  var 
en  ligegyldig  Ting,  at  der  stod  i  Wiener-Avisen,  at 
Chevalier  de  los  Rios  var  udnævnt  til  min  Efterfølger 
som  Gesandt  i  Kjøbenhavn.  Jeg  maatte  samle  hele 
min  Sjælsstyrke  for  ikke  at  røbe  min  smertelige  Over- 
raskelse; og  ved  denne  Lejlighed  gav  Ministeren  mig 
et  nyt  Bevis  paa  sit  Letsind,  sin  Ubetænksomhed  og 
Mangel  paa  Finfølelse.  Skønt  jeg  allerede  en  Tidlang 
havde  været  beredt  paa  dette  Slag  og  havde  resigneret, 
burde  han  have  bibragt  mig  det  paa  en  betænksom 
og  hensynsfuld  Maade,  for  at  forebygge  de  Følger, 
som  det  pludselige  Indtryk  af  en  saadan  Meddelelse 
kunde  have  for  mit  Helbred;  saaledes  bære  forstandige 
Folk  sig  altid  ad,  naar  de  overbringe  en  ubehagelig 
Efterretning. « 

De  haarde  og  ubillige  Ord  om  Rosenkrantz  —  thi 
han  er  vistnok  ment  her  —  vilde  Yoldi  rimehgvis  have 
tilbageholdt,  naar  han  ikke  havde  nedskrevet  dem 
under  den  første  heftige  Sindsbevægelse ;  thi  de  stemme 
ikke  med,  hvad  man  ellers  kender  til  den  danske 
Udenrigsministers  Karakter  og  Væsen.  Imidlertid  drev 
Uvejret  over  for  den  Gang:  de  los  Rios  kom  ikke 
hertil.  Men  det  varede  ikke  længere  end  til  i8.  Febr. 
1 817;  da  fik  Greven  at  vide  af  Rosenkrantz  (paa  et 
Bal  hos  Prins  Ferdinand  i  Anledning  af  Prinsesse  Ju- 
hanes  Fødselsdag),  at  en  ny  Gesandt,  I  z  nar  di,  virke- 
lig var  udnævnt,  og  Ministeren  tilføjede:  »Il  ne  vous 
reste  å  present  que  de  vous  tenir  ici  tranquille  comme 


*)  Vistnok  »Bille«  eller  ^Biilow*. 

vous  avez  toujours  fait.«     Samme  Aften  talte  Kongen 
venlig  og  deltagende  til  den  landflygtige  Diplomat. 

Iznardi  kom  ganske  rigtig  til  Kjøbenhavn  i  August 
1 817.  Denne  Mand  har  ikke  faaet  noget  videre  godt 
Lov  paa  sig  i  Datidens  Memoirer  og  Breve:  han  om- 
tales som  hovmodig  og  brutal,  og  Witt  v.  Doring*) 
fortæller  saaledes,  at  han  i  Thcatret  offentlig  gennem- 
pryglede  en  Student,  uden  at  denne  havde  givet  nogen 
Anledning  til  en  saadan  Mishandling.  For  Yoldi  kom 
han  ogsaa  snart  til  at  staa  i  et  mindre  flatterende  Lys. 
Den  22.  var  Iznardi  ankommen  til  Hovedstaden  med 
sin  Bagage,  hvoriblandt  en  Kasse  med  Damekjoler  til 
Prinsesse  Caroline  Amalie,  fra  Hamborg,  hvor  han 
hidtil  havde  fungeret;  han  var  meget  træt  af  Rejsen, 
der  havde  varet  otte  Dage  —  saadan  rejste  man  nu 
dengang!  Dette  lod  han  meddele  Yoldi  om  Aftenen 
ved  en  Lejetjener  fra  Hotel  du  Nord.  Greven,  som 
mente  at  finde  sin  Regning  ved  at  være  opmærksom 
imod  en  »Minister  for  hans  naturlige  Herre  og  Konge«, 
gik  derhen  næste  Dag  Kl.  12,  thi  Iznardi  havde  bedt 
ham  om  ikke  at  komme  før.  Han  beskriver  nu  ganske 
komisk,  hvordan  hans  Visit  spændte  af.  Da  han  ind- 
fandt sig  i  Hotellet,  sagde  en  Tjener,  at  Gesandten 
kunde  ikke  tage  imod  Nogen  endnu,  da  han  ikke  var 
paaklædt.  Yoldi  blev  og  lod  sige,  at  han  var  der. 
Lidt  efter  kom  Tjeneren  tilbage,  viste  Greven  ind  i 
et  Værelse  og  bad  ham  fra  sin  Herre  om  at  vente 
derinde.     Noget  senere  kom  —  ikke  Iznardi,  men  en 


♦)  Schilderungen  eines  Vielgereisten,  II,  S.  54. 

anden  Tjener,  en  Spanier,  som  bad  ham  undskylde 
Herren,  »for  han  var  omtrent  nøgen«.  »Det  gør 
ingenting,«  svarede  Yoldi,  som  længtes  umaadelig 
efter  at  faa  Iznardi  i  Tale,  »jeg  kan  godt  vente;  og 
jeg  kan  ogsaa  godt  tage  imod  ham,  hvordan  det  saa 
skal  være.«  Endelig  mødte  Gesandten  »næsten  bar- 
benet«, med  en  lang  Frakke  paa;  de  omfavnede  hin- 
anden og  satte  sig  i  en  Kanapé.  Talen  faldt  snart 
paa  Yoldi's  Anliggender,  og  Iznardi  viste  sig  her  uhyre 
venskabelig,  lovede  at  ville  staa  ham  bi  efter  Evne  og 
svor  paa,  at  han  havde  aldrig  søgt  Gesandtposten  her, 
men  det  var  allerede  besluttet  i  Cevallos'  Tid,  at  han 
skulde  fra  sin  hidtil  hafte  Post,  og  hans  gode  Ven, 
Pizarro,  den  nuværende  Udenrigsminister,  vidste,  at 
han  ikke  var  tilfreds  i  Hamborg;  derfor  havde  han 
paaskyndet  Udnævnelsen.  Yoldi  svarede,  at  det  var 
naturligvis  ikke  hans  Ønske  at  blive  heroppe  som 
spansk  Minister,  men  han  ønskede  blot,  at  Kong  Fer- 
dinand skulde  faa  at  vide,  hvad  der  talte  til  hans  For- 
svar. Hertil  erklærede  Iznardi,  at  det  var  hans  oprig- 
tige Mening,  at  Yoldi  aldeles  utvivlsomt  vilde  faa  Lov 
til  at  komme  hjem  og  blive  genindsat  i  sine  Rettig- 
heder som  spansk  Borger  og  rimeligvis  faa  en  Pension 
eller  anden  Skadeserstatning,  men  Embede  vilde  Kongen 
ikke  give  til  Nogen,  der  havde  beklædt  et  saadant 
under  hans  Fangenskab  i  Frankrig.  Pizarro,  sagde  han, 
var  venlig  stemt  mod  Greven,  men  han  kunde  ikke 
gøre  alt  det  for  ham,  som  han  vilde;  thi  Kongen  var 
temmelig  vægelsindet,  Pizarro  selv  sad  ikke  synderhg 
fast  i  Sadlen,   og  han  var  bange  for  at  blive  mistænkt 

for  Partiskhed,  naar  han  tog  si<2;  af  en  Slægtning.*) 
Nu  skulde  Iznardi  imidlertid  nok  skrive  til  Pizarro 
ganske  som  Yoldi  ønskede  det,  for  at  Udenrigsmini- 
steren kunde  fremføre  det  for  Kongen.  Skønt  Iznardi 
strax  forsikrede,  at  om  Yoldi  sagde  hans  Instrux  ikke 
et  Muk,  følte  Greven  ham  paa  Tænderne  ved  deres 
næste  Møde,  og  det  slap  da  ud,  at  der  stod  i  den: 
»han  skulde  i  sine  Forretninger  søge  Raad  hos  Grev 
Yoldi,  der  vilde  være  ham  til  Nytte,  fordi  han  havde 
været  i  saa  mange  Aar  heroppe. ^<  »Hvilken  Mod- 
sigelse!« udbryder  Yoldi  med  Grund;  »man  proskri- 
berer mig,  man  lader  mig  sidde,  svarer  mig  ikke, 
siger  mig  ikke  et  Ord,  og  alligevel  viser  man  mig 
den  Tillid  at  lade  mig  beholde  Arkivet  og  stoler  paa 
min  Iver  og  VelviUie  m.  H.  t.  at  vejlede  Ministeren!« 
Som  Bevis  paa,  i  hvor  godt  Forhold  han  selv  stod  til 
det  danske  Kongehus,  tjener,  at  Prins  Christian  Fre- 
derik strax  skrev  ham  til,  for  at  høre,  hvordan  han 
var  tilfreds  med  den  nye  Ministers  Optræden  imod 
ham,  og  at  Prinsen  sagde  til  den  neapolitanske  Chargé 
d'affaires  Ambrosio:  »Hvis  Ministeren  ønsker  at  være 
velset  ved  Hoffet,  maa  han  passe  paa  at  behandle 
Grev  Yoldi  med  al  den  Opmærksomhed,  som  denne 
fortjener.«  —  Næste  Dag  stod  Greven  paa  Pinde  for 
sin  Landsmand  i  enhver  Henseende,  gik  i  Butikker 
med  ham,  saae  paa  Lejlighed  o.  desl.,  men  Iznardi  var 


*)  Han  var,  som  før  bemærket,  gift  med  en  Broderdatter 
af  Yoldi's  Hustru.  I  Sept.  1818  fik  han  sin  Afsked  som 
Konseilspræsident  og  Udenrigsminister,  ligesom  den  dyg- 
tige Finansminister  Garay,  der  en  Stund  syntes  nær  ved 
at  bringe  nogen  Orden  i  Tingene. 

gnaven,  Intet  var  ham  tilpas,  han  bandede  og  tordnede 
over  Kjøbenhavn,  og  ved  en  Middag  hos  Yoldi  var 
han  temmeHg  uelskværdig,  saa  at  han  —  til  Ærgrelse 
for  Faderstoltheden  —  ikke  havde  andet  at  sige  til 
den  nydelige,  femtenaarige  Komtesses  gode  Klaverspil 
end,  at  »det  var  nok  meget  vanskeligt,  det  hun  spil- 
lede«. Og  han  havde  dog  selv  bedt  om  Musik  og 
faaet  baade  »el  Fandango«  og  nogle  smukke  Varia- 
tioner af  Kabell  at  høre  I  Men  det  gjaldt  jo  at  holde 
ham  til  Ilden  for  eventuelt  at  opnaa  noget  igennem 
ham.  Ved  en  Visit,  de  et  Par  Dage  efter  aflagde 
sammen  hos  General  Oxholms,  blev  Iznardi  igen 
krænket.  Prinserne  Christian  og  Ferdinand  kom  derop; 
Iznardi  præsenteredes  for  dem,  og  de  talte  en  Stund 
venlig  med  ham.  Men  derpaa  gav  Prins  Christian  sig 
til  at  tale  med  Damerne,  og  Konversationen  gik  da 
mest  paa  Dansk,  tildels  dog  ogsaa  paa  Fransk  og  En- 
gelsk; og  efter  Theen  gik  han  med  Oxholm  ind  i  et 
andet  Værelse  for  at  nyde  nogle  Forfriskninger.  Paa 
Hjemvejen  beklagede  Gesandten  sig  over  dette;  men 
Yoldi  sagde,  at  Grunden  til,  at  det  danske  Sprog  var 
blevet  benyttet  i  den  almindelige  Konversation,  var 
Hensyn  til  flere  af  de  Tilstedeværende:  Prinsen  var 
netop  bekendt  for  sin  ualmindelige  Høflighed  og  Venne- 
sælhed, og  det  vilde  Iznardi  ogsaa  nok  faa  at  mærke. 
Forholdet  mellem  den  nye  Minister  og  Yoldi  blev 
stadig  kun  saa  som  saa,  paa  Grund  af  Iznardi's  Hid- 
sighed, uagtet  Greven  lagde  Baand  paa  sin.  Den  30. 
Sept.  meddeler  saaledes  Yoldi,  at  han  var  gaaet  hen 
til  Iznardi  for  at  spørge  ham  om,  hvad  han  havde 
sagt   til  den  stakkels  Konsul  Badin,    som   jo  var  i  en 

lignende  Situation  som  Greven;  Badin  var  nemlig 
kommen  helt  ulykkelig  til  Yoldi  og  havde  udraabt,  at 
nu  var  der  intet  Haab  for  ham  osv.*)  Hertil  svarede 
Iznardi,  at  han  blot  havde  været  noget  gnaven,  fordi 
han  var  stærkt  optagen  af  Posten.  Hvad  Badin  for- 
talte mig  at  Iznardi  havde  sagt  angaaende  mig,  tav 
jeg  klogelig  med  for  at  undgaa  Ubehageligheder.« 
Noget  senere  holdt  han  det  raadeligt  at  udlevere  Ge- 
sandtskabsarkivet  til  sin  Efterfølger,  uden  at  denne 
havde  sendt  ham  nogen  officiel  Anmodning;  men  han 
beholdt  dog,  som  vi  have  set,  hvad  der  hidrørte  fra 
Josef  Napoleons  Regeringstid.  Trods  al  denne  Venlig- 
hed imod  ham  var  Iznardi  imidlertid  ofte  saa  bister 
som  en  Bjørn,  f.  Ex.  over  at  Minister  Kaas  ikke  havde 
gjort  ham  Visit,  fordi  han  troede,  at  den  spanske  Ge- 
sandts Bolig  endnu  ikke  var  istand.  »Lad  ham  komme 
eller  ikke  komme,«  udbrød  han,  da  Yoldi  overbragte 
ham  Kaas'  Undskyldning,  »det  er  mig  ligegyldigt;  jeg 
vil  hverken  tage  imod  ham  eller  Moltke  eller  Møsting, 
der  heller  ikke  have  været  her.«  Greven  søgte  at 
dæmpe  hans  Harme:  det  var  jo  ikke  sket  i  nogen 
ond  Mening,  og  ellers  havde  jo  Autoriteterne  været 
grumme  elskværdige  imod  ham.  Men  Iznardi  vilde 
ikke  lade  sig  overbevise  og  sagde,  højst  opbragt:  »Jeg 
gaar  og  lader,  som  om  der  er  mange  Ting,  jeg  ikke 
mærker,  for  jeg  vil  ikke  bryde  med  dem,  før  jeg  har 
fuldt    op    af  Grunde    dertil,    og   før  jeg  ser,    hvordan 


*)  I  Statskalenderne  for  1817  og  1818  staar  Grev  Schøn- 
berg eller  Schonburg  som  spansk  Konsul  i  Helsingør; 
men  fra  1819  er  det  Louis  Badin,  senere  hen  med  Jean 
Augustin  Badin  som  Vicekonsul  i  Kjøbenhavn. 

man  behandler  de  politiske  Sager  ligeoverfor  mig; 
men  dersom  de  ikke  gaa  efter  mit  Ønske,  og  man 
ikke  i  alle  Henseender  føjer  sig  efter  mine  Krav,  saa 
vil  jeg  gøre  et  Spektakel,  som  skal  høres  vidt  om- 
kring, og  bryde  med  denne  Regering,  og  det  skal 
komme  til  at  gaa  ud  over  Dem.«  Saa  tog  Yoldi  Bladet 
fra  Munden  og  sagde,  at  det  var  ligesaa  uretfærdigt 
som  latterligt  at  ville  gøre  ham  ansvarlig  for  et  uhel- 
digt Udfald  af  Iznardi's  Forhandlinger,  efter  at  man 
havde  proskriberet  ham  uden  Grund  og  bestandig  holdt 
ham  for  Nar;  Iznardi  skulde  bare  gøre  sin  Pligt  og 
lade  ham  være  i  Fred.  Nu  blev  Iznardi  lidt  bUdere 
og  erklærede,  at  han  ikke  havde  til  Hensigt  at  tilføje 
ham  noget  ondt;  men  han  havde  nu  indgivet  en  ny 
Fordring  til  den  danske  Regering,  og  hvis  den  ikke 
snart  blev  opfyldt,  vilde  hans  egen  Regering  blive 
meget  forbitret.  Det  drejede  sig  nemlig  om  Englæn- 
dernes Vaabentilførsler  til  St.  Thomas,  hvorfra  de  ex- 
pederedes  videre  til  de  oprørske  spanske  Kolonier,  og 
han  havde  i  den  Anledning  henvendt  sig  til  Præsi- 
denten for  Generaltoldkammeret,  Sehested.  Tilsidst  bad 
han  Yoldi  tale  med  denne  om  Tingen  og  lod  sig  for- 
staa  med,  at  Regeringen  i  Madrid  nok  skulde  faa  at 
vide  hans  gode  Tjenester,  hvis  det  gik  som  ønskeligt. 
Greven  lovede  at  gaa  til  Sehested;  men  han  siger  i 
Dagbogen,  at  det,  han  kunde  faa  ud  af  hele  »denne 
Blanding  af  Sødt  og  Bittert«  fra  Iznardi's  Side,  var, 
at  baade  Gesandten  og  hans  Foresatte  vilde  benytte 
sig  af  hans  betrængte  Stilling  til  at  fremme  deres  egne 
Forretninger,  men  til  syvende  og  sidst  ikke  gøre  det 
mindste    for   ham.     Og   snart  efter  var  det  galt  igen. 

Den  30.  Oktober  kom  Konsul  Badin  og  meddelte  bl.  a., 
at  idag  havde  Iznaidi  rigtig  tudet  ham  Ørene  fulde 
angaacnde  Yoldi  personlig,  f.  Ex.  at  hans  Grevetitel 
ikke  var  ægte  spansk,  men  italiensk,  og  givet  ham  af 
Godoy,  livilkcn  forskrækkelige  Beskyldning  bringer  den 
stolte  Adelsmand  til  at  udbryde  i  Dagbogen:  »Jeg  kan 
heldigvis  bevise  ham,  at  han  lyver  som  en  [her  følger 
et  meget  kraftigt  Skældsord]!«  —  En  Maaned  efter 
saae  det  dog  lidt  lysere  ud  for  ham  selv,  og  han  synes 
da  ogsaa  at  have  set  lidt  lysere  paa  Iznardi.  Det 
hedder  nemlig  (under  i.  Dec):  »Jeg  var  henne  at 
besøge  Iznardi  og  fandt  ham,  som  næsten  altid,  upaa- 
klædt  og  rodende  i  Papirer.  Han  tog  venlig  imod 
mig  og  viste  mig  grumme  fornøjet  en  ministeriel  Skri- 
velse fra  Madrid  af  9.  Novbr.,  hvori  Regeringen  ud- 
taler sin  Glæde  over  den  gode  Villie,  Hans  danske 
Majestæt  lagde  for  Dagen  med  Hensyn  til  at  opfylde 
Hans  katholske  dito's  Ønsker,  og  den  befaler  ham  at 
vise  sig  tilfreds.  Det  er  mærkeligt,  at  han  skal 
behøve  nogen  Befaling  i  saa  Henseende.  Mig  spaaede 
han  et  godt  Resultat  af  de  to  Regeringers  gode  ind- 
byrdes  Forstaaelse. « *)     Dette    kom    endelig   i  Januar 


Om  Iznardi's  Negotiation  her  i  Kjøbenhavn  giver  »Vest- 
indisk Kopibog«  for  181 7  (i  Rigsarkivets  2den  Afd.)  Op- 
lysning. Gesandten  opnaaede,  at  der  under  13.  Sept. 
udstædtes  en  trykt  Plakat,  hvorved  det  paa  det  strengeste 
forbødes  »at  indlade  Krigsfornødenheder  eller  Vaaben 
paa  St.  Thomas  til  Udførsel  til  hvilketsomhelst  Sted«. 
Han  var  dog  ikke  fuldstændig  fornøjet  med  dette  og  gik 
atter  til  Departementet  for  de  udenlandske  Sager,  navn- 
lig fordi  det  hed  sig,  at  to  engelske  Skibe  just  vare  paa 
Vejen   til   den    danske    Koloni   med  Vaaben.     Departe- 

i8i8,  idet  Iznardi  sendte  Rosenkrantz  en  fra  den 
spanske  Konge  modtagen  Skrivelse,  hvori  der  skæn- 
kedes Grev  Yoldi  Naade  og  Tilgivelse  (Dagbogsnotits 
af  15.  Jan.), 

Hvor  langt  imidlertid  denne  Benaadning  strakte  sig, 
er  ikke  ganske  klart.  Sikkert  er  det,  at  et  spansk 
Embede  fik  Yoldi  ikke  mere;  thi  under  28.  April  1818 
udnævntes  han  til  Overceremonimester  ved  det 
danske  Hof,  en  Post,  der  tidligere  havde  været  be- 
klædt af  H.  W.  V.  Warnstedt.  Og  pekuniær  Støtte  for 
Fremtiden   fra   hans   gamle    Fædreland   har   det   heller 


mentet  skrev  til  Generaltoldkammeret,  da  vor  Konsul 
paa  Madeira  havde  berettet,  at  i  alt  Fald  det  ene  Skib 
virkelig  var  ladet  med  Ammunition  og  skulde  bringe 
disse  Krigsfornødenheder  videre  til  Sydamerika,  efter  at 
have  været  ved  St.  Thomas.  Plakaten  vilde  vistnok  blive 
for  sent  bekendtgjort  derovre  til,  at  dette  kunde  hindres, 
men  Øvrigheden  »bør  dog  holde  et  vaagent  Øje  med 
Skibet«.  Og  Kollegiet,  der  sendte  Skrivelse  til  General- 
guvernøren 21.  Okt.,  samtidig  med  at  det  svarede  De- 
partementet, mente  vel  ikke,  at  Plakatens  Udtryk  kunde 
misforstaas^  men  vilde  dog  gøre  den  vestindiske  Rege- 
ring særlig  opmærksom  paa,  at  ikke  engang  Indladning 
i  samme  Skib,  hvormed  Indførselen  var  sket,  maatte  til- 
lades under  nogetsomhelst  Paaskud;  ubrudt  Last  i  frem- 
mede Skibe,  der  anløb  Øen,  kunde  man  ikke  passe  paa. 
Imidlertid  udstædtes  —  som  Følge  af  Iznardi's  gentagne 
Forestillinger  —  under  29.  Nov.  en  ny,  endnu  skrappere 
Plakat  fra  Kollegiet,  der  indtil  videre  forbød  >al  Ind- 
førsel fra  fremmede  Steder  af  Vaaben  og  Krigsfornøden- 
heder af  alle  Slags  til  Øen  St.  Thomas  i  Vestindien  <?.  — 
Rimeligvis  har  Yoldi  her  hjulpet  godt  til  ved  personlig 
Mellemkomst. 

ikke  været  stort  bevendt  med ;  thi  han  har  foreløbig 
ikke  turdet  betragte  sin  Stilling  som  økonomisk  sikret. 
Men  den  15.  Juni,  da  Yoldi  befandt  sig  med  flere 
Hofmænd  og  høje  Embedsmænd  i  Kongens  Forværelse, 
vel  paa  Frederiksberg,  kom  Frederik  VI.  derigennem 
paa  Vejen  ud  til  sin  Vogn.  Han  gik  hen  til  den 
spanske  Greve  og  hviskede  til  ham,  at  nu  havde  han 
anordnet  alt  Fornødent  for  at  bringe  ham  ud  af  hans 
Forlegenhed.  »Man  maatte  selv  se  og  høre  det  for 
at  danne  sig  en  Forestilling  om  den  Godhed,  Venlig- 
hed, Ædelmodighed  og  Højsindethed,  som  denne  vir- 
kelig ærværdige  Suveræn  lagde  for  Dagen,  da  han 
sagde  mig  disse  faa  Ord,  uden  at  Nogen  fik  dem  at 
høre  og  uden  at  lade  mig  faa  Tid  til  at  vise  ham 
min  dybe  og  ærbødige  Taknemlighed.«  Derefter  havde 
han  den  »Ære  og  Glæde«  at  hjælpe  Kongen  tilvogns, 
og  undlader  ikke  at  bemærke,  at  denne  sprang  saa  let 
op  i  Kaleschen,  at  han  i  Virkeligheden  ingen  Støtte 
behøvede. 

VI. 
Nu  var  altsaa  den  54aarige  »Titulo  de  Castilla« 
havnet  som  Hofembedsmand  i  et  Land,  hvor  han 
neppe  havde  tænkt  at  skulle  leve  det  meste  af  et 
langt  Liv  og  endelig  lægge  sine  Ben.  Hans  ydre  Til- 
dragelser i  de  mange  Aar,  han  endnu  havde  tilbage 
at  leve  i,  ere  snart  fortalte.  Den  22.  Mai  1826  fik 
Yoldi  en  højere  Stilling  ved  Hoffet,  nemlig  som  Over- 
kammerjunker  (med  Rang  i  iste  Klasse  Nr.  11),  og 
denne  beklædte  han  lige  til  sin  Død  1852.  At  han 
dekoreredes    med    Storkorset    af  Dannebrog   (25.    Mai 

1826)  og  blev  Dannebrogsmand,  følger  jo  næsten  af 
sig  selv.  Et  Par  Udenlandsrejser  til  Frankrig  og  Tysk- 
land og  det  behørige  Landliggeri  med  Jagter  bragte 
Afvexling  i  den  daglige  Hoftjeneste,  og  ved  Konge- 
husets større  Festligheder,  baade  af  glædelig  og  sør- 
gelig Art,  fungerede  Greven  paa  Embedsvegne  blandt 
Hoffets  fornemste  Kavalerer:  trods  sin  Alder  under- 
kastede han  sig  mange  Besværligheder  ved  Frederik  VI. 's 
Ligbegængelse,  idet  han  stod  flere  Gange  Vagt  ved 
Castrum  doloris  og  —  sammen  med  Grev  Sophus 
Danneskjold-Samsøe  —  bar  den  nye  Konges  Slæb  ved 
Sørgehojtideligheden,  og  paa  Gertners  Maleri  af  Chri- 
stian VIII. 's  Kroning  ses  Yoldi  som  en  af  Deltagerne 
i  Ceremonien. 

At  han  var  ualmindelig  yndet  af  den  danske  Konge- 
familie, allerede  før  han  ansattes  i  dansk  Tjeneste, 
fremgaar  af  mangt  et  Træk,  som  berettes  i  hans  Dag- 
bog. Der  var  da  ogsaa  dem,  som  saae  med  skæve 
Blikke  paa  hans  Ophøjelse  til  den  overkammerjunker- 
lige  Værdighed,  fordi  Majestætens  Naade  syntes  ved 
den  Lejlighed  at  have  forbigaaet  Indfødte.  Saaledes 
hedder  det,  at  den  for  sin  Vittighed  bekendte  Kammer- 
herre Schrodersee  havde  gjort  sig  Haab  om  Posten 
og  tydelig  røbede  sin  Skufl'else;  Frederik  VI.  sagde  da 
engang  spøgende  til  ham:  »Hør,  Schrodersee,  jeg 
synes.  De  er  bleven  saa  stiv  i  den  senere  Tid,<><  hvor- 
til Kammerherren  svarede:  »Deres  Majestæt,  det  kom- 
mer af,  at  jeg  har  faaet  en  spansk  Flue  i  Nakken.«*) 


*)  Oehlenschlægers  Erindringer,  Pragtudg.,  IV,  S.  31.    Det 
er  muligt,  at  Historien  allerede  vedkommer  Yoldi's  Ud- 

Havde  Yoldi  en  god  Støtte  i  Frederik  VI.,  sæi  var 
hans  Forhold  til  Prins  Christian  Frederik  ikke  mindre 
hjerteligt.  Da  Prinsen  kom  hjem  fra  sin  korte  Konge- 
stand i  Norge,  gav  han  Greven  Audiens:  >/han  blev 
rørt  ved  at  se  mig  og  omfavnede  mig  meget  kærlig, 
og  vi  talte  over  en  Time  sammen  om  hans  Sorger 
og  mine  Ængstelser«  (Dagbogsnotits,  i8.  Nov.  1814). 
Og  efterat  han  var  bleven  Danmarks  Konge,  fortsatte 
han  det  venskabelige  Forhold  til  den  gamle  spanske 
Adelsmand,  der  gik  i  Arv  som  et  Slotsinventarium  fra 
Christian  VIII.  til  Sønnen  og  Efterfølgeren.  Da  Fre- 
derik VII.  besteg  Tronen,  var  Yoldi  Rekonvalescent 
efter  en  Sygdom  og  kunde  ikke  personlig  bevidne 
den  nye  Konge  sin  Deltagelse  og  Ærefrygt;  men  han 
skrev  et  ret  kønt  fransk  Brev  til  Kongen  og  fik  til 
Svar  npgle  venlige  Linier,  hvori  bl.  a.  disse  Ord: 
»naar  De  er  fuldstændig  helbredet,  vil  jeg  gerne  se 
Dem  hos  mig,  hvor  De  altid  vil  blive  modtaget  med 
den  VelviUie,  som  jeg  skylder  en  Mand,  hvem  jeg 
har  kendt  og  agtet  ligefra  min  Barndom.«  Fra  næste 
Aar  har  han  da  ogsaa  at  notere  sin  Tilstedeværelse 
ved  et  Par  Middage  hos  Kong  Frederik  og  bemærker 
glad,  at  han  ved  den  kongelige  Jagtmiddag  den  13. 
Nov.  i8/j9  sad  ligeoverfor  Hans  Majestæt,  der  gjorde 
ham  den  Ære  at  drikke  et  Glas  Champagne  med  ham. 
Til  Gengæld  for  al  Kongehusets  Venlighed  nærede 
Yoldi  ogsaa  stærk  Hengivenhed  for  det.  Han  kunde 
jo  nok  ryste  lidt  paa  sit  ceremonielle  Hoved,  naar  det 


liævnelse  til  Overceremonimester;  thi  Digteren  fortæller 
den  omtr.  ved  Aar  1820. 

forekom  ham,  at  Formerne  ikke  rigtig  iagttoges  i  de 
høje  Sale,  —  det  kommer  enkelte  Gange  frem  i  Fre- 
derik VI. 's  Tid,  og  han  er  aabcnbart  chokeret  over 
Frederik  VII. 's  Taffel  paa  Frederiksborg  for  den  svenske 
Kronprins  i  1850:  »å  ce  diner  on  portait  1' uniforme 
de  chasse  et  le  cordon  de  I'ordre  sur  l'habit....!« 
Men  han  følger  de  Begivenheder,  der  berøre  Konge- 
familien, med  trofast  Deltagelse,  og  Frederik  VI. 's 
store  Sygdom  nogle  Aar  før  hans  Død,  selve  Kongens 
Bortgang,  Kronprins  Frederiks  Sygdom  i  1841  og 
Christian  VIII. 's  Død  aflokker  ham  mangt  et  Hjertesuk 
i  hans  Dagbogsoptegnelser.  Et  Par  Hofinteriører  fra 
Frederik  VI. 's  Dage,  skildrede  ud  af  de  naivt  loyale 
Følelser,  som  besjælede  Tiden,  kunne  maaske  fortjene 
at  anføres  med  Yoldi's  egne  Ord.  Det  ene  hidrører 
allerede  fra  Aaret  før  hans  Ansættelse  her: 

»Den  18.  Jan.  181 7.  Der  var  Børnebal  hos  Dron- 
ningen i  Anledning  af  Prinsesse  Vilhelmines  otteaarige 
Fødselsdag.     Jeg  var   indbudt    tilligemed   min    Datter. 

Kongen  og  Dronningen  modtoge  os  med  største 

Elskværdighed  og  kærtegnede  venlig  min  Datter. 
Kongen  ærede  og  udmærkede  hende  særlig  ved  at 
danse  en  Vals  med  hende,  en  Ære,  som  Hans  Maje- 
stæt ikke  viste  nogen  anden,  skønt  der  var  over  30 
unge  danske  Damer  tilstede,  de  fleste  af  den  højeste 
Adel,  samt  den  preussiske  Ministers  Døtre.  Kongen 
var  i  Søofficeersuniform  og  dansede  flere  Kontradanse 
med  sine  Døtre  og  med  sin  Kusine,  Prinsesse  Juliane. 
Det  var  meget  interessant  og  rørende  at  se  denne 
gode  Suveræn  omgiven  af  saamange  Børn,  danse  med 
dem,    hjælpe   dem   til  Rette   i  Turene,    naar   de   kom 

ud  af  dem,  kærtegne  dem  og  vise  den  største  Til- 
fredshed i  alle  sine  Handlinger  og  Ord.  Imellem 
Drengene  var  der  nogle  Kadetter,  som  vist  aldrig  ville 
glemme  deres  Suveræns  faderlige  Godhed,  idet  dette 
Minde  vil  være  som  en  Spore  for  dem  til  at  tjene 
ham  godt,  naar  Tiden  dertil  kommer  for  dem.  Kongen 
og  Dronningen  talte  til  mig  flere  Gange  med  deres 
vante  Godhed  og  roste  min  Datter  og  hendes  Dans 
ligeoverfor  mig.  Hofdamerne  gjorde  megen  Stads  af 
hende,  og  jeg  var  i  alle  Henseender  tilfreds  med  min 
Datters  første  Fremtræden  ved  Hofl"et.  —  Ballet  skulde 
egentlig  have  været  Dagen  før,  den  17.;  men  det 
blev  udsat  til  den  18.  for  at  undgaa  Sammentræf 
mellem  denne  Fest  og  den  uhyggelige  Mindedag  for 
den  sørgelige  Katastrofe  med  Dronning  Karoline  Ma- 
thilde, Kongens  Moder.« 

»25.  Juni  1820.  Hendes  Maj.  Dronningen,  altid 
den  samme,  det  vil  sige  den  mest  tilbedelsesværdige 
og  agtværdige  Fyrstinde,  som  nogensinde  har  existeret, 
overvældede  os  alle  med  Godhed  og  henrj^kkede  os 
ved  sin  charmante  Konversation.  Hendes  Maj.  var  saa 
naadig  at  tillade  mig  en  Stunds  Samtale  med  hende 
om  den  udødelige  Cervantes'  Værker.  Man  talte  ogsaa 
om  de  spanske  og  engelske  Aflærer,  og  Hendes  Maj. 
viste  i  alle  Ting  sin  forbavsende  Begavelse,  sin  ud- 
mærkede Hukommelse  og  en  sikker  Dømmekraft,  som 
paa  een  Gang  indgiver  Overbevisning  og  Højagtelse. 
Hertil  kommer  Talentet  til  altid  at  finde  det  rio^tiore 
Udtryk  for  enhver  Ting  og  den  Kunst  eller  snarere 
den  Gave  at  klæde  Tankerne  i  den  bedste  Form,  og 
en   uforlignelig  Ynde    i   Udtryksmaaden,  —  man   kan 

følgelig  tænke  sig,  at  naar  man  har  en  Smule  Aand 
og  Øren  at  høre  med,  kan  man  ikke  have  nogen 
større  Fornøjelse  end  at  høre  denne  værdige  Fyrstinde 
tale.  Derfor  beklager  jeg  ikke  (det  skal  Gud  vide), 
at  jeg  ikke  var  i  Dyrehaven.«  Her  følger  et  morsomt 
lille  Hofmandsord:  »Man  saae  ingen  runde  Hatte  i 
Kongens  Følge,  undtagen  Kammerherre  Warnstedts. 
Overhofmarschallen  og  Hr.  v.  Brockenhuus  bar  tre- 
kantede Hatte:  det  var  da  altsaa  ikke  uden  Nytte,  at 
jeg  gav  dem  Exemplet,« 

»9.  Aug.  1820.  Ved  Grosserer  Schous  heldige  Skud 
for  ham  blev  Kongen  Fuglekonge  i  det  kgl.  Skyde- 
selskab istedenfor  sin  Datter  Prinsesse  Vilhelmine,  som 
var  det  fra  ifjor  og  holdt  op  at  være  det  den  3.  Au- 
gust. Den  Modtagelse,  som  Selskabet  den  Dag  gav 
Deres  Majestæter,  var  af  de  mest  rørende.  Kongen 
udgød  rigelige  Taarer,  rørt  over  de  Beviser  paa  Kær- 
lighed og  Ærbødighed,  som  man  gav  ham  saavel  som 
Dronningen  og  Prinsesserne.  Jeg  blev  den  Dag  nødt 
til  at  tage  imod  Fuglen,  som  Hans  Exe.  Hr.  v.  Brocken- 
huus i  Prinsessens  Navn  overleverede  mig.  Saaledes 
blev  jeg  Medlem  af  Skydeselskabet,  ligesom  Prinserne 
af  Hessen-Kassel  og  Philipsthal  og  Hertugen  og  Prinsen 
af  Augustenborg.  Prinsesse  Juliane,  Prinsen  af  Hessen- 
Philipsthals  GemaHnde,  modtog  ogsaa  Fuglen,  og  under 
Frokosten  kaldte  Prinsessen  sin  Læge  Dr.  Brandis  til 
sig,  anbragte  Fuglen  i  Knaphullet  paa  hans  Kjole  og 
bad  ham  med  sin  Alders  Naivetet  og  Ynde  at  bære 
den  til  Erindring  om  Hendes  kgl.  Højhed,  der  (næst 
Gud)  skylder  ham,  at  hun  er  i  Live  og  sund.  De 
Sange,  der  bleve  afsungne  til  Ære  for  Kongen,  Dron- 

E.  Gio-as:    Litteratur  og  Historie.    II.  7 

ningen  og  Prinsesse  Vilhelmine,  vare  vellykkede  og 
rørende,  især  den  for  Dronningen,  idet  den  gjorde 
Indtryk  paa  Hjerte  og  Aand  ved  dens  fuldstændige 
Overensstemmelse  med  den  Forestilling,  man  med 
Rette  nærer  om  vor  Dronnings  Dyder  og  elskelige 
Karakter.  De  ere  alle  trykte,  men  skønt  jeg  vedlægger 
dem  herved,  vil  jeg  dog  have  den  Fornøjelse  at  af- 
skrive den,  som  er  henvendt  til  vor  Dronning*): 

Marie!    Danmarks  første  Quinde, 

Som  med  en  hellig  Tryllemagt 

Blot  med  Dit  Smiil  kan  Hjerter  vinde; 

Som  under  Diademets  Pragt 

Lig  Himlens  Seraf  blandt  os  staaer, 

For  Dig  hver  Barm  med  Andagt  slaaer. 

Saavidt  som  Danske  Kyster  grønnes, 
Og  Danske  Stemmer  trænge  sig, 
Højtideligt  Dit  Værd  paaskjønes  [sic], 
Og  ømme  Taarer  offres  Dig; 
Hvo  nævner  Dig  ei  Dannebod? 
O,  thi  Du  er  saa  from  og  god. 

Den  Glands,  der  straaler  af  dit  Øie, 
Er  alle  milde  Dyders  Glands, 
Et  Gjenskin  af  det  Evighøie 
Paa  Gratiernes  Rosenkrands; 
Ja  Du  er  stor  og  elskelig, 
Og  Dannemark  velsigner  Dig. 

Dit  Billed'  Nørders  [sic]  Saga  maler 
I  Tidens  Bog  med  sikker  Haand, 
Og  til  de  sidste  Slægter  taler: 
»Marie  var  en  himmelsk  Aand«; 


♦)  Det  Udhævede  sk34des  Yoldi  selv  i  hans  Afskrift. 

Og  i  hvert  Bryst  Du  leve  skal 
Som  Danneqvinders  IdeaL« 

»24.  Okt.  1 82 1.  Prinserne  havde  talt  til  mig  om 
at  gaa  hen  og  se  en  Farce  eller  Pantomime,  der  op- 
føres paa  Morskabstheatret  og  hedder  »Sankt  Antonius' 
Fristelser«,  med  en  smuk  Dekoration.  Jeg  gik  derhen 
og  fandt  Farcen  saa  latterlig  og  uanstændig,  som  jeg 
havde  tænkt  mig.  Prinserne  og  Prinsesse  Charlotte  med 
hendes  Børn  sad  i  den  midterste  Loge,  og  jeg  tog 
Plads  ved  Siden.  Skraas  overfor  sad  i  een  og  samme 
Loge  den  svenske  Minister  Hochschild,  den  spanske 
Chargé  d'affaires  Jabat,  den  forrige  neapolitanske  Chargé 
d'affaires  Ambrosio  (for  Øjeblikket  ingenting)  og  Etats- 
raad  Nissen.  Prinsessen  talte  meget  til  mig  om  min 
Datter,  som  jeg  havde  præsenteret  for  hende  Aftenen 
før,  ved  det  Selskab,  som  Hendes  Højhed  samlede  hos 
sig  efter  Taflet.«  — 

Her  er  fremdeles  en  lille  Prøve  paa,  hvordan  den 
fine  gamle  Herre  udtaler  sig,  naar  han  har  at  klage 
paa  Hofordenen;  den  giver  tillige  —  som  den  ovenfor 
anførte  Passus  om  de  fæle  runde  Hatte  —  noget  Ind- 
blik i  hans  personlige  Forhold  til  Hoffets  andre  Ka- 
valerer: 

» I .  Januar  1833.  Vi  skulle  iaften  hen  til  Prins 
Ferdinand  med  Hs.  Majestæt  Kongen;  der  skal  spilles 
Komedie  og  fremstilles  kinesiske  Skyggebilleder.  Det 
er  et  afskyeligt  Vejr;  det  fryser  og  blæser  stærkt,  og 
jeg  udsætter  mig  i  høj  Grad  for  at  blive  forkølet, 
naar  jeg  skal  staa  barhovedet  nede  i  Kolonnaden  og 
hjælpe  Kongen  ind  i  og  ud  af  Vognen.  Grev  Rantzau- 
Breitenburg,  Overskænk  og  Statsminister,  der  ogsaa  er 

nødt  til  at  staa  ved  Vognen  med  Hoffets  øvrige  Herrer, 
skønt  han  ikke  har  noget  Hverv  at  udrette,  var  endnu 
mere  bange  end  jeg,  uagtet  han  sandt  at  sige  ikke 
risikerer  noget  eller  ialtfald  meget  lidt,  da  han  har 
gode  Støvler  og  lange  Benklæder  paa,  medens  jeg  er 
i  Silkestrømper.  Da  han  gerne  vilde  garantere  sig 
mod  Forkølelse,  tog  han  mig  afsides,  før  vi  gik  til 
Taffels,  og  foreslog  mig  at  afvige  fra  Skik  og  Brug 
ved  at  tage  en  Overfrakke  paa,  medens  vi  stod  i  Ko- 
lonnaden. Men  jeg  svarede  ham,  at  som  født  Ud- 
lænding tør  jeg  aldrig  tage  Initiativet  til  en  Forandring 
i  Hoffets  Sædvaner,  og  at  han  maatte  foreslaa  Over- 
hofmarschallen  det,  da  denne  er  Chefen  for  Hoffet  og 
dets  Ceremoniel,  og  hvis  han  fik  Bemyndigelse  af 
ham,  vilde  intet  være  mig  kærere  end  at  følge  hans 
Exempel.  »Husk  paa,«  sagde  jeg,  »at  jeg  er  disse 
Herrers  bete  noire ;  de  tro,  at  jeg  misbilliger  alt,  hvad 
de  gøre,  og  anse  mig  for  en  Ven  af  nye  Indretninger, 
fordi  mit  Toilette  og  mine  Manerer  ere  mindre  negli- 
gerede end  deres.«  —  Han  tilstod,  at  jeg  havde  Ret. 
Grev  Haxthausen,  Kongens  Hofmarschal,  og  Baron 
Moltke-Rosenkrantz,  Dronningens  Hofchef,  som  ifølge 
deres  Rang  i  2den  Klasse  altid  placeres  iblandt  Kam- 
merherrerne, efter  de  højeste  Hofembedsmænd,  Mi- 
nistrene og  de  forskellige  RegeringskoUegiers  Chefer, 
men  som  ved  enhver  Lejlighed  sogQ  at  komme  et 
Skridt  højere  tilvejrs  og  at  vise  sig,  havde  idag  fundet 
paa  at  placere  sig,  før  man  satte  sig  til  Taflet,  i  Nær- 
heden af  Statsministrene  og  ved  Siden  af  Overcere- 
monimesteren, efter  mig,  under  det  Paaskud,  at  de 
skulde  gøre  Hendes  Maj.  Dronningen  deres  Opvartning 

i  Anledning  af  det  nye  Aar.  Det  er  et  nyt  Arrange- 
ment, der  er  saa  meget  latterligere,  som  det  slet  ikke 
var  begrundet,  især  for  Hr.  v.  Moltkes  Vedkommende. 
Det  er  kun,  naar  Nogen  præsenteres  for  Dron- 
ningen første  Gang  eller  i  en  ny  Stilling,  at  Hendes 
Majestæts  Hofchef  eller  den  Kammerherre,  der  fungerer 
som  saadan,  før  Taflet  stiller  sig  med  de  Nyankomne 
ovenover  Kresen  af  Hofl'ets  Herrer.  Altsaa  vilde  Dhrr. 
V.  Haxthausen  og  Moltke  denne  Gang  give  sig  Ud- 
seende af  aldrig  at  have  været  ved  Hoff'et.  Saaledes 
skyde  Planterne  i  Vejret,  medens  de  store  Træer  bøje 
deres  Toppe  under  deres  egen  Vægt,  naar  ikke  Lynet 
har  ødelagt  dem.  Dhrr.  Filosofer,  som  søge  at  latter- 
liggøre alle  Hofskikke,  maa  dog  vel  være  nødte  til  at 
indrømme,  at  alt  dette  er  i  Naturens  Orden. 

Kongen  tog  Kl.  halv  ni  alene  hen  til  Prins  Ferdi- 
nand, da  Hendes  Maj.  Dronningen  ikke  befandt  sig 
tilstrækkelig  vel  til  at  taale  Varmen  i  Værelserne  og 
en  lang  Aftenunderholdnings  Besværligheder.  Selskabet 
var  glimrende  og  talrigt;  men  der  var  ingen  Ud- 
lændinge tilstede.  Man  begyndte  med  at  fremvise 
Skyggebilleder  paa  et  lille  Theater;  og  Grev  Holck, 
der  for  Tiden  fungerer  som  Hofmarschal  hos  Prins 
Christian,  overtog  Foreviserens  Rolle.  Det  var  et  Skue- 
spil for  Børn,  men  vi  lo  dog  deraf.  Derpaa  fulgte  en 
Vaudeville,  »Le  Bandeau«,  hvilket  lille  Stykke  lader 
til  at  skulle  vise  de  latterlige  Sider  ved  det,  man 
nutildags  kalder  Romantik;  naar  det  ikke  skal  tage  sig 
flovt  ud,  maa  det  spilles  af  meget  talentfulde  Skue- 
spillere, der  besidde  hele  den  franske  Livfuldhed.  De 
agerende  vare  Fru  Tutein,  født  Siboni,  og  Dhrr.  Bille, 

Berner  og  Abrahams.  Sangene  udførte  de  alle  meget 
godt;  men  deres  Spil  var  uden  Liv,  og  deres  slæbende, 
usikre,  undertiden  uforstaaelige  Replikfremsigelse  gjorde 
Monologerne  altfor  langtrukne  og  Scenerne  flove.*) 
Efter  Stykket  gav  man  sig  til  at  danse.  Kongen  blev 
der  til  Kl.  halv  tolv.<j 

VII. 

Skønt  det  efter  de  foregaaende  Citater  kunde  se 
ud,  som  om  Yoldi's  Tanker  i  hans  Dansketid  gik  om- 
trent op  i  lutter  Hofliv  og  Hofsladder,  maa  man  ikke 
tro,  at  hans  Interesser  kun  laa  i  den  Retning.  Han 
havde  hjemmefra  medbragt  en  ikke  ringe  diplomatisk 
og  administrativ  Uddannelse,  og  navnlig  synes  han  at 
have  besiddet  en  hel  Del  Kendskab  til  Folkeret.  Der- 
for møder  man  af  og  til  i  Dagbogen  og  Brevene  — 
dog  især  fra  hans  Gesandtdage  —  Domme  og  Ud- 
talelser om  danske  sociale  og  Administrations-Tilstande, 
som  vidne  om  livlig  Opfattelse  og  ikke  sjeldent  om 
Sympathi  for  vort  Land.  Han  gør  statistiske  Notitser 
om  Befolkningsforholdene,  om  Handel  og  Skibsfart 
o.  desl.,  meddeler  Bladuddrag  og  Træk  af  det  off"ent- 
lige  Liv.  Saaledes  fortæller  han  en  ret  komisk  Anek- 
dote om  en  Højesteretssag  fra  1807,  ved  hvilken  den 
Anklagede,    en   Købmand,    selv   forsvarede    sig    »med 


N.  C.  L.  Abrahams,  den  ene  af  de  agerende,  taler  i 
sine  Erindringer  (S.  482)  mere  anerkendende  om  det  lille 
Skuespillerselskabs  Præstationer,  især  Fru  Tuteins  gode 
Spil.  Bille  var  den  senere  Admiral;  Berner  døde  som 
dansk  Konsul  i  Berberiet. 

saadan  Mundraphed,  at  man  skulde  tro,  han  var  gal« ; 
da  Manden  havde  faaet  at  vide,  at  det  var  Skik,  at 
alle  i  Retten  henvendte  deres  Tale  til  den  tomme 
kongelige  Tronstol,  udbrød  han  bl.  a.  i  sin  Iver:  »Det, 
jeg  her  siger,  er  saa  sandt,  som  at  Deres  Majestæt 
ikke  er  tilstede ! «  En  anden  Gang  gør  Yoldi  en  unæg- 
telig fornuftig  Bemærkning  i  Anledning  af  en  Samtale, 
han  havde  med  Severin  Løvenskjold  (den  bekendte 
norske  Statholder)  om  Jøderne  i  Norge.  >Saasnart 
der  kommer  en  Jøde  derop,  byder  Loven,  at  man 
skal  sætte  ham  paa  en  Slæde  eller  Kane  og  køre  ham 
ud  af  Landet,«  havde  L.  sagt.  »Det  var,«  bemærker 
Yoldi,  »ligesom  om  Vinteren  var  evig  der  til  Lands; 
thi  Slæder  er  der  jo  kun,  naar  det  frj^ser;  om  Som- 
meren kunne  de  ikke  bruges;  men  den  er  paa  tre 
Maaneder  og  i  nogle  Egne  meget  varm.«  —  Som  han 
i  1802  havde  henledet  sin  Regerings  Opmærksomhed 
paa  Økonomi-  og  KommercekoUegiet  som  værdt  at 
efterligne,  saaledes  interesserede  han  sig,  tre  Aar  efter, 
for  den  danske  Indretning,  som  hedder  Forligskom- 
missionen,  og  tilskrev  Justitsraad  A.  B.  Rothe  et  langt 
Brev  i  den  Anledning.  Kunde  man  i  Spanien  som  i 
Danmark  gøre  noget  for  at  stanse  Procesraseriet, 
»denne  Art  Borgerkrig,  der  er  mindre  blodig,  men 
ligesaa  skadelig  som  den  anden,«  saa  vilde  man  gøre 
en  god  Gerning,  siger  Yoldi;  og  for  at  virke  Sit  til 
Fædrelandets  Nytte  paa  dette  Omraade  havde  han 
skaffet  sig  flere  trykte  Piecer  vedkommende  Institu- 
tionen, som  han  agtede  at  sende  til  Madrid  tilligemed 
nogle  yderligere  Oplysninger,  han  udbad  sig  af  Rothe. 

Det    har  naturligvis  været  spildt  Umag  hos  Folk  som 
Godoy  og  Cevallos! 

En  lille  Hilsen  fra  sit  gamle  Land  fik  Overcere- 
monimesteren, da  der  i  Sept.  1820  —  under  Iznardi's 
Fraværelse  en  congé  —  kom  en  ny  spansk  Chargé 
d'affaires,  Jabat,  til  Kjøbenhavn/^)  Denne  havde  i  Al- 
tona  truffet  Iznardi,  hvis  Forhold  til  Yoldi  aldrig  var 
blevet  venskabeligt.  »Han  har  da  neppe  undladt,« 
udbr}^der  Yoldi,  »at  stemme  ham  ugunstig  mod  mig. 
Saaledes  forfølger  Bagtalelsen  mig  altid  som  sit  Offer. 
Men  vil  Gud,  der  ser  mit  Hjerte  og  veed,  at  min 
Opførsel  og  min  Tænkemaade  altid  have  været,  som 
det  sømmer  sig  en  tro  spansk  Adelsmand,  tillade,  at 
jeg  bestandig  skal  blive  ved  at  være  Offer  for  Ond- 
sindethed  og  Uretfærdighed?«  Jabat  optraadte  imid- 
lertid meget  høflig  og  venlig,  hørte  med  Interesse  paa 
Grevens  Fortællinger  om  sin  Livsskæbne  og  lovede  at 
være  ham  til  Tjeneste,  naar  han  ønskede  det:  han 
vidste  godt,  at  Yoldi  aldrig  havde  faaet  den  lovede 
Erstatning  for  sine  Udgifter  til  den  holstenske  Rejse 
(for  mange  Aar  siden),  og  han  kendte  aabenbart  hans 
Korrespondance  med  Udenrigsministeriet.  Forøvrigt 
erklærede  han,  at  det  ikke  stod  saa  slemt  til  i  Spanien, 
som  Aviserne  fortælle  *^-)j  ^t  de  gamle  Partikampe  vare 


*)  I  den  Anledning  dukker  det  spanske  Sprog  frem  igen  i 
Grevens  Dagbog,  der  for  de  senere  Tiders  Vedkom- 
mende ellers  er  ført  paa  Fransk. 
**)  Det  gjorde  det  dog  i  Virkeligheden.  Siden  Opstanden 
i  1820  rasede  Borgerkrig  i  Landet,  den  Iderikale  Despo- 
tisme arbejdede  sig  mere  og  mere  frem,  skønt  Cortes 
havde  Kongen   i  deres  Magt,    og   snart  skulde  Verona- 


105 

ved  at  lægge  sig,  og  at  der  vilde  komme  adskillige 
Deputerede  af  »Josefinos« -Partiet  ind  i  Cortes  ved  næste 
Valg.  »Jeg  taler  aabenhjertig  og  tillidsfuldt  til  ham,« 
siger  Yoldi,  »thi  jeg  har  Gudskelov  intet  at  skjule,  og 
at  man  faar  Sandheden  at  vide  er  det,  der  kan  give 
mig  mest  Haab  om,  at  han  og  idethele  Spaniere  ville 
interessere  sig  for  mig.«  Mere  høres  ikke  om  deres 
Sammentræf;  men  der  er  ingen  Grund  til  at  antage 
andet  end,  at  Forholdet  imellem  dem  vedblev  at  være 
venskabeligt. 

Som  Dansk  følte  Yoldi  sig  mere  og  mere,  efter- 
som Aarene  gik.  Allerede  i  de  første  Aar,  han  var 
her  som  Gesandt,  gav  han  sig  til  at  lære  vort  for  en 
Spanier  saa  løjerlige  Sprog  og  har  vistnok  naaet  til  at 
læse  og  tale  det  nogenlunde  flydende.  Hvorledes  han 
skrev  det  i  i8ié  eller  lidt  senere,  ses  af  dette  ku- 
riøse Brev  til  Grevinde  Schimmelmann,  endda  med 
gotisk  Skrift.  Det  aftrykkes  ordret  efter  Originalen  i 
Rigsarkivet*): 

»God  Morgen,  Min  Naadigste  Grevine,  og  tusind 
hierteligen  Tak  for  den  underbar  Spansk  Hyrde  som 
Di  har  den  gudhed  at  tilbyde  mig,  og  som  den  be- 
rømte Ingeman  havde  prydet  med  een  saa  kiønt 
Dansk  Klededragt.  Det  staar  ham  saa  wel  at  Jeg  tøer 
ikke  traekke  ham  ud.    Dog  vilde  Jeg  gierne  høre  ham 


kongressen  og  Hertugen  af  Angouléme's  franske  Tropper 
for  en  Stund  udslette  Sporene  af  Riego's  Rejsning.  Og 
samtidig  løsrev  jo  den  ene  amerikanske  Koloni  sig  efter 
den  anden. 
*)  Hr.  Arkivsekretær  J.  Bloch  har  jeg  at  takke  for,  at  denne 
er  bleven  mig  bekendt. 

tale  vor  Moderen  Spog.  Moskee  smigrer  Jeg  mig  let- 
sindigen  med  at  konne  foretage  mig  denne  Over- 
saetelse.  Men  skulde  det  ikke  lykkes  mig,  dog  skal 
Jeg  ikke  have  spildt  min  Umage.  Thi  dersom  Jeg 
komer  ei  til  ad  lade  Hyrden  tale  Spansk,  ham  io  ved 
hans  modvillighed  selv  skal  give  mig  leilighed  til  at 
øve  mig  i  Dansk  Spog,  som  hwerdag  holder  Jeg  mere 
af,  som  Jeg  ønsker  eftertrykkcligen  at  konne  tale  og 
skrive  got  paa,  og  udi  (det  haaber  Jeg)  skal  Jeg  ikke 
altid  blive  fremed.  Det  er  egentligen  for  at  bevise 
Deres  Naade,  min  ærwerdigste  Grevine,  hor  meget 
fornoielse  Jeg  har  ved  at  udøve  dette  Spog,  at  Jeg 
toer  svare  Dem  ved  disse  Linner.  Jeg  skriver  første 
gang  Dansk  Bogstaver  efter  een  A.  B.  C,  min  Pepita 
[Datteren]  har  skrevet  for  mig.  Der  ere  jo  mange 
feil,  men  Jeg  regner  paa  Deres  naadig  Overseelse.  — 
Giv  Gud  at  Deres  Sundhed  snaart  helbredes  fulkommen 
godt.  Det  gaaer  lidt  bedre  med  den  mine  men  Jeg 
tøer  endnu  ikke  gaaer  paa  frit  Luft.« 

Gallicismer,  HispanioHsmer  og  Germanismer  op- 
træde jo  i  broget  Blanding  i  denne  Skrivelse.  Over- 
sættelsen af  Drama'et  »Hyrden  af  Tolosa«  blev  for- 
resten ikke  færdig:  Yoldi  fik  ikke  Tid  og  Helbred  til 
at  »trække  ham  ud«  af  den  danske  Klædedragt.  I 
Dagbogen  afskriver  han  (som  før  anført)  undertiden 
danske  Vers  og  Sætninger,  ja  vover  sig  en  enkelt 
Gang  til  en  dansk  Optegnelse  paa  egen  Haand.  Men 
selv  i  disse  »Spog« -Mindesmærker  fra  hans  ældre  Aar 
kan  han  ikke  lade  være  at  forvexle  o  med  ø  og  desl., 
hvilket  kan  gøre  en  ret  komisk  Virkning.  Som  f.  Ex. 
i  Afskriften  af  nogle  begejstrede,  men  ikke  videre  hel- 


dige  Vers  til  Spaniens  Pris  af  Erich  Ch.  Monrath 
(Kjøbenhavnsposten  for  1833);  der  skriver  Greven 
»tog«  for  »dog«,  »hvar«  for  >/var«,  »blødmætte«  for 
»blodmætte«   osv. 

Som  Dansk  —  og  vel  tillige  som  gammel  »Jose- 
fino«,  med  visse  Mindelser  af  de  Ideer,  der  bevægede 
Europa  i  hans  Ungdom  —  er  det  ogsaa,  at  Yoldi  ned- 
skriver nogle  politiske  Betragtninger,  »sur  la  forme  du 
Gouvernement«,  i  Dagbogen  for  1833,  to  Aar  efter 
Forordningen  om  Provinsialstænderne  og  ligesaa  mange 
før  de  sammentraadte  første  Gang.  Den  nye  Institution 
har  hans  Sympathi:  han  er  »ingen  Tilhænger  af  Ty- 
ranni og  blind  Despotisme«,  Regenten  bør  herske  efter 
de  bestaaende  Love,  og  naar  de  skulle  forandres,  maa 
han  tage  imod  Raad  af  en  Forsamling  af  oplyste  Mænd, 
der  dog  ikke  bør  blande  sig  altfor  meget  i  Regerings- 
handHngerne.  »Det  gælder  ikke  at  se  kun  paa  en 
Families,  en  Klasses  eller  en  Provinses  Fordel;  man 
bør  have  hele  Nationens  Tarv  for  Øje,  se  ud  imod 
Fremtiden,  medens  man  støtter  sig  paa  Fortiden.«  At 
fremme  Folkets  Civilisation  og  hæve  det  i  moralsk 
Henseende,  er  det  vigtigste,  bedre  end  de  bedste  Love. 
Forresten  mener  han,  skønt  monarkisk  sindet,  at  Re- 
geringsformerne alle  kunne  være  lige  gode,  naar  blot 
»la  vertu«  hævdes  og  repræsenteres  af  de  Ledende. 
Men  de  mange  Aars  Erfaring  har  rigtignok  lært  ham, 
at  Frihed  og  Lighed  i  Republikker  og  overhovedet 
parlamentariske  Stater  plejer  at  være  Illusion:  det  bHver 
dog  i  Virkeligheden  altid  en  lille  Klike  af  indflydelses- 
rige Mænd,  der  hersker,  endog  som  Despoter  (f.  Ex. 
Velfærdskomiteen  i  Frankrig).  —  Hos  en  tilsyneladende 

bornert  Aristokrat,  som  undertiden  gør  Indtryk  af  at 
være  Hofmand  til  Fingerspidserne  og  ikke  mere,  ere 
saadanne  Anskuelser  jo  ganske  respektable  ved  deres 
moderate  Frisindethed. 

Een  Ting  var  der  imidlertid,  som  Yoldi  ikke  kunde 
forsone  sig  med  i  sit  nye  Fædreland,  og  det  var  dets 
Religion.  Han  vedblev  at  være  ivrig  Katholik,  fandt 
Protestantismens  Ritus  afskyelig  og  tog  sig  det  meget 
nær,  naar  der  stikledes  paa  hans  fædrene  Tro.  1  1818, 
da  han  var  bleven  Overceremonimester,  var  han  en- 
gang inviteret  med  til  en  Daabshøjtidehghed  hos  den 
preussiske  Gesandt,  Grev  Dohna.  »Det  er  den  første 
Daab,  jeg  har  set  hos  Kalvinister,  men  det  er  ikke 
første  Gang,  jeg  har  haft  Lejlighed  til  at  bemærke  og 
beklage,  hvor  langt  disse  Sekterere  ere  fra  at  følge 
vor  hellige  og  elskelige  katholske  Religions  Aand, 
baade  hvad  Indhold  og  Former  angaar.  —  En  af  Dum- 
hed og  Forfængelighed  oppustet  Præst  gav  sig  til  at 
hælde  lunkent  Vand  i  et  sølvforgyldt  Bækken  og  be- 
gyndte saa  uden  videre  Ceremonier  at  læse  op  af  et 
Papir,  som  kun  indeholdt  Komplimenter  til  Forældrene, 
til  de  høje  Faddere  og  til  de  Tilstedeværende.  Umid- 
delbart efter  dyppede  han  tre  Fingre  i  Vandet  og  an- 
bragte dem  paa  Barnets  Pande,  idet  han  fremsagde 
Daabsformularen.  Derpaa  læste  han  en  anden  lille 
Lykønskningstale  op  og  bukkede  for  os  med  de  Ord, 
at  nu  var  det  Hele  forbi.«  Derefter,  beretter  Yoldi, 
var  der  Traktement  med  Vin,  Kager  og  Syltetøj,  og 
Overhofmarschal  Hauch,  der  var  tilstede  som  Kongens 
Repræsentant,  listede  sig  ind  og  lagde  efter  Landets 
Skik    60    Dukater   paa  Vuggen.     At   denne  Blaaridder 

sendtes  som  Repræsentant  til  en  Minister  af  anden 
Rang,  der  modtog  ham  i  almindelig  Uniform  uden 
Kaarde  og  Hat,  medens  Familiens  Børn  i  daglig  Dragt 
legede  i  Salen,  syntes  forresten  den  spanske  Greve 
ikke  rigtig  om:  »en  hvid  Ridder  havde  været  nok«. 
Der  maa,  antager  han,  være  et  Reglement  for  alle 
disse  Hofceremonier;  men  det,  siger  han,  ligger  i 
Overhofmarschallens  Arkiv,  og  Yoldi  har  intet  faaet 
at  vide  om  dets  Bestemmelser.  (Atter  Bedemandsstil!) 
—  Et  Par  Aar  efter  bringes  han  i  Harme  ved  at  læse 
i  »Borgervennen«  en  mindre  pæn  Historie  med  Titlen 
»Fejltagelse«,  om  en  Biskop  og  Abbedissen  for  et 
Nonnekloster,  hvis  Forfatter  til  hans  store  Forbavselse 
navngav  sig  som:  H.  E.  Michelsen,  Præst  ved  Holmens 
Menighed  og  Lærer  ved  Søkadetakademiet.  »At  tænke 
sig,  at  det  er  en  Præst  og  Lærer  ved  et  kongeligt 
Akademi,  som  morer  sig  med  at  lave  saadanne  Hi- 
storier for  at  underholde  Kjøbenhavns  Borgere!« 

En  anden  Ting,  som  Yoldi  heller  ikke  rigtig  kunde 
med  her  til  Lands,  var  (begribeligt  nok  og  allerede 
tidligere  berørt)  Vejrliget.  Den  i.  Marts  1818  giver 
han  følgende  Vejrberetning:  »Kl.  6  om  Morgenen 
sneede  det,  Kl.  8  regnede  det,  fra  9  til  11  var  Solen 
fremme,  derefter  blev  Himlen  mørk,  og  der  faldt  et 
stærkt  Snefog.  Da  jeg  ikke  havde  spadseret  i  flere 
Dage,  besluttede  jeg  alligevel  at  begive  mig  ud  for  at 
trække  frisk  Luft;  men  da  jeg  var  kommen  tyve  Skridt 
fra  mit  Hjem,  var  jeg  aldeles  oversneet,  og  Østen- 
vinden blæste  mig  hjem  igen,  saa  at  jeg  maatte  vende 
om,  helt  medtagen  af  Kulden  og  Fugtigheden.  Jeg 
savnede  da  ikke  Spadsereturen;  thi  i  mit  Kabinet  var 

der  lyst  og  en  mild  Varme,  og  dér  fandt  jeg  behage- 
lig aandelig  Sysselsættelse.«  Trods  det  stygge  Klima 
og  adskillige  deraf  følgende  Forkølelser  var  han  dog, 
selv  da  han  var  bleven  tilaars,  godt  paafærde  som 
Fodvandrer  og  som  Deltager  i  Jagtpartier  —  til  Helle- 
bæk, Løvenholm  og  andensteds  — ,  og  han  fortæller 
bl.  a.  med  en  vis  Stolthed  om  en  Present,  han  gav 
Stiftamtmand  Biilows  fireaarige  Søn  paa  dennes  Fødsels- 
dag 1 817,  nemlig  en  Jagttaske,  lavet  af  Skindet  af  en 
Grævling,  som  Greven  selv  havde  skudt  i  Skoven  ved 
Aldershvile;  Aaret  før  havde  han  og  Datteren  været 
Familien  Biilows  Sommergæster  paa  den  mønske  Herre- 
gaard  Nordfeld.  Men  især  var  Yoldi  en  ivrig  Selskabs- 
mand, og  hans  Optegnelser  give  derfor  ikke  faa  Bil- 
leder af  Selskabslivet  i  de  højere  Samfundslag 
i  Frederik  VI. 's  Tid.  En  Tradition  er  til  vore  Dage 
bevaret  om  de  gode  Middage,  Yoldi  gav,  og  at  han 
havde  erhvervet  Sans  for  den  højere  europæiske  Gour- 
mandise*), kommer  frem  i  den  Maade,  hvorpaa  han  be- 
skriver en  Diner  hos  Gesandten  Iznardi  (18 18).  »Til- 
stede vare  Grev  de  la  Ferronais  [fransk  Gesandt],  de 
to  Grever  Otto  og  Carl  Moltke,  den  engelske  Chargé 
d'affaires  Disbrowe,  Russeren  Baron  Rennenkampf  [Svi- 
gersøn af  Friederike  Brun]  og  den  preussiske  Konsul 
Frederik  Tutein.  Ved  denne  som  ved  alle  Iznardi's 
Middage  savnedes  franske  Vine;  thi  der  serveredes 
kun  en  almindelig  Rødvin,  og  de,  som  kun  ere  lidt 
vante  til  de  hede  spanske  Vine,  kunne  ikke  holde  ud 

*)  General  Holten  taler  da  ogsaa  i  sine  Erindringer  om  den 
Page-Beundring,  som  Grevens  Appetit  ved  det  kgl.  Taffel 
vakte  hos  ham. 

at  maatte  drikke  ved  samme  Maaltid  først  Jerez  seco, 
derpaa  Jerez  amontillado,  Malaga  seco,  Pajarete  og  sød 
Malaga.  Vinene  ere  sandt  at  sige  allesammen  ud- 
mærkede, men  netop  derfor  kan  man  ikke  drikke  dem 
til  Mad.  Desuden  ere  Spiserne  ingenlunde  delikate, 
og  selv  om  de  vare  det,  er  Serveringen  saa  hastig,  at 
der  hverken  er  Tid  til  at  drikke  eller  til  at  smage 
ordentlig  paa  Retterne.  De  to  Moltker,  der  som  alle 
i  den  Familie  ere  noget  forstyrrede  i  Hovedet,  bleve 
ophedede  af  den  spanske  Vin  og  talte  meget  med  La 
Ferronais  om  Forholdene  i  Frankrig.«  Yoldi's  »Maitre 
d'hotel«  og  Kammertjener  hed  Casadaban  og  var  Fader 
til  den  bekendte  kgl.  Køgemester  Alphonse  C.  For  at 
bringe  denne  sin  Gudsøn  i  Kredit  som  Kok,  strax  efter 
at  han  havde  etableret  sig  1821,  indbød  Greven  et 
udsøgt  Selskab  til  »Piquenique«,  som  efter  hans  eget 
Sigende  var  særdeles  vellykket.  Gæsterne  vare  Land- 
grev  Vilhelm  og  hans  Adjutant  (Kaptajn  Brandt),  Mi- 
nisteren Kaas,  Sehested,  Præsident  for  Generaltoldkam- 
meret, Overhofmester  Brockenhuus,  General  Friboe, 
Baron  Schubart,  Legationsraad  Dal  Borgo,  Konferents- 
raad  Schlegel,  Legationsraad  Nissen,  Kammerherre  Ze- 
pelin.  Kontreadmiral  Krieger  og  Auditør  Schønberg. 
Prins  Ferdinand,  Grev  Schimmelmann  og  General  Bii- 
low  skulde  ogsaa  have  været  med,  men  undskyldte  sig. 
Det  er  idethele  en  Mængde  Personer  af  Yoldi's 
Omgangskres,  der  passere  Revue  for  os  i  hans  Dag- 
bog, og  om  adskillige  af  dem  meddeles  karakteristiske 
Smaatræk.  Han  omtaler  bl.  a.  Famiherne  Bille  (Ad- 
miralens), Bulow  (saavel  Generaladjutantens  som  Stift- 
amtmandens),   Schimmelmann,    De  Coninck,    Oxholm 

Brun  (Konferensraadcns,  hvor  Fru  Fricdcrike  var  Vært- 
inden), Ryberg,  Zeuthen,  Tutein,  Bourke,  Lindholm, 
Bornemann,  Feddersen  osv. ;  endvidere  Etatsraad  West 
(»min  gode  Ven«,  bekendt  Kunstsamler),  Terborch 
(»min  gamle  gode  Ven,  en  af  de  solideste  og  hæder- 
ligste Handelsmænd  i  Kjøbenhavn«),  Biskop  Munter, 
Erichsen  (den  store  Grosserer,  Palæets  Bygherre),  Kam- 
merfrøken Frederikke  v.  d.  Maase,  Karl  Sieveking  fra 
Hamborg,  Baron  Charles  Selby,  Dankwart  (Schimmel- 
manns  højre  Haand,  tilsidst  Departementsdirektør  i 
Udenrigsministeriet),  Frøknerne  Dreyer  (Mariquita  og 
Sophie,  Plejedøtre  af  den  danske  Gesandt  i  Paris)  o.  fl. 
Og  endnu  fra  hans  sidste  Levetid  ere  mange  nye 
Navne  at  føje  til.  Dertil  kommer  saa  Corps  diplo- 
matique  med  sin  skiftende  Navnerække  af  Gesandter, 
Charges  d'affaires,  Legationssekretærer  og  Attachéer 
samt  deres  Familier.*) 


Især  omkring  1820  bringes  mange  af  disse  Herrer  og 
Damer  paa  Tapetet  i  Yoldi's  Dagbog.  Det  er  omtrent 
samme  Kres,  hvori  Carl  Bernhards  »Lykkens  Yndlinge 
bevæger  sig,  en  Skildring,  hvis  Hovedhandling  man  har 
villet  sætte  i  Forbindelse  med  Grevens  Datter.  I  sin 
Bog  om  Novellens  Forfatter  har  H.  Schwanenfliigel  paa- 
vist  den  historiske  Baggrund  for  cndel  af  dens  Optrin,  — 
væsentlig  støttende  sig  til  Diplomaten  Irgens-Berghs  Brev- 
vexling,  som  L.  Daae  udgav  1876.  Nogle  af  Oplysnin- 
gerne behøve  dog  maaske  nok  et  Korrektiv,  og  et  og 
andet  kunde  endda  tillægges  om  Personer  i  Fortællingen, 
som  Dr.  S.  lader  uomtalte.  At  Fru  Bille  er  =  »Dron- 
ning Hel«,  Monsigne  =  Saint-Simon,  Fosber  =  Forbes, 
Flavine  =  Flavigni,  Munthing  =  Mosting,  synes  utvivl- 
somt. Derimod  er  det  højst  usandsynligt,  at  »Wallstein«, 
Fru  de  Saint-Simons  Tilbeder,  skal  være  Baron  Steigen- 

Den  Art  af  Selskabelighed,  her  dyrkedes  i  Aarene 
efter  Kielerfreden,  synes  mindre  at  have  været  Mid- 
dage end  Soiréer.  Dog  lader  det  til,  at  de  egentlige 
Spisegilder  havde  et  Tilflugtssted  i  de  fremmede  Di- 
plomaters Huse.  Om  en  Middag  i  Januar  1817  hos 
den  engelske  Gesandt  Foster  beretter  Yoldi  saaledes, 
at  Kaas,  Stiftamtmand  Biilow,  Biskop  Munter,  den  rus- 
siske Chargé  d'aff'aires.  Godsejer  Zeuthen,  Grosserer 
Søbøtker,  Sieveking  o.  fl.  vare  tilstede.  »Der  var 
altsaa  baade  af  det  Høje  og  af  det  Jævne  ved  Bordet. 
Ingen    Damer,    undtagen   Husets    egne.     Gode  Retter, 


tesch;  der  hentydes,  omtrent  uden  Spørgsmaal,  til  den 
unge  ColloredoWalsee,  som  var  østerrigsk  Minister 
her  fra  1825  og  just  havde  Ord  for  at  staa  i  Kærligheds- 
forhold til  den  franske  Dame  (sig.  Daae,  Breve  fra  Danske 
og  Norske,  S.  141  ff.).  Hvad  der  tyder  endel  paa,  at 
^ Grev  Tesch  <t  vil  sige  Steigentesch,  er,  at  han  i  Novellen 
kaldes  aandrig  Mand,  Digter  og  Ven  af  et  godt  Bord; 
:^gammeU  var  han  forresten  ikke,  da  han  døde:  kun 
52  Aar.  5>Dehns<'  omtales  ligeledes  som  gamle  Folk; 
det  passer  rigtignok  ikke  ganske  paa  Dohna's  (sig.  Yoldi's 
ovenfor  gengivne  Beretning  om  Bamestadsen  hos  dem 
1 81 8).  »Den  spanske  Minister  Grev  Ignazi<r,  hvis  pragt- 
fulde Balaftener  forekomme  et  Par  Gange  i  Fortællingen, 
er  naturligvis  Iznardi  (sig.  de  Daae'ske  Breve  S.  56). 
Med  »Lord  Walden*  er  antagelsesvis  ment  den  engelske 
Minister  Wynn.  Mon  ikke  den  alderstegne  danske  Stats- 
minister med  den  daarlige  Holdning  skulde  være  Schim- 
melmann?  Den  preussiske  Legationssekretær  Grev  v. 
Wylich  und  Lottum  er  sandsynligvis  >Lotting<r;  den 
spanske  Attaché  »Voledo«  maa  være  Villena,  der  for- 
lovede sig  her  med  Frk.  M.  Dreyer.  Og  endelig  er  Por- 
tugiseren >Mornez«  vel  den  samme  som  Moraes,  der 
i  flere  Aar  var  Portugals  herværende  Repræsentant. 

E.  Gigas :  Litteratur  og  Historie.    II.  o 

Vinene  endnu  bedre,  men  altsammen  daarlig  serveret; 
det  vil  sige  i  Galop,  saa  at  man  ikke  fik  Lejlighed  til 
at  spise  af  de  Retter,   man  havde  Lyst  til;  thi  medens 
man  var   ifærd   med    at    spise   af   een,    serveredes  der 
andre,  som  gik  forbi,  uden  at  man  fik  dem  at  se  igen. 
Saadan  gaar  det  altid  til  der  i  Huset,    og  det  er  ikke 
for  at  spare  Tid;  thi  vi  sad  tilbords  fra  Klokken  6  til 
halv  9.     Efter  at  vi  havde  spist  og  drukket  Kaffe  og 
Likører,  satte  Fru  Foster  [det  var  hende,  hvis  Tilbeder 
man  beskyldte  Iznardi  for  at  være,    sig.  den  Daae'ske 
Brevsaml.  S.   81  f.  og  97]  sig  til  Klaveret  og  spillede 
en  firhændig  Sonate  med  Bulow,  der  skilte  sig  meget 
daarlig  derved,  saa  at  man  lo  af  ham.*)    Derpaa  fore- 
slog Fruen  mig  at  spille  et  VioHnnumer  sammen  med 
hende,  og  skønt  det  var  fra  Bladet,  gik  det  ikke  ilde. 
Biilow,  der  maaske  havde  drukket  en  Taar  over  Tørsten, 
kastede  sig  i  en  Lænestol  og  faldt  i  Søvn  under  Mu- 
sikkens Toner,  idet  han  snorkede  som  en  Gris.    Ende- 
lig gik    alle  de  andre  deres  Vej    undtagen  Grev  Stra- 
soldo    [Direktør   for   den  kongl.  Manufaktur],    men  vi 
blev  ved  at  synge  og  spille  lige  til  Kl.  12.«  —  Fosters 
Hus  var  ellers  bekendt  for  sine  kedelige  Theselskaber 
(se  den  oftere  anførte  Brevsaml.  S.  55).    At  man  i  de 
danske  Familier  holdt  sig  mest  til  Smørrebrødsaftener, 
er   forstaaeligt   i    en  Periode,    da  Velhavenheden   ikke 
var  stor,  men  Tarveligheden  desto  større.    Som  Trak- 
tementet, saaledes  var  Underholdningen  ogsaa  til  sine 


*)  Da  B.  tre  Aar  efter  levede  som  bortrømt  Fallent  i  Ham- 
borg, maatte  han  dog,  efter  Yoldi's  Dagbog,  ernære  sig 
som  Musiklærer. 

Tider  ganske  jævn,  selv  Panteleg  og  Blindebuk  for  de 
Unge  i  et  Aftenselskab,  hvor  hele  Corps  diplomatique 
var  tilstede,  —  rigtignok  i  Begyndelsen  af  Aaret,  med 
Efterklang  af  Julenaiveteten.  Mest  morede  man  sig 
med  Musik  og  med  Kortspil:  foruden  L'hombre,  der 
—  ligesom  Yoldi  —  havde  vundet  et  nyt  Hjem  i  Dan- 
mark, var  Boston  særlig  yndet  i  Frederik  VI. *s  og 
Christian  VIII. 's  Dage.  Og  naar  en  eller  anden  livlig 
Gæst,  med  Minder  og  Oplevelser  fra  den  store  Verden, 
var  tilstede,  kunde  Konversationen  i  de  højere  Krese 
engang  imellem  paa  behagelig  Vis  løftes  ud  over  den 
sædvanlige  dagligdags  Médisance.  Yoldi  fortæller  f.  Ex. 
om  flere  saadanne  Selskaber,  deriblandt  et  hos  Schim- 
melmann  i  1817,  da  Talen  faldt  paa  adskillige  inter- 
essante Begivenheder  i  Oldtidens  og  den  nyere  Hi- 
storie, statsøkonomiske  og  handelspolitiske  Spørgsmaal 
o.  desl.  »De  fik  mig  til  at  tale  meget  om  mit  kære 
Fødeland,  saa  at  alle  fik  Lyst  til  at  se  det.« 

Af  de  fremragende  danske  Personligheder,  som  Grev 
Yoldi  berører  i  sine  Optegnelser,  er  netop  Schimmel- 
mann,  synes  det,  den  han  sætter  mest  Pris  paa.  »Man 
behøver  blot  at  omgaas  denne  Mand  for  at  forkaste 
Lavaters  fysiognomiske  System.  Han  har  nemhg  intet 
i  sin  Skikkelse  eller  i  sit  Ansigt,  der  bebuder  de  ud- 
mærkede Egenskaber  og  den  Begavelse,  han  røber  i 
Samtale.  Man  siger,  at  da  han  som  ung  Mand  rejste 
i  Frankrig,  kom  han  i  den  berømte  Madame  Geoffrins 
Salon,  hvor  alle  den  Tids  elskværdige  og  fint  dannede 
Mænd  mødtes;  Talen  kom  dér  engang  paa,  hvordan 
Brevstil  skulde  være,  og  Nogle  paastod  da  »qu'on 
devoit  y  mettre  de  l'esprit«-    Madame  Geoftrin  spurgte 

den  unge  Schimmelmann,  hvad  han  mente,  hvortil 
han  svarede,  meget  ængstelig  og  beskeden:  »Je  crois, 
Madame,  qu'il  ne  faut  pas  y  mettre  de  l'esprit,  mais 
il  faut  que  l'esprit  s'y  mette^<,  —  et  ligesaa  vittigt 
som  træffende  Svar.«*)  Mindre  har  han  haft  tilovers 
for  Niels  Rosenkrantz.  1817  traf  han  engang  Eyben, 
dansk  Gesandt  ved  den  tyske  Rigsdag,  og  bemærker 
i  den  Anledning:  »Eyben  bor  i  Hus  med  Rosenkrantz, 
og  det  vil  ikke  mangle  paa  Samtalestof  mellem  dem, 
thi  de  holde  begge  meget  af  at  tale  og  fortælle  Anek- 
doter. Hidtil  har  der  aldrig  været  Nogen  til  at  stoppe 
Munden  paa  R.,  men  E.  faar  ham  undertiden  til  at 
tie  stille.«  Blandt  de  fremmede  Diplomater  omtaler 
han  Ludvig  XVIII. 's  Repræsentant  La  Ferronais  med 
mer  end  almindelig  Sympathi,  idet  han  roser  hans 
Høflighed,  Dannelse  og  Venlighed  og  kalder  ham  loyal, 
men  samtidig  frisindet  og  patriotisk;  især  fremhæver 
han,  at  La  F.  taler  om  politiske  Modstandere  uden 
Animositet,  og  han  anfører  endel  Udtalelser  af  ham 
om  franske  Forhold.  Denne  Bedømmelse  stemmer 
med  Rosenkrantz'  Ytringer  om  ham  (sig.  den  Daae'ske 
Brevsaml.  S.  30).  Legationssekretær  Paul  Bourgoing 
nævnes  af  Yoldi  for  sine  morsomme  »histoires  bur- 
lesques,  qu'il  raconte  avec  grace«.  Han  var  Søn  af 
den  tidligere  franske  Gesandt  i  Kjøbenhavn  og  udgav 
paa  sine  gamle  Dage  et  Bind  Livserindrmger. 


*)  Historien  er  ogsaa  fortalt  i  de  haandskrevne  Optegnel- 
ser, som  ere  efterladte  af  Schimmelmanns  Sekretær, 
Schmidt  von  Liibeck.  (Meddelt  mig  af  Hr.  L.  Bobé). 
Den  skal  være  trykt  i  nogle  franske  Memoirer,  men 
hvilke? 

Ligesom  ved  Afsnittet  om  Yoldi's  Hoftjeneste  skal 
nu  her  gives  nogle  Smaabilleder  af  Datidens  Liv,  sær- 
lig i  de  fornemmere  Cirkler,  tildels  med  den  spanske 
Greves  egne  Ord. 

»II.  Juli  1 8 17  spiste  jeg  til  Middag  hos  den  en- 
gelske Minister  [den  før  nævnte  Mr.  Foster] ,  og  om 
Eftermiddagen  spadserede  jeg  med  ham,  hans  Frue, 
Svigerinde  og  Søn  samt  Legationssekretæren  i  Geheime- 
raad  Classens  Have;  denne  havde  givet  dem  Tilladelse 
og  Nøgle  til  at  komme  derind.  Damerne  og  Drengen 
plukkede  Blomster  og  Jordbær  og  roede  omkring  i 
Søen  i  en  Baad,  medens  jeg  tænkte  paa,  at  den 
smukke  Villa,  der  laa  i  Haven,  var  bleven  afbrændt 
og  Haven  ødelagt  just  af  Englænderne,  da  de  gjorde 
Landgang  her  paa  Øen  og  bombarderede  Kjøbenhavn 
i  1807.  Der  hører  megen  Følesløshed  og  Taktløshed 
til  for  at  lade  som  ingenting  og  glemme  saa  stor  en 
Ulykke  og  komme  at  fornøje  sig  i  denne  Have  og 
plukke  Blomster  og  Frugt  mellem  Ruinerne  af  den 
Bygning,  naar  Ens  egne  Landsmænd  have  ødelagt  den 
og  foraarsaget  dens  Ejer  saadanne  Tab!« 

»13.  JuH  1 81 7.  Jeg  tog  min  Datter  med  ud  i 
Dyrehaven;  men  Fornøjelsen  var  ikke  Pengene  værd, 
thi  det  var  daarligt  Vejr,  og  skønt  der  var  mange  Folk, 
var  der  kun  faa  af  vore  Bekendte,  og  Beriderforestil- 
lingen, som  er  det  eneste,  der  er  værdt  at  se,  kunde 
ikke  gives  tilende  paa  Grund  af  Regnen.  Vi  traf  dog 
Lindholms  samt  Generalinde  Bulow  og  hendes  sæd- 
vanlige Ledsagelse:  Saabys,  Friboes  osv. ;  ogsaa  Fru 
Brun  med  hele  sin  FamiHe,  Fru  Hage  [Grossererenke, 
af  udenlandsk   Herkomst,   intim  Veninde   af  Fru   B."^s 

Datter,  Fru  Pauli],  Frøknerne  Dreyer,  Pauli  o.  fl.« 
Denne  Notits  kan  vistnok  tjene  som  Bevis  paa,  at 
Dyrehavsbakken  i  de  Tider  betragtedes  med  andre 
Øjne  og  besøgtes  tildels  af  et  andet  Publikum  end  i 
vore  Dage. 

»I.  Marts  1818.  Efter  Sædvane  om  Søndagen  var 
jeg  henne  at  gøre  min  Opvartning  hos  Statsminister 
Rosenkrantz.  Jeg  traf  Fruen*)  som  altid  siddende  i 
en  Kanapé,  saa  stiv  som  en  Pind,  beklagende  sig  over 
sin  Gigt  og  Reumatisme,  omgiven  af  Fruerne  Crom- 
brugge  [gift  med  den  nederlandske  Gesandt],  Nicolay 
[den  russiske  Ministers  Gemalinde]  og  Bardenfleth. 
Længere  henne  i  Værelset,  rundt  om  et  andet  Bord, 
sad  Rosenkrantz'  to  Broderdøtre,  Nicolette  og  Georgette 
(den  første  er  hans  Adoptivdatter),  Frøken  Bardenfleth, 
de  to  Frøkner  Dreyer  og  den  lille  Jomfru  Cabott,  som 
er  der  i  Huset  —  jeg  veed  ikke  i  hvad  Egenskab  — 
og  som  interesserer  mig  mere  end  alle  de  andre;  thi 
skønt  de  staa  over  hende  i  Rang  og  lade  hende 
mærke  det  ved  den  Maade,  hvorpaa  de  behandle 
hende,  have  de  hverken  saa  dejlige  Øjne  eller  saa 
skøn  en  Teint  eller  saa  prægtige  Tænder  eller  saa 
røde  Læber  eller  det  yndige,  fine  Udtryk,  som  ud- 
mærker hendes  sydlandske,  italienske  Ansigt!  —  Des- 
uden vare  Ministrene  Crombrugge  og  Nicolay  og  den 
franske  Grev  de  la  Ferronais  tilstede;  siden  kom  den 
spanske    Minister    og    Overkrigskommissær  Wedel.**) 


*)  Hun  var  af  Fødsel  russisk  Fyrstinde  (Var\'ara  Viasemsky)- 
♦*)  Auditør   Søren    W.,    1765  — 1826,    bekendt    Musikelsker, 
Komponist  af  et  Syngestykke  og  flere  andre  Sager. 

Han  fik  Frøknerne  Rosenkrantz  og  den  ene  Frk.  Dreyer 
til  at  synge,  og  saa  fik  de  ogsaa  nødsaget  mig  til  at 
synge  med;  den  Føjelighed  maatte  jeg  vise  ligesom 
saa  mange  andre,  tvungen  af  de  Omstændigheder, 
hvori  jeg  nu  befinder  mig  I«  Det  vil  erindres,  at  just 
i  det  Aar  vidste  Yoldi  hverken  om  han  var  »købt 
eller  solgt«. 

»2.  Marts  i8i8.  Det  gik  mig  ligesom  igaar.  Jeg 
gik  ud,  men  maatte  vende  hjem  igen  paa  Grund  af 
det  daarlige  Vejr.  Om  Eftermiddagen  blev  jeg  hjemme 
lige  til  Kl.  8.  Jeg  spillede  en  Trio  af  Beethoven  og 
Mozarts  Ouverture  til  »Tryllefløjten«  sammen  med 
min  Datter.  Derefter  gik  jeg  hen  til  Generalauditør 
Bornemanns  for  at  høre  Vokalmusik.  Der  blev  sunget 
en  Scene  af  »Oedipus«  [vel  Sacchini's  værdifulde, 
engang  berømte  Opera],  hvori  Jomfru  Henriques  ud- 
mærkede sig,  en  nydelig  Pige  at  se  til  og  meget 
velopdragen.*)  Desuden  vare  Damerne  Colbjørnsen, 
Zeuthen,  Rosenkrantz,  Lindholm,  Bille,  Krieger,  Schøn- 
berg o.  fl.  med,  og  der  blev  sunget  endel  Kor,  Du- 
etter og  Terzetter  af  forskeUige  Komponister,  paa 
Fransk  og  Italiensk,  samt  Mozarts  »Ave  verum  corpus«. 
Derefter  serveredes  Aftensmad  paa  dansk  Maneer,  nem- 
lig Brød  skaaret  i  Skiver  og  belagt  med  forskellige 
Sorter  Kød,  Æg,  Ost,  Ansjoser  osv.,  og  der  blev 
drukket  Punsch  og  Rødvin.« 

»3.     Marts     1 81 8.      Jeg     tilbragte     Aftenen    hos 
Billes.     Der  var   ingen   Damer;    men    jeg   traf  Baron 

*)  Hun  omtales  oftere  som  begavet  Dilettantinde,  der  sang 
med  ved  Datidens  Koncerter  (sig.  Ravn,  Koncerter  og 
musikalske  Selskaber  i  ældre  Tid,  Kbh.  1886). 

Salza*),  svensk  Hofmarschal  (det  vil  sige  en  af  de 
utallige,  som  have  den  Titel  deroppe),  og  en  tysk 
Oiliceer  ved  Navn  Prohyl,  der  følger  ham  som  Adju- 
tant.  Baron  Salza  er  en  høj,  muskuløs  Mand,  omtrent 
i  en  Alder  af  45  Aar,  og  som  ikke  vilde  se  ilde  ud, 
hvis  han  ikke  manglede  næsten  alle  sine  Tænder,  hvad 
der  faar  ham  til  at  se  ud  og  tale  som  en  gammel 
Mand.  Men  det  hindrer  ham  ikke  i  at  tale  meget, 
med  Fistelstemme.  Han  er  forskrækkelig  ivrig  Fri- 
murer, af  den  Sekt  som  man  kalder  Illuminater,  og 
meget  begejstret  over  sin  lille  Profet  Swedenborg. 
Da  han  begyndte  at  tale  til  mig,  gjorde  han  strax 
nogle  af  de  Tegn,  som  Frimurerne  gøre  til  hinanden; 
men  da  jeg  ikke  forstod  dem  og  altsaa  ikke  kunde 
besvare  dem,  gik  det  op  for  ham,  at  jeg  ikke  var 
gaaet  ind  i  hans  Broderskab,  og  pludselig  sagde  han 
til  mig,  uden  nogen  Forberedelse:  »Det  er  Skade,  at 
der  ikke  er  Frimurere  i  Spanien,  og  at  der  ikke  er 
Nogen  i  den  katholske  Konges  nærmeste  Omgivelser, 
som  kan  oplyse  ham  om  den  Sag  og  overbevise  ham 
om,  at  Frimurervæsenet  er  meget  godt  og  meget  hel- 
ligt og  meget  nyttigt  for  Suverænerne.«  Jeg  svarede 
ham  i  en  passende  ironisk  Tone,  blandt  andet,  at 
Kongen  af  Spanien  behøvede  ikke  at  tage  sin  Tilflugt 
til  det  Broderskab  for  at  herske  i  alle  Spanieres  Hjerter, 
og  at  vi  til  Fremme  af  den  off"entlige  Ro  allerede  i 
flere  Aarhundreder    havde    haft   et   hellisft   Broderskab 


*)  Edvard  Fredrik  v.  Saltza,  f.  1775,  død  som  svensk  Greve 
og  Overkammerjunker  1859,  Forf.  til  religiøse  Skrifter, 
Romaner  m.  m. 

(Hermandad),  hvis  Formaal  kun  var  at  forfølge  og 
arrestere  alle  Slags  Afgudsdyrkere  og  Misdædere.  Hans 
Tankeløshed  og  Taabelighed  forbavsede  mig,  saameget 
mere  som  man  siger,  at  han  er  en  litterært  dannet 
Mand,  Forfatter  til  adskillige  skønlitterære  Arbejder, 
bl.  a.  Lystspildigter.  Men  det  beviser,  at  Menneskene, 
eller  rettere  at  deres  Begavelse  er  ufuldkommen,  og 
at  AandsHvlighed  ikke  altid  forudsætter  god  Dømme- 
kraft. Manden  maa  dog  have  den  i  nogle  Ting,  især 
i  statsøkonomiske  Sager,  siden  hans  Regering  har  sendt 
ham  hertil  med  det  Ærende  at  købe  Korn,  og  man 
siger,  at  han  allerede  har  købt  for  40,000  Mark  Banko. 
Han  sagde  mig  ogsaa,  at  det  var  betroet  ham  at  købe 
Fløjl  og  andre  Stoffer  og  Luxusgenstande  til  deres  nye 
Konges,  Karl  Johan  XIV.'s  Kroning,  men  at  han  havde 
maattet  forskrive  mange  af  den  Slags  Ting  fra  Ham- 
borg, fordi  der  ikke  var  Lager  nok  deraf  her.  I  Sam- 
tale med  Søbøtker  og  nogle  andre  (som  fortalte  mig 
det)  begik  han  een  Uforsigtighed  til,  som  ikke  røber 
megen  Forstand.  Han  fortalte  dem,  at  hans  Bedste- 
fader havde  tjent  i  Krigen  i  Rusland  mod  Peter  den 
Store,  og  at  Kejserinde  Katharina  (der  blev  tagen  til 
Fange  af  Russerne  og  passerede  gennem  flere  Gene- 
ralers Hænder,  indtil  Kejseren  gav  hende  sin)  havde 
børstet  samme  Bedstefaders  Støvler;  hvortil  han  ud- 
brød: »Hvor  det  er  besynderligt,  at  der  er  Personer, 
som  ved  et  Tilfælde  hæve  sig  fra  den  ringeste  Stilling 
til  Tronen!«  De  Omstaaende  anvendte  strax  dette 
paa  General  Bernadotte's  forunderlige  Lykke;  han  var 
jo  Korporal  i  den  franske  Garde,  ligesom  den  nævnte 
Kejserindes    første    Mand    var    en    Korporal.  —   Man 

siger  at,  for  at  Købet  af  Korn  og  det  andet,  som 
Salza  havde  at  besørge,  skulde  blive  mindre  bekoste- 
ligt for  den  svenske  Regering,  havde  dens  Konsul  i 
Kjøbenhavn,  Gram,  udført  forskellige  Finansoperationer 
med  det  Formaal  at  bringe  en  fordelagtig  Kurs  tilveje 
i  Hamborg.« 

»7.  Juni  1 818.  Efter  Middag  spadserede  jeg  en 
Tur  alene  ud  ad  Frederiksberg  til,  lokket  af  Tanken 
paa,  hvor  skøn  og  frisk  Haven  derude  maatte  være, 
og  at  alle  Kjøbenhavns  Indbyggere  maatte  være  der. 
Jeg  tog  ikke  fejl  heri.  Vejen  var  fuld  af  Mennesker 
af  alle  Stænder  og  Aldre,  som  vilde  ud  at  trække  frisk 
Luft  i  de  herlige  Alleer.  Men  hvilken  Varme  og 
hvilket  Støv,  før  man  naaede  dertil.  Jeg  kom  dog 
derud  uden  at  have  døjet  altfor  meget,  og  længe  van- 
drede jeg  om  i  Haven  uden  at  sætte  mig.  Da  der 
var  gaaet  en  Timestid,  følte  jeg  Trang  til  Hvile  og 
valgte  da  en  Bænk  i  Nærheden  af  et  Busket,  hvorfra 
jeg  lige  for  mig  havde  Udsigt  til  en  Kanal  med  de 
to  Spadsereveje,  der  dannede  dens  Bredder,  og  længere 
borte,  tilhøjre,  en  AUee,  for  Enden  af  hvilken  jeg  kunde 
se  Kildegrotten  og  tydelig  skelne  alle  Folk,  der  gik 
ind  til  den.  Der  var  en  Mængde  Spadserende,  men 
ingen  af  mine  Bekendte.  Det  at  befinde  sig  ene  iblandt 
mange  Mennesker  er  for  mig  en  utaalelig  Slags  En- 
somhed; thi  man  føler  hele  Ubehaget  ved  at  være 
blandt  Andre,  men  ingen  af  Behagelighederne  der\^ed. 
Naar  man  derimod  er  ganske  alene  midt  i  en  Skov 
eller  paa  Mark  og  Eng,  har  man  jo  Frihed  til  at  bære 
sig  ad,  som  man  vil,  og  at  hengive  sig,  uden  at  ad- 
spredes,  til  Betragtning  af  Naturen   eller  til  sine  egne 

Drømme,  og  det  erstatter  Andres  Selskab  og  trøster 
endda  for  Adskillelse  fra  Mennesker,  som  ere  En  kære. 
Jeg  gik  da  ud  af  Haven  uden  at  have  set  Nogen,  jeg 
kendte;  men  ved  Udgangen  mødte  jeg  Prinsesse  Ju- 
liane med  sin  Gemal  Prinsen,  hendes  Broder  Prins 
Ferdinand,  hendes  Hofdame  Frøken  Pechlin  og  Prinsens 
Adjutant,  Baron  LafFert.  Prinsessen  stansede  for  at  tale 
til  mig,  og  hun  sagde  mig  da,  at  Grunden  til,  at  der 
ikke  var  Taffel  eller  Bøn  ved  Hoffet,  var  Hendes  kgl. 
Højhed  Prinsesse  Vilhelmines  pludsehge,  temmelig  for- 
uroligende Upasselighed.  —  Det  er  mærkværdigt,  at 
den  Slags  Begivenheder  ikke  meddeles  de  øverste  Hof- 
embedsmænd I« 

»14.  Juni  18 1 8.  Admiralinde  Bille  sendte  Bud  og 
spurgte  min  Datter,  om  hun  vilde  køre  med  ud  at 
besøge  Grevinde  Rosenkrone*)  paa  Frederiksberg.  Jeg 
tog  imod  Indbydelsen.  Hun  kom  og  hentede  os  i  sin 
aabne  Vogn.  Det  var  en  trykkende  Hede  og  meget 
Støv.  Vi  traf  Grevinden  ifærd  med  at  skænke  The; 
Selskabet  bestod  af  Etatsraad,  Højesteretsassessor  Mul- 
ler **),  hans  Svigermoder,  hans  Kone  og  hans  to  Døtre. 
Der  herskede  en  Stivhed  og  en  Tavshed,  saa  man  var 
nær  ved  at  dø  af  Kedsomhed.  Den  gamle  Grevinde 
modtog  os  med  sin  sædvanlige  Elskværdighed  og  gav 
sig  saa  igen  til  at  skænke  The  og  give  den  fornemme 


*)  Grevinde  Marie  R.,  Bogsamleren  Hjelmstjernes  Datter, 
død  1838,  L.  Engelstofts  Protektrice.  Hun  ejede  det 
Sted  i  Frederiksberg  Allé,  der  siden  kom  i  den  Mullerske 
Families  Eje  (Nr.  24). 
**)  A.  G.  M.,  f.  1769,  død  som  Konferensraad  1833,  Broder 
til  Biskop  P.  E.  Muller. 

Dame,  —  den  eneste  Fornøjelse,  liun  kunde  have  i 
den  Kres.  Jeg  sad  og  kedede  mig,  og  da  Fru  Bille 
heldigvis  havde  lagt  Mærke  dertil,  gav  hun  Tegn  til 
Opbrud.  Vi  kørte  da  til  Møstings '^') ,  som  vi  traf  i 
bedre  bekendt  og  behageligere  Selskab.  Grev  Vilhelm 
Moltke  var  der  med  sin  unge  Hustru  og  dennes  Søster, 
den  unge  Komtesse  Knuth,  Hofdame  hos  Dronningen.**) 
Der  var  ogsaa  Grevinde  Knuth,  født  Haxthausen,  som 
kun  skal  blive  her  i  to  Dage.  Vi  spadserede  i  deres 
smukke  HUe  Have,  som  med  Grund  er  deres  Glæde, 
og  Hs.  Exe.  opfordrede  mig  stærkt  til  at  besøge  dem 
tidt  med  min  Datter,  idet  han  bød  os  Tykmælk  af 
sine  Køer.  Han  har  fem;  thi  der  hgger  en  Mark  paa 
1 6  Tønder  Land  lige  ved  Huset.  Det  hele  har,  efter 
hvad  han  sagde  mig,  kostet  8000  Rigsdaler  Species. 
De  fem  Køer  give  saa  megen  Mælk,  at  den  paa  for- 
skellig Maade  kan  udbyttes  til  1000  Rdl.  Hr.  v.  Mø- 
sting  overlader  til  Fruen  at  tage  sig  af  dette,  og  hun 
troer  at  have  et  helt  Peni,  fordi  hun  kun  beregner, 
hvad  Køerne  indbringe,  men  ikke  hvad  de  koste. 
Hendes  Mand  er  henrykt  derover,  thi  det  forøger 
hendes  Lyst  til  at  opholde  sig  paa  Landet.« 

»27.  Marts  1821.  Jeg  saae  igaar  Skuespiller  Rinds 
Ligtog  passere  [det  kom  fra  Gammeltorv,  hvor  R. 
boede].  Ligvognen  kørte  foran  Kisten,  der  bares  af 
den  Afdødes  Kammerater  ved  Theatret.    Theaterchefen, 


*)  Denne  Minister   havde  en  Ejendom  i  Smallegade,   lige 
tilhøjre  ved  Falkoneeralleen. 
**)  Adam  Vilhelm  Moltke,  Martsministeren,  var   først  (fra 
1 81 7)  gift  med  Komtesse  Frederikke  Louise  Knuth,  død 
1 819,  siden  (fra  1823)  med  Søsteren  Marie  Elisabeth. 

Kammerherre,  Oberst  Holstein,  førte  Ligtoget;  han 
fulgte  tilfods  ligesom  en  talrig  Skare  Mennesker  af 
begge  Køn  og  af  alle  Stænder.  Liget  blev  baaret  ind 
i  Helligaandskirken,  og  dér  holdt  den  kgl.  Konfessio- 
narius [Liebenberg]  en  meget  veltalende  og  passende 
Tale,  efter  hvad  man  sagde  mig,  thi  selv  hørte  jeg 
den  ikke.  Der  var  en  utrolig  Mængde  Folk  paa  Ga- 
derne; Alle  vilde  ind  i  Kirken,  og  Politibetjentene 
bleve  nødte  til  at  holde  Folk  ude  ved  Stokkeslag.  Og 
der  hørtes  Klager  og  Jammerraab  til  Ære  for  den  Af- 
døde.« Yoldi  tilføjer,  at  han  havde  set  »ce  pauvre 
Rind«  sidste  Gang  i  »Den  nye  Jordegodsejer«  og 
»Skuespilleren  mod  sin  Villie«. 

15.  Juli  1834  var  Yoldi  inviteret  til  et  Hlle  Aften- 
selskab med  Musik  hos  Kammerherre  H.  v.  Holstein, 
Søn  af  Overceremonimesteren ;  dér  skulde  bl.  a.  komme 
»notre  charmante  actrice  Mad.  Heiberg  avec  son  époux« 
(betegnende  Rækkefølge!).  Aftenen  var  meget  behage- 
lig, Yoldi  fik  sig  en  Whist  med  den  gamle  Holstein, 
Oberst  Ewald  og  »Mr.  Saaby«,  medens  Husets  Frue  — 
»ci-devant  Mile  Wolf,  actrice  et  chanteuse  tres  agré- 
able  sur  notre  théåtre«*)  —  sang  til  eget  Klaveer- 
akkompagnement.  Kl.  11V2  skiltes  man;  da  Yoldi's 
Tjener  ikke  var  kommen,  maatte  han  gaa  hjem  uden 
Kappe  og  forkølede  sig,  saa  at  han  den  17.  ikke 
kunde  komme  paa  Andejagt  med  Prins  Christian  »sur 
le  lac  de  Droning  Gaard  qu'on  appelle  Føer  Søe«. 


')  Ida  Wulff,  gift  Kammerherrinde  Holstein,  f.  1808,  dod 
1876,  var  ved  det  kgl.  Theater  1824—29;  hendes  Rolle- 
fag var  væsentlig  Sopranpartierne  i  Syngespillet. 

VIII. 


At  Grev  Yoldi  var  en  ivrig  Musikven,  frcmgaar 
jo  allerede  af  adskillige  anførte  Notitser.  Hans  Hoved- 
instrument var  Violinen,  og  han  ejede  en  udmærket 
Stradivari  fra  17 14,  som  paa  Auktionen  efter  ham 
købtes  af  Moldenhawer,  Musikkonserv-atoriets  Stifter, 
og  foræredes  til  det  kgl.  Kapel;  dette  har  for  Livstid 
overladt  Prof.  V.  Tofte  den  til  Benyttelse,  siden  han 
tog  sin  Afsked  fra  Kapellet.  Men  desuden  har  Yoldi 
som  ægte  Spanier  dyrket  Guitarren;  »en  tolvstrenget 
spansk  Guitar«  nævnes  (tilligemed  »et  spansk  Vaaben<^) 
i  Auktionsfortegnelsen.  Denne  giver  desuden  et  Begreb 
om,  hvad  Slags  Musik  han  især  har  sat  Pris  paa, 
skønt  jo  rimeligvis  Datteren  ogsaa  har  haft  sit  Musik- 
bibliothek  og  taget  det  med  sig  ved  sit  Giftermaal. 
Der  er  dels  italienske  Arier,  navnlig  fra  Tiden  omkring 
Aar  1800,  af  GugHelmi,  Cimarosa,  Paesiello  og  Zin- 
garelli,  samt  »Don  Juan«  og  »Cosi  fan  tutte«,  dels 
Kvartetter  og  anden  Instrumentalmusik,  som  af  Haydn, 
Viotti,  Boccherini  (af  udenlandske  Kompositioner  intet 
senere  end  fra  den  mozart'ske  Periode);  endvidere 
nogle  Schall'ske  Ting,  Kuhlau's  »Elverhøj«,  Weyses 
SamHng  af  danske  Kæmpeviser,  ogsaa  nogle  Guitar- 
noder. 

Blandt  Datidens  Musikere  stod  han  i  nærmere  For- 
hold til  Kapelmester  Claus  Schall,  som  under\4ste  den 
unge  Komtesse  i  iMusik,  og  til  Siboni,  der  sang  med 
hende  og  kom  der  i  Huset  ligesom  Datteren  Peppina 
(Fru  Tutein).  Som  Bekendt  af  Schall  var  han  mellem 
Tilhørerne  ved   de    »Amatør-Koncerter«,   denne   arran- 

gerede  i  Aarene  1809 — 13  med  Assistance  af  lutter 
Dilettanter  og  for  et  distingveret  Publikum,  der  vaagede 
over,  at  Offentligheden  ikke  satte  sit  Stempel  paa  disse 
Musikopførelser."^)  Yoldi  fortæller  om  en  Koncert,  han 
bivaanede  4.  Jan.  1812  (i  De  Conincks  Gaard  i  St. 
Kongensgade),  at  Prinserne  Christian  og  Ferdinand, 
Landgreven  af  Hessen-Kassel,  Prinserne  af  Hessen- 
Philipsthal  og  Wittgenstein '^'^)  samt  Grev  Bentheim 
vare  tilstede,  men  »kun  faa  Damer  af  iste  Klasse,  der- 
iblandt Fruerne  Dohna  [den  preussiske  Gesandts  Hu- 
stru] og  Bille.  En  ung  Mand  ved  Navn  Thomsen 
spillede  en  smuk  Violinkoncert,  men  den  var  for  svær, 
saa  at  han  udførte  den  slet.  Der  sluttedes  med  iste 
Akt  af  Operaen  »Don  Juan«,  en  herlig  Musik,  som 
Alle  kunne  allerede  udenad,  men  som  ikke  desto 
mindre  blev  meget  daarlig  sungen,  af  Damerne  Gylde- 
brand,  Henriques  (Jødinde)  og  andre  Dilettanter  og 
Dilettantinder.«  Yoldi 's  skarpe  Kritik  over  Præsta- 
tionerne er  dog  maaske  en  Følge  af,  at  han  —  som 
han  siger  —  havde  stærk  Hovedpine,  da  han  gik  der- 
hen. I  Marts  1818  havde  han  heller  ikke  videre 
Glæde  af  en  Schallsk  Musikaften.  Han  havde  maattet 
tage  en  hel  Loge  til  Forestillingen  i  det  kgl.  Theater 
den  14.,  da  Kapelmesterens  Opera  »Alma  og  Elfride« 
opførtes  til  Benefice  for  dens  Komponist;  han  havde 
betalt  den  med  50  Rdl.  (»et  stort  Offer  I«)  og  inviteret 
Generahnde  Biilow,    »en   særdeles   udmærket   og   agt- 


♦)  Man  veed  idethele  ikke  meget  om  disse  Koncerter,  sig. 

Ravn,  anf.  Skr.,  S.  142-43. 
**)  To  Wittgensteiner  vare  danske  Officerer. 

værdig  Dame'<,  Fru  Bille  samt  flere  Damer  med  i 
Theatret.  Ogsaa  de  Kongelige  vare  tilstede  ved  Fore- 
stillingen, da  Schall  var  Musiklærer  for  Prinsesserne 
Caroline  og  Vilhelmine  ligesom  for  Yoldi's  Datter. 
»Alma  og  Elfride«  betegner  Greven  som  »et  meget 
tarveligt  Arbejde '•') ;  og  Udførelsen  var  meget  daarlig.« 
I  en  af  Mellemakterne  foredrog  Schall  nogle  Violin- 
variationer af  sin  egen  Komposition,  som  han  kun  ud- 
førte middelmaadig.  »Da  han  er  vant  til  at  føre  an 
i  Orkestret  med  stærke  Buestrøg  og  tung  Bue,  har 
hans  Spil  mistet  den  Blødhed  og  Udtr}'ksfuldhed,  som 
behøves  for  at  spille  Solo.  Hans  Søstersøn  Funck*'^) 
spillede  nogle  Variationer  for  Violoncel  bedre.«  Og 
saa  havde  Yoldi  ovenikøbet  den  Ærgrelse  at  se  et 
Brud  paa  Etiketten,  som  Stiftamtmand  Biilow  gjorde 
ham  opmærksom  paa:  Kammerherre  Oppen,  en  af 
Kongens  Adjutanter,  havde  taget  Plads  i  den  Loge, 
som  var  forbeholdt  de  højeste  Hofembedsmænd  og 
de  tjenstgørende  Kammerherrer!  »Denne  Suveræns 
store  Godhed  og  Overbærenhed  ser  igennem  Fingre 
med  saadanne  og  andre  Anstød  mod  den  Orden  og 
Etikette,  som  bør  iagttages  ved  Hoffet.« 

Derimod  havde  han  »virkelig  Fornøjelse«  af  en 
Koncert  i  det  kgl.  Theater  (28.  Marts  1821)  til  Fordel 
for  Blindeinstitutet,    arrangeret   af  Selskabet  »Kæden«. 


*)  Dette  3-Akts  Syngestykke  er  ialt  opfort  syv  Gange  paa 
det  kgl.  Theater;  første  Gang  i  181 3,  sidste  Gang  28. 
April  1 818. 
**)  Den  udmærket  dygtige  Frederik  Funck,  f.  1783,  død 
1866.  Hvad  der  siges  om  Schall  som  Violinist  og  Kom- 
ponist, kan  sammenholdes  med  Ravns  anf.  Bog,  S.  157  ff. 

Det  var  Blinde  af  begge  Køn,  som  spillede  og  sang, 
og  nogle  af  dem  gjorde  deres  Sager  særdeles  godt. 
Af  Datidens  Aviser  ses,  at  ved  denne  Lejlighed  op- 
traadte  bl.  a.  P.  Jensen,  bekendt  som  dygtig  Fløjte- 
og  Orgelspiller  samt  Komponist  af  Musikken  til 
»Væringerne  i  Miklagard« ;  Koncerten  sluttede  med 
Beethovens  Pastoralsymfoni,  udført  af  det  kgl.  Kapel. 
Men  atter  denne  Gang  var  det  galt  med  den  danske 
Hofetikette.  »Hr.  v.  Hauch  [Overhofmarschallen,  Sel- 
skabets Præsident]  sad  i  en  Loge  med  et  mærkværdig 
sammensat  Selskab.  Paa  forreste  Bænk  sad  en  Hof- 
modehandlerindes  to  Døtre,  imellem  dem  Frøken 
V.  Hauch,  Datter  af  Hans  Exe.  Generalpostdirektøren, 
Niece  af  Overhofmarschallen;  og  bagest  i  Logen 
Overhofmarschallens  Frue,  hendes  Mand  og  hendes 
Svoger . . . U 

At  Yoldi  interesserede  sig  for  det  af  Siboni  ledede 
Konservatorium  og  mødte  ved  dets  Examiner"^)  er  jo 
ligesaa  forstaaeligt  som  at  han  var  jævnHg  Gæst  ved 
den  italienske  Opera  paa  Hoftheatret  i  Christian  VIIL 's 
Dage,  —  det  var  da  en  rigtig  europæisk  og  hoffåhig 
Tidsfordriv.  Blandt  de  malede  og  andre  Portræter,  han 
efterlod,  fandtes  hele  to  Billeder  af  Primadonnaen 
Madame  Forconi,  det  ene  et  Maleri  af  Bærentzen,  det 
andet  en  Tegning  af  Bartsch,  og  Sangeren  Rossi  i 
Lithografi.  — 

Som  Ven  af  de  bildende  Kunster  tilkendegive  hans 


*)  6.  Juni  1834  bleve  fem  Piger  og  s}^  Drenge  i  Prins 
Christians  og  Yoldi's  Over\'ærelse  examinerede  i  Theori 
og  Italiensk  og  sang  »assez  bien«  nogle  Ensemblenumre. 

E,  Gigas:  Litteratur  og  Historie.     II.  9 

efterladte  Samlinger  ham.  Af  Oliemalerier  besad  han 
flere  ældre  nederlandske  og  en  Kopi  af  Luini's  hellige 
Katharina  (Billedet  i  vort  Kunstmuseum);  adskillige 
Billeder  tyde  kendelig  paa  Affektionsværdi,  saaledes  et 
Vinterlandskab  af  Dahl  fra  Frederiksdalegnen,  Portræter 
af  Dronning  Marie  Sophie  Frederikke  (Groger)  og  Fre- 
derik VI.  (Holbech)  samt  af  Fru  Heiberg  (Kopi  efter 
Monies),  endvidere  af  Ant.  Melbye:  > Kystpartiet  ved 
Gibraltar  Bugten  med  San  Rocca  [sic],  en  By,  hvis 
Grundlæggelse  Aar  171 9  skyldes  den  afdøde  Greves 
Forfædre«,  malt  1845,  og  af  F.  Bossuet  van  Yper: 
Udsigt  fra  en  Altan  i  Alhambra,  1847.  Kobberstik 
og  Lithografier  efter  klassiske  Malerier  havde  han  en 
hel  Del  af,  deriblandt  Murillo's  »San  Ildefonso«  (Gre- 
vens Navnehelgen),  ogsaa  Portræter  og  Slagbilleder 
fra  Napoleonstiden.  Den  hlle  SamHng  danske  Rade- 
ringer, han  ejede,  viser  ham  som  Medlem  af  den 
kjøbenhavnske  Kunstforening.  Blandt  Portræterne  fin- 
des flere  af  Kongehuset,  Omgangsvenner  og  Bekendte 
som  Admiral  Bille  sen.,  Fru  Biilow,  Kaas,  Juristen 
Kolderup-Rosenvinge,  der  interesserede  sig  for  spansk 
Sprog  og  Litteratur,  Schall,  Siboni  m.  fl. ;  adskillige 
Skuespillerinder  og  Danserinder;  fra  den  nyeste  Tid 
Generalerne  Rye  og  Schleppegrell;  af  Udlændinge 
Napoleon  L,  de  spanske  Diplomater  Fernån-Nunez  og 
Azara,  Linné,  den  østerrigske  Legationspræst  Grehs  o.  a. 
Men  hverken  Kong  Karl  IV.  eller  Josef  Napoleon  eller 
Ferdinand  VII.  eller  Godoy.  —  Alt  i  alt  vidnende  om 
en  mere  end  almindelig  dannet  Grand-Seigneur  med 
livlige  Interesser. 

Dette  Indtryk  faar  man  ogsaa  af  Fortegnelsen  over 

hans  efterladte  Bibliothek*),  paa  omtrent  2200  Værker, 
foruden  Landkort.  Det  er  værdifuldt  og  mangesidigt. 
Bøgerne  henhøre  især  til  Historie,  Archæologi  og  Kunst- 
historie, Sprogvidenskab  og  Oldtidslitteratur,  SkønHtte- 
ratur  i  forskellige  Sprog,  især  naturligvis  spansk,  og 
Naturvidenskaberne,  navnlig  Konchyliologi.  Flere  nyere 
franske  Historikere  bemærkes,  bl.  a.  Thiers,  og  til 
Napoleons  Historie  er  der  overhovedet  Adskilligt.  Af 
danske  Sager  findes  der  endel:  Historie,  Geografi,  Sta- 
tistik m.  m.  Man  ser,  at  han  var  Medlem  baade  af 
den  danske  historiske  Forening  og  af  Oldskriftselskabet, 
og  at  han  endnu  i  sine  sidste  Aar  anskaffede  Skrifter 
vedkommende  det  slesvigske  Spørgsmaal  og  Treaars- 
krigen.  Der  er  ogsaa  noget  dansk  Poesi:  Abrahamson, 
Nyerup  og  Rahbeks  Kæmpeviser,  Baggesens  Værker, 
ikke  Lidt  af  Oehlenschlæger,  Carl  Bernhards  »Lykkens 
Yndling«  (begribeligvis).  Ting  af  Heiberg,    ogsaa  Dis- 


*)  Han  skriver  i  sin  Dagbog  1821 :  »Der  er  ingen  Sammen- 
hæng i  denne  Bog;  thi  jeg  er  ikke  i  Besiddelse  af  den 
nødvendige  aandelige  Ro  for  at  bringe  Orden  i  mine 
Tanker  eller  i  mine  litterære  Beskæftigelser,  som  jeg 
gerne  foretrak  for  enhver  anden  Tidsfordriv,  skønt  (det 
siger  jeg  uden  Hykleri)  jeg  erkender,  at  jeg  ikke  har 
Andet  af  den  Lærde  eller  Filosofen  ved  mig  end  den 
meget  stærke  Lyst,  jeg  altid  har  haft  til  at  lære  og  vide 
noget.  Jeg  har  følt  denne  Lyst  fra  min  Ungdom  af,  og 
jeg  har  altid  fundet  Fornøjelse  i  ældre  og  mere  kund- 
skabsrige Menneskers  Selskab.  Med  en  saadan  Tilbøje- 
lighed burde  jeg  jo  have  gjort  betydelige  Fremskridt  i 
en  eller  anden  Gren  af  Litteraturen;  thi  jeg  føler,  at 
Himlen  ikke  har  nægtet  mig  Begavelse  og  en  Skønheds- 
sans, som  kan  stige  til  Begejstring.* 

9' 

putatsen  om  Calderon,  af  Hertz  og  Ingemann,  Holst's 
»Den  lille  Hornblæser«  samt  Kolderup- Rosenvinges 
Oversættelse  af  Calderons   >>  Dronning  Zenobia«. 

Men  den  værdifuldeste  og  righoldigste  Samling, 
Yoldi  besad,  var  hans  Konchyliesamling.  I  Viden- 
skabens Historie  er  Mindet  om  denne  hans  Special- 
interesse bevaret  ved,  at  en  Konchylieslægt  har  faaet 
Navnet  »Yoldia«  efter  ham."^)  Da  hans  Konchylier 
skulde  sælges  ved  Auktion  efter  hans  Død,  forfattede 
O.  A.  L.  Mørch  en  latinsk  Katalog  over  dem,  i  to 
Hæfter  (Kbhvn.   1852—53). 


Grev  Yoldi  giftede  sig  ikke  igen  efter  sin  Hustrus 
tidlige  Død.  Og  endnu  mange  Aar  efter  den  fore- 
kommer et  Udsagn  i  hans  Dagbog,  der  synes  at  maatte 
opfattes  som  Bevis  paa,  at  det  gamle  Saar  engang 
imellem  kunde  bryde  op.  Den  12.  JuH  1834,  for- 
tæller han,  skulde  han  følge  med  Hoffet  ud  til  Frede- 
riksberg, og  ved  denne  Lejlighed  blev  Vejen  und- 
tagelsesvis ikke  lagt  over  Kongens  Nytorv  og  om  ad 
Østergade,  men  ad  Voldene  til  Vesterport.  »Jeg  sad 
i  samme  Vogn  som  Overkammerherren,  General  Bii- 
low,   og  Overceremonimesteren;    og    jeg   kunde   ikke 


*)  Det  er  en  Slægt  af  Familien  Nuculidæ.  Sig.  Tryon, 
Structural  and  Systematic  Conchology,  III,  Philadelphia 
1884,  S.  249:  *YoIdia,  Møller,  1832.  Etym.:  Dedicated 
to  the  Countess  Yoldi.«  I  1832  existerede  imidlertid 
ingen  Grevinde  eller  Komtesse  Y. 

værge  mig  mod  en  egen  Sindsbevægelse,  da  jeg  be- 
fandt mig  paa  Volden,  hvor  jeg  ikke  havde  været 
oppe  siden  min  kære  Hustrus  Død;  med  hende  og 
mine  Børn  havde  jeg  undertiden  haft  fornøjelige  Spad- 
sereture dér.  Af  Frygt  for  at  kalde  mit  Savn  paany 
til  Live  havde  jeg  i  29  Aar  ikke  turdet  spadsere  igen 
paa  Volden.  Dog,  Sindsbevægelsen  varede  kun  et  Øje- 
blik; thi  vi  kørte  i  skarpt  Trav;  og  jeg  kommer  der 
rimeligvis  aldrig  mere.« 

Det   kan    dog    ikke   skjules,    at  Yoldi    som   Enke- 
mand —  ifølge   troværdige    Folks  Sigende  —  i   tem- 
melig vidt  Omfang  søgte  Trøst  ved  illegitime  erotiske 
Forbindelser.    Dette  forhindrede  ham  imidlertid  ikke  i 
at  være  en  øm  og  kærlig  Fader  for  det  eneste  tilbage- 
værende Barn  af  Ægteskabet  med  Helena  de  Bouligny, 
Datteren  Pepita.     Hun   udviklede   sig  til   en  smuk  og 
begavet   ung  Pige,    og  Faderen   glemmer  ikke  at  for- 
tælle i  Dagbogen,   naar  hun  har  gjort  Opsigt  ved  sin 
Ynde,   sine  Talenter   og  sin   fine  Opdragelse.     »C'est 
de   la   Sévigné   tout   pure!«    udbryder   han    henr^^kt   i 
Anledning  af  den  skælmske  Maade,  hvorpaa  hun  havde 
fortalt   ham,    at   hun   18  Aar  gammel   havde  faaet  en 
Kindtand.     Det  er  allerede  nævnt,    at  hun  baade  spil- 
lede Klaveer  og  sang;    men  særligt  Talent  synes  hun 
at   have   haft  for  at  tegne  og  male.     Schubart  taler  i 
sine  Livserindringer  om,   at  Yoldi  besad  flere  smukke 
Malerier  af  Datterens   »habile  main«.     Paa  Charlotten- 
borg-Udstillingen   1 81 7    udstillede    hun     anonymt    en 
Sortkridtstegning,  der  —  som  hendes  Fader  med  Stolt- 
hed og  Glæde  noterer  —  blev  omtalt  saaledes  af  Mol- 
bech i  »Athene«:    »Et  Hoved  Nr.  27   efter  Guido  af 

en  ubenævnt  Dame,  er  maaskee  den  bedste  Tegning 
i  Krid,  som  i  lang  Tid  er  seet  paa  nogen  af  Acade- 
miets  Udstillinger.  Behandlingen  er  yderst  delicat.« 
Om  der  er  Grund  til  at  lægge  overdreven  Vægt  paa 
denne  Stump  Kunstkritik  fra  den  før-høyenske  Periode, 
turde  dog  være  et  Spørgsmaal.  Selv  kender  jeg  af 
hendes  Arbejder  kun  en  ganske  fix  lille  Karikatur- 
tegning af  Gesandten  Wynns  Søn,  den  »engelske 
Dværg«,  som  i  mange  Tider  var  en  stadig  set  Skik- 
kelse paa  Kjøbenhavns  Gader."^) 

Hvordan  det  egentlig  hænger  sammen  med  den 
Begivenhed  i  Pepita  Yoldi's  Liv,  der  efter  Sagnet  skal 
ligge  til  Grund  for  Kærlighedshistorien  i  »Lykkens 
YndUng«,  ser  jeg  mig  ikke  i  Stand  til  at  oplyse  det 
mindste  om.  Jeg  vil  blot  gøre  opmærksom  paa,  at 
der  just  ikke  er  meget  i  Skildringen  af  »Grevinde 
Corsel«,  som  kan  henføres  til  Yoldi's  Datter,  idet  Carl 
Bernhards  Romanheltinde  er  fransk  af  Herkomst,  kun 
født  i  Spanien  af  en  spansk  Moder,  og  har  været  gift 
med  en  spansk  Grande,  »Grev  Fuentes«.  1825,  den 
22.  August,  fandt  Komtesse  Yoldi's  Bryllup  Sted  i  den 
fransk-reformerte  Kirke  i  Kjøbenhavn.  Josephine**) 
Francisque  Xaviére  Romualde  Agnes  Helene  Alphonse 
Louise  Gonzague  Comtesse  de  Yoldi  (som  hendes  fulde 
Navn  lyder  i  den  franske  Kirkebog)  ægtede  da,  23  Aar 
gammel.  Kammerherre  Edzard  Willem  de  Coopmans, 
Diplomat    i    dansk   Tjeneste.      Parret    maa    imidlertid 


♦)  Det   er   Hr.  Forlagsboghandler  Wroblewski,    hvem   jeg 
har  at  takke  for  Bekendtskabet  til  denne  Tegning. 
♦♦)  Det  spanske  Pepa  er  Kælenavn  af  Josefa,    deraf  atter 
Diminutivet  Pepita. 

ogsaa  være  blevet  viet  efter  katholsk  Ritus,  thi  der 
existerer  en  trykt  Vielsestale  paa  Tysk  (Kbh.  1825)  af 
den  østerrigske  Legationspræst  Grehs,  hvori  bl.  a.  hen- 
tydes til  Moderens  tidlige  Død  og  Faderens  store 
Omhu  for  sin  Datter.  Coopmans  var  Søn  af  den  hol- 
landske Læge  Gadso  C,  der  under  stærk  national 
Uvillie  beklædte  Professoratet  i  Kemi  ved  Kjøbenhavns 
Universitet  1791 — 93  og  derpaa  i  nogle  Aar  var  Pro- 
fessor i  Kiel;  Sønnen  staar  første  Gang  i  den  danske 
Statskalender  for  1807  som  Løjtnant  og  Attaché  ved 
Gesandtskabet  i  Berlin.  Han  maa  have  været  gift  een 
Gang  før,  thi  1820  omtales  hans  Kone."^)  Efter  sit 
andet  Bryllup  ansattes  han  som  Chargé  d'affaires  i 
Dresden,  og  det  er  fra  de  Aar,  at  hans  Hustru  nævnes 
af  Merbitz,  den  sachsiske  Regerings  Repræsentant  ved 
vort  Hof,  som  »den  elskværdige  Kammerherrinde  Coop- 
mans«**), og  at  Schubart  i  sine  Livserindringer  bruger 
disse  Udtryk  om  hende:  »Denne  interessante  Dame 
er  sandehg  en  Muse.  Hun  henrykker  alle  dem,  der 
have  den  Lj^kke  at  kende  hende.«  Siden  blev  Manden 
dansk  Ministerresident  i  Briissel  og  Haag,  indtil  18  s  3. 
De  havde  i  1840  to  Børn,  Alphonse  og  Amelie;  thi 
det  Aar  fortæller  Yoldi,  at  han  viste  Christian  VIIL 
og  Dronningen  deres  Portræter.  Men  Ægteskabet  tog 
en  sørgelig  Ende,  thi  en  skøn  Dag  —  løb  Kammer- 
herrinden  bort  med  en  Rideknægt  eller,  efter  en  anden 
Version,  en  Kunstberider.  Hun  levede  endnu  1880  i 
Paris.     Efterkommerne  ere  blevne  i  Udlandet,  02:  om 


♦)  Daae's  Brevsaml.,  S.  40. 
**)  Anførte  Brevsaml.,  S.  81, 

Dattersønnen  Alphonse  oplyser  Yoldi's  Dagbog,  at  han 
var  Sømand  og  i  April  1849  befandt  sig  ombord  i 
den  danske  Fregat  »Rota«,  hvor  hans  Bedstefader 
sendte  ham  »quelques  provisions« ,  efter  at  det  unge 
iMenneske  havde  været  i  Land  i  Kjøbenhavn  og  hilst 
paa  ham.  Han  staar  dog  hverken  som  OlFiceer  eller 
Kadet  i  den  danske  Marinekalender.  Samme  Aar  gik 
han  over  i  østerrigsk  Tjeneste,  og  om  Efteraaret  skrev 
Admiral  Dahlerup  fra  Triest  her  op,  at  Alphonse  var 
bleven  »Aspirant«  paa  en  Korvet,  der  skulde  ud  paa 
et  3  Maaneders  Togt  efter  Pirater,  og  at  han  som 
hans  Chef  var  tilfreds  med  hans  Opførsel.  En  Søn 
af  ham.  Grev  Alfonso  dei  Joldi  Coopmans  (saaledes 
har  han  italieniseret  Navnet),  er  nu  Indehaver  af  et 
vel  anset  Handelshus  i  Como,  som  navnlig  driver  Vin- 
export.  — 

Folk,  der  have  levet  i  Christian  VIII. 's  og  de  første 
Aar  af  Frederik  VII. 's  Regeringstid,  erindre  endnu  den 
gamle  Overkammerjunker  fra  Gaden  som  en  ganske 
lille  Mand,  med  mørke,  spillende  Øjne,  en  stor,  krum 
Næse  og  et  Præg  af  mere  end  almindelig  Fornemhed.*) 
Afdøde  Overhofmarschal  Løvenskjold,  der  ogsaa  tydelig 
huskede  hans  lille  Skikkelse,  og  at  han  gjorde  et  meget 
fint  Indtryk,  har  fortalt  nærværende  Bogs  Forfatter,  at 
indtil  de  italienske  Operister  kom  hertil  i  Fyrrerne, 
gik  Yoldi  med  hvid  Paryk;  men  da  den  alderstegne 
Kurmager  var  bleven  stærkt  indtaget  i  Madame  For- 
coni  —  om  hvilket  Sværmeri  ogsaa  de  tidligere  om- 


*j  Saaledes   skildres  han  i  Arthur  Abrahams'  »Minder  fra 
min  Barndom  og  tidlige  Ungdom«,  S.  42. 

talte  to  Portræter  af  denne  Sangerinde  vidne  — ,  an- 
lagde han  brun,  hvilket  man  lagde  meget  Mærke  til 
og  morede  sig  over.  Der  existerer  for  øvrigt  tre  gode 
lithograferede  Billeder  af  ham,  det  ene  med  spansk 
Underskrift,  efter  et  1834  udstillet  Maleri  af  Monies, 
samt  (ikke  anført  i  Strunks  Katalog  over  danske  Por- 
træter, ligesaa  lidt  som  det  Lithografi,  Monies  selv 
udførte  efter  sit  Maleri)  et  lille  Kobberstik  i  Profil  fra 
hans  yngre  Dage,  udført  af  Chrétien  i  Paris. 

Som  Bevis  paa  hans  vidtdrevne  Fornemhed  kan 
tjene,  hvad  Baron  G.  F.  O.  Zytphen-Adeler  oplevede 
som  ung  Gardeofficeer:  han  har  hørt  Yoldi,  naar  denne 
kom  ind  i  Kongens  Forgemak  og  ingen  Excellencer 
traf  der,  udbryde:  »Tout  seul!«"^)  Elskværdigere  og 
fornuftigere  viser  han  sig  i  det  lille  Træk,  som  Wil- 
kens,  Thorvaldsens  Tjener,  har  opbevaret  i  den  be- 
kendte Bog  om  sin  Herre.  Yoldi  havde  fra  Frederik  VI. 
overbragt  et  Storkors,  som  Tjeneren  skulde  give  Thor- 
valdsen paa  hans  Fødselsdag  1839;  denne  blev  imid- 
lertid fejret  paa  Nysø,  hvor  et  andet  Kors  sendtes  ned. 
Da  Yoldi  kom  igen  for  at  hente  Korset  hos  Wilkens 
og  denne  beklagede,  at  han  ikke  havde  faaet  den 
Glæde  at  overrække  sin  Herre  det,  sagde  Greven,  at 
han  vilde  bede  Kongen  om  at  lade  Tjeneren  faa  det 
til  sin  Samling  af  Erindringer  om  Thorvaldsen.  Og 
næste  Dag  bragte  Yoldi  Tilladelsen,  idet  han  smilende 
anførte,  at  Frederik  VI.  havde  ytret:  »Men  han  maa 
Pinedød    ikke    gaa    med    det  I«     At    han    baade    som 


♦)  Meddelt  mig  af  Hr.  Arkivar,  Baron  Zytphen-Adeler.    A. 
Abrahams  fortæller  noget  lignende  i  sine  >Minder<r. 

Kunstven  og  Ven  af  vort  Land  nærede  varm  Beundring 
for  den  store  Kunstner,  kan  ses  af  den  Maadc,  hvor- 
paa  han  beretter  Thorvaldsens  Død.  Yoldi  havde 
været  med  Hoffet  i  Trinitatis  Kirke  til  de  Maszmann- 
ske  Søndagsskolers  Aarsfest,  derpaa  i  den  italienske 
Opera,  og  medens  han  var  et  ØjebHk  hjemme,  før 
han  skulde  til  L'hombre  hos  Kongen,  sagde  man 
ham  —  »pour  me  prcparer  å  cette  terrible  nouvelle«  — 
at  Thorvaldsen  var  bleven  syg  i  Theatret.  »Men  da 
jeg  kom  til  Kongens  Palæ  og  saae  Thiele  komme  ud 
fra  Kongens  Værelse,  just  da  jeg  steg  af  Vognen, 
spurgte    jeg   ham,    hvad   han  vidste  om  Thorvaldsen; 

da  svarede  han,  stærkt  bevæget:  Han  er  død !« 

For  øvrigt  er  hans  Beretning  om  Tildragelsen  i  The- 
atret, hvad  det  Faktiske  angaar,  lidt  forskellig  fra  den 
sædvanlige  Version:  han  siger,  at  Thorvaldsen  havde 
sin  Plads  ved  Siden  af  Thiele  og  Kabinetssekretær 
Adler,  og  at  han  allerede  var  død,  da  Theaterlægen 
ilede  til;  Klokken  var  da  6^U.''''-)  —  Dengang  »Gaia- 
thea« skulde  ud  paa  sin  Verdensomsejling  1845,  gav 
Yoldi  en  stor  Afskedsmiddag  for  Steen  Bille,  Kor- 
vettens Chef,  og  holdt  en  fransk  Tale  ved  denne 
Lejlighed,  for  ham  og  for  den  danske  Sømagts  Hæder. 
Og  en  af  de  sidste  Dagbogsnotitser  (Okt.  1849)  for- 
tæller, hvordan  han  havde  haft  Besøg  af  General  de 
Meza  og  var  bleven  begejstret  over,  hvad  han  sagde 
om    de    danske    Soldaters   Tapperhed    ved    Fredericia. 


*)  Thorvaldsen  sad  ikke  ved  Oehlenschlægers  Side  den 
Aften,  han  døde;  det  siger  Digteren  udtrykkelig  i  sine 
Erindringer  (Pragtudg.  IV,  S.  187). 

Mange  kom  idetheletaget  og  besøgte  ham  i  hans  høje 
Alder,  deriblandt  Medlemmerne  af  det  herværende 
spanske  Gesandtskab,  saa  at  han  til  det  sidste  kunde 
faa  Budskab  fra  sit  Fødeland  og  faa  talt  sit  Moders- 
maal. 

Gamle  Grev  Yoldi  døde,  næsten  88  Aar  gammel, 
i  Kjøbenhavn  19.  Januar  1852  —  »indslumrede  blidt 
efter  længere  Tids  Svagelighed«,  som  det  hedder  i 
Bekendtgørelsen  »for  Slægt  og  Venner  paa  hans  fra- 
værende Families  Vegne«  (Adresseavisen  for  26.  Jan.). 
Han  jordedes  i  Familiebegravelsen  paa  Nørrebros  ro- 
mersk-katholske  Kirkegaard. 


NORDISKE  ANEKDOTER. 

ET  PAR  SAMMENSTILLINGER. 


I.    (1886). 

GOETHE  siger  etsteds  i  sine  Strøtanker:  »Eine 
Sammlung  von  Anekdoten  und  Maximen  ist  fiir 
den  Weltmann  der  groszte  Schatz,  wenn  er  die  ersten 
an  schicklichen  Orten  ins  Gesprach  einzustreuen,  der 
letzten  im  treffenden  Falle  sich  zu  erinnern  weisz.« 
Naar  en  saadan  Autoritet  erklærer,  at  Anekdoter  ikke 
ere  saa  aldeles  at  foragte,  saa  tør  det  maaske  derved 
være  forsvaret,  at  de  følgende  Sider  kun  handle  derom. 
Men  Hensigten  er  rigtignok  her  ikke  ganske  ligefrem 
at  fortælle  Historier,  indflettede  paa  mere  eller  mindre 
passende  Steder;  for  at  Læseren  forud  kan  vide,  hvad 
han  har  at  vente  sig,  skal  her  strax  siges,  at  dette 
er  et  lille  Forsøg  paa  en  komparativ  Studie  over  saa- 
danne  velkendte  SmaafortælHnger,  der  berettes  om 
Personligheder  i  de  nordiske  Lande,  fra  ældre  og 
nyere  Tid,  eller  forekomme  hos  nordiske  Forfattere. 

Der  er  upaatvivlelig  mere  end  een  Læser,  lige  over 
for  hvem  man  formelig  maa  undskylde  sig,  fordi  man 
giver  sig    ind    paa    en   Undersøgelse,    der    smager   af 

sammenlignende  Sagn-  og  Mytheforskning.  Disse  Stu- 
dier maa  vel  endnu  kaldes  moderne  nok;  men  tyske 
Filologer  have  bragt  dem  endel  i  Miskredit  ved  al 
drive  dem  ud  over  alle  rimelige  Grænser;  og  for  saa 
vidt  som  Norden  er  bleven  smittet  af  »den  grasserende 
komparative  Omgangssyge«  —  et  Udtryk  af  en  aand- 
fuld  dansk  Essayist  — ,  have  Udslagene  deraf  netop 
hos  os  faaet  en  saa  radikal  Behandling  af  Kritiken*), 
at  man  betænker  sig  to  Gange  paa  at  udsætte  sig  for 
en  lignende.  Og  Indvendingerne  have  fundet  saa 
meget  gunstigere  Jordbund,  som  de  fleste  Mennesker 
(de  videnskabelig  søgende  selv  naturligvis  undtagne) 
kun  skøtte  lidet  om  at  se  deres  særegne,  nedarvede 
Traditioner  reducerede  til  Fællesgods  for  Alverden. 

Nu  er  her  ganske  vist  ikke  Tale  om  noget  saa 
stort  som  at  udlede  et  helt  Folks  Oldtidsmyther  af  en 
anden  Religion  eller  opløse  dem  i  lutter  Naturfæno- 
mener. Men  noget  af  den  samme  Uvillie,  der  f.  Ex. 
vægrer  sig  ved  at  skilles  fra  Sagnene  om  Valhals 
Guder  som  Nordens  Særeje,  kommer  ganske  naturhg 
frem,  naar  man  en  skønne  Dag  faar  at  høre,  at  den 
vittige  Ytring,  som  en  beundret  Landsmand  i  det  i8. 
Aarhundrede  skal  have  sagt,  første  Gang  findes  udtalt 
af  en  gammel  indisk  Vismand  for  mange  hundrede 
Aar  siden  og  senere  har  været  lagt  i  Munden  paa  en 
Snes  forskellige  Nationers  gode  Hoveder,  eller  at  den 
ædle  Handling,  som  man  fra  Barnsben  har  hørt  for- 
tælle om  sin  Yndlingshelt,  rimeligvis  hører  hjemme  i 


*)  Her   tænkes    navnlig   paa    den   nysanforte  Kritikers  (H. 
Vodskovs)  »Guder  og  Gloser«. 

den  kinesiske  Historie,  men  desuden  i  Tidernes  Løb 
har  paraderet  i  alle  mulige  østerlandske  og  vester- 
landske Anekdotbøger,  for  hver  Gang  med  et  nyt 
Navn.  Der  er,  synes  man,  noget  for  Menneskeslægten 
højst  fornedrende  ved  slig  en  uendelig  Række  Plagiater, 
eller,  naar  man  ser  Sagen  paa  en  anden  Maade,  ved 
en  forholdsvis  saa  ringe  aandelig  Grundkapital.  Just 
naar  det  drejer  sig  om  den  til  Dato  foreliggende,  al- 
mindelige Anekdotskat,  især  de  rent  historiske  Anek- 
doter, har  man  imidlertid  anderledes  solide  Holde- 
punkter end  dem,  som  ellers  frembyde  sig  ved 
komparative  Forskninger,  og  af  den  Grund  turde  de 
Bidrag,  som  slige  Anekdot-Paralleler  yde  til  Prosa- 
digtningens Historie  og  det  saakaldte  »Folklore«- 
Studium,  være  af  ganske  særligt  Værd.  Aarstallene 
paa  AnekdotsamHngernes  Titelblade  give  os  i  det  hele 
en  saa  sikker  Kronologi,  som  man  kan  forlange,  idet 
fantastiske  Gisninger  holdes  ude  ved  uomstødelige 
Data. 

Vi  ville  tage  et  Exempel.  Det  berlinske  >Schorers 
Familienblatt«  indeholder  i  et  Numer  af  Aargangen 
1886  bl.  a.  en  lille  Historie  om  en  Mand,  der  sad  i 
Theatret  og  hørte  den  berømte  nulevende  Tenorist 
Emil  Gotze  foredrage  en  Arie,  men  idelig  forstyrredes 
af  en  snakkende  Nabo,  —  »en  Musikanmelder«,  til- 
føjer Meddeleren,  som  herved  synes  at  lægge  en  vis 
Menneskekundskab  for  Dagen.  Tilsidst  tilkendegav  den 
plagede  Tilhører  sin  Utaalmodighed  saa  tydelig,  at 
Kritikeren  spurgte  ham,  hvad  der  var  i  Vejen.  »Aa, 
jeg  ærgrer  mig  over  Gotze  deroppe  paa  Scenen,  som 
hindrer  mig  i  at  høre  efter  Deres  Tale.«    Fortællingens 

Troværdighed  svækkes  allerede  ved,  at  man  i  Guérards 
Dictionnaire  d'anecdotes  (udkommen  i  2.  Udgave  1872) 
læser  ganske  det  samme  om  den  for  sin  skarpe  Tunge 
bekendte  Jurist  Dupin;  Sangeren  er  her  Duprez,  ansat 
ved  den  store  Opera  i  Paris  indtil  1849  og  især  fejret 
som  Fremstiller  af  Rossini's  Arnold  og  Meyerbeers 
Raoul.  Men  end  mere  mistænksom  bliver  man  ved 
at  møde  Spydigheden  med  alle  Biomstændigheder  i 
Iversens  Løyer  (Kbhvn.  1781);  dér  er  Tilhøreren 
i  Operaen  den  engelske  Digter  Mathew  Prior,  •{•  1721. 
Dog,  Enden  er  ikke  endda:  Lacombe's  Dictionnaire 
danecdotes  (udk.  i  ny  Udgave  1767)  indeholder  ogsaa 
Anekdoten,  idet  det  denne  Gang  er  en  Abbé,  som 
siger  Vittigheden,  og  Bassisten  Thévenard,  der  forlod 
Skuepladsen   1727,  som  foranlediger  ham  dertil. 

Hvilken  Slutning  kan  man  nu  drage  af  denne  Sam- 
menstilling? Tre  Ting  kunne  tænkes:  enten  har  hver 
af  dem,  som  Historien  fortælles  om,  fundet  paa  Vittig- 
heden uafhængig  af  de  andre ;  eller  de  have  hver  for 
sig  læst  eller  hørt  den  om  en  anden  og  citeret  eller 
plagieret  ham,  hvad  man  vil  kalde  det;  eller  kun  den, 
hvem  Ytringen  tidligst  er  bleven  tillagt,  har  virkelig 
brugt  den,  medens  Folk  saa  i  Tidens  Løb  have  glemt, 
hvor  den  med  Rette  bør  føres  hen,  blot  have  beholdt 
Pointen  og  saa  have  skænket  snart  En,  snart  en  Anden 
Æren  derfor,  navnlig  naar  en  bestemt  Person  har  staaet 
i  særligt  Ry  for  Vittighed.  At  der  som  oftest  er  Grund 
til  at  vælge  det  sidste  af  de  tre  Synspunkter,  tror  jeg 
er  saa  temmelig  indlysende.  Hvor  vi  tidligst  have 
fundet  Anekdoten  om  den  musikalske  Tilhører  og  hans 
veltalende  Sidemand,  dér  hører  den  hjemme,  i  alt  Fald 

foreløbig;  thi  for  at  faa  fuldstændig  Vished  i  slige 
Sager  maatte  man  gennemgaa  alle  de  utallige  existe- 
rende  Historiebøger,  lige  fra  Pantschatantra  til  den 
splinternyeste  Kalender,  lige  fra  Vollairiana  til  Dumriana, 
Men  til  saadanne  mere  almindelige  Bemærkninger 
og  til  Paavisning  af  de  Strejflys,  som  den  fornemmere 
komparative  Sagnforskning  kan  modtage  fra  Anekdot- 
sammenligningen,  vil  der  gives  mere  end  een  Lejlig- 
hed under  Omtalen  af  de  enkelte  nordiske  Anekdoter. 


Vi  ville  begynde  med  dem,  der  omhandle  fyrste- 
lige Personer. 

Det  danske  Vademecum  (Kbhvn.  1781)  har  en  Hi- 
storie om  en  Dronning  af  Danmark,  til  hvem  hendes 
Ægtefælle  lod  bygge  et  Slot,  idet  han  gav  hende  Lov 
til  at  indrette  det,  som  hun  havde  Lyst.  Tæt  op  til 
Slottet  boede  en  gammel  Adelsfrue,  hvis  Have  for- 
styrrede dets  Omgivelser;  Dronningen  søgte  at  faa 
hende  til  at  sælge  den,  men  forgæves,  og  hun  bad 
da  sin  Mand  om  at  befale  den  genstridige  Dame  at 
skille  sig  derved.  Men  Kongen  vilde  ikke  føje  hende, 
»thi,«  sagde  han,  »det  er  mig  altid  for  Øjnene,  at 
Folkets  Ejendomme  ere  hellige.« 

De  fleste,  der  læse  dette,  komme  naturligvis  strax 
til  at  tænke  paa  Frederik  den  Store  og  Mølleren  ved 
Sanssouci,  hvis  Mølle  i  mange  Tider  har  staaet  som 
et  Minde  om  Kongens  Agtelse  for  Lov  og  Ret,  der 
aabnede  hans  Øren  for  den  djærve  Nabos  Paaberaabelse 
af  Kammerretten  i  Berlin.    Da  allerede  den  før  citerede 

Lacombe's  Dictionnatre  d'anecdotes  indeholder  en  Anek- 
dote om  »Frédéric  le  Grand«,  er  den  danske  Anekdot- 
samlings  Fortælling  vistnok  blot  en  Lokalisering  af  en, 
der  er  gaaet  fra  Mund  til  Mund  om  Aarhundredets 
største  Konge.  Men  havde  Møllen  ikke  staaet  der  saa 
længe  efter,  og  var  der  ikke  ellers  Grunde  til  at  tro 
paa  Fortællingen,  saa  vilde  man  unægtelig  blive  be- 
tænkelig ved  hos  den  arabiske  Krønikeskriver  Masudi 
(i o.  Aarhundrede  efter  Christus)  at  læse,  hvordan  en 
græsk  Afsending  ved  Perserkongen  Nuschirwans  Hof 
forbavsedes  ved  at  se  et  lille  gammelt  Hus  gøre  Skaar 
i  den  ellers  regelmæssig  firkantede  Plads  foran  Paladset, 
men  maatte  beundre  Kongens  Højsind,  efter  at  man 
havde  fortalt  ham,  at  Nuschirwan  ikke  havde  villet 
tvinge  dets  Ejerinde  til  at  overlade  ham  det,  da  hun 
ikke  selv  vilde  gøre  det  med  det  gode. 

Dersom  denne  Historie  maaske  kan  gælde  som 
Exempel  paa,  at  man  ikke  skal  være  for  overilet  i 
sine  Slutninger  og  rent  afvise  Tanken  om,  at  en  Be- 
givenhed kan  gentage  sig  med  lang  Tids  Mellemrum 
under  forandrede  Forhold,  saa  er  følgende  nærmest  at 
betragte  som  en  Prøve  paa  den  Slags  herreløse  For- 
g  tællinger,  som  man  støder  paa  snart  hist  snart  her, 
hver  Gang  med  nye  Personer,  uden  at  man  ret  kan 
faa  klaret,  hvor  i  Verden  dens  Hjemstavn  er.  Otte 
Rud,  hedder  det  hos  Arild  Hvitfeldt,  skæmtede  ofte 
med  Kong  Hans;  og  en  Gang  sagde  Kongen  til  ham: 
»Otte,  det  haver  været  mærkelige  Riddere,  jeg  finder 
i  denne  Bog,  nemlig  Hr.  Ivent  og  Hr.  Gaudian;  hvor 
finder  man  nu  saadanne  Riddere?«  Den  Anden  sva- 
rede:   »Jo,  vi  finde  dennem  vel,  dersom  vi  holdt  ikkun 

E.  Gigas:  Litteratur  og  Historie.     II,  10 

saadan  et  Hof,  som  Kong  Artus  holdt.«  Desværre 
maa  den  danske  Adelsmand  dele  Æren  for  dette  Svar 
med  en  Herold  eller  en  Jongleur  hos  Kongen  af 
Frankrig,  der,  ifølge  Joh.  Pauli's  Schimpf  und  Ernsl 
(1522),  Wrights  Samling  af  middelalderlige  latinske 
Smaafortællinger  og  endnu  flere  Kilder,  stoppede 
Munden  paa  sin  Herre  ved  at  ytre,  at  en  Karl  den 
Store  eller  Kong  Ludvig  nok  vilde  fremkalde  en  Ro- 
land og  en  Olivier. 

Christian  IV. 's  jævne  Væsen  og  populære  Frem- 
træden har  naturligvis  bevirket,  at  Folket  gemte  mangt 
et  Sagn  om  hans  Færden  blandt  Almuen;  saaledes 
træffer  man  adskillige  af  den  Art  i  Thieles  >^  Danske 
Folkesagn«.  Men  just  deriblandt  er  der  en  Anekdote, 
som  ogsaa  fortælles  om  hans  Samtidige,  Henrik  I\^  af 
Frankrig,  der  jo  lignede  ham  i  saa  meget  og  kom  til 
at  indtao^e  omtrent  samme  Plads  i  Folkets  Erindrino:. 
Ligesom .  den  franske  Konge  paa  Jagten  i  Vendomois 
var  kommen  bort  fra  sit  Følge  og  traf  paa  en  Bonde, 
saaledes  mødte  den  danske  paa  en  ensom  Spadseretur 
ved  Frederiksborg  en  af  Egnens  Beboere ;  ligesom  Kong 
Christian,  saaledes  fulgte  ogsaa  Kong  Henrik  tilbage 
til  Slottet  med  Bonden,  der  ikke  kendte  Kongen  og 
gerne  vilde  vide,  hvordan  han  skulde  opdage  ham 
blandt  Hofmændene;  om  begge  melder  Historien,  at 
de  opgave  Ledsageren  det  Kendetegn,  at  Kongen  var 
den  eneste,  der  beholdt  sin  Hat  paa,  medens  alle  hans 
Hofsinder  blottede  Hovedet;  og  baade  den  franske  og 
den  sjællandske  Bonde  vare  naive  nok  til  at  udbryde 
i  Slotsgaarden :  »Enten  maa  det  være  Eder  eller  mig!« 
Vi  finde  Fortællingen  om  Henrik  IV.  i  alle  de  Anekdot- 

bøger  om  denne  Konge,  der  især  saae  Lyset  i  forrige 
Aarhundrede,  med  Titler  som  Henriciana,  r Esprit 
d' Henri  IV.  o.  lign. 

En  anden  Gang  er  der  bleven  tillagt  Christian  IV. 
en  Anekdote,  som  ellers  fortælles  om  en  unavngiven 
Købmand,  der  vilde  tage  en  Mand  i  sin  Tjeneste  som 
Skriver  (i  den  kongelige  Form  er  det  en,  der  skal 
ansættes  som  Foged).  »Kan  I  ogsaa  radere?«  spørger 
Kongen  efter  at  have  forhørt  sig  om  hans  øvrige 
Egenskaber  og  Kundskaber.  —  »Ja,  udmærket. <^  — 
»Saa  kan  I  slet  ikke  blive  antagen.«  —  Vor  nærmeste 
Kilde  er  Leyer-Matz'  Correspondentz- Geist  (Kbhvn.  1670), 
der  forøvrigt  blandt  en  utrolig  Mængde  Uhumskheder 
mærkeligt  nok  indeholder  den  rørende  Fortælling  om 
den  fattige  Spillemand  og  hans  forsultne  Børn,  der 
kendes    fra    et  Digt  af  den  svenske  Digter  Grafstrom. 

Ludvig  XV.*)  spillede  en  Gang  Kort  med  en  Ka- 
valeer.  Det  gjaldt  i  Spillet  at  faa  et  af  Herrebladene 
i  alle  Farver  paa  Haanden,  og  da  Kongen  havde  faaet 
tre  Konger,  sagde  han:  »Jeg  har  vundet:  tre  og  jeg 
selv  ere  fire.«  —  »Nej,  Deres  Majestæt,«  svarede  hans 
Medspillende,  som  fremviste  fire  Knægte,  »thi  her  ere 
fem  Knægte  (valets),  naar  man  regner  mig  med.« 
Det  lader  her  næsten  til,  at  en  dansk  Konge  har  tjent 
Kong  Ludvig  til  Forbillede,  eftersom  Hofman  i  sine 
Danske  Adelsmænd  (3.  Bind)  beretter  ganske  det 
samme  om  Frederik  IIL  og  hans  Yndling  Henrik 
Bjelke,  der  spillede  »Skerventzel«   med  hinanden;  men 


*)  Se  Guérards  Dictlonnaire  d'anecdotes  efter  Improvisateur 
fran^ais. 

da  Vittigheden  falder  naturligst  paa  Fransk,  kunde  der 
jo  ligge  en  ældre  fransk  Anekdote  til  Grund. 

Czar  Peter  den  Stores  mærkelige  Besøg  hos  Fre- 
derik IV.  i  Kjøbenhavn  171 6  har  givet  Sagnet  en  hel 
Del  at  bestille.  Hndnu  i  vore  Dage  mindes  Menig- 
mand, hvordan  hans  Kejserinde  Katharine  kørte  op  paa 
Rundetaarn,  —  denne  Bygning,  som  altid  har  inter- 
esseret Almuen  saa  overordentlig,  —  medens  Czaren 
selv  red  bagefter.  Men  det  forlyder  desuden,  at  der 
oppe  paa  Platformen  befalede  den  russiske  Selvhersker 
en  Kosak  af  Følget  at  springe  ned  fra  Taarnet;  han 
adlød  øjeblikkelig,  og  Czar  Peter  vendte  sig  stolt  til 
den  danske  Konge,  som  stod  ved  hans  Side,  med  de 
Ord:  »Hvad  synes  Deres  Majestæt?  Har  De  saadanne 
Undersaatter?«  —  »Nej,  heldigvis  ikke,«  svarede  Fre- 
derik IV.*) 

Nyt  Vademeciim  (Kbhvn.  1783)  giver  samme  Historie 
i  en  lidt  anden  Skikkelse,  idet  Czarens  Vært  blot  er 
betegnet  som  »en  vis  fremmed  Monark«,  hos  hvem 
han  opholdt  sig  »for  med  sine  Tropper  at  angribe  en 
fælles  Fjende«  ;  han  roser  sig  herpaa  af,  at  han  i  paa- 
kommende  Tilfælde  kunde  faa  enhver  af  sine  Under- 
givne til  at  styrte  sig  ned  paa  Gaden,  og  den  anden 
Fyrste  siger  da,  at  til  Gengæld  tør  han  lægge  sit 
Hoved  i  hvilken  som  helst  af  sine  Undersaatters  Skød 
og  sove  rolig.  Denne  Slutning  er  imidlertid  paahæftet 
fra  Sagnet  om  Grev  Eberhard  af  Wiirtemberg,  som  er 
besungen  af  Justinus  Kerner  og  endda  fremstillet  i 
Marmor   til    alle    patriotiske  Wiirtembergeres    Glæde   i 


*)  Saaledes  fortalt  i  Guérards  Dictionnaire  d'anecdotes. 

Slotshaven  i  Stuttgart,  hvor  Greven  ses  Hvagtig  so- 
vende med  Hovedet  i  Skødet  paa  en  af  sine  tro 
Landsmænd. 

Men  ogsaa  Resten  af  Historien  er  noget  mistænke- 
lig. De  samtidige  Beretninger  tale  nok  om,  at  Czar 
og  Czarinde  gæstede  Rundetaarn  paa  den  nævnte  op- 
sigtvækkende Maade,  men  der  siges  intet  om,  at  den 
danske  Konge  var  med;  og  dersom  han  havde  været 
tilstede,  havde  han  efter  al  Rimelighed  hindret  det  af- 
skyelige Selvmord.  Desuden  omtales  saadanne  Spring 
fra  en  stor  Højde  mere  end  eet  Sted  som  Bevis  paa 
orientalsk  Trællesind  og  Fanatisme  i  langt  ældre  Tider. 
Grev  Henrik  af  Champagne  kom  i  Aaret  1194  til 
Sekten  Assassinernes  Land;  dér  blev  bl.  a.  viist  ham 
et  højt  Taarn,  hvor  to  Krigere  stod  Vagt.  Assassiner- 
nes Fyrste  byder  dem  at  styrte  sig  ned  fra  dets  Tinde ; 
det  gøre  de  uden  at  kny.  »Saadan  ville  alle  mine 
Tjenere  gøre.«  Dette  fortælles  af  Venetianeren  Marino 
Sanuto.  Men  om  en  af  denne  Assassinerfyrstes  For- 
gængere siges  det  samme;  det  er  da  en  Gesandt  fra 
en  Seldschukidesultan,  der  forstummer  af  Skræk,  da 
Fyrst  Hassan  ben  Sabah  siger:  »Saaledes  adlyde  70,000 
Mand  mig.«  (Efter  Hammer-Purgstall,  Geschichte  der 
Assassinen). 

Det  hedder  om  en  dansk  Konge,  at  han  en  Gang 
kom  rejsende  til  en  lille  Købstad,  hvor  Byfogeden 
mødte  ham  i  Spidsen  for  Byens  Honoratiores.  Under 
Samtalen  med  Stadens  første  Øvrighedsperson  spurgte 
Kongen  ham,  hvor  meget  han  vel  kunde  have  i 
aarlig  Indtægt  af  sit  Embede:    »Aa,  saadan  per  fas  et 


150 

nefas'*-)  200  Daler  (!).'<  Kongen  studsede  og  spurgte, 
om  han  forstod  Latin.  :>Nej,  Deres  Majestæt,«  lød 
Svaret.  —  »Det  er  godt  for  Dem,«  sagde  Kongen, 
der  nu  mærkede,  at  Manden  med  sine  ilde  anvendte 
latinske  Brokker  blot  vilde  udtrykke  »saa  omtrent« 
ell.  desl.  Denne  Anekdote  hører  man  i  Danmark  altid 
om  Frederik  VI.  Da  den  imidlertid  allerede  findes 
trykt,  saalcdes  som  den  er  fortalt  ovenfor  (med  By- 
fogedens for  vor  Tid  saa  latterlig  smaa  Indkomster), 
i  det  danske  Vademecum,  der  udkom  1781,  altsaa  da 
Frederik  VI.  kun  var  fjorten  Aar  gammel,  maa  den 
høre  andensteds  hen. 

Ligesaa  lidt  kan  man  tro  paa  en  anden  Byfoged- 
historie, der  den  Dag  idag  sættes  i  Forbindelse  med 
Frederik  VII.  Paa  sin  sidste  Rejse  i  Slesvig  blev  han 
ved  Indgangen  til  en  Købstad  komplimenteret  af  By- 
fogeden ;  just  da  denne  var  midt  i  sin  loyale  Velkomst- 
tale, var  en  Ko  i  Nærheden  saa  næsvis  at  forstyrre 
den  festlige  Situation  ved  sin  Brølen,  hvorpaa  Kongen 
udbrød:  »Nej,  maa  jeg  bede  om  En  ad  Gangen.« 
Da  Frederik  VII.  efter  troværdige  Folks  Sigende  ikke 
var  uden  Vittighed,  kunde  dette  jo  ved  første  Øjekast 
se  rimeligt  nok  ud;  men  uheldigvis  kan  det  ikke 
skjules,  at  saavel  Frants  I.  som  Henrik  IV.  af  Frankrig 
ere  gjorte  til  Ytringens  Ophavsmand,  henholdsvis  i 
Gaidoz  og  Sébillots  Blason  populaire  de  la  France  (1884) 
og  i  D'Ouville's  gamle  Contes  (ny  Udgave  1883),  kun 
at  her  det  mere  sydlandske  Æsel  optræder  som  Fest- 
talerens Konkurrent  i  Stedet  for  den  mere  danske  Ko: 


•)  D.  V.  s.  paa  retfærdig  og  paa  uretfærdig  Vis. 


ikke  at  tale  om,  at  Meddeleren  af  disse  Sammenstil- 
linger i  et  Selskab  hørte  en  tyskfødt  Dame  bemærke 
om  denne  Historie:  »Men  det  fortælle  vi  jo  hos  os 
om  Frederik  den  Store.« 

Det  skulde  ikke  være  underligt,  om  Anekdoten 
ogsaa  blev  fortalt  i  Sverrig  om  Karl  XV.,  der  jo  i  det 
hele  havde  saa  mange  Berøringspunkter  med  Frede- 
rik VII.  og  vistnok  indtager  en  lignende  Plads  i  sit 
Folks  Erindring.  Sikkert  er  det,  at  den  ganske  nye 
Samling  Svenskt  skåmtlynne  i  sit  lo.  Hefte  giver  et 
slaaende  Exempel  paa,  hvordan  gamle  bekendte  Anek- 
doter tilskrives  den  senest  afdøde  svenske  Konge. 
Hvem  mindes  ikke  fra  sin  Skoletid  at  have  læst  i 
franske  eller  tyske  Læsebøger,  hvordan  Kejser  Josef  II. 
incognito  gav  sig  i  Samtale  med  en  gammel  Militær, 
der  gemytlig  spurgte  Kejseren,  om  han  kunde  gætte, 
hvad  for  gode  Sager  han  havde  spist  til  Middag,  og 
efterhaanden  bragte  ham  paa  det  rigtige  ved  stadig  at 
sige  »Bedre  op«  til  ham,  og  hvordan  til  Gengæld 
Kejseren  lod  Manden  gætte,  hvem  han  var,  ligeledes 
ved  at  møde  enhver  af  hans  Formodninger  med  et 
»Bedre  op!«  Sætter  man  Karl  XV.  i  Steden  for  Jo- 
sef II.  og  en  svensk  Soldat  i  Steden  for  den  gamle 
østerrigske  Militær,  saa  har  man  Historien  i  »Svenskt 
skåmtlynne«  omtrent  Ord  til  andet.  Saavidt  jeg  veed, 
forekommer  den  første  Gang  om  Kejseren  i  den  aand- 
rige  Madame  du  Deffands  Breve  til  Horace  Walpole 
og  Voltaire.   — 

Det  er  bekendt  fra  den  middelalderlige  Litteraturs 
Historie,  at  Folkedigtningen  efterhaanden  fik  dannet 
enkelte    store    episke    Krese,    indenfor    hvilke    meget 


I  S2 


oprindelig  Spredt  og  Forskelligartet  er  blevet  samlet, 
saalcdcs  at  et  enkelt  stort  Navn  eller  en  læn^je  efter- 
virkende  Begivenhed  saa  at  sige  har  opslugt  adskillige 
mindre:  hvad  Historie  og  Sagn  fra  først  af  meldte  om 
Karl  Martel  og  Ludvig  den  Fromme,  knyttedes  til 
Karl  den  Stores  alt  overstraalende  Navn  osv.*)  Noget 
Lignende  —  »si  parva  licet  componere  magnis«  — 
gaar  for  sig  med  en  Mængde  Anekdoter,  og  det  endnu 
i  vore  Dage,  fortrinsvis  med  den  Slags  Fortællinger, 
som  bero  paa  en  vittig  Pointe.  Hermed  er  ingenlunde 
sagt  noget  Nyt;  thi  f.  Ex.  Udgiveren  af  Vademecum 
1 78 1,  i  hvilket  Aar  intet  Menneske  tænkte  paa  kom- 
parative Sagnstudier,  bemærker  i  Anledning  af  Historien 
om  Holbergs  Møde  med  de  to  Narre  paa  Gaden:  »Vit- 
tige Indfald  pleje  gerne  at  tillægges  flere  Personer, 
som  ere  bekendte  for  Vittighed.  Saaledes  tillægges 
dette,  jeg  nu  vil  fortælle,  adskillige  Andre,  men  siges 
ogsaa  om  Baron  Holberg.« 

En  mere  indgaaende  Undersøgelse  vilde  imidlertid 
kunne  paavise  formelige  Cyklus 'er.  Medens  man  i 
Frankrig  paa  en  vis  Tid  betragtede  Clement  Marot 
som  Fader  til  alle  mulige  Indfald,  fik  senere  hen 
Alexis  Piron  Ord  for  sine  egne  saa  vel  som  for  mange 
Andres  Bonmots;  naar  en  Spanier  vil  anføre  en  rigtig 
morsom  Anekdote,  saa  kan  man  næsten  være  vis  paa, 
at  Quevedo  spiller  Hovedrollen  deri;  de  tyske  »Taub- 
manniana«  indeholde  ikke  alene  Friedrich  Taubmanns 
originale  Vittigheder,  men  ogsaa  endel,  der  ikke  mere 


♦)  Den,   der  vil  vide   noget  Nærmere   herom,   henvises  til 
K.  N}Tops  »Den  oldfranske  Heltedigtning«. 

tilhøre  ham  end  enhver  Anden;  og  hos  os  i  Norden 
kunde  der  være  Anledning  til  at  tale  baade  om  en 
Rosenkilde-  og  en  Bødtchercyklus,  en  Wessel-  og  en 
Bellmancyklus.  En  udmærket  dansk  Skuespiller  [af- 
døde Phister]  har  ytret  om  sig  selv:  »Ifald  jeg  havde 
sagt  alle  de  Vittigheder,  som  man  giver  mig  Skylden 
for,  saa  var  jeg  det  vittigste  Hoved  i  Danmark. '< 

Tre  af  de  nysnævnte  Mestere  i  Vittighed,  nemlig 
Marot,  Taubmann  og  Holberg,  har  Personalhistorikeren 
G.  L.  Wad  sammenstillet,  idet  Talen  netop  var  om 
det  famøse,  af  Marstrand  forevigede  Sammenstød  med 
Narrene.'^)  Jeg  kan  til  hans  Artikel  føje  den  Oplys- 
ning, at  om  den  lystige  franske  Digter  berettes  Anek- 
doten, i  alt  Fald  dens  Hovedtræk,  i  Leyer-Matz  (1670), 
om  »en  anset  Mand«  i  Moszflecks  Spaszmacher  (1784), 
om  en  Tjener  i  London  i  Taylors  Wit  and  Mirth 
(første  Halvdel  af  det  17.  Aarhundrede)  og  om  en 
engelsk  Student  i  Conceits,  Clinches,  Flaskes  and  Whimsies 
(London  1639),  desuden  om  den  halvmythiske  »Joe 
Miller«  i  den  efter  samme  gode  Hoved  benævnte 
Anekdotbog. 

Om  Piron  er  der  den  Historie**),  at  han  en  Dag 
fandt  skrevet  et  grovt  Skældsord  paa  sin  Dør,  og  da 
han  havde  Grund  til  at  tro,  at  Voltaire  havde  været 
Mester  derfor,  aflagde  han  kort  efter  et  ceremonielt 
Besøg  hos  Henriadens  Forfatter;  paa  Voltaire's  for- 
bavsede Spørgsmaal,  hvad  han  havde  at  takke  for  den 
Ære,  svarede  Piron:   »Jeg  saae,  at  De  havde  efterladt 


*)  Se  >Dagbladet«  for  11.  Maj  1884. 
**)  Den  læses  paa  Tryk  i  en  Bog  fra  Aar  1800,  om  ikke  før. 

Deres  Visitkort  hos  mig  forleden  Dag.«  Adskillige 
kjøbenhavnske  Læsere  ville  strax  i  Anekdoten,  om  end 
med  en  Variant,  have  opdaget  en  god  Bekendt  fra  det 
19.  Aarhundredes  Midte,  og  vi  have  da  altsaa  her  et 
ypperligt  Exempel  paa,  hvordan  Sagnudviklingen  og 
Mythedannelsen  i  det  Smaa  ere  i  fuld  Gang  næsten 
lige  for  vore  Øjne,  sammenføjende  Gammelt  og  Nyt, 
stemplende  Personer   og   lokaliserende   det  Fremmede. 

En  af  de  bekendteste  Historier  om  vor  Wessel, 
Pirons  Samtidige,  er  den,  der  skildrer  hans  Audiens 
hos  Guldberg,  som  endte  med  Anmodningen  om  en 
Pris  Tobak  af  Ministerens  Daase.  Jeg  vil  slet  ikke 
sige,  at  den  er  forkastelig  og  usandfærdig,  men  dog 
gøre  opmærksom  paa,  at  i  Grev  Alexandre  de  Tilly's 
Memoirer  (Paris  1828)  støder  man  paa  en  Audiens- 
historie, der  slutter  ganske  paa  samme  Maade  som 
den  om  den  norske  Digter,  men  ellers  er  endel  for- 
skellig. Det  er  Oehlenschlæger,  som*)  først  har  med- 
delt dette  og  flere  Wesseliana  efter  Rahbeks  mundtlige 
Fortælling. 

Kan  man  nære  en  ganske  lille  Tvivl  om  denne 
Anekdotes  Paalidelighed,  saa  er  man  anderledes  sikker 
i  sin  Sag  lige  overfor  den  om  Ludvig  Bødtcher  i  det 
fremmede  Selskab,  hvor  han  introducerede  sig  ridende 
paa  sin  Stok.  Hovedmomenterne  ere:  han  kommer 
galopperende  ind  hos  en  ham  ukendt  Familie  paa 
første  Sal  i  Steden  for  hos  nogle  Bekendte  paa  anden, 
og  da  han  opdager  sin  Fejltagelse  under  Kavalkaden 
rundt  om  Bordet,  hvorved  man  sidder  spisende,  lader 


)  I  sit  »Levnet«  og  derefter  i  ^> Erindringerne«. 

han  som  ingenting  og  —  rider  ud  igen.  Den  er  upaa- 
tvivlelig  af  fransk  Oprindelse  og  altsaa  heller  ikke  at 
tillægge  C.  N.  Rosenkilde,  om  hvem  den  ogsaa  har 
været  i  Omløb.  Hvor  den  synes  virkelig  at  høre  hen, 
er  paapeget  af  G.  Brandes  i  hans  Essay  over  Bødtcher; 
desuden  vil  man  i  denne  Sammenhæng  mindes,  hvad 
der  kom  frem  for  nogle  Aar  siden  i  en  Polemik  mel- 
lem to  danske  Forfattere  i  Ugebladene  »Nær  og  Fjern« 
og  »Ude  og  Hjemme«,  netop  foraarsaget  ved  nogle 
Rosenkildeske  Anekdoter,  der  vare  optrykte  i  sidst- 
nævnte Tidsskrift. 

Bellmans  Ord  til  de  af  ham  fornærmede  Hofdamer 
for  Domstolen  kender  Alverden,  men  han  er  rigtignok 
ikke  ene  om  at  have  sagt  en  saadan  Grovhed  sub  rosa 
(»Farvel,  mine  Damer«),  efter  formelt  at  have  vundet 
Ret  dertil.  Mere  eller  mindre  overensstemmende  Ex- 
empler  findes  i  Nyt  Vademecum  178^,  S.  37;  D'Ou- 
ville's  ConteSy  I,  S.  74  (Udg.  1883);  Moszflecks  Spasz- 
macher,  II,  S.   81,  o.  fl.  St. 

En  anden  Anekdote,  hvori  Bellman  ogsaa  spiller 
med,  skønt  ikke  som  vittig  Hovedperson,  figurerer 
endnu  i  en  saa  moderne  Bog  som  F.  Hedbergs  Svenska 
Skådespelare  (1884);  den  skal  dér  tjene  til  at  give  en 
levende  Forestilling  om  Lars  Hjortsbergs  overordentlige 
mimiske  Talent.  Men  det  er  blot  uheldigt,  at  medens 
man  i  Sverrig  fortæller,  at  Hjortsberg  efter  Bellmans 
Død  overraskede  Maleren  Hillestrøm  ved  at  indfinde 
sig  hos  ham  med  Digterens  Ansigt  og  lade  sig  male 
som  ham,  har  man  allerede  i  forrige  Aarhundrede  i 
England  mødt  frem  med  en  enslydende  Historie  om 
Garrick,    Hogarth    og    Henry  Fielding.     Saaledes    stod 

(Jer  i  Datidens  engelske  Aviser,  hedder  det  i  Bio^ra- 
pJtical  anecdotes  of  W.  Hogarth  (3.  Udg.  1783),  men 
til  Grund  for  Hogarth's  Portræt  af  den  berømte  Ro- 
manforfatter ligger  der  i  Virkeligheden  en  Silhouet, 
som  en  Dame  havde  klippet;  Garrick  havde  ikke 
Andet  med  Portrætet  af  sin  afdøde  Ven  at  gøre,  end 
at  han  opfordrede  Hogarth  til  at  udføre  det,  hvilket 
Maleren  saa  gjorde  i  Fieldings  Families  Nærværelse 
og  væsentlig  ved  Hjælp  af  sin  udmærkede  Hukom- 
melse. 

Læser  man  imidlertid,  hvad  der  midt  i  Aarhun- 
dredet,  da  Garrick  endnu  levede,  fortælles  i  Lacombe's 
Dicionnaire  d'anecdotes  om,  hvordan  han  kunde  tilegne 
sig  Andres  Ansigtstræk,  saa  tager  Historien  om  Fiel- 
dings Billede  sig  kun  ud  som  en  Variation  over  et 
ældre  Thema.  En  Dame  i  London  ønskede  at  eje  en 
Adelsmands  Portræt,  men  denne  vilde  ikke  lade  sig 
afbilde;  hun  gik  da  til  den  store  Skuespiller  og  bad 
ham  studere  Mandens  Ansigt  saa  grundigt,  at  han 
kunde  sidde  Model  til  et  Billede  af  ham;  Garrick 
føjede  Damen,  og  nogen  Tid  efter  forundredes  den 
Portræteredes  Bekendte  —  ikke  mindre  end  han  selv  — 
højlig  ved  at  se  hans  særdeles  veltrufne  Portræt. 

Siden  vi  ere  ved  Forfatterne,  kan  her  maaske  pas- 
sende bemærkes,  at  en  Anekdote  om  Baggesen  (fortalt 
i  Fru  Heibergs  Bog  om  P.  A.  Heiberg  og  Fru  Gyl- 
lembourg) har  et  stærkt  »sj^skontycke«  med  en  om 
Charles  Nodier,  som  Madame  de  Bassanville  meddeler 
i  Salons  d'autrefois.  Den  franske  ligesom  den  danske 
Digter  sidde  i  et  Selskab  og  fortælle  en  opdigtet  Til- 
dragelse, der  udgives  for  at  være  vederfaret  dem  selv : 

et  gruopvækkende  Røveroverfald,  som  ender  med  — 
Fortællerens  Død.  Men  der  er  den  Forskel,  at  Nodier 
opfinder  sin  Historie  for  at  imponere  en  uforbederlig 
Løgner,  medens  Baggesen  selv  rives  i  den  Grad  med 
af  sin  ubændige  Fantasi,  at  han  slutter  med  en  saa 
haandgribelig  Protest  mod  al  sund  Fornuft/-') 

En  anden  Sag  er  det  med  Steffens'  Fortælling  om 
Malte  Conrad  Bruuns  Flugt  til  Hven  1796:  da  hans 
Venner  raadslog  om,  hvordan  han  bedst  kunde  komme 
bort,  sagde  en  af  dem,  at  man  burde  give  ham  et 
Par  Pistoler  med  for  paakommende  Tilfældes  Skyld; 
men  Rahbek,  der  kendte  Bruuns  Karakter,  udbrød: 
»For  Guds  Skyld,  vil  I  give  hans  Fjender  Vaaben  i 
Hænder?«  Der  er  ingen  Grund  til  at  tvivle  om,  at 
Rahbek  har  sagt  det,  dog  efter  al  Rimelighed  blot 
som  et  Citat,  —  belæst  var  han  jo  — ,  eftersom  en 
omtrent  ligelydende  Anekdote  indeholdes  i  Lacombe's 
oftere  nævnte  »Dictionnaire  d'anecdotes«  samt  anden- 
steds. Men  hvordan  det  hænger  sammen  med  Rah- 
beks endnu  mere  bekendte  Riposte  (om  Vedkommen- 
des Lighed  med  et  Æsel  eller  Forskel  fra  det)  til  den 
joviale  kjøbenhavnske  Krovært  Lars  Mathisen,  da  denne 
skoptiserede  over  hans  Ridderkors  •"^'^■),  turde  være  tvivl- 

*)  Forresten  fortæller  man  i  Danmark  omtrent  samme  Hi- 
storie ogsaa  om  Skuespilleren  Foersom,  der  berettede  et 
Rejseæventyr  til  nogle  Bekendte:  en  Bjørn  forfølger  ham 
ud  paa  en  Bro,  og  da  han  er  midt  paa  den,  ser  han  en 
anden  Bjørn  komme  ham  imøde.  ^-Gud,  hvad  skete 
saar<^  udbryder  en  Dame.  ^>Saa  aad  de  mig!*  lyder 
Svaret. 
**)  Paa  Tryk  f.  Ex.  i  Davidsens  -Fra  det  gamle  Kongens 
Kjøbenhavn«. 

somt,  eftersom  franske  Anckdotsamlinger  meddele  et 
tilsvarende  Ordskifte  mellem  en  Biskop  —  efter  Sigende 
Erkcbiskop  Affre  af  Paris,  der  dræbtes  under  Februar- 
revolutionen —  og  en  Handelsrejsende,  som  agede 
sammen   i  en  Diligence. 

En  Anekdote  kan  foreligge  med  det  mest  paalide- 
lige  Tilsnit,  prange  med  den  mest  iøjnefaldende  Lokal- 
farve og  dog  være  et  Laan  fra  andre  Tider  og  Steder; 
dette  ses  bl.  a.  af  følgende  kjøbenhavnske  Familie- 
tradition, som  Frk.  B.  Arnesen-Kali  indfletter  i  en  Skil- 
dring af  Cervantes  (»Den  spanske  Trilogi«,  1884). 
»Et  ungt  Menneske,  der  var  en  jævnlig  Gæst  i  den 
Kallske  Professorgaard,  havde  faaet  Lyst  til  at  gaa  den 
diplomatiske  Vej  og  blev  af  en  højtstaaende  Velynder 
forestillet  for  den  daværende  spanske  Minister  i  Kjø- 
benhavn.  Denne  var  nylig  bleven  gjort  opmærksom 
paa,  at  der  existerede  en  dansk  Oversættelse  af  hans 
Fædrelands  berømte  Mesterværk.  »Kan  De  Spansk?« 
spurgte  Ministeren  den  unge  Mand.  »Nej,  Deres  Ex- 
cellence,« svarede  denne.  »Saa  skynd  Dem  at  lære 
det,«  sagde  Ministeren.  Den  unge  Fyr,  der  fuldt  og 
fast  troede,  at  Spansken  kunde  bane  ham  Vej  til  den 
forønskede  Ansættelse,  tog  rastløs  Timer  hos  Jomfru 
Biehl  og  meldte  sig,  efter  nogen  Tids  Forløb,  atter 
hos  Ministeren  med  Underretning  om,  at  han  nok 
turde  sige,  at  han  nu  kunde  det  skønne  spanske  Sprog- 
» Lykkelige  Menneske,«  sagde  Excellencen,  idet  han 
afskedigende  bukkede  for  den  unge  Herre,  »saa  kan 
De  læse  Don  Quijote.««  Navnene  Kali  og  Biehl  og 
de  øvrige  »Umstiinde«  synes  jo  at  udelukke  enhver 
Mistanke,  men  ikke  desto  mindre  læser  man  i  Merciire 

de  Frame  for  1782:  »Ludvig  XIV.  sagde  en  Dag  til 
en  af  sine  Hofmænd,  hvis  umaadelige  Ærgerrighed 
var  ham  bekendt:  »Kan  De  Spansk?«  —  »Nej,  Deres 
Majestæt.«  —  »Det  var  kedeligt.«  Manden  troede,  at 
naar  han  hurtig  lærte  sig  dette  Sprog,  vilde  han  blive 
udnævnt  til  Gesandt.  Han  gjorde  sig  al  den  Umag, 
han  kunde,  og  kort  Tid  efter  havde  han  lært  det. 
Saa  fremstillede  han  sig  for  Kongen.  »Nu  har  jeg 
lært  Spansk,  Deres  Majestæt.«  —  »Kan  De  Sproget 
saa  godt,  at  De  kan  tale  med  indfødte  Spaniere?«  — 
»Ja,  Deres  Majestæt.«  —  »Det  glæder  mig;  saa  kan 
De  altsaa  læse  Don  Quijote  i  Originalsproget. « «  Man 
vil  lægge  Mærke  til,  at  denne  ældre  Form  af  Anek- 
doten giver  en  bedre  og  naturligere  Mening  end  den 
nyere,  hvor  der  blot  lægges  an  paa  at  vise,  at  ingen 
Oversættelse  kan  give  noget  Begreb  om  Cervantes' 
udødelige  Roman;  og  der  er  da  sket  det  samme  med 
den  som  med  utallige  af  de  Fortællinger,  som  i  Mid- 
delalderen vandrede  østenfra  ind  i  Europa  og  modi- 
ficeredes paa  mangfoldige  Maader,  snart  ved  de  vester- 
landske Sæder  og  Skikke,  der  vare  saa  forskellige  fra 
dem  i  Fortællingernes  oprindelige  Hjemstavn,  snart 
atter  ved  Fortællernes  svigtende  Hukommelse  eller 
svagere  Opfattelsesevne  eller  undertiden  alt  for  megen 
Reflexion.*) 

Med  slige  Kendsgerninger  for  Øje  finder  man  det 
ikke  underligt,  at  der  om  en  halv  Snes  komiske 
Skuespillere  siges,    at  de  have  henvendt  sig  til  en 


*)  Sig.  Gaston  Paris'  fortræffelige  Foredrag  Les  contes  orien- 
taux  dans  la  Uttérature  frangaise  du  moyen  age  (1875). 

Læge  for  at  søge  Raad  for  deres  hidtil  uhelbredelige 
Melankoli  og  da  af  denne  —  som  ikke  kendte  sin 
Patient  -  faaet  at  vide,  at  det  eneste,  der  kunde 
hjælpe,  var  at  se  vedkommende  Skuespiller  selv  i  en 
af  hans  morsomste  Roller.  Baade  Buffosangeren  V'e- 
lutti.  Harlekinen  Dominique,  hans  Kollega  Carlino  (se 
f.  Ex.  det  tyske  Anekdoten lexikon  1784),  den  kjøben- 
havnske  Pierrot  Casorti  (se  Davidsens  '>Fra  det  gamle 
Kongens  Kjøbenhavns)  o.  fl.  optræde  som  Melanko- 
likeren. 

Ligeledes  at  somme  Exempler  paa  Distraktion 
gaa  igen  den  ene  Gang  efter  den  anden,  stadig  med 
ny  Adresse.  Har  en  fremragende  Person  et  Par  Gange 
røbet  Adspredthed,  saa  kommer  han  ufravigelig  til  at 
bære  paa  et  helt  Læs  gamle  Distraktions-Anekdoter,  — 
saa  længe  det  varer,  indtil  han  faar  en  Efterfølger  i 
Embedet  (i  enkelte  Tilfælde  baade  i  den  ene  og  den 
anden  Betydning).  Om  Orientalisten  Hammer-Purgstall 
(se  Allgemeine  deutsche  Biographie)  fortælles  der  saaledes 
ligesom  om  den  danske  Biskop  Fr.  Munter:  at  han 
en  Dag  kom  hjem  til  sin  Bolig  fordybet  i  Tanker, 
læste  maskinmæssig  paa  Døren,  at  Husets  Herre  ikke 
var  at  træffe  før  til  den  og  den  Tid,  vendte  om  og 
indfandt  sig  først  igen  hjemme,  da  Klokken  slog  saa 
mange,  som  der  var  angivet. 

Morsomt  nok  sammenblander  Dictionnaire  d'anecdofes 
to  for  en  Franskmand  lige  barbariske  Navne,  saa  at 
Historien  er  kommen  til  at  dreje  sig  om  Biskop  J.  P. 
Mynster,  hvem  Ingen  nogensinde  har  beskyldt  for  at 
være  distrait,  i  Steden  for  om  hans  her  mindre  navn- 
kundige  Forgænger.     En    saadan  Navneforvexling   har 

hyppig  medvirket  til  at  omstøbe  en  gammel  Fortælling 
i  en  ny  Form;  og  hvem  veed,  maaske  det  endnu  kan 
gaa  som  med  mange  antike  Traditioner,  der  lagde 
Vejen  om  ad  Orienten,  før  de  i  en  tildels  ny  Skik- 
kelse fik  Indpas  i  Middelalderens  Europa:  at  Anek- 
doten om  den  sjællandske  Biskop,  efter  en  Stund 
at  have  været  ude  af  Kurs  her  hjemme,  dukker  op 
igen  til  sin  Tid,  men  da  med  Mynster  som  Hoved- 
person. 

I  V.  Fournels  Curiosifés  théatmles  anføres  som  et 
Bevis  paa,  hvor  umusikalsk  en  Operadirektør  ofte  kan 
være,  at  en  fransk  Øvrighedsperson,  hvem  Omsorgen 
for  en  Provinsbys  dramatiske  Glæder  var  betroet, 
skældte  et  Medlem  af  Theaterorkestret  Huden  fuld, 
fordi  han  »sad  og  drev«,  medens  de  andre  spillede; 
det  nyttede  ikke,  at  den  arme  Mand  paaberaabte  sig, 
at  der  stod  »tacet«  i  hans  Stemme.  Jeg  husker  at 
have  læst  det  samme  om  den  svenske  Theaterintendant 
Rålamb  under  Gustav  III.,  —  men  desværre  erindrer 
jeg  ikke,  hvor.*)  Mærkeligere  er  det,  at  man  i  Kjø- 
benhavn  knytter  en  Anekdote  til  den  1882  afdøde 
Prof.  theol.  Hermansens  Navn,  uagtet  en  af  Danmarks 
ypperste  Forfattere  i  den  nyere  Tid  har  meddelt  den 
som  en  gammel  bekendt  Fortælling.  Det  er  den  om 
den  hollandske  Lærde,  der  grundede  over  en  drilagtig 
Prik  ved  et  hebraisk  Bogstav,  indtil  hans  Kone  klarede 
Sagen  ved  at  puste  Prikken  bort,  thi  den  var  ikke 
andet   end   et  Snustobakskorn.     Enhver,    der   har  læst 


*)  I  England  fortælles  det  om  Beriderdirektøren  Astley. 

2.  Del  af  »Enten  —  Eller«,  vil  have  beundret  den 
Maade,  paa  hvilken  Søren  Kierkegaard  skildrer  det  hele 
Optrin,  og  hvor  sindrig  han  lægger  en  dybere  Mening 
i  den  gamle  Studentcrhistorie,  som  naturligvis  egentlig 
kun  skal  illustrere  den  hebraiske  Vokalangivelses  Mange- 
tydighed. 

Mere  end  almindelig  underlig  til  Mode  bliver  man 
dog  (som  Kjøbenhavner),  naar  man  træffer  et  saadant 
Stykke  Nationalitet  som  Agent  Berendt  med  hans  i 
Suppeterrinen  »uartige«  Kanarifugl  (-Det  skulde  have 
været  mig,  saa  skulde  vi  have  hørt  et  Spektakel!« 
udbryder  Agenten  til  sin  Kone,  sig.  Davidsens 
»Fra  det  gamle  Kongens  Kjøbenhavn«)  helt  nede  i 
Provence,  i  en  af  Nutidsdigteren  Roumanille's  smaa 
Skæmtefortællinger.*)  Eller  naar  en  SamHng  af  No- 
veller med  Titel  Novellæ  Morlini^  hvis  første  Udgave 
udkom  i  Neapel  1520,  bl.  a.  indeholder  følgende 
Anekdote,  som  halvfjerde  hundrede  Aar  senere  er 
bleven  fortalt  i  Kjøbenhavn  om  en  dalevende  Original 
af  jødisk  Familie.  En  ikke  synderlig  opvakt  Dreng 
bliver  af  sin  Moder  sendt  hen  for  at  faa  to  Glas  fyldte 
henholdsvis  med  Olie  og  Eddike  hos  en  Købmand. 
Men  da  han  ser,  at  Glassene  have  en  hul  Fod,  synes 
han,  at  det  kan  være  nok  med  det  ene,  faar  anbragt 
Olien  for  oven,  vender  det  og  faar  Eddiken  hældt  i 
og  gaar  saa  hjem  med  den  glade  Bevidsthed,  at  han 
har  udrettet  sit  Ærende  upaaklagelig.  »Ja,  her  ser  jeg 
Eddiken,«    siger  Moderen,    »men  hvor  er  OHen?«  — 


')  Sig.  K.  Nyrop,  »Romanske  Mosaiker«,  S.  199  f.:  »Skaden*^. 

»Her  er  den,«  svarer  den  kløgtige  Søn,  vender  Glasset 
paany  og  spilder  saaledes  det  Hele.*) 

To  danske  Folkesagn  hos  Thiele  synes  ikke  at  være 
andet  end  lokale  Bearbejdelser  af  almeneuropæiske,  ja 
ahnenmenneskelige  Motiver.  Det  ene  Sagn  er  om  Bi- 
skop Absalon,  der  indstævnedes  for  Guds  Domstol  af 
en  Bonde,  hvem  han  havde  forurettet.  Dette  religiøse 
Sagnmotiv  optræder  meget  ofte  baade  i  Middelalderens 
og  den  nyere  Tids  Novellesamlinger,  og  næsten  i  hvert 
Lands  Fyrsterække  er  der  en  eller  anden  haardhjertet 
Magthaver,  hvis  pludselige  Død  af  Folket  er  bleven 
betegnet  som  Gengældelse  for  en  uretfærdig  Dom.  I 
Tyskland  er  det  blevet  fortalt  om  Hertug  Rudolf  af 
Østerrig  (Pauli,  Schimpf  und  Ernst,  Nr.  130)  og  om 
en  Stormester  for  den  tyske  Ridderorden  (hos  Historie- 
skriveren Alb.  Krantz),  i  Frankrig  om  Filip  den  Smukke 
og  Pave  Clemens  VI.,  der  stævnedes  af  en  Tempel- 
herre, som  henrettedes  paa  deres  Befahng  (ifølge  B. 
Fulgosus,  De  dictis  et  factis  metnorahilihus),  i  Spanien 
om  Kong  Ferdinand  IV.  af  Kastihen,  kaldet  den  Stæv- 
nede, som  havde  ladet  Brødrene  Carvajal  dræbe  (sig. 
flere  Romancer,  ogsaa  Romancen  om  Grev  Alarcos 
hører  herhen). 

Det  andet  Sagn  vedrører  Oluf  Bagger,  den  rige 
Købmand  i  Odense  paa  Frederik  II. 's  Tid,  hvilken 
nordiske  Krøsus  tilsidst  skal  være  bleven  fattig  paa 
Grund    af  alt   for   stor  Eftergivenhed  mod  sine  Børn, 


*)  Dunlop,  Geschichte  der  Prosadichtiingen,  ved  Liebrecht. 
S.  496.  Om  end  Morlino's  Fortælling  ikke  er  fuldstæn- 
dig ens  med  vor,  er  Ligheden  dog  uimodsigelig. 

saa  at  han  ikke  efterlod  dem  anden  Ar\^  end  en  Knip- 
pel og  det  Vers:  »Den,  som  giver,  til  han  tigger, 
han  skal  slaas,  til  han  ligger.  <'  Denne  Fortælling  har 
uden  Tvivl  ikke  det  Mindste  at  gøre  med  Bagger, 
thi  med  Knippel  og  Vers  og  det  hele  forekommer 
den  i  en  Mængde  forskellige  Historiebøger,  deriblandt 
flere  ældre  end  den  danske  Købmands  Tid,  saaledes 
Scala  coeli  og  Promtuarium  exemplorum,  begge  tr}^kte  i 
Slutningen  af  det  15.  Aarhundrede,  endvidere  i  Hans 
Sachs'  Værker,  Luthers  Bordtaler  osv.,  ikke  at  tale 
om,  at  den  er  nærbeslægtet  med  Sagnet  om  Kong 
Lear  af  Britannien. 

Skønt  jeg  har  en  Anelse  om,  at  det  er  at  stille 
temmelig  store  Fordringer  til  Læsernes  Overbærenhed, 
kan  jeg  ikke  lade  være  at  tilføje  nogle  Exempler  paa 
nordiske  Forfatteres  Benyttelse  af  ældre  Anekdoter. 

Jeg  anfører  først  det  Nyeste,  der  er  kommet  mig 
for  Øje,  nemlig  Kristofer  Jansons  morsomt  fortalte 
lille  Mormonhistorie  om  den  nye  Verdensfrelser  (i. 
Hæfte  af  Tidsskriftet  »Norden«,  1886),  hvilken  er 
en  meget  gammel  Fortælling,  om  Jødens  Datter,  der 
sagdes  at  skulle  bringe  den  ventede  Messias  til  Verden, 
men  fødte  et  Pigebarn ;  den  synes  oprunden  af  Middel- 
alderens Spot  over  Jøderne  og  er  f.  Ex.  at  læse  i 
Thomas  Wrights  Samling  af  gamle  latinske  Historier. 

At  den  mærkelige  Begivenhed  med  den  to  Gange 
hængte  Tyv,  i  Baggesens  »Kallundborgs  Krønike«, 
staar  i  Dansk  Vademecum  (1781),  vide  vel  Adskillige/^') 

*)  Baggesens  Fortælling  ei  trykt  første  Gang  1786;  en  om- 
trent  samtidig  dansk  Vise  har  V.  Dahlerup  meddelt  i 
>Dania«,  V,  1898.     (Senere  Anm.  af  Forf.) 

Mindre  bekendt  turde  det  være,  at  vi  til  de  Poul 
Møllerske  Linier  (af  »Scener  i  Rosenborg  Have«): 

Kan  du  sige  mig  hvor  mange, 
skal  du  faa  dem  alle  syv 

træffe  et  Pendant  i  denne  Anekdote:  En  Bonde  mødte 
en  anden,  just  da  han  kom  fra  Marked.  »Se  her,« 
raabte  han,  »jeg  har  købt  mig  en  Hat  for  otte  Groschen; 
kan  du  gætte,  hvor  meget  den  kostede?«  {Anekdoten- 
lexikony   178/^). 

Hvor  Steen  Blicher  har  hentet  Motivet  til  et  Op- 
trin i  en  af  Novellerne,  ses  af  følgende  Sammen- 
stilling: 

Blicher,  »Juleferierne«,  Pitaval,   Bihliotheque  de 

2.  Kapitel:  Cour,  de  Ville  etc,  2.  Udg., 

>Med  lønlig  Glæde  1746,  II,  S.  147  (om  »den 
over  disse  Fejlskud  ven-  for  sin  Enfoldighed  be- 
tede jeg  (o:  den  jagtivrige  kendte  Baron  de  Riper- 
unge  Rektor,  som  fortæl-  mont«)"^):  »Man  havde 
ler  Novellen),  at  Raden  anvist  ham  Stade  i  en 
skulde  komme  til  mig;  Skov,  hvor  der  holdtes 
men  ak!  alt  for  tidlig  Jagt  paa  Kaniner,  og  man 
ytrede    min   Bagmand   (o:      havde     anbefalet    ham    at 

være  tavs.  Da  han  saae 
dem  komme  ud  af  deres 
Hul,  udbrød  han:  Ecce 
cuniculi,  hvorpaa  de  smut- 
Til  Svar 


den  skikkelige  Konrektor) 
samme  Forventning  i  et 
alt  for  lydeligt:  »Jam  ad 
triarios  venit  res. «  —  Vips ! 
gjorde    Mikkel    atter     en 


tede    ind   igen. 


*)  Historien  allerede  i  Tales  and  qiiick  answers,  London 
1567:  Om  Doktoren,  der  gik  ud  med  Fuglefængeren  at 
fange  Fugle. 

Vending  og  frelste  sig  bag      paa   de  Bebrejdelser,    man 
ud  mellem   mine  to  Side-      gjorde     ham ,      fordi     han 
mænd,    der   ærgerlige  paa      liavde  talt  i  dette  Øjeblik, 
sig  selv  gjorde  lange  Halse      sagde    han :    Jeg    talte    jo 
efter  Skælmen.     Jeg    selv      bare  Latin ;  jeg  troede  ikke, 
kunde  ikke  undertrykke  et      at  Kaninerne  forstod  det.« 
harmfuldt:     »Aa    fy    daU 
Men    jeg   maatte    dog  til- 
sidst  le  ved  min  Kollegas 
Undskyldning:  »Jeg  troede 
profecto  ikke,  at  han  for- 
stod Latin.« 

H.  C.  Andersen  har  i  Udgaven  af  sine  samlede 
Æventyr  selv  givet  Oplysninger  om,  hvor  han  har 
øst  sine  Inspirationer,  deriblandt  i  adskillige  virkelige 
Folkeæventyr.  Om  et  af  de  pikantest  fortalte,  »Det 
er  ganske  vist«,  siger  han  imidlertid  intet,  uagtet 
aabenbart  en  gammel  Historie  ligger  til  Grund  for 
denne  kostelige  Fremstilling  af,  hvordan  et  uhjemlet 
Rygte  voxer  og  voxer  ved  Sladderens  Hjælp  ligesom 
den  rullende  Snebolt,  hvordan  »en  lille  Fjer  bliver  til 
syv  Høns«.  Det  er  egentlig  en  af  Middelalderens  tal- 
rige Satirer  over  Kvinderne,  hvis  Vandring  gennem 
den  fortællende  Litteratur  vi  kunne  forfølge  lige  fra 
den  tyrkiske  Roman  »de  fyrretyve  Vizirer«,  gennem 
»Gesta  Romanorum«,  den  ældste  middelalderlige  Æven- 
tyr- og  Fabelbog,  videre  i  Pauli's  »Schimpf  und  Ernst«, 
de  franske  rimede  Fabliaux,  flere  engelske,  tyske  og 
franske  Anekdotsamlinger  fra  det  16.  og  17.  Aar- 
hundrede,  indtil  Lafontaines  Fabler  og  den  danske  Bog 
»Allehaande     Skiempt    og    Alvore«    ved    Claus    Pors 

(Kbhvn.  1703).  Den  sædvanlige  Form  af  Historien  er 
saa  drastisk-ildelugtende,  at  den  neppe  egner  sig  til  Gen- 
fortælling her  —  Titelen  hos  Pors,  »Om  en  Mand  der 
var  fuld  af  sorte  Krager«,  maa  være  nok  —  og  man 
vilde  derfor  være  meget  forundret  over  at  møde  den 
som  moralsk  Exempel  i  en  Prædiken  af  Pater  Abraham 
a  Sancta  Clara '^),  hvis  ikke  dette  svarede  til  hans  hele 
gemytlige  Barokstil.  —  Mon  ikke  Andersen  skulde 
have  laant  et  Træk  i  Æventyret  »Fyrtøjet«  fra  en 
mundtlig  eller  trykt  Gengivelse  af  Anekdoten  S.  403 
i  I.  Bd.  af  Pitavals  »Bibliothéque  de  Cour«,  om  Sol- 
daten, der  skulde  hænges  og  ved  at  se  Folk  storme 
afsted  ud  til  Retterstedet,  bemærkede  rolig,  at  de 
skulde  ikke  skynde  sig  saa  stærkt,  thi  der  blev  dog 
ikke  noget  af  det,  før  han  kom  med. 

Som  et  lille  Supplement  til  de  Werlauffske  Anteg- 
nelser til  Holbergs  Komedier  kan  man  betragte  disse 
følgende  Notitser.  I  Pitavals  »BibHothéque  de  Cour« 
staar  der  om  Henrik  VIII.  af  England,  at  han  havde 
udvalgt  en  af  sine  Hofmænd  til  at  gaa  som  Afsending 
til  Frants  I.  Manden  ytrede  Frygt  for,  at  den  franske 
Konge  vilde  lade  ham  rydde  af  Vejen.  »Dersom  det 
sker,«  sagde  Kong  Henrik,  »vil  jeg  lade  Hovedet 
hugge  af  de  Franskmænd,  der  opholde  sig  ved  mit 
Hof.«  »Ja,  men  maaske  intet  af  de  Hoveder  kan 
passe  til  min  Krop.«  Denne  Vittighed  lægger  den 
store  Digter  i  Munden  paa  Chilian  i  »Ulysses  von 
Ithacia«,  2.  Akts  3.  Scene.  Da  Jakob  i  >  Erasmus 
Montanus«    (i.  Akt,  Scene  6)   giver   sine  Forældre  et 


Gehab'  dich  wohU,  Udg.  1737,  S.  79. 

Referat  af  Kusken  Rasmus  Nielsens  Beretnins:  om  den 
lærde  Broders  Hjemrejse,  fortæller  han  bl.  a.,  at  >^ un- 
dertiden sad  han  stille  og  stirrede  paa  Maanen  og 
Stjernerne,  og  det  med  saadan  grundig  Mine,  at  han 
faldt  tre  Gange  af  Vognen  og  havde  nær  brudt  Halsen 
itu  af  lutter  Lærdom,  saa  at  Rasmus  Nielsen  lo  deraf 
og  sagde  ved  sig  selv:  »Rasmus  Berg  er  vel  en  klog 
Mand  paa  Himlen,  men  en  Nar  paa  Jorden.«  Holbergs 
nærmeste  Kilde  til  dette  Træk  er  vel  Diogenes  fra 
Laerte  (i.  Bog,  Kap.  i,  8),  som  beretter  det  om 
Thales  fra  Milet;  men  siden  den  græske  Forfatters 
Dage  have  Flere  meddelt  det,  snart  om  en,  snart  om 
en  anden  Lærd.  Blandt  dem,  der  saaledes  have  givet 
den  jævne  Mand  Stof  til  Latter,  er  vor  Tycho  Brahe, 
hvem  et  Uheld  af  lignende  Art  som  Montanus'  siges 
at  være  passeret  paa  en  Rejse  fra  Sjælland  til  Laaland 
over  Vordingborg,  idet  den  berømte  Astronom  lod  sin 
Karl  styre  Kursen  »auff  dem  grossen  Stern«,  hvad 
der  havde  til  Følge,  at  Kørselen  endte  i  en  Mose  og 
fremkaldte  samme  Bemærkning  fra  Karlens  Side  som 
den,  Holberg  lader  sin  Rasmus  Nielsen  komme  med.*) 
Særlig  morsom  tager  Anekdoten  sig  ud  i  Abraham  a 
Sancta  Clara's  før  citerede,  kuriøse  Opbyggelsesskrift 
»Gehab'  dich  wohl«,  hvor  den  giver  Pateren  Anled- 
ning til  bistert  at  drage  til  Felts  imod  de  næsvise 
Mennesker,  der  ville  stikke  Næsen  i  og  »beschnarchen« 
Andres  —  i  dette  Tilfælde  Himlens  —  Sager  med 
deres  fæle  Videnskab,  ligervis  som  Stjernekigeren,  der 
faldt  i  Pølen,   da   han  vilde  se  med  sin  Kikkert,    om 


')  »Leyer  Matz«,  S.  135 

der  var  gaaet  et  Hjul  i  Stykker  paa  Karlsvognen  eller 
han  kunde  spadsere  sig  en  Tur  paa  Mælkevejen.  De 
gode  Hoveder  mødes,  tør  man  her  sige  med  en  vis 
Ret.  Den  Maade,  hvorpaa  Leander  i  »Hexeri  eller 
blind  Aliarm«  (3.  Akts  4.  Scene)  faar  en  Tyv  til  at 
bekende,  —  »Holder  I  nu  Alle  Hænderne  i  Kors?  Du, 
som  stjal  Kanden,  ogsaa?«  Tyven:  »Ja«  — ,  hører 
hjemme  i  en  gammel  Anekdote,  som  er  at  læse  i  for- 
skellige engelske,  tyske  og  danske  Samlinger.'^)  Ende- 
lig have  vi  Historien  i  »Uden  Hoved  og  Hale«,  Akt 
I,  Se.  6,  om  den  600  Aar  gamle  Trold,  der  græ- 
dende fortalte,  at  han  havde  faaet  Bank  af  sin  Fader, 
fordi  han  lod  sin  Farfader  falde  paa  Gulvet.  Magen 
til  den,  men  om  en  almindelig  jordisk  Olding,  der 
har  faaet  et  Ørefigen  af  sin  endnu  levende  Bedstefader, 
finde  vi  i  Pitavals  »Bibhothéque  de  Cour«  og —  løjer- 
ligt nok  —  lokaliseret  i  Nordamerika  omtrent  i  den 
nyeste  Tid:  Præsident  Lincoln  træffer  paa  en  Rejse 
den  70-aarige  Sønnesøn  grædende  udenfor  Bedste- 
faderens Hus,  da  Faderen  har  tugtet  ham  korporlig, 
fordi  han  har  været  uartig  mod  den  Gamle  (Guérard, 
»Dictionnaire  d'anecdotes«). 

Ingen  nordisk  Forfatter  har  jo  i  den  Grad  gjort 
Brug  af  Anekdoter  i  sine  poetiske  Arbejder  som  Wes- 
sel, idet  omtrent  hele  hans  »Votre  Ser\nteur«  kun 
bestaar  af  rimede  Genfortællinger  af  gode  gamle  Hi- 
storier. Hvor  han  har  taget  disse  fra,  er  for  en  stor 
Del   oplyst   i   Levins  Udgave   af    hans  Digte;    det   er 


♦)  Saaledes  Hobsons  »Conceits«  (London  1607)  og>Certain 
Conceits  and  Jests«  (smst.  1609). 


aabenbart  især  »Vademecum«  og  ^)Nyt  Vademecum«, 
som  have  leveret  liam  Stof  til  digterisk  Bearbejdelse. 
Men  der  kan  dog  være  en  og  anden  Henvisning  at 
føje  til.  »Hundemordet«,  som  Levin  ikke  har  noget 
at  bemærke  om,  indeholdes  i  alt  Fald  i  »Joe  Miller« 
(om  en  Irlænder),  i  »Certain  Conceits  and  Jests«  (1609) 
og  i  6.  Bind  af  Moszflecks  »Spaszmacher«.  I  denne 
Anekdotbog  findes  ogsaa  »Posthuset«,  —  ikke  at  tale 
om,  at  allerede  D'Ouvilles  »Contes«  have  samme 
Historie,  —  samt  »Smeden  og  Bageren«,  der  jo  imid- 
lertid er  at  træffe  mangehaande  Steder.  »Den  jyske 
Kavaleer«  har  jeg  genfundet  fortalt  om  en  Galicier  i 
»Album  del  buen  humor«,  Madrid  1867.  En  rigtig 
middelalderlig  FabHau  er  »de  to  Agerhøns <?',  der  paa 
sin  Vej  gennem  Verdenslitteraturen  er  naaet  fra  Indien 
til  Spanien,  og  som  bl.  a.  er  indlemmet  i  Grimms 
velbekendte  Æventyrsamhng.  »Det  stjaalne  Taft«  har 
ogsaa  en  respektabel  Alder  at  opvise,  idet  denne  For- 
tælHng  findes  i  D'Ouville's  »Contes«;  dér  læses  ogsaa 
noget  Lignende  som  »den  fromme  Bekender«.  Be- 
gyndelsen af  »Stella«: 

Hvad  gør  Vildtysken  ej  for  Penge! 
Saa  raabte  tvende  taabelige  Drenge, 
den  Gang  de  først  et  broget  Føl  fik  se 

hører  sammesteds  hen  som  en  gammel  Kones  Udbrud, 
da  hun  saae  en  Abe:  »Ih,  min  Gud  I  hvad  kan  dog 
de  Flamlændere  ikke  gøre  for  Penge!«  (Jack  of  Do- 
ver's  »Quest  of  Inquirie«,  Lond.  1604);  en  tilsvarende 
tysk  Historie  har  allerede  O.  Arlaud  fremdraget  i 
»Bevingede  Ord«  (1878).    Af  Anekdoter,  der  have  en 

fjernere  eller  nærmere  Lighed  med  »Felix  quem  fa- 
ciunt  aliena  pericula  cautum«,  har  jeg  truffet  adskillige; 
hvorledes  Fortællingen  er  gaaet  sin  videre  Gang  i 
Verden,  efter  at  Wessel  saa  at  sige  havde  stereotyperet 
den  for  Norden,  ses  af  »Dictionnaire  d'anecdotes«,  ved 
Guérard,  1872:  der  bliver  den  fortalt  om  en  Eng- 
lænder og  —  Jules  Janin. 

Naar  Nogen  i  et  Selskab  fortæller  en  eller  flere 
Anekdoter,  plejer  det  altid  at  være  Tilfældet,  at  en 
eller  anden  af  de  øvrige  Tilstedeværende  ogsaa  kom- 
mer til  at  huske  nogle  af  dem,  han  kan,  og  bidrage 
paa  denne  Vis  til  den  fælles  Underholdning.  Dersom 
det  Foregaaende  kunde  fremkalde  Tilføjelser  eller  Be- 
rigtigelser fra  en  eller  anden  Kant,  vilde  i  alt  Fald 
Meddeleren  af  nærværende  Bidrag  være  meget  glad 
derover. 


II.  (1899). 


Den  Opfordring,  hvorved  AfhandHngen  fra  1886 
sluttede,  faldt  ikke  ubesvaret  til  Jorden.  Fra  forskel- 
lige Sider,  ogsaa  fra  Udlandet,  modtog  dens  Forfatter 
Henvisninger  og  Bemærkninger,  som  flere  Gange  have 
ledt  ham  paa  Spor  under  Anekdotjagten  med  Afhand- 
Hngens  Udvidelse  —  jeg  siger  med  Flid  ikke  Fuld- 
endelse —  for  Øje.  Men  forskellige  videnskabelige 
Arbejder  og  andre  Hindringer  kom  imellem,  og  nu 
først  er  Fortsættelsen  bleven  til  noget,  bygget  paa 
egne  Studier  og  paa  de  Bidrag,  som  med  Tak  skyldes 

afdøde  Overbibliothekar  Dr.  Rcinhold  Kohler  i  Weimar, 
Prof.  Dr.  Fr.  Wulff'  i  Lund,  Cand.  mag.  H.  Baruel, 
Docent  V.  Dahlerup,  Dr.  phil.  R.  Besthorn,  Cand.  phil. 
O.  Arlaud,  Arkivar  G.  Kringelbach,  Bibliotheksassistent 
C.   Elberling,  Museumsinspektør  C.   Neergaard  o.  fl. 


Det  nærmest  Følgende  skal  tjene  til  direkte  Sup- 
plering af  de  Anekdoters  Historie,  der  fortaltes  i  iste 
Afsnit. 

Som  et  særlig  godt  Exempel  paa  >rart  d'accom- 
moder  les  vieilles  anecdotes«  (Udtryk  brugt  af  en 
fransk  Litterærhistoriker  og  hentet  fra  Kogebøgernes 
Sprog)  anførtes  jo  dér  Fortællingen  om  Tilhøreren  i 
Operatheatret,  der  forstyrredes  af  sin  Sidemand.  Her 
kan  en  ny  Variant  føjes  til,  fra  » E^tcydopédiana«  1843. 
Det  er  »Don  Juan«,  der  gives  i  den  italienske  Opera 
i  Paris;  en  ung  Modenar  sidder  og  nynner  med,  og 
en  Musikelsker  ved  Siden  af  ham  udbryder:  y>Che 
hestiaf«  —  »Er  det  mig.  De  mener?«  spørger  Fyren. 
—  »Ih  nej,  det  er  Rubini  deroppe,  som  hindrer  mig 
i  at  høre  paa  Dem.« 

Saa  komme  vi  til  Historierne,  der  skulle  dreje  sig 
om  danske  og  svenske  Konger  og  deres  Slægt. 

Den  i  Danmark  lokaliserede  Anekdote  om  Mølleren 
ved  Sans-Souci  og  hans  kongelige  Nabo  har,  som  tid- 
ligere meldt,  tilsyneladende  et  Forbillede  i  det  fjerne 
Østen.  Masudi  fortalte  jo  en  lignende  Tildragelse  i 
10.  Aarh.  om  Nuschirwan,  o:  Chosroes  I,  og  henved 
300  Aar    senere    møde  vi   den   atter   hos   den  græsk- 

fødte  Araber  Jakut,  Forfatter  af  en  geografisk  Ordbog. 
Men  dér  er  Motiveringen  til  Nuschirwans  Færd  lidt 
anderledes.  Jakut  saae  selv,  i  Perserkongens  gamle 
Hovedstad  ved  Tigris,  Ruinerne  af  hans  Palads  med 
en  lille  kuppeldækket  Bygning  tæt  op  ad,  og  man 
fortalte  ham  Sagnet  derom.  »Jeg  vil  ikke  for  hele 
Verden  sælge  Kongens  Naboskab,  <^  havde  den  gamle 
Kone  sagt,  der  ejede  Huset;  og  saa  godt  syntes  Her- 
skeren om  disse  Ord,  at  han  lod  Bygningen  staa  og 
endda  udbedre.  Altsaa  Velbehag  ved  Smiger  eller 
Loyalitet  istedenfor  den  godsejerlige  Retfærdigheds- 
følelse overfor  den,  der  staar  paa  sin  Ret;  det  kan 
være  en  ny  Tidsaand,  der  har  lagt  noget  nyt  ind  i 
FortæUingen.  Men  ogsaa  om  den  berømte  arabiske 
Hersker  Almanzor  i  Cordoba  (død  1002)  melder  en 
troværdig  Krønike  noget  lignende.  Dengang  han  vilde 
udvide  den  store  Cordoba-Moskee,  vægrede  en  Ejen- 
domsbesidderske sig  ved  at  afstaa  sin  Grund,  især 
fordi  hun  havde  en  herlig  Palme  der  i  Haven ;  Kon- 
gen undlod  at  bruge  Magt  imod  hende,  men  købte 
hende  i  dyre  Domme  en  anden  Ejendom  i  Byen, 
ganske  Magen  til  den  tidligere  og  med  et  ligesaa 
smukt  Palmetræ. 

En  saa  at  sige  litteraturhistorisk  Variant  af  Otte 
Ruds  Svar  til  Kong  Hans  har  EbeHng  meddelt  (1883) 
i  sin  Bog  om  Fr.  Taubmann.  Her  er  det  Hertug 
Friedrich  Wilhelm  af  Weimar,  der  spørger  Bogens  Helt, 
den  navnkundige  lærde  og  lystige  Person,  om  hvor 
det  kan  være,  at  der  ikke  mere  fødes  Folk  som  Ver- 
gil,   Horats,    Cicero   og   Sannazaro.      »Fordi   der   ikke 

mere  gives  nogen  Augustus  eller  Mæcenas,«  svarer 
Taubmann. 

Til  Sagnene  om  Christian  iV.  kan  der  paavises 
enkelte  Paralleler  endnu,  saaledes  til  det  om  Mødet 
mellem  Kongen  og  Bonden,  der  i  England,  ifølge 
Thackeray's  Roman  »Pendennis«,  berettes  ganske  ord- 
sproglig jævnt  om  »Joe  Miller's  friend«,  medens  det 
ellers  har  været  fortalt  om  Jakob  V.  af  Skotland  og  i 
Sverrig  tillægges  Karl  XL,  —  en  Fortælling  med  dette 
Æmne,  af  Pehr  Thomasson,  hedder  »Karl  den  Elfte 
och  Vestgoten«.  I  1889  sagde  en  dansk  Arkivem- 
bedsmand Meddeleren  af  disse  Sammenstillinger,  at 
Historien  om  den  til  sit  Uheld  raderekyndige  Skriver 
var  bleven  ham  fortalt  af  en  Dame  som  et  ganske 
nyt  Indfald  af  en  herværende  Grosserer.  Forresten 
findes  flere  Historier  om  den  populære  danske  Konge 
hos  Abraham  a  Sancta  Clara's  protestantiske  Jævnlige, 
Balthasar  Schupp,  der  som  Christian  IV. 's  Samtidige 
og  idethele  en  ærlig  Mand  synes  en  god  Garant  for 
deres  Paalidelighed.  Om  de  talrige  Anekdoter,  ogsaa 
af  mere  almindeligt  Indhold,  der  træffes  i  denne  djærve 
og  gemytlige  Folkeprædikants  Skrifter,  har  imidlertid 
H.Trier  givet  Besked  i  »Vor  Ungdom«  for  1887,  og 
jeg  skal  derfor  ikke  her  komme  nærmere  ind  paa  dem. 

Ligesom  Karl  XV.  af  Sverrig  saaes  anbragt  i  Si- 
tuationen »Bedre  op!«  å  la  Josef  IL,  saaledes  har  det 
danske  Folkelune  tilegnet  sig  denne  Historie  og  synes 
nærmest  at  ville  fortælle  den  om  Prins  Frederik  af 
Hessen,  vor  nys  afdøde  Dronnings  Broder.  Den  staar 
som  Nr.  142  i  Tang  Kristensens  Molbo-  og  Aggerbo- 
historier  osv.  (1892).      »En    Prins's   Søn    kom   til   en 

Skildvagt,  der  stod  og  spiste  Pølse  paa  sin  Post. 
»Hvad  er  det,  du  spiser?«  siger  han.  —  »Gæt  en 
Gang.«  —  »Kød.«  —  »Bedre  endnu.«  —  »Pølse.«  — 
»Der  traf  du  det.  Men  hvem  er  du,  imens  du  taster 
en  Skildvagt  an  paa  sin  Post?«  —   »Ja,  gæt  engang.« 

—  »En  stor  Grosserers  Søn.«  —  »Gæt  bedre  endnu.« 

—  »Da  er  du  vel  aldrig  Prins  Vilhelms  Søn?«  — 
»Jo,  der  traf  du  det.««  Men  saa  er  der  ovenikøbet 
føjet  en  lille  Hale  til  Samtalen,  idet  Soldaten  siger: 
»Aa,  hold  saa  ved  min  Pølse,  for  saa  skulde  a  jo 
præsentere.«  Og  Prinsen  føjer  ham.  —  Denne  For- 
tæUing  er  en  af  de  bedst  gengivne  blandt  de  mang- 
foldige, som  den  flittige  Samler  har  befordret  til 
Trykken;  man  kan  ikke  nægte,  at  som  han  over- 
hovedet kunde  have  været  en  hel  Del  mere  kræsen  i 
sit  Emtevalg,  saaledes  i  det,  som  her  særlig  vedkom- 
mer os,  AnekdotsamHngen :  ofte  ere  hans  Varianter 
meget  mere  bondske  end  folkelige,  og  en  god  Pointe 
kan  af  hans  paagældende  Hjemmelsmand  tidt  være 
skammelig  vrøvlet  væk. 

Vi  fortsætte  med  Tillæggene,  nemlig  vedrørende 
Anekdoter,    der    bevæge   sig  i  mere  borgerhge  Krese. 

Der  er  først  den  om  Pirons  hos  Voltaire  aflagte 
»Visitkort« ,  —  eller  var  det  maaske  Voltaire,  som 
begyndte?  Man  har  fortalt  det  baade  paa  den  ene  og 
den  anden  Maade.  Oq;  selve  det  kriminelle  Ord  sives 
forskelligt  (faquiii,  coqiiin  eller  endnu  værre).  I  den 
engelske  »Joe  Miller's  Jests«  er  det  to  Gentlemen  i 
Bath,  der  have  noget  Udestaaende  med  hinanden; 
»Navnet«  paa  Døren  er  sæundrel.  »Encyclopédiana« 
fra  1843  har  Historien  derimod  saaledes,    som  man  i 

den  nyere  Tid  har  fortalt  den  herhjemme  om  navn- 
givne danske  Personer:  En  Dame  vil  besøge  en  V^en- 
inde  og  træffer  hende  ikke,  men  til  Gengæld  et  dyg- 
tigt Lag  Støv  paa  Møblerne,  l'or  at  give  hende  en 
lille  Lektion  i  Renlighed  skriver  hun  »Gris«  overalt. 
Den  anden  siger  saa  næste  Dag:  »Naa,  du  var  nok 
hos  mig  igaar;  jeg  saae  dit  Navn  skrevet  allevegne.« 

Blandt  J.  L.  Heibergs  Papirer  i  Rigsarkivet  ligger 
et  Brev  til  Digteren  fra  Paris  (1855),  hvormed  Redak- 
tionen af  »Le  Biographe  et  l'historien,  Re  vue  générale, 
historique,  biographique,  nécrologique,  scicntifique  et 
littéraire«  —  det  klinger  næsten  som  en  Pcdantræmse 
fra  en  gammel  Komedie  —  sender  ham  til  Rettelse  en 
haandskreven  Biografi  af  ham  og  hans  Fader,  som 
»skulde  i  Bladet«.  Der  er  mest  angaaende  den  Gamle, 
den  naturaliserede  Pariser,  f.  Ex.  om  en  mærkelig  Au- 
diens, han  havde  hos  Bernstorff,  hvilken  endte  med 
Anmodningen  om  en  Pris  Tobak  af  Ministerens  Daase. 
Johan  Ludvig  har  forhaabentlig  underrettet  ham  om, 
at  P.  A.  Heiberg  ikke  var  Anekdotens  Helt. 

Derimod  har  Adolf  Rosenkilde  været  fuldt  over- 
bevist om,  at  det  var  hans  Fader,  der  foretog  den 
famøse  Ridetur  paa  Stokken  om  Bordet  i  det  frem- 
mede Selskab.  Saaledes  fortalte  han  Historien  bl.  a. 
til  en  yngre  Studerende,  nu  Embedsmand,  der  boede 
i  hans  Hus. 

I  Anledning  af  Historien  om  Erkebiskoppen  af 
Paris  og  den  Handelsrejsende  (Pendant  til  Rahbek  og 
Lars  Mathisen)  maa  jeg  her  genoprette  en  Forsøm- 
melse: jeg  havde  i  sin  Tid  ikke  lagt  Mærke  til,  at 
Hr.  O.  Arlaud    allerede    havde   foretaget    Sammenstil- 

lingen,  nemlig  i  Illustreret  Tidende  1881.  Medens 
AfFre  fungerede  som  Erkebiskop,  findes  Anekdoten  for- 
resten trykt  (i  Encyclopédiana)  om  »en  Præst«. 

Fortællingen  om  Spørgsmaalet  »Kan  De  Spansk ?^< 
optræder  jo  under  adskillige  Former  og  med  adskillige 
Navne.  Snart  skal  den  alludere  til  »Don  Quijote«s 
Uoversættelighed,  snart  er  den  at  opfatte  som  et  Træk 
af  den  menneskelige  Forfængeligheds  Historie.  Den 
berettes  af  Filosofen  J.  G.  Hamann,  i  hans  Anmeldelse 
af  Bertuch's  »Don  Quijote« -Oversættelse,  om  Mylord 
Oxford  og  Digteren  Rowe;  men  den  tyske  Maler 
Bonaventura  Genelli  fortalte  den  om  Frederik  den 
Store  og  en  preussisk  Officeer,  hvis  Navn  afd.  Rein- 
hold  Kohler,  fra  hvem  jeg  har  dette  Faktum,  ikke 
kunde  erindre.  Om  samme  Konge  findes  den  ogsaa 
fortalt  i  Rob.  Schumanns  Breve  (ny  SamHng  i88é, 
S.  17).  1  en  ejendommelig,  men  ikke  overdrevent 
vellykket  Skikkelse  forekommer  i  det  før  citerede 
Anekdotlexikon  »Encyclopédiana*.  Her  er  det  en 
Broder  til  den  engelske  Diplomat  Lord  Macartney 
(død  1806),  der  gaar  for  at  være  uden  Ambition, 
men  i  Virkeligheden  er  overordentlig  ærgerrig.  Kon- 
gen af  England,  vel  den  ellers  ikke  meget  kløgtige 
Georg  III.,  vilde  (hedder  det)  selv  dømme  om  denne 
sjeldne  Forsagelse.  Gesandtposten  i  Madrid  er  ledig, 
og  Majestæten  gør  Adelsmanden  det  forjættelsesrige 
Spørgsmaal,  endda  med  en  direkte  Opfordring  til  at 
lære  Spansk.  Tre  Maaneder  efter  møder  Manden  for 
Kongen  og  begynder  at  holde  en  Tale  til  ham  i  det 
fremmede  Sprog  (!);  »det  er  godt,«  afbrj'der  han  ham, 
»nu  kan  jeg  blot  raade  Dem  til  at  læse  »Don  Quijote« 

i  Originalsproget,  thi  man  siger,  at  Oversættelserne 
ikke  due  noget.«  Det  ses  let,  hvor  flov  Replikken 
er  bleven  i  denne  Opkogning. 

Den  melankolske  Komiker,  der  kun  kan  helbredes 
ved  at  se  sig  selv  paa  Scenen,  er  i  den  franske  Tra- 
dition oftest  Dominique,  om  hvis  alvorlige  Naturel 
Sagnet  endda  melder,  at  han  gik  og  hørte  Professor 
Regis*  Forelæsninger  over  Descartes'  Filosofi.  Og 
Ordene  »Allez  voir  Dominique«,  hentede  fra  Lægens 
og  Harlekinens  Samtale  i  en  Komedie  fra  1801,  ere 
omtrent  blevne  til  Ordsprog.*)  Men  i  Rahbeks  »Breve 
fra  en  gammel  Skuespiller«  (1782)  er  det  Carlin 
(Carlo  Bertinazzi  i  Paris,  død  1783),  som  har  at 
kæmpe  med  sit  uhelbredelige  Tungsind.  Og  i  et  af 
Samuel  Smiles'  Folkeskrifter  er  den  humørsyge  Aktør 
angliseret  til  Londonerklownen  Grimaldi,  som  faar  det 
unyttige  Raad  af  den  berømte  Doktor  Abernethy. 

Af  Distraktionshistorier  er  der  ved  nærmere  Efter- 
syn et  smukt,  tildels  internationalt  Flor.  To  af  de 
Miinterske  Anekdoter,  hvilke  forøvrigt  alle  ere  at  læse 
i  Witt  von  Dorings  »Schilderungen  und  Begebenheiten 
eines  Vielgereisten«  (1833),  fortælles  saaledes  i  Sverrig 
om  Biskop  Brun  i  Gøteborg,  der  døde  1856.  Det  er 
den  om,  hvordan  Manden  læste  paa  sin  egen  Dør,  at 
han  ikke  var  hjemme,  og  derfor  gik  sin  Vej  igen,  og 
den  om,  hvordan  han  troede  at  være  bleven  halt, 
fordi  han  uforvarende  gik  med  det  ene  Ben  i  Rende- 


*)  Jeg  benytter  Lejligheden  —  i  Lighed  med  før  —  til  at 
bemærke,  at  inden  min  Afhandling  fremkom  1886,  havde 
allerede  Hr.  O.  Arlaud  paavist  Parallelen  Casorti-Domi- 
nique  (Illustreret  Tidende,  1881). 

stenen.  Men  den  første  er  her  til  Lands  ogsaa  bleven 
berettet  om  en  Overlærer  i  Frederiksborg  og  om  en 
theologisk  Professor  —  dog  ikke  Hermansen  —  der 
lod  sig  paavirke  af  en  opslaaet  Seddel,  hvorved  han 
havde  aflyst  sin  forrige  Universitetsforelæsning:  han 
gik  hjem  uden  heller  den  Dag  at  holde  nogen.  Til 
en  Anekdote  om  Prof.  Thorlacius'  Distraktion  komme 
vi  senere  hen. 

Hvor  Beretningen  om  den  umusikalske  svenske 
Theaterintendants  Overfusen  af  den  pauserende  Mu- 
siker findes,  kan  jeg  heller  ikke  her  angive.  Men  til 
Gengæld  kan  jeg  citere  Rahbeks  Erindringer:  dér  læses 
Historien  om  en  Hofmand  i  Miinchen  og  siges  at 
være  passeret  omtrent  paa  den  Tid,  R.  kom  til 
denne  By. 

Af  ligefremme  Paralleler  just  til  de  nordiske  For- 
fattersteder, jeg  anførte  mod  Slutningen  i  min  ældre 
Afhandling,  har  jeg  ikke  synderlig  flere  at  frem- 
drage. Et  Par  ser  jeg  mig  dog  istand  til  at  meddele. 
Den  middelalderlige  Opbyggelsesbog  Fortalitium  fidei 
bringer  (efter  en  ældre  theologisk  Forfatter,  Cæsarius) 
Fortællingen  om  den  forventede  Messias,  der  blev  til 
et  Pigebarn,  i  en  saadan  Form,  at  den  tydelig  er  rettet 
mod  Jøderne.  En  ung  Jøde  i  Limoges  har  forført 
Datteren  af  en  anden  jødisk  Familie;  hun  bliver  frugt- 
sommelig, og  for  at  hindre  Forældrenes  Vrede  agerer 
han  himmelsk  Røst  gennem  et  Talerør,  saa  at  hele 
Menigheden  gaar  rundt  med  glade  Forhaabninger,  indtil 
de  sørgelig  skufl'es.  (Meddelt  af  C.  Becker  i  F.  De- 
litzsch's  Tidsskrift  »Saat  auf  Hoffhung«,  1871).  — 
Det  andet  Parallelsted   er  til   Holbergs  »Uden  Hoved 

og  Hale«,  iste  Akts  6tc  Scene,  og  staar  i  Berlingske 
Tidende  (April  1888)  under  Overskriften  »Høj  Leve- 
alder«. »Naturforskeren  Henri  de  Parville,  som  skriver 
den  bekendte  Revue  des  sciences  i  Journal  des  Debats, 
omhandler  enkelte  Menneskers  høje  Alder  og  fortæller 
bl.  a.  Følgende:  Kardinal  d'Armagnac  lagde  den  ^i. 
Juli  1554  Mærke  til  en  Olding,  der  stod  udenfor  hans 
Bolig  og  græd.  Kardinalen  spurgte  den  Gamle  om, 
hvad  han  var  saa  bedrøvet  for,  og  fik  følgende  Svar, 
idet  han  pegede  paa  en  Olding,  der  stod  ved  Siden 
af  ham:  »Det  er,  fordi  min  Fader  har  slaaet  migl« 
Kardinalen  henvendte  sig  til  Faderen,  der  var  103  Aar 
gammel,  og  denne  forklarede,  at  han  havde  pryglet 
Sønnen,  »fordi  han  ikke  havde  behandlet  sin  Bedste- 
fader med  skyldig  Agtelse.«  —  Bedstefaderen  havde 
fyldt  1 30  Aar.«  *) 


For  at  blive  ved  Holberg,  kunne  vi  minde  om, 
hvorledes  Gusmans  —  i  »Don  Ranudo«  —  Forestilling 
om  Floden  Seine,  at  den  findes  i  Østerland,  fordi  han 
»har  set  trykt  under  en  Tragoedie  disse  Ord:  Sæna 
er  i  Moorland«  (en  for  Gusman  ikke  rigtig  naturlig 
Witz,  der  i  Tillavningen  smager  for  meget  af  Profes- 
sorens   Studerekammer),    er    importeret    fra    Frankrig. 


*)  Saaledes  berettes  Historien  af  Jesuiten  Garasse  1623,  sig. 
Zeitschr.  des  Vereins  fiir  Volkskunde  1897,  S.  205  ff.  og 
327,  hvor  flere  Versioner  af  den  meddeles,  ogsaa  Æven- 
t\Tet  »Den  syvende  Fa'r  i  Huset«  (hos  Asbjørnsen);  men 
Stedet  hos  Holberg  anføres  ikke. 

Rahbek  har  opdaget  den  i  »Les  intrigues  d'Arlequin«, 
et  af  Stykkerne  i  Gherardi's  italienske  Theater,  hvor 
Harlekin  som  Boghandlermedhjælper  læser  op  af  en 
fingeret  Bog  med  Titel  »Polissoniana«,  en  Samling 
Brandere  eller  Kældermænd:  »que  la  riviére  de  Seine 
va  jusqu'å  Constantinople,  parce  qu'on  lit  au  commen- 
cement  de  la  tragedie  de  Bajazet  [afRacine]:  la  Scene 
est  å  Constantinople.«  Paa  denne  Maade  falder  Vit- 
tigheden jo  naturligere ;  man  har  den  imidlertid  ogsaa, 
og  det  nok  saa  god,  som  Anekdote.  En  Dame  hører 
paa  Oplæsningen  af  Racine's  Stykke,  og  da  Scene- 
angivelsen læses,  udbryder  hun:  »Hvad!  løber  den 
saa  langt?«  Det  var  forresten  heldigt,  at  det  ikke  var 
»Mithridates«  eller  »Iphigenia«  eller  »Phædra«,  hun 
hørte  oplæse,  thi  da  havde  Seinen  været  i  Nymphæa 
eller  Aulis  eller  Trøzene,  og  de  Steder  kendte  hun 
naturligvis  slet  ikke.  Hvilket  tyder  paa,  at  Branderen, 
ikke  Anekdoten,  er  det  oprindelige.  —  Til  Herman  von 
Bremens  højmodige  Ord,  at  »Bormésters  Frue  bør  ikke 
hævne  den  Uret,  der  er  tilføjet  Kandstøbers  Kone«, 
har  O.  Arlaud  i  »Nær  og  Fjern«  for  1880  fremdraget 
flere  historiske  Forbilleder.  I  en  nyere  Tid  er  det 
sagt  endnu  engang  (som  Citat?)  af  Viktor  Emanuel  IL, 
der  som  Prins  havde  døjet  endel  af  en  Officeer,  hvem 
Faderen  havde  sat  til  at  passe  paa  ham,  men  ikke 
vilde  lade  »Kongen  af  Piemont  hævne  den  Uret,  der 
var  tilføjet  Prinsen  af  Savoyen«  (efter  FumagaUi's  »Chi 
riia  detto«,  1896).  —  Men  hvad  skal  man  dømme 
om  en  af  Tang  Kristensens  »Molbo-  og  Aggerbohisto- 
rier«,  hvori  det  hedder,  at  tre  Jyder  paa  Vejen  til 
Kjøbenhavn,  hvor  de  skulde  være  Soldater,  bleve  saa 

bange  for  en  Rytter,  at  de  krøb  ind  i  en  Svinesti  og 
paa  hans  Spørgsmaal  til  dem  svarede,  at  de  vare  Svin. 
Han  tvinger  dem  da,  ligesom  Chilian  i  >:'Ulysses  von 
Ithacia«,  til  at  æde  » Svinekonfekt ^<.  Her  synes  vir- 
kelig atter  at  være  en  Bekræftelse  paa,  hvad  H.  Gai- 
doz  har  sagt  i  Tidsskriftet  »Mélusine«,  at  skreven  og 
mundtlig  Tradition  indvirke  paa  hinanden  i  Folke- 
litteraturens Historie. 

Skønt  Wessels  »Anno  7603 '^<  godt  kunde  undværes 
blandt  hans  Værker,  saa  staar  det  nu  dog  engang  der- 
imellem, og  i  dets  3die  Akt  følgende  Replikskifte: 
»Fjerde  Poet.  Herre  Gud!  Frøken  Søster!  Man  maa 
jo  dog  level  —  Julie.  Jeg  indser  just  ikke  Nødven- 
digheden. (Alle  se  bistert  til  hende,  hun  grunder  for- 
legen paa  Svar).  Det  kommer  ellers  an  paa,  hvem  de 
forstaar  ved  Man.«  Nu  maa  man  endelig  ikke  tro,  at 
vor  Digter,  der  er  saa  lidt  inspireret  i  sit,  1785  ud- 
komne Stykke,  har  selv  fundet  paa  Julies  Replik.  Det 
haarde  »Je  n'en  vois  pas  la  nécessité«  træffes  allerede 
hos  Kirkefaderen  TertuUian,  derefter  har  det  været  til- 
lagt »den  franske  Minister  d'Argenson«  —  der  er  flere 
af  dette  Navn  —  som  Svar  til  Smædeskriveren  Des- 
fontaines  (død  1745);  det  er  Voltaire,  der  1760  hen- 
fører det  til  ham.'^*)  Men  for  øvrigt  har  man  givet 
Voltaire  selv  Æren  derfor,  og  Regenten  af  Orleans, 
og  Kardinal  Fleury,  og  Frederik  II.  af  Preussen,  og 
Talleyrand,    og   Napoleon    I.    og  —  Biskop    Monrad, 


*)  I  et  Brev  til  Italieneren  Albergati  Capacelli;  han  taler 
rigtignok  kun  om  en  »ministre  d'Etat«,  og  Udgiveren 
Clogenson  tilføjer  i  en  Note,  at  det  var  «Ie  comte 
d'Argenson«. 

NB.  ikke  som  Citat.*)  Den  nyeste  Iklædning  møder 
man  i  »Le  Siécle«  for  17.  Okt.  1898:  der  bliver 
Ordet  henvendt  til  den  noksom  bekendte  Major  Ester- 
hazy !  —  Mon  det  er  fra  Wessels  rimede  Fortælling, 
at  Tang  Kristensens  Jyder  have  faaet  deres  Historie 
om  den  gamle  Kone,  der  sætter  sin  Bag  op  mod  den 
hede  Kakkelovn  og  er  saa  uheldig  at  faa  dens  Aarstal 
1680  (omvendt  skulde  det  da  have  staaet)  indbrændt 
paa  nævnte  Legemsdel,  en  »gammel  Skade«,  som 
Doktoren  ikke  vil  indlade  sig  paa  at  kurere.  Der 
synes  mig  at  være  nogen  Grund  til  at  antage  dens 
litterære  Oprindelse.  En  anden  gammel  Historie,  den 
om  Billedet  af  Sankt  Sebastian  —  ogsaa  forekom- 
mende som  »det  døde  eller  levende  Krucifix«  (sig. 
Levins  Wessel-Udgave,  Tidsskr.  »Mélusine«,  2det  og 
3die  Bd.,  Oesterley's  Udg.  af  Pauli's  »Schimpf  und 
Ernst«  m.  m.)  er  sat  i  Vers  1790  af  Franskmanden 
Guyetand,  der  naturligvis  ikke  har  anet  vor  Digters 
eller  hans  rimede  FortælHngs  Existens.  I  Anledning 
af  en  wesselsk  FortæUing  vil  jeg  blot  endnu  bemærke, 
at  naar  det  hedder  i  Arlauds  »Bevingede  Ord«  om 
Udtrykket  »Toujours  perdrix«,  at  det  ikke  findes  i 
franske  Ordbøger,  saa  gælder  dette  ikke  mere,  da  det 
staar  i  Sachs'  og  Villatte's  Supplement  1894  til  deres 
store  fransk- tyske  Lexikon. 

Uagtet  Ewalds  lille  Vers  om,  hvordan  Kaifen  bør 
være,  ikke  hører  ind  under  Anekdoternes  Kategori, 
kan  jeg  dog  ikke  lade  være  at  gøre  opmærksom  paa. 


*)  Denne  sidste  Oplysning  stammer  fra  afd.  Rektor  Berg 
i  Frederiksborg. 

at  en  lignende  Karakteristik  af  >dcn  ædle  Mokkafrugts 
Saft«  er  gængs  i  Frankrig  og  tillæ^gges  Talleyrand, 
men  nok  er  ældre.  Kaife,  hedder  det,  skal  være  i^hed 
som  Helvede,  sort  som  Djævelen,  ren  som  en  Hngel 
og  sød  som  Kærligheden.«  Hermed  vil  jeg  nu  ikke 
sige,  at  Hwald  ikke  selv  kunde  have  fundet  paa  sine 
Lignelser;   men  der  er  jo  en  lidt  mistænkelig  Lighed. 

Herefter  en  Oehlenschlægersk  Afbenyttelse  af  en 
gammel  Anekdote;  det  er  Replikskiftet  i  »Hugo  von 
Rheinberg« :  »Kan  du  tie  med  en  Hemmelighed?  — 
Ja  (nysgerrigt)!  —  Det  kan  jeg  med.«  Den  fortælles 
om  Mangfoldige  i  ældre  Tid,  deriblandt  om  Vilhelm  IIL 
af  England,  og  om  Christian  IV.  og  en  Ansøger  hos 
den  før  citerede  Balthasar  Schupp. 

Ligeledes  lader  det  næsten  til,  at  J.  L.  Heiberg, 
der  jo  var  saa  godt  hjemme  i  det  Franske,  har  be- 
nyttet en  fransk  Fortælling  til  et  Par  bekendte  Vers- 
linier i  »De  Uadskillelige«.  Marquisen  af  La  Baume, 
fortælles  der  i  Lorédan  Larchey's  »L esprit  de  tout  le 
monde«  (1892  f.),  ansøgte  Ludvig  XIV.  om  et  Em- 
bede for  sin  Søn,  Greven  af  Tallard  (siden  Marechal 
af  Frankrig),  der  kun  var  17  Aar  gammel,  og  da 
Kongen  indvendte,  at  han  var  for  ung,  sagde  hun: 
»Men  det  er  jo  en  Fejl,  som  han  retter  for  hver  Dag 
der  gaar.«  (I  Arlauds  »Bevingede  Ord«  anføres  et 
tysk  Ordsprog,  som  gaar  ud  paa  det  samme). 

H.  C.  Andersens  »Konen  med  Æggene«  har  man 
jo  Sidestykker  til  i  mange  Lande  og  til  mange  Tider, 
det  har  Prof.  Kr.  Nyrop  bl.  a.  forlængst  godtgjort  i 
>Nær  og  Fjern«.  Men  der  er  et  Par  Pendants,  han 
ikke  har  faaet  med  —  og  tildels  ikke  kunnet  faa  med. 

I  Kardinal  de  Vitry's  moraliserende  Exempla  (13de 
Aarh.),  udgivne  af  Th.  F.  Crane  1890  for  det  en- 
gelske Folk-Lore  Society.  og  i  Dominikaneren  Etienne 
de  Bourbons  Samling  af  historiske  Anekdoter,  Legender 
o.  desl.  (ligel.  13de  Aarh.),  udgivet  af  Lecoy  de  la 
Marche  1877,  støder  man  paa  en  ret  morsom  Form 
af  Historien.  Hos  Kardinalen  er  det  en  gammel  Kone, 
der  med  sin  fyldte  Mælkespand  paa  Hovedet  drømmer 
sig  til,  hvad  den  engang  vil  kunne  skaffe  hende,  til- 
sidst  en  Hest,  som  hun  skal  ride  paa  og  sige:  »Hyp 
hyp!«  til;  og  hun  stamper  med  Fødderne  som  Hesten, 
og  hun  klapper  henrykt  i  Hænderne,  og  —  pladask, 
der  ligger  Mælken.  Dominikaneren  derimod  taler  om 
en  ung  Pige,  der  haaber  at  bhve  saa  rig,  at  hun  kan 
gifte  sig  med  en  Adelsmand;  saa  skal  hun  ogsaa  op 
at  ride:  Hyp,  hyp!  Tramp,  tramp!;  vips,  glider  hun 
ud  og  ligger  et  Øjeblik  efter  i  Grøften  med  sin  knuste 
Krukke,  sin  spildte  Mælk  og  sine  skuffede  Forhaab- 
ninger.  Hos  Kr.  Nyrop  findes  blot  nævnt  den  sidste 
af  disse  Varianter  (efter  en  latinsk  Fortælling  fra  14de 
Aarh.)  og  at  den  ligner  Lafontaine's  Fabel  »La  laitiére 
et  le  pot  au  lait.«  L.  Tolstoj's  »Eventyr  og  Sagn« 
(dansk  Oversættelse.  Kbhvn.  1889)  frembyde  ogsaa 
en  god  Variant,  om  en  russisk  Bonde,  der  vil  til  at 
stjæle  nogle  Agurker  og  tænker  sig  saa  ivrig  ind  i, 
hvad  disse  ville  indbringe  ham  i  anden,  tredie  osv. 
Potens,  at  han  tilsidst  raaber  højt:  »Halløj,  pas  bare 
paa!«  —  hvilket  han  vil  raabe  til  de  Folk,  som  en- 
gang i  Tiden  skulle  passe  paa  de  Agurker,  der  findes 
i  den  Have,  han  agter  at  anlægge.  Der  kommer 
strax  Folk  til,    som  tage  ham  i  Nakken  og  give  ham 

en  Dragt  Prygl.  Ikke  klogere  er  den  Jyde,  som  præ- 
senteres af  Tang  Kristensen  (i  den  flere  Gange  anførte 
Samling,  Nr.  lo).  Han  hedder  Rasmus  Sult  og  skal 
hen  at  sælge  Vælling  til  nogle  Soldater,  som  holde 
Hvil  der  i  Nærheden ;  det  bliver  en  god  Handel,  tænke 
han  og  hans  Kone  Bodil.  Men  da  han  marscherer  af 
med  den  fyldte  Gryde  paa  Ryggen,  raaber  Konen  efter 
ham,  at  han  ikke  bør  tilmaale  dem  det  altfor  rigeligt. 
Idet  Rasmus  bukker  sig  for  at  tage  et  Straa  op,  siger 
han:  »Nej,  a  skal  int  gi  saa  møjer  te  som  de  her 
Straaj!«  ;  men  i  det  samme  vælter  naturligvis  den  for- 
ventede Indtægtskilde,  Vællingen,  ud  af  Beholderen. 

Vi  have  set  Exempler  paa  Vexelspil  mellem  Sagn 
og  Litteraturkilde;  men  et  Tilfælde,  hvor  en  virkelig 
Begivenhed  af  ret  privat  Art  synes  direkte  at  have 
foranlediget  et  fortællende  Digt  af  en  dansk  Forfatter, 
have  vi  ligeledes.  Min  Kilde  er  en  født  Aalborgenser, 
som  har  Traditionen  fra  sit  Hjem.  Engang  i  Tyverne 
af  dette  Aarhundrede  rejste  to  Officerer  fra  Aalborg, 
Løjtnanterne  Smidt  og  Ovens,  sammen  til  Bidstrup; 
Smidt  var  sindssyg,  og  hans  Kollega  skulde  besørge 
ham  indlagt  paa  Hospitalet.  Men  da  de  kom  derhen, 
optraadte  den  Sindssyge  med  forbløffende  Suffisance, 
saa  at  han  fik  indbildt  Lægen,  at  det  var  den  Anden, 
som  var  afsindig  og  bl.  a.  havde  den  Mani  at  give 
sig  et  falsk  Navn.  Man  lod  da  den  5> rigtige  Gale« 
blive  paa  Bidstrup  og  beholdt  Kollegaen  trods  hans 
Protest.  Snart  opførte  imidlertid  den  løsslupne  Patient 
sig  saaledes  i  Kjøbenhavn,  at  den  virkelige  Sammen- 
hæng kom  for  en  Dag,  og  der  raadedes  Bod  paa  den 
uhyggelige  Fejltagelse.     Det  hedder  sig,    at  den  Ikke- 

sindssyge  senere  skød  sig,  eller  maaske  faldt  i  en 
Duel.  Man  tør  med  nogen  Grund  antage,  at  det  er 
denne  medicinske  Tildragelse,  som  Aarestrup  har  be- 
handlet poetisk  i  sin  versificerede  Fortælling  »Den 
Kloge  og  den  Gale«,  hvor  han  imidlertid,  bittert  iro- 
nisk, lader  den  mod  sin  Villie  Indespærrede  slaa  sig 
til  Ro  i  Daarekisten,  medens  den  Gale  nogle  Aar  efter 
hænger  sig  »med  fuld  Forstand«.  — 

Som  det  gaar  med  Digternes  Indfald,  saaledes  gaar 
det  ogsaa  med,  hvad  der  berettes  om  Digterne  selv: 
Originaliteten  er  nærmere  beset  noget  tvivlsom.  Nu 
har  man  f.  Ex.  saa  mangfoldige  Gange  hørt  fortælle, 
at  Wessel  en  Nat  i  mildest  talt  ikke  ganske  ædru  Til- 
stand blev  truffen  staaende  midt  paa  et  kjøbenhavnsk 
Torv  med  sin  Gadedørsnøgle  i  Haanden,  stikkende 
efter  sin  Dør,  til  den  kom  ham  nær  i  den  Runddans, 
som  Husene  opførte  for  hans  tilslørede  BHk.  Men  det 
har  han  ikke  været  ene  om:  den  selvsamme  Manøvre 
foretog  en  vis  Grégoire,  som  rimer  saa  dejligt  paa 
»boire«,  og  hvis  Bedrift  er  sat  i  Vers  af  Franskmanden 
Pierre  Capelle  (født  1772,  Udgiver  af  »La  Clé  du 
Caveau«,  »Aneries  révolutionnaires«  o.  m.),  og  Spa- 
nierne have  ligeledes  en  gammel  Historie  om  en  fuld 
Mand  i  samme  Situation,  —  den  anføres  i  Fru  Pardo 
Bazån's  »La  cuestion  académica«  (se  »La  Espana  mo- 
derna« for  1889).  —  Et  mere  sobert  Liv  førte  jo  In- 
gemann, og  derfor  har  det  taget  sig  særlig  pudsigt 
ud,  da  den  ulitterære  Schweizerkonditor,  som  hørte 
en  Gæst  omtale  Digterens  Død,  spurgte:  »Gom  'an 
'ær  po  Gaféen?«  Jeg  har  Historien  fra  en  Søn  af  en 
iblandt  Ingemanns  bedste  Venner.     Men  siden  er  den 

bleven  henlagt  til  Grundtvigs  Begravelsesdag  —  han 
var  jo  heller  ikke  nogen  Kafégæst  — ,  og  den  spør- 
gende Konditor  optræder  da  ogsaa  under  forskelligt 
Navn. 

Kunstnerne  maa  dele  Skæbne  med  Digterne,  saa 
at  det  er  ligesaa  svært  at  indestaa  for  Paalideligheden 
af  de  Anekdoter,  der  vedrøre  dem.  Et  Ordsprog 
siger:  »Det  gjorde  vi  godt,  Hr.  Professor  I,  som  Bælge- 
træderen  sagde  til  Weyse  efter  Kirkekoncerten«,  og 
en  Historie  skulde  synes  at  ligge  til  Grund  for  Ud- 
sagnet. Men  den  er  rigtignok  fortalt  tidligere  og 
andensteds  om  Andre,  saaledes  i  Lacombe's  >^Diction- 
naire  d'anecdotes«  (Udg.  1767),  og  i  »Joe  Miller's 
Jests«  er  der  ogsaa  en  saadan  selvfølende  Haandlanger, 
der  fordrer  sin  Part  af  Rosen  over  en  Organists  Me- 
sterspil. —  For  ikke  mange  Aar  siden  døde  her  en 
gammel  Dame,  der  i  sin  Tid  havde  lært  at  spille  Kla- 
veer  af  Kuhlau.  Efter  hendes  Sigende  havde  hendes 
Lærer  fortalt  hende,  at  da  han  besøgte  Beethoven  i 
Wien,  inviterede  den  store  Mester  ham  og  en  Anden 
til  Middag.  De  indfandt  sig  til  den  bestemte  Tid, 
Husholdersken  bad  dem  begynde  at  spise  Suppen;  thi 
Hr.  Kapelmesteren  var  ifærd  med  at  komponere  og 
vilde  strax  komme.  Lidt  efter,  da  de  havde  faaet  øst 
deres  Suppe  op  og  sidde  spisende,  kommer  Beethoven 
farende  ind,  aldeles  aandsfraværende,  kiger  i  Terrinen 
og  udbryder:  »Ha,  ich  hatte  schon  gegessen!«  Ja, 
maaske  den  er  virkelig  passeret;  men  den  fortælles 
rigtignok  ogsaa  om  Newton  og  hans  Frokost,  og  i 
Frankrig  om  Juristen  Bugnet,  med  Terrin  og  det  hele, 
idet  nogle  Manuducender  spise  hans  Morgenmad,  Oste- 

suppe  efter  Franche-Comté  Skik,  mens  han  er  ude  at 
tale  med  Nogen  ved  Døren  (Guérards  »Dictionnaire 
d'anecdotes«,  efter  Bladet  »Evénement^<).  Her  synes 
man  at  staa  overfor  en  Allemands-Historie  af  den  al- 
mindelige Distraktionscyklus.  Til  en  egen  Cyklus  hører 
ogsaa  den,  der  melder,  hvorlunde  Thorvaldsen  og  den 
store  Forlægger  Cotta  vare  til  Taffel  hos  Kong  Lud- 
vig 1.  af  Bayern,  at  en  Baron  ved  Hoffet  lydelig  for- 
argedes over  at  skulle  sidde  tilbords  med  »en  Sten- 
hugger og  en  Boghandler«,  og  at  Kongen  sagde  til 
ham:  »Af  mine  Lakajer  kan  jeg  vel  skabe  en  Friherre, 
men  hverken  en  Boghandler  som  Cotta  eller  en  Billed- 
hugger som  Thorvaldsen«  (saaledes  i  Nordisk  Bog- 
handlertidende 1887,  efter  »Der  Humor  im  Buch- 
handel« ;  Cotta  blev  forresten  selv  gjort  til  Friherre). 
Den  hører  aabenbart  til  den  Række  Anekdoter,  der 
skulle  fremhæve  aandelig  Overlegenhed  ligeoverfor 
Adelskab  og  anden  Fornemhed,  og  den  haves  endda 
om  en  af  Kong  Ludvigs  egne  Landsmænd,  Albrecht 
Diirer,  hvem  Kejser  Maximilian  I.  paa  drastisk  Vis 
skænker  en  lignende  Oprejsning  i  en  Hofmands  Nær- 
værelse, desuden  om  Holbein  og  Henrik  VIIL,  om 
Tizian  og  Karl  V.  og  muligvis  om  Flere. 

»Vi  finde  da  vort  Overtøj  igen,  naar  vi  skulle 
hjem;  at  det  ikke  er  pantsat  for  at  betale  den  fine 
Aftensmad,  saaledes  som  Skuespillerinden  Jfr.  Jørgensen 
gjorde,«  hørte  jeg  engang  blive  spøgende  }l:ret  i  et 
Selskab.  Der  er  altsaa  een  Kunstnerinde  til  ved  det 
kgl.  Theater,  som  har  faaet  Skyld  for,  hvad  Overskou 
i  sin  Theaterhistorie  beretter  om  den  elskværdige  02: 
forgældede  Madame  Preisler  (død   1797),   hvem  nogle 

Kollegaer  engang  havde  moret  sig  ved  at  overraske 
med  et  Besøg,  idet  de  paa  den  antydede  Maade  til- 
sidst  fik  Forklaring  af  den  forbavsende  elegante  Be- 
spisning og  det  improviserede  Aftenselskabs  hele  nyde- 
lige Arrangement.  Men  efter  at  Overskous  Værk  fore- 
laa  trykt,  har  man  ovenikøbet  i  den  nyeste  Tid  fortalt 
Historien  om  en  nu  afdød  bekendt  Skuespillerinde  ved 
et  kjøbenhavnsk  Privattheater.  —  En  Anekdote  om 
vor  berømte  Frydendahl  og  »en  meget  højtstaaende 
Person«,  som  vilde  forføre  hans  Datter,  har  maaske, 
uagtet  den  fortælles  i  Davidsens  »Fra  det  gamle  Kon- 
gens Kjøbenhavn«  (2.  Udg.,  S.  189  f.),  en  endnu  læn- 
gere tilbageliggende  Oprindelse,  nemlig  et  spansk  Sagn, 
der  læses  i  G.  H.  Lewes'  »The  Spanish  Drama«  (1846). 
Kong  Filip  IV.  havde  forelsket  sig  i  Hertugen  af  Al- 
buquerque's  Gemalinde,  og  medens  Hertugen  var  til- 
stede ved  en  Theaterforestilling  i  det  kongelige  Slot, 
listede  Kongen  sig  bort  sammen  med  Hertugen  af 
Olivares  —  hvorhen,  gætter  man  let.  Men  Albuquerque 
anede  Uraad,  lod  som  om  han  var  bleven  pludselig 
syg,  og  skyndte  sig  af  alle  Kræfter  til  sit  Hjem.  Der 
udenfor  traf  han  to  mistænkelige,  i  Kapper  indhyllede 
Personer;  han  tog  fat  paa  den  højeste  af  dem  og  gen- 
nempryglede  ham  eftertr}^kkelig  med  sin  Stok,  saa  at 
Olivares  maatte  sige  til  ham,  hvem  det  var.  Albu- 
querque, der  godt  vidste  dette,  svarede,  tilsyneladende 
højst  fortørnet:  »Det  er  umuligt!  hvor  tør  du  saaledes 
besudle  Majestæten?«  Hvorefter  han  ligeledes  afban- 
kede den  formummede  Minister.  FortælHngen  maa 
imidlertid  være  en  hel  Del  ældre,  thi  Optrinet  —  dog 
uden  Haandgribeligheder,   kun  med  sviende  Bebrejdel- 

ser  mod  Kongen  (Sancho  IV.  af  Kastilien)  —  fore- 
kommer ogsaa  i  Lope  de  Vega's  Drama  »La  Estrella 
de  Sevilla«;  og  Lope  døde  som  bekendt  1635,  da 
Filip  IV.  havde  beklædt  Tronen  i  fjorten  Aar. 

Her  kan  passende  omtales  et  Sagn  om  en  af  vore 
egne  kongelige  Personer  fra  ældre  Dage.  1854  ud- 
kom hos  Behrends  Enke  i  Kjøbenhavn  (siden  oftere) 
en  højst  rørende  Beretning  om  Christian  IL  i  Fængslet, 
hvor  en  Edderkop  spiller  en  vigtig  Rolle,  og  Historien 
har  da  vistnok  før  været  i  Folkemunde.  Det  er  næsten 
ganske,  hvad  der  fortælles  om  Franskmanden  Paul  Pel- 
lisson  Fontanier,  der,  indviklet  i  Finansministeren  Fou- 
quets  Fald,  kastedes  i  Bastillen  i6éi.  Der  maatte  han 
hverken  læse  eller  skrive  og  havde  til  Kammerat  kun 
en  plump  og  gnaven  Basker,  som  spillede  paa  Fløjte. 
Da  opdagede  han  en  Edderkop  i  Fangerummet;  denne 
tæmmede  han,  saa  at  den  formelig  blev  hans  Ven  og 
lystrede  Fløjtetonerne.  Saavidt  Abbé  d'Olivets  akade- 
miske Lovtale  over  Pellisson.  En  anden  Beretning 
føjer  til,  at  den  grusomme  Fangevogter  traadte  Edder- 
koppen ihjel  til  sand  Hjertesorg  for  Fangen.  En  tredie 
atter,  at  Ludvig  XIV.  blev  saa  vred  over  denne  Bru- 
talitet, at  han  afsatte  Arrestforvareren.  Denne  Slutning 
tør  man  vist  rolig  betegne  som  apokryf.  —  En  anden 
dansk  Kongeanekdote  har  ogsaa  fransk  Pendant,  uden 
at  det  derfor  skal  siges,  at  den  er  blottet  for  historisk 
Grundlag.  Fra  Oehlenschlægers  hexametriske  Digt  i 
»Langelandsrejsen«  kendes  jo  Christian  V.'s  Ord  til 
Niels  Juel,  da  han  hængte  en  Guldkæde  om  Søheltens 
Hals  efter  Slaget  ved  Køgebugt.  Men  paa  lignende 
Vis    ytrede  Ludvig  XI.    i   1478    til   den   unge  Ridder 

Raoul  de  Lannoi,  hvis  Dumdristighed  han  havde  lagt 
Mærke  til  ved  Stormen  paa  Quesnoy:  A  er  for  dri- 
stig; jeg  maa  lænke  Jer,  for  at  1  ikke  skal  blive 
borte!«  Og  dermed  hængte  han  en  gylden  Kæde  om 
hans  Hals. 

At  Frederik  VII.  af  Folkemeningen  er  gjort  til  Op- 
havsmand for  en  hel  Del  »historiske  Ord«  og  til  Ho- 
vedperson i  adskillige  anekdotmæssige  Tildragelser,  er 
jo  ikke  forunderligt,  naar  man  betænker,  hvor  populær 
denne  Konge  var.  Blandt  de  Historier,  han  har  faaet 
paa  sin  Kappe,  er  den  fra  tyske  og  franske  Læsebøger 
velkendte  om  den  tyske  Fyrste,  som  lod  et  Ørefigen 
»gaa  til  Naboen«  paa  samme  Maade  som  Pokalen  ved 
det  Drikkegilde,  han  incognito  overværede.  Men  det 
er  ifølge  Sagnet  ogsaa  ham,  til  hvem  Byfogden  i  Ebel- 
toft i  en  Velkomsttale  vilde  opregne  de  mangfoldige 
Aarsager,  man  havde  til  ikke  at  modtage  Kongen 
med  Kanonsalut:  den  første  var,  at  de  ingen  Kanoner 
havde,  —  hvorpaa  Kongen  naturligvis  skænkede  ham 
de  øvrige  Grunde.  Den  fortælle  Franskmændene  om 
Napoleon  I.  og  Indbyggerne  i  Saint-Maixent,  der  ere 
at  betragte  som  en  Art  franske  Molboer  (»Mélusine«, 
2det  Bd.).  Saa  er  der  fremdeles  en  Historie  om  den 
danske  Konge  og  Prins  Ferdinand.  Frederik  VII.  for- 
ærede, hedder  det  sig,  engang  sin  Onkel  til  hans  Fød- 
selsdag en  indbunden  Bog,  hvis  enkelte  Blade  vare 
Femdalersedler;  dette  litterære  Arbejde  gjorde  begribe- 
ligvis stor  Lykke  hos  Modtageren,  som  nogen  Tid 
efter  udbad  sig  Fortsættelsen  af  Værket.  Denne  sendte 
Kongen  ham  da  ogsaa,  men  paa  Ryggen  stod  de  Ord : 
»2den  og  sidste  Del«.     Det  kan  ikke  skjules,    at  den 

morsomme  Fortælling  er  af  udenlandsk  Oprindelse, 
idet  den  i  »Encyclopédiana«  (1843)  findes  berettet, 
med  alle  Biomstændigheder,  om  Frederik  Vilhelm  III. 
af  Preussen  og  hans  Adjutant,  Oberst  Malachowski. 

Lige  til  den  nyeste  Tid  trænger  Sagndannelsen 
ned,  med  Afbenyttelse  af  gammelt  Materiale.  Nr.  145 
i  Tang-Kristensens  »Molbohistorier  osv.«  lyder  saa. 
ledes:  »Kronprinsen  vilde  komme  ud  og  se  Soldaterne 
efter.  Saa  havde  Underofficeren  underrettet  Fløjmanden 
om,  hvad  Spørgsmaal  han  fik  og  skulde  svare  paa. 
Først,  hvor  gammel  han  var,  dernæst,  hvor  længe 
han  havde  været  i  Tjenesten,  og  endelig,  om  han 
havde  faaet  Lønning  og  Brød  til  betimelig  Tid.  Saa 
kommer  Prinsen  og  spørger  ham  først  om,  hvor  længe 
han  havde  været  i  Tjenesten.  Han  svarede:  »I  24 
Aar.«  Hvor  gammel  han  var?  »8  Maaneder.«  — 
»Enten  er  du  gal  eller  jeg  er  det.«  —  »Begge  Dele 
er  rigtige,  Deres  Majestæt  (I).«  —  Med  »Kronprinsen« 
menes  utvivlsomt  Christian  IX.'s  Tronfølger;  men 
Mange  ville  strax  ved  Læsningen  heraf  have  set,  at 
det  blot  er  en  Forkludring  af  en  gammel  Anekdote 
om  Frederik  den  Store*),  i  Tyskland  forresten  ogsaa 
fortalt  om    Feltmarechal  Wrangel,    og    at    Pointen   er 


♦)  En  anden  Anekdote  knyttes  bl.  a.  ogsaa  til  denne  Mo- 
narks Navn,  foruden  til  Andres.  To  Hofdamer  trættedes 
om  Rangen;  Kongen  afgjorde  Trætten  med  salomonisk 
Visdom  saaledes:  Den  Dummeste  skal  gaa  først  I  Wil- 
helm Helts  poetiske  Skrifter,  Kbh.  1732  (citeret  af  Troels 
Lund  i  Danm.  og  Norges  Hist.  i  16.  Aarh.,  I,  6.  Bog, 
S.  loi)  staar  dog  allerede  et  Vers  om  Lusse  Geeds  og 

udeladt,  nemlig  at  Soldaten  er  en  født  Udlænding,  som 
man  kun  har  lært  de  tre  Svar  mekanisk  udenad  i 
Landets  Sprog;  at  de  falde  saa  forkert,  er  jo,  fordi 
Spørgsmaalenc  gøres  i  en  anden  Orden  end  den  sæd- 
vanlige, den  af  Soldatens  Instruktør  beregnede.  Folklo- 
risterne have  rundt  om  i  de  forskellige  Lande  fundet 
endnu  flere  Varianter  af  Motivet;  thi  allevegne  har 
Almuen  aabenbart  moret  sig  over  de  mærkelige  For- 
viklinger, der  kunne  opstaa  ved  de  løjerlige  Fremmedes 
Ukendskab  med  dens  eget  Sprog.  Og  navnlig  er  det 
dem,  der  tale  sære  »Patois«  som  Bas-Breton  o.  desl., 
der  maa  holde  for.  Da  skulde  den  synes  sikrere,  der 
»tier  i  syv  eller  flere  Sprog«  trods  sin  Lærdom:  men 
saa  er  det  just  Tavsheden,  man  opholder  sig  over. 
Udsagnet  er  brugt  om  adskillige  Sproglærde  (om  hvem 
i  Danmark?),  saaledes  sagde  i  Frankrig  Digteren  Alex- 
andre Soumet  (død  1845)  det  om  sin  Svigersøn;  i 
Tyskland  er  det  sagt  om  Feltmarechal  Moltke. 

Vi  gribe  nu  i  Flæng  og  ville  da  se,  at  Anekdot- 
vandringen  gælder  for  alle  Stænder.  —  Ganske  vist  vil 
jeg  ikke  paastaa,  at  D.  G.  Monrad  ikke  har  sagt  føl- 
gende ypperlige  Vittighed,  der  tillægges  ham.  Paa 
en  Bispevisitats  bemærkede  han  til  en  Præst,  hvis 
Prædiken  han  just  havde  hørt,  at  han  syntes,  der  var 
en  ejendommelig  Forskel    mellem   den   første   og   den 


Karen  Smeds,    der   skændes  om,    hvem  der  skal  sidde 

øverst  i  Kirken: 

Om  jeg  en  Dommer  var,  og  de  mig  begge  bade 
At  dømme  mellem  dem  om  øverst  Stole-Stade, 
Da  den  af  disse  to  det  skulde  være  næst, 
Som  vilde  holdes  for  den  største  Skændegæst. 

anden  Halvdel  af  den.  »Det  kommer  deraf,  Deres 
Højærværdighed,«  sagde  Præsten,  »at  den  første  Del 
havde  jeg  forberedt  mig  paa,  men  i  den  anden  Del 
overgav  jeg  mig  til  den  hellige  Aands  Inspiration.« 
»Saa  maa  jeg  sandelig  gøre  Dem  min  Kompliment,« 
svarede  Monrad,  »for  De  gjorde  det  bedre  end  den 
hellige  Aand.«  Men  en  fransk  Anekdote,  som  er 
ældre  end  Monrads  Bispeværdighed,  siger,  at  en  Præ- 
dikant engang  var  kommen  temmelig  uheldig  fra  en 
Tale  i  Kardinal  Richelieu's  Nærværelse  og  i  den  An- 
ledning bad  Hans  Eminence  være  overbærende  imod 
ham:  denne  Gang  havde  han  nemlig  overgivet  sig  til 
den  hellige  Aands  Inspiration,  men  næste  Gang  vilde 
han  forberede  sig,  og  saa  haabede  han  nok  at  skulle 
gøre  det  bedre.  Ligheden  er  jo  umiskendelig,  saavel 
som  mellem  den  franske  Anekdote  om  den  franske 
Lærde  Alexandre  de  Laborde  (død  1842),  der,  distrait 
som  han  var,  ved  sin  Nieces  Kirkebryllup  sagde  til  en 
Nabo:  »Tager  De  med  ud  paa  Kirkegaarden?«,  og  den 
danske  om  Legationsraad  P.  T.  Zahrtmann  (født  1808), 
der  paa  sine  ældre  Dage  havde  en  sand  Passion  for 
at  gaa  til  Begravelser  og  engang  ved  et  Br^^Uup  siges 
at  have  gjort  samme  Spørgsmaal,  efter  at  være  vaagnet 
op  fra  en  lille  Lur  i  Kirken.  Historien  om  De  Laborde 
findes  paa  Tryk  1843,  den  om  Zahrtmann  i  A.Abra- 
hams' »Minder«.  Fra  en  anden  Kilde,  »Joe  Miller«, 
har  jeg  noteret  et  Træk  af  koldblodig  militær  Pligt- 
følelse: ved  Franskmændenes  Belejring  af  Gerona  1694 
udbrød  Overgeneralen,  Hertugen  af  Noailles,  som  in- 
spicerede et  af  Batterierne,   til  dets  Kommandant,   Ri- 

13* 

golo*):  »Hørte  De  den  Musik?«  (en  fjendtlig  Kugle 
var  nemlig  faret  lige  forbi  deres  Hoveder);  men  den 
tappre  Artilleriofficeer  sagde  rolig:  »Jeg  har  kun  at 
gøre  med  de  Skud,  der  affyres  her  fra,  de  andre  ved- 
komme mig  ikke.«  Akkurat  det  samme  fortalte  »Vort 
Forsvar«  for  nogle  Aar  siden**)  om  Oberst  Vahl,  der 
kommanderede  Artilleriet  1849  i  Fredericia,  og  som 
efter  en  Slægtnings  Sigende  meget  godt  kunde  have 
sagt  det.  Af  mindre  alvorlig  Art,  men  ogsaa  baade 
fransk  og  dansk  Tradition,  er  den  om,  hvordan  Biévre, 
almindelig  kendt  i  i8de  Aarh.  for  sine  Witzer  og 
Brandere,  en  Dag  i  øsende  Regnvejr  bad  en  agende 
Bekendt,  om  han  maatte  stige  ind  i  hans  Vogn,  men 
til  Svar  blot  fik  et  spørgende  Ansigt  og  de  Ord: 
»Den  kan  jeg  ikke!«,  hvorpaa  Vennen  kørte  videre. 
I  Danmark  fortælles  den  om  Loria,  der  100  Aar  senere 
havde  samme  farlige  Ry  som  Biévre. 

Medens  disse  Anekdoter  synes  væsentlig  at  være 
af  fransk  Herkomst,  er  det  rimeligvis  en  rigtig  tysk 
Universitetsanekdote,  der  fortælles  om  en  Professor, 
som  i  Manuskriptet  til  sin  Forelæsning  havde  skrevet 
de  Ord:  »Her  plejer  jeg  at  sige  en  Vittighed.«  I 
Wiirtemberg  bl.  a.  faar  den  theologiske  Professor  Lan- 
derer Skyld  derfor.  Men  en  dansk  Studentertradition 
lyder  paa,  at  en  Dag  havde  Rasmus  Nielsen  glemt  sit 
Manuskript  paa  Kathedret  i  Rusauditoriet,  og  da  Stu- 
denterne strax  stormede  derop  for  at  kige  i  det,   saae 


*)  Dette  Navn  ser  unægtelig  noget  tvivlsomt  ud,  da  Ordet 
i  Pariser  jargon  betyder  en  lystig  Fætter. 
*♦)  1885,  Nr.  117;  Meddelelsen  er  undertegnet  H.  L.,  men 
Meddeleren   synes  kun  at  have  det  >von  Horensagen«. 

de  den  famøse  Sætning.  Hvor  den  internationale  Anek- 
dote hører  hen,  der  drejer  sig  om  en  Person,  som 
kom  for  sent  til  at  se  en  Solformørkelse,  men  antog, 
at  der  ikke  var  noget  ivejen  for  at  faa  den  gentaget, 
da  han  var  en  god  Ven  af  vedkommende  Astronom,  — 
er  vanskeligt  at  sige;  Cassini,  Lalande,  Delaunay  o.  fl. 
nævnes  som  Astronomen,  men  paa  Kjøbenhavns  Ob- 
servatorium er  den  ogsaa  bleven  lokaliseret.  Et  Ex- 
empel  paa  en  »videnskabelig«  Historie,  der  er  gaaet  i 
Arv  indenfor  Danmarks  Grænser,  er  den  om  den  vit- 
tige Jørgen  Jørgensens  Ytring  i  Anledning  af  en  theo- 
logisk  Disputats  i  1830'erne,  hvis  Genstand  var  Tre- 
enigheden, og  hvor  Doktoranden  havde  sin  Søn  til 
Respondens:  »Faderen  og  Sønnen  vare  nok  tilstede, 
men  Aanden  mærkede  jeg  intet  til«  (sig.  A.  Schu- 
macher, Ludvig  Bødtcher,  S.  116).  Een  Beretning 
lader^-C.  Hermansen  præstere  Ondskabsfuldheden;  men 
desuden  har  man  villet  henføre  Begivenheden  til  en 
helt  anden,  senere  akademisk  Handling,  hvor  det  fak- 
tiske Grundlag  aldeles  mangler.  Modsat  hvad  der 
ellers  plejer  at  ske,  har  man  i  »Punch«  engang  fortalt 
en  Historie  om  Worsaae,  som  er  en  virkelig  Til- 
dragelse, der  er  hændt  hans  Efterfølger,  Museums- 
direktør Sophus  Muller  (nogle  Besøgende  i  Oldnordisk 
Museum  troede,  at  det  var  den  afdødes  Ordner,  der 
vare  henlagte  ved  en  Egekiste  fra  Broncealderen). 
Samme  Vittighedsblad  genfortalte  1889  som  en  almin- 
delig Anekdote  uden  Navns  Nævnelse  den  fornøjelige 
Historie  om  C.  Molbech  og  en  Student,  der  havde 
laant  en  Bog  af  den  gnavne  Bibliothekar  og  paastod 
at  have  tilbageleveret  den  forlængst:   »nej,  det  har  De 

ikke,  for  saa  skulde  den  staa  dér,  —  og  det  gor  den 
ogsaa;  dér  kan  De  se,  hvilken  Orden  jeg  har  i  mine 
Bøger!«  Det  kan  jo  maaske  dog  have  været  person- 
lige Hensyn,  der  foranledigede,  at  Navnet  her  udelodes; 
men  en  svigtende  Kontinuitet  i  Overleveringen  er  ken- 
delig, naar  en  splinterny  Anekdotsamling  (»Fætter 
Lystig«,  3die  Samling,  Kbh.  1898)  lægger  Mundheldet 
»Jeg  siger,  jeg  siger«  med  efterfølgende  komiske  Kom- 
binationer i  Munden  paa  »en  Skipper«,  uagtet  hver 
en  Sjæl  i  Kjøbenhavn  vidste  for  nogle  Aar  tilbage,  at 
det  var  Baron  Gedalia,  som  havde  den  Vane  at  bruge 
disse  Ord  hvert  Øjeblik.  Samme  Anekdotbog  begaar 
ogsaa  en  Fornærmelse  mod  den  afdøde  Dansklærer 
Prof.  Rasmussen  ved  at  lade  ham  tale  dette  pæredanske 
Kragemaal:  »Jeg  gik  mig  en  Gaatur  i  en  Trægang; 
en  Allemandsvogn  kommer  forbi,  jeg  vinker  ad  Bag- 
paastanderen,  men  desværre  taber  jeg  mine  Skidtsko, 
da  jeg  springer  op  (osv.).«  Dette  er  jo  slet  ikke  an- 
det end  en  Reminiscens  af  den  uheldige  Sprogrenser 
H.  P.  Selmers  kuriøse  Ordlaverier,  hvoraf  Bladet 
»Sværmere«  i  sin  Tid  præsenterede  en  Buket  til  al- 
mindelig Morskab.  — 

Allerede  et  Par  Gange  i  det  Foregaaende  er  det 
blevet  antydet,  at  man  ligefrem  kan  udskille  Motiv- 
grupper af  det  internationale  Anekdotstof,  frem- 
gaaede  af  folkelig,  snart  overfladisk,  snart  mere  dybt- 
gaaende  Opfattelse  af  Livsforhold  og  Hverdagsbegiven- 
heder, Menneskenatur  og  Karaktertræk,  Ejendommelig- 
heder og  Fejl.  Det  Motiv,  som  kan  kaldes  »Konen 
med  Æggene«,  er  jo  tidligere  nævnt,  ligesom  de  Hi- 
storier, der  gruppere  sig  om   »de  tre  Spørgsmaal  i  det 

fremmede  Sprog«.  Beslægtet  med  sidstnævnte  er  den 
Gruppe,  der  kan  kaldes  den  døve  Mands  (»Goddag, 
Mand«  —  »Øxeskaft«  o.  lign.).  Fremdeles  have  vi 
den,  der  udgaar  fra  Ærgrelsen  og  Spotten  over  kvin- 
delig Trættekærhed  og  Paastaaelighed  (»Klippe  klippe« 
o.  desL),  de  rigtige  »Molbohistorier«  eller  »Boeotiana«, 
hvori  den  praktiske  Kløgt  stempler  en  enkelt  Egns 
eller  Bys  Beboere  som  særlig  dumme  (man  genfinder 
omtrent  alle  de  danske  i  andre  Lande),  den  naivt  anti- 
sociaHstiske  Historie  om  Kongen  eller  Millionæren, 
med  hvem  en  Mand  fordrede  at  dele,  fordi  jo  alle 
Mennesker  vare  Brødre,  hvilket  den  Adspurgte  ogsaa 
indrømmede,  hvorpaa  han  gav  Manden  en  Øre,  thi 
mere  kunde  der  ikke  komme  paa  hans  Part,  —  den 
fortælles  i  vexlende  Skikkelse  ligefra  Middelalderen  til 
vor  egen  Tid,  om  Fihp  August  og  en  Gøgler,  om 
Rothschild  og  en  Socialist  i  Frankfurt  og  mange  andre, 
Tolstoj  har  den  ogsaa  i  sine  GenfortæUinger  af  russiske 
Sagn.  Et  Par  Grupper  af  denne  Art  ville  vi  betragte 
lidt  nærmere,  af  Hensyn  til  deres  Repræsentering  i 
Norden.  Man  har  jo  f.  Ex.  en  Mængde  Præstehisto- 
rier, der  gaa  igen  i  mangfoldige  Lande  og  til  mang- 
foldige Tider.  Den  om  Prædikanten,  som  bliver  ved 
at  dvæle  ved  Spørgsmaalet  »Hvor  skulle  vi  sætte  den 
hellige  Frandsens?«  (eller  Stephanus  eller  Antonius 
eller  en  anden  Helgen,  i  protestantiske  Lande  refor- 
meret til  David  eller  en  lignende  bibelsk  Person),  ind- 
til en  Tilhører  rejser  sig  og  siger:  »Nu  kan  I  sætte 
ham  her,  for  nu  gaar  jeg,<i  kendes  jo  ogsaa  fra 
nordisk  Tradition.     Morsomt    nok   har   man    i    Frank- 

rig*)  villet  anbringe  Begivenheden  historisk  i  17de 
Aarh. ;  den  skal  da  være  foregaaet  i  Chålons,  Til- 
høreren var  en  Spejlmager,  der  kom  i  Fængsel  og 
maatte  erklæres  for  vanvittig  for  at  slippe  fri.  Men 
Kilden  er  Tallemant  des  Réaux'  »Historiettes«,  og  af 
Tallemant  har,  som  Raoul  Rosieres  siger  i  »Revue 
des  traditions  populaires«,  Folklorestudiet  mere  Udbytte 
end  Historieforskningen:  hans  Fortællinger  bero  kun  i 
Almindelighed  paa  »On-dit«,  idet  han  næsten  aldrig 
har  været  Vidne  til  Begivenhederne,  derfor  gaar  han 
f.  Ex.  hen  og  beretter  en  gammel  romersk  Anekdote 
om  Henrik  IV.  I  ligesaa  høj  Grad  Fællesgods  er  den 
om  »Hvad  sagde  saa  David?«  (Præstens  Karl  i  Kirken 
troer,  at  der  menes  Byens  Slagter,  og  raaber:  Han 
vilde  ikke  sælge  mere  Kød  paa  Kredit  til  Deres  Vel- 
ærværdighed!),  den  om  Konen,  der  ikke  græd  over 
en  Præsts  rørende  Prædiken,  fordi  hun  ikke  hørte  til 
Sognet,  o.  fl.  I  Tang-Kristensens  trykte  Samlinger 
finder  man  adskillige  af  den  Slags.  Historien  om  den 
svenske  Præst,  der  afmalede  Helvedes  Pinsler  saa  vel- 
talende for  sine  Tilhørere,  at  de  fløde  hen  i  Taarer, 
enten  de  saa  hørte  til  Sognet  eller  ej,  hvorfor  han 
søgte  at  trøste  dem  med  de  mærkelige  Ord:  »Gråter 
icke,  ty  det  torde  vara  logn,«  er  almindelig  kendt  i 
Spanien.  Juan  Valera  sammenligner  i  sit  Skrift  om 
den  moderne  Naturalisme  (Apuntes  sobre  el  nuevo  arte 
de  escribir  novelas,  Madrid  1887)  Prosper  Mérimée 
som  Kunstner  med  »den  Præst,  der  ufor\^arende  fik 
Tilhørerne  til  at  græde  ved  at  fortælle  dem  en  Helgens 


*)  Lorédan  Larchey,  »L'esprit  de  tout  le  monde«,  I,  S.  264. 

Martyrium  og  derfor  sagde :  Græd  ikke ;  det  er  længe 
siden,  det  hændte,  og  maaske  det  ikke  er  sandt.«  Fra 
Sverrig  har  Valera  neppe  faaet  den.  I  Paz  y  MéHa's 
»Sales  espanolas«,  I  (1890,  S.  285)  findes  den  trj^t 
om  en  portugisisk  Prædikant,  efter  et  Manuskript  fra 
i6deAarh.  i  Madrids  Nationalbibliothek.  Ifølge  N.  M. 
Petersens  »Bidrag  til  den  danske  Litteraturs  Historie«  V, 
S.  211  (2den  Udg.)  fortaltes  i  Danmark  i  forrige  Aar- 
hundredes  Slutning  følgende  Historie  som  en  virkelig 
Tildragelse.  En  ung  Præst  havde  arvet  baade  sin 
Faders  Kald  og  hans  Prædikener;  han  mente  da,  at 
han  blot  behøvede  at  aflire  disse,  og  første  Gang,  han 
bestiger  Prædikestolen,  er  han  da  saa  uheldig  i  sin 
Ubetænksomhed  at  levere  denne  testam.enterede  Tirade : 
»Med  mine  grædende  Taarer  gentager  jeg  Eder  idag, 
hvad  jeg  nu  i  otteogtyve  samfulde  Aar  haver  sagt 
Eder.«  Petersen  har  Fortællingen  fra  Aargangen  1790 
af  »Samleren«,  men  han  nærer  Mistanke  om,  at  den 
maaske  er  lavet,  udsprungen  af  det  Præstehad,  der 
var  oppe  dengang.  Vist  er  det,  at  den  ogsaa  staar  i 
Moszflecks  »Der  Spaszmacher«  (1784). 

Et  andet  Motiv  er  en  Talers  eller  Skuespillers  For- 
snakkelse. Hvad  vi  kalde  »at  bakke  snagvendt«  kalde 
Franskmændene  »tromper  la  sonnette«,  fordi  en  Skue- 
spiller engang  paa  Scenen  kom  til  at  sige  med  Pathos : 
»Trompez,  sonnettes!«  istedenfor:  »Sonnez,  trompet- 
tesi« Men  i  Aug.  Blanche:  »En  skådespelares  åfven- 
tyr«  læses  om  en  Statist  ved  en  rejsenhe  Trup,  der 
endelig  engang  havde  faaet  tildelt  en  talende  Rolle. 
Den  bestod  rigtignok  kun  af  een  RepHk:  »Hestene  ere 
sadlede,«    men   han  havde  forberedt  sig  paa  den  med 

umaadclig  Omhu.  Paa  selve  Forestillingsaftenen  er 
han  imidlertid  saa  uheldig  at  raabe:  »Sadlerne  ere 
hestede!«  —  Fra  Skoletiden  mindes  Adskillige  maaske 
det  intrikate  Spørgsmaal,  hvem  Zebedæi  Sønners  Fader 
var.  Ifølge  Tang-Kristensens  »Molbohistorier  osv.« 
(Nr.  171)  hed  han  Per  Nielsen;  Spørgeren  havde  nem- 
lig, for  at  faa  det  rigtige  Svar  ud  af  en  mindre  be- 
gavet Bondeknøs,  hentet  Sammenligning  fra  de  mest 
nærliggende  Familieforhold,  men  den  Adspurgtes  logiske 
Abstraktionsevne  var  for  ringe.  Paa  samme  Maade 
er  hos  Balthasar  Schupp  en  tysk  Møller  bleven  Fader 
til  Noa's  tre  Sønner,  ligesom  i  de  engelske  »Hundred 
merry  Tales«  (1525)  endog  en  Hund  ved  Navn  Colle 
bliver  Ophav  til  dem,  medens  Franskmændene  baade 
fortælle  Historien  om  Noa's  Sønner  og  om  de  fra 
Middelalderens  Heltedigte  kendte  fire  Haimonssønner. 
En  temmelig  ny  og  ret  morsom  tysk  Variant  meddeler 
Hermann  Oesterley  (citeret  i  Udg.  1887  af  den  nys 
nævnte  engelske  Anekdotbog).  I  H6tel  zum  Weiden- 
busch  i  Frankfurt  am  Main  giver  en  Opvarter  en 
preussisk  Løjtnant  denne  Gaade  at  gætte:  Det  er  ikke 
min  Broder,  heller  ikke  min  Søster,  og  dog  er  det 
min  Moders  Barn.  Løjtnanten  gætter  og  gætter,  indtil 
Opvarteren  endelig  siger  ham,  at  det  er  ham  selv. 
Næste  Dag  møder  Løjtnanten  op  med  samme  Gaade 
i  et  Selskab.  »Det  er  Dem  selv,  Hr.  Løjtnant.«  2>Nej, 
mine  Damer  og  Herrer,  det  er  Opvarteren  i  Hotel 
zum  Weidenbusch.«  Denne  Historie  er  nær  beslægtet 
med  en  anden  Gruppe,  nemlig  med  dem,  der  dreje 
sig  om  Dumhed  i  Opfattelsen  og  i  Gengivelsen  af  en 
Vittighed  eller  et  Ordspil.    Af  den  Slags  er  der  mange, 

og  mærkværdigt  nok  er  den  latterliggjorte  Person 
meget  ofte  en  Jøde.  En  saadan  tysk  Historie  har 
denne  Pointe:  En  tager  i  et  Selskab  en  Bønne  og 
lægger  den  tilside;  »hvad  er  det?«  —  »Bonaparte« 
(Bohn'  aparte);  men  Dumrianen,  der  fortæller  den  vi- 
dere, angiver  som  Opløsning:  »Napoleon!«  I  A.  Abra- 
hams' »Minder«  læses  et  Par  franske  om  den  kun 
musikalsk  begavede  Fløjtenist  Tulou.  Af  danske  ken- 
des almindelig  Loria's  Brander  om  Grundtvigs  Op- 
træden paa  Prædikestolen  i  Vartov  med  »rosenfarvet« 
Krave  (»der  er  jo  ogsaa  hvide  Roser«),  hvilken  en 
kløgtig  Tilhører  anbringer  i  et  andet  Selskab  under 
den  Form:  »Har  De  hørt,  at  G.  har  prædiket  i  Vartov 
med  rosenrød  Krave?«  Fremdeles  den  hos  Witt 
von  Ddring  (»Schilderungen  und  Begebenheiten  eines 
Vielgereisten«,  1833)  trykte  om  Filologen  Prof.  Thor- 
lacius,  en  Mand,  der  udmærkede  sig  ved  sin  lærde 
Distraktion.  Han  kommer  ridende  paa  Strandvejen, 
samtidig  læsende  i  en  Bog,  saa  at  han  ikke  passer 
Hesten;  den  kaster  ham  af  i  en  Grøft,  men  han  kom- 
mer ikke  til  Skade,  sætter  sig  paa  Grøftekanten  og 
læser  videre.  Nogle  af  Thorlacius'  Bekendte  passere 
ham  lidt  efter  i  en  Vogn  og  raabe  til  ham:  »Vil  De 
ikke  køre  med,  Hr.  Professor?«  »Tak,  jeg  rider,« 
svarer  han.  Begivenheden  refereres  saa  senere  af  en 
Jøde,  der  ikke  omtaler  Faldet  i  Grøften,  altsaa:  Thor- 
lacius sidder  paa  Hesten  og  svarer  »Nej  Tak,  jeg  rider« 
paa  Tilbudet  om  at  køre  med.  Ingen  ler  selvfølgelig, 
og  Manden  udbryder  forbavset:  »Da  jeg  hørte  den, 
var  den  sgu  morsom.« 

Morsom  er  jo  ogsaa  den  berømte  Alke  Potts  plat- 

tyske  Gravskrift  i  Doberan,  —  den  findes  der  virkelig 
tillige  med  flere  ligesaa  gemytlige  — ,  i  hvilken  Vor- 
herre anmodes  om  at  være  den  Afdøde  ligesaa  naadig, 
som  Alke  Pott  vilde  være  mod  Vorherre,  hvis  han 
var  Alke  Pott.  Den  er  hertillands  lokaliseret  i  Kjøge 
og  skal  dér  være  sat  over  en  vis  Johan  Siverod  (set 
den  har  jeg  ikke),  men  kan  forresten  siges  at  høre  til 
en  Motivgruppe,  ligesom  den  franske  Ridder  La  Hire's 
Bøn  (15de  Aarh.),  den  han  plejede  at  fremsige,  naar 
han  skulde  i  Slag:  »Gør  nu  det  for  La  Hire,  som  La 
Hire  vilde  gøre  for  dig,  hvis  han  var  dig  I«  De  her- 
hen hørende  Historier  o.  desl.,  dog  ikke  den  danske 
Gravskrift,  ere  behandlede  af  Max  Muller  i  et  Par 
Artikler  (Maj  og  Juni  1887)  i  det  engelske  Tidsskrift 
»The  Athenæum«. 

Et  Slægtskab  med  Molbohistoriernes  Kategori  er 
umiskendeligt  i  de  Anekdoter,  som  til  Motiv  have 
Misforstaaelse  ved  bogstavelig  Udtydning  af  et  eller 
andet  Udtryk.  Saaledes  er  der  i  Wrights  Samhng  af 
gamle  latinske  Historier  (Nr.  43)  en  om  en  Kone,  der 
havde  faaet  det  Raad  at  » smøre  <^  en  Dommer  (ungere 
manus  judicis)  —  dog  ikke  i  den  populæreste  danske  Be- 
tydning, —  og  gjorde  det  bogstaveligt,  men  naturlig\'is 
ikke  fik  noget  godt  Udbytte  deraf.  Man  har  paa  Dansk 
en  tilsvarende  Anekdote,  der  beroer  paa  Misforstaaelse 
af  Udtrykket  »Han  maa  bide  i  Græsset«,  om  en  Syg, 
eller    maaske    er    lavet    over   det.*)     Ligeledes   i   den 


*)  Hvordan  Ordsprog  eller  Mundheld  og  Anekdoter  spille 
over  i  hinanden  ses  f.  Ex.  af,  at  Ordsproget  om  Konen, 
der  ønskede,  at  Modvinden  vdlde  vende  sig,  naar  hun 
skulde  tilbage  (deraf  Sømandsudtrykket  »Kællingevind«), 

Molboske  Genre  (i  alt  Fald  kan  man  opfatte  den  saa- 
dan)  er  en  hos  Tang-Kristensen,  Nr.  138  i  den  oftere 
anførte  Samling:  En  er  bleven  udskreven  til  Soldat  og 
melder  sig  ved  Regimentet;  han  spørges  om  sit  Navn, 
men  veed  det  ikke;  hans  TvilHngbroder  og  han  selv 
vare  nemlig  blevne  døbte  sammen,  den  ene  Pæjer, 
den  anden  Kræsten;  under  Hjemkørselen  fra  Kirken 
døde  den  ene,  og  nu  veed  han  ikke,  hvem  af  dem 
det  var.  Denne  Fortælling  er  heller  ikke  udelukkende 
d^nsk.  Den  er  anvendt  som  Replikskifte  i  den  tyske 
Skuespiller  Beckmanns  Hlle  Farce  fra  omtr.  1840, 
»Der  Eckensteher  Nante  im  Verhor«,  idet  den  svine- 
poliske Berlinersjover  bl.  a.  driller  Politiassistenten,  som 
forhører  ham,  med  denne  Witz,  —  thi  her  er  det  en 
bevidst  Morsomhed. 

Tang-Kristensen  meddeler  i  sine  Molbo-  og  Aggerbo- 
historier  osv.  (S.  i2off.)  ogsaa  en  hel  Del  Løgnehisto- 
rier, navnlig  Jægerløgne  om  mærkelige  Skud,  som  en 
Rasmus  Fynbo  og  andre  utrolige  Mesterskytter  have 
præsteret  i  bestemt   angivne  jydske  Egne.     Deriblandt 


er  gaaet  over  til  en  Historie,  fortalt  om  Kjøbenhavneren 
Agent  Berendt  i  >Dumriana  eller  Indfald,  Anecdoter  og 
Characteertræk  af  Claus  Dumrians  Levnet.  Samlede  og 
udgivne  af  L,  N.  Bjørn,  Candidatus  juris«,  Kbh.  1829. 
I  Familie  med  den  kloge  Kælling  var  vist  den  Mand  fra 
Dinant  i  Belgien,  som  skulde  til  Namur  og  havde 
Blæsten  imod  sig;  han  vendte  undervejs  Ryggen  til 
Vinden  og  tændte  sin  Pibe  og  blev  saa  ved  at  gaa  i  den 
Retning,  hvori  han  havde  vendt  sig,  indtil  han  forundret 
maatte  sige  ved  sig  selv:  >Det  er  dog  mærkeligt,  at  det 
er  de  samme  Klipper  ved  Namur  som  ved  Dinant« 
(Re vue  des  traditions  populaires,  IV,  S.  483). 

er  der  ogsaa  nogle  højst  underlige  Gerninger  af  »min 
Gamlefader«,  om  hvem  Fortælleren  til  Slutning  siger: 
»Han  er  nu  død  for  flere  Aar  siden,  og  a  veed  snart 
aldrig,  a  har  selv  ret  kendt  ham.  Han  skal  have  gjort 
mange  store  Bedrifter  i  hans  Tid,  men  det  er  ingen 
Steder  paa  Skrift  før  nu.«  Det  er  der  alligevel;  thi 
man  genfinder  her  hverken  mere  eller  mindre  end 
de  Ting,  hvormed  Løgneren  for  alle  Løgnere,  Baron 
Miinchhausen,  skal  i  sin  Tid  have  underholdt  en  for- 
bavset Tilhørerkres,  og  som  forlængst  ere  at  læse  paa 
Tryk.  Navnlig  om  den  forsvundne  Bi,  som  han  efter- 
søgte ved  at  kravle  op  paa  en  umaadelig  høj  Plante, 
saa  at  han  kom  helt  op  i  Skyerne  og  maatte  hejse 
sig  ned  ved  et  Tov,  han  havde  lavet  af  nogle  »Byg- 
hajser«,  han  havde  hos  sig,  osv.  Og  af  Jagthistorierne 
den  om  Ræven,  der  ved  et  afskudt  Søm  blev  naglet 
med  Halen  til  et  Træ  og  løb  bogstavelig  »ud  af  sit 
gode  Skind«,  den  om  Skytten,  der  »rinkede«  en  Flok 
Vildgæs  sammen  ved  at  skyde  paa  dem  med  en  Metal- 
knap, hvori  der  hang  en  Traad,  men  de  vaagne  siden 
til  Kræfter  igen,  saa  at  de  fljrve  afsted  med  Jægeren, 
indtil  gamle  Pastor  Hegelahr  i  Sunds  (virkelig  Person, 
død  1822)  kommer  ud  af  sin  Præstegaard  og  pirrer 
»den  underlige  Fugl«  ned  med  sin  Jagtbøsse.  Lig- 
nende Miinchhauseniader  træflfer  man  jævnlig  i  andre 
Lande,  saaledes  i  Frankrig  om  en  Ingeniør  ved  Navn 
Nicolas  des  Murs,  der  fiskede  en  Flok  Traner  paa 
Rad  med  en  Krog  (Philippe  d'Alcripe,  La  nouvelle 
fabrique  des  excellents  traits  de  vérité,  omtr.  1579, 
citeret  i  »Mélusine«,  III,  138),  og  i  Spanien  bl.  a. 
den   om  Hunden   med  de  otte  Ben,   der  skiftede  med 

fire  ad  Gangen,  naar  den  pilede  afsted,  og  den  om 
Hjorten  med  Kirsebærtræet  i  Panden  (»Album  del  buen 
humor«).  Spanierne  have  endda  konstrueret  sig  en 
national  Miinchhausen,  som  hedder  Manolito  Gazquez 
og  naturligvis  er  Andalusier. 

For  en  Smule  at  imødekomme  dem,  der  grumme 
nødig  ville  lade  sig  overbevise  om,  at  Anekdoter  hyp- 
pig ere  vandrende,  ville  vi  nu  anføre  et  Tilfælde,  hvor 
omtrent  det  Samme  virkelig  lader  til  at  have  gentaget 
sig  paa  to  forskellige  Steder,  uden  at  der  er  Tale  om, 
at  det  er  samme  Historie  fortalt  om  igen.    Der  gives 
en    engelsk    Anekdote  —  den    staar    i    »Joe    Miller's 
Jests«  under  Nr.  55  —  om  en  meget  brav,  men  ikke 
særlig  kundskabsrig  Skriver  i  den  engelske  Lloyd,  som 
en  Dag   sad   og  talte   i  et  Kaffehus  med  en  Ven  om 
et  assureret  Skib,    der  var  ude  at  sejle,    og  som  man 
i   længere  Tid    ikke    havde    hørt   noget   til.     Vennen 
sagde:    »Veed   De   hvad,    jeg   har   en   svær   Mistanke 
om,   at  vort  Skib   er   in  jeopardy  (p:  i  Fare).«      »Det 
var  som  Pokker!«    svarede  den  Anden;    »naa,  det  er 
da  ialtfald  godt,    at   det  endelig  er  kommet  i  Havn.« 
I  1872  anstiftede  dette  drilske  Ord,  som  altsaa  endog 
kan  spille  indfødte  Englændere  et  Puds,  paany  Ulykker 
i   Kjøbenhavn.     »Illustreret   Tidende«    bragte    nemlig, 
som  Prøve   paa  Illustrationerne    til   den   danske  Over- 
sættelse af  Stanley 's  »Hvorledes  jeg  fandt  Livingstone«, 
et  Billede   med  Underskrift    »Livingstone  i  Jeopardy«. 
I  den  Anledning  gjorde  »Nær  og  Fjern«  (8.  Dec.  1872) 
opmærksom  paa,  at  »hvor  negeragtigt  Ordet  Jeopardy 
end   kan   lyde,    er   det  dog   neppe  Navnet  paa  nogen 
afrikansk  Lokalitet«,  og  at  Underskriften  »L.  i  Knibe« 

svarede    fuldstændig   til    den    paa   Billedet    fremstillede 
Scene.  — 

Men  een  Svale  gør  ingen  Sommer;  to  eller  tre 
heller  ikke.  Er  man  blot  noget  skeptisk  anlagt,  bliver 
Ens  Skepticisme  just  ikke  mindre  ved  at  beskæftige 
sig  med  disse  Undersøgelser.  Og  kan  man  end  af 
Tilfælde  som  det  nys  anførte  lære,  at  man  ikke  altid 
skal  tro  sin  Tvivl*),  saa  ville  dog  vel  de  Allerfleste 
ganske  simpelt  drage  det  Resultat  af  det  Foregaaende 
i  det  hele  taget,  at  der  gives  Noget,  som  hedder 
vandrende  Anekdoter,  og  at  en  Mængde  af  de  nutil- 
dags  gængse  høre  ind  under  det  Begreb.  En  Begiven- 
hed foregaar  (eller  opfindes),  en  Vittighed  siges  (eller 
opdigtes)  —  og  Menneskene  begynde  snart  at  tumle 
dermed,  som  Musikeren  med  et  udefra  givet  Variations- 
thema.  Skiftende  Tider  og  nationale  Forskelligheder 
afsætte  deres  Mærker  i  Traditionen,  og  naar  man  sy- 
nes, at  en  Tildragelse  eller  et  Udsagn  passer  paa  en 
eller  anden  navnkundig  eller  sympathetisk  Personlig- 
hed, saa  flytter  man  gladelig  om  med,  hvad  der  i 
Virkeligheden  hører  andensteds  hen.  H.  F.  Feilberg 
siger  (i  »Hvorledes  opstaar  Sagn  i  vore  Dage?«,  »Da- 
nia« s  2det  Bd.),  at  det  er  med  noget  af  en  Naturlovs 
Nødvendighed,  at  mangfoldige  Begivenheder  fra  for- 
skellige Kanter  samles  i  Folkebevidstheden  rundt  om 
»de  store  Navne«.  Ubetinget  kan  man  dog  vist  ikke 
underskrive  denne  Sætning.     Det  kommer  da  an  paa. 


*)  Selv  her  synes  Tvivl  endda  ikke  aldeles  udelukket,  idet 
maaske  den  engelske  Historie  i  Virkeligheden  aldrig  er 
foregaaet,  men  kan  være  blot  opdigtet  ud  af  Ordets 
Løjerlighed.     Den  danske  derimod  er  sikker  nok. 

hvad  man  vil  forstaa  ved  de  »store  Navne«.  Hyppigst 
vil  vel  nok  en  Anekdote  eller  et  historisk  Sagn  Mive 
flyttet  fra  den  mindre  berømte  Person  over  til  den 
mere  berømte,  men  det  Modsatte  kan  ogsaa  være  Til- 
fældet, idet  den  begrænsede,  lokale  Navnkundighed  her 
faar  Betydning.  Og  undertiden  er  det  om  Motivet, 
ikke  om  Personen,  at  en  Fortælling  »krystalliseres«  — 
Udtryk  af  H.  Gaidoz  (citeret  af  Feilberg  i  ovennævnte 
Afhandling)  — ,  saa  at  det  bliver  staaende,  medens 
Hovedpersonerne  i  Historien  vedblive  at  vexle. 

Nærmest  et  Exempel  paa  den  sidste  Art  og  tillige 
overhovedet  en  udmærket  Prøve  paa,  hvordan  Sagn- 
dannelsen fortsættes  herhjemme  i  vore  oplyste  Tider 
ligesom  i  gamle  Dage,  er,  hvad  jeg  nu  skal  meddele. 
I  Oktober  1890  fortalte  Dr.  phil.  M.  mig,  at  Cand. 
mag.  D.  i  en  Samtale  havde  sagt  til  ham:  »Det  var 
da  en  morsom  Historie,  der  fornylig  passerede  Dem 
ved  Præhminærexamen.«  »Hvilken?«  spørger  M.  for- 
undret. »Ih  jo,  denne,«  og  D.  fortæller  den  komiske, 
temmelig  saftige  Examinations-Historie.  Den  var  i  Vir- 
keligheden aldrig  passeret  M.,  ja  var  ham  helt  ukendt! 
Nu  erindrede  D.  sig  ogsaa,  at  da  han  kort  Tid  før 
havde  fortalt  den  i  en  Forening,  var  der  en  enkelt 
af  Tilhørerne,  som  ikke  lo,  men  ytrede:  »Det  er  jo 
en  gammel  Historie,  jeg  har  hørt  for  mange  Aar  siden.« 
Men  D.  havde  den  fra  Forfatteren  B.,  som  atter  havde 
hørt  den  af  Boghandler  T.  R.;  denne  igen  af  Bog- 
handler C.  R.,  som  tillige  havde  fortalt  den  til  BibHo- 
thekar  W.,  —  stadig  om  M.,  saaledes  som  C.  R.  havde 
faaet  den,  men  fra  hvem  erindrede  han  ikke.  Den 
rigtige  Sammenhæng  dukker  imidlertid  op  fra  en  anden 

E.   Gigas  :   Litteratur  og  Historie.    II.  I4 

Kant.  Skoledirektør  N.  B.  kan  nemlig  Historien  om 
Prof.  Velschow,  hvem  den  er  hændt  for  en  hel  Del 
Aar  siden;  Velschow  har  selv  fortalt  den  til  Prof. 
Agerskov,  denne  til  Prof.  H.,  og  han  atter  til  Skole- 
direktøren. Her  ses  altsaa  tydelig,  paa  hvilket  Punkt, 
omend  ikke  ved  hvilken  Fortæller,  den  sagnagtige  Om- 
dannelse er  begyndt. 

Et  andet,  ligesaa  mærkeligt  Stykke  Sagntilblivelse 
fra  den  nyeste  Tid  er  dette.  I  en  dansk  Latinskole 
var  der  en  Lærer,  som  havde  det  Uheld  ikke  at  kunne 
holde  Disciplin  mellem  sine  Elever.  To  forhenværende 
saadanne,  af  hvilke  den  ene  havde  haft  sin  Skoletid 
mange  Aar  før  den  anden,  kom  til  at  tale  om  denne 
Lærer,  og  den  yngre  gjorde  da  gældende:  man  fortalte 
dog  om  ham,  at  han  een  Gang  havde  prj^glet  en 
Elev  ved  Navn  Tønder  saaledes,  at  denne  døde  rfoget 
senere  som  Følge  af  Mishandlingen.  Men  den  virke- 
lige Sammenhæng  er  følgende:  de  »forbistrede  Drenge<> 
havde  for  Skik  at  drille  Manden  ved  ofte  at  spørge 
ham,  »hvem  det  var,  der  myrede  Tønder«  (Stump  af 
en  gammel  Vise,  der  alluderer  til  P.  Worms  fordum 
famøse  Mord  paa  Litteratus  J.  P.  Tønder  i  18^6). 
Drillerisporten  var  endda  bleven  genoptaget  een  Gang 
til  af  en  ny  Generation,  efter  at  den  havde  været  ude 
af  Kurs  en  Stund;  men  15  — 16  Aar  efter  er  Forbin- 
delsen brudt,  og  Historien  antager  den  ovennævnte 
Legendeform.  — 

Hermed  er  det  vistnok  paa  Tide  at  afslutte  disse 
SammenstiUinger.  Ved  en  Ideeassociation  kunde  man 
til  Slut  komme  til  at  tænke  paa  »Nu  Tønden  er  tom, 
og  Tappen  er  tør«,  —  men  det  er  ikke  værdt  at  føje 

til:  »som  Wessel  sagde  til  Berthelsen,  der  vilde  hedde 
BarthoHn«.  For  det  Første  tillægges  Rimet  ogsaa  den 
norske  Poet  Stenersen  (if.  N.  M.  Petersens  danske 
Litteraturhist.),  og  for  det  Andet  staar  der  skrevet 
foran  i  B.  W.  Luxdorphs  Skrivkalender  1747:  »Nu 
er  Tønden  tom,  oc  Tappen  tør.  Nu  skal  Gaarden 
hedde,  som  den  hed  før.«  Men  da  var  Wessel  5  Aar 
gammel,  og  har  han  engang  brugt  omtrent  samme 
Vers,  saa  kan  han  dog  ikke  egentlig  siges  at  have 
fundet  paa  det.  —  Man  fristes  unægtelig  til  at  give 
den  Irlænder  Ret,  som,  da  han  havde  fortalt  en  god 
Historie,  og  En  bemærkede,  at  den  stod  at  læse  i  en 
gammel  Bog,  udbrød:  »Gid  Pokker  havde  de  gamle 
Fyre,  de  skulle  altid  stjæle  Ens  gode  Indfald  I«  Var 
han  kommen  ud  over  sin  Vrede,  saa  kunde  han  være 
bleven  Folklorist. 

LHOMBRESPILLETS  TERMINOLOGI. 

EN  FILOLOGISK  STUDIE. 


»Jeg  var  længe  i  Tvivlraadighed,  om 
jeg  ikke  .  .  .  skulde  stryge  denne  lange 
Tirade  om  Lhombrespillet ;  men  da  jeg 
overvejede:  at  intet,  som  vedrører  dette 
Emne,  bør  ansees  for  uvigtigt,  .  .  .  saa 
har  jeg,  i  Haab  om  Overbærelse,  ladet 
det  staae.« 
S t.  S t.  Blicher  (»Julianes  Giftermaal«). 

DER  er  to  Lande,  hvor  Lhombren  endnu  stadig  er 
det  mest  yndede  Kortspil:  det  ene  er  Spanien, 
hvorfra  det  stammer,  og  det  andet  er  vort  Fædreland. 
Medens  dette  Spil  en  Tid  lang  har  været  i  Mode  over- 
alt i  Europa,  er  det  i  vore  Dage  fortrængt  i  Tyskland 
af  det  soi'disant  nationalgermanske  »Skat«,  i  England 
for  længe  siden  af  Whist,  medens  det  rigtige  franske 
Nationalspil  er  Piquet.  Men  i  Danmark  har  det  Borger- 
ret, vunden  forlængst,  og  det  vil  rimeligvis  vare  mange 
Tider,  før  det  mister  sin  Forrang  hos  os;  og  hvad 
Spanien  angaar,  hedder  det  i  en  ny  Spillebog,  udgiven 
i  Barcelona  1892,  at  »Spillenes  Konge«  dyrkes  i  Stor- 
mandens Salon,  i  den  borgerlige  Dagligstue,  i  Klubben 
og   paa  Café'en.     Vidnesbyrd   om   den  Yndest,    hvori 

Spillet  har  været  hos  vore  Forfædre*)  som  nutildags 
hos  vore  Landsmænd,  træffes  i  ikke  ringe  Antal  i  den 
danske  Skønlitteratur.  Edvard  Storm  har  kvædet  en 
»Hymne  til  Spadille« ;  hos  Blicher,  der  selv  aabenbart 
var  saa  god  en  Lhombrespiller  som  sig  en  gammel 
Jydsk  Præst  anstaar,  har  den  kære  Tidsfordriv  især  af- 
sat Spor  i  Novellerne  »Fjorten  Dage  i  Jylland«,  »Ju- 
Hanes  Giftermaal«,  »Ak  hvor  forandret!«,  »Juleferierne« 
og  »En  Herremand  paa  Jorden  (osv.)«  ;  og  hvem  ken- 
der ikke  Hostrups  fortræffelige  Lhombrescene  i  »In- 
trigerne« med  den  klassiske  Sang  (efter  Bellmans  For- 
billede) »Nu  begynder  Spillet  da«? 

Navnet  »el  Hombre«  eller  »el  juego  del  Hombre« 
er  spansk,  —  det  kan  snart  ses.  Men  hvordan  det 
skal  forstaas,  er  ikke  saa  sikkert.  Ordet  betyder  jo 
»Mennesket«  eller  »Manden«,  og  man  har  da  villet 
forklare  det  saaledes,  at  det  gælder  i  dette  Spil  at 
bære  sig  rigtig  fornuftigt  ad,  som  et  Menneske  og 
ikke  som  et  Dyr  (bete).  Andre  sige,  at  Navnets  Be- 
tydning er  »Spillet  for  alle  Spil«,  ligesom  »Manden 
for  det  Hele«.  Men  da  »el  Hombre«  ogsaa  betyder 
Spilleren  i  Modsætning  til  de  to  Modspillere  —  han 
er  »Manden«  og  bør  forsvare  sig  som  en  Mand  — , 
er  det  rimeligst,  at  Spillet  har  sit  Navn  derfra.  Nu- 
omstunder    hedder   i   Spanien   ikke   Spillet,    men   kun 


*)  Omtr.  1800  var  det  i  høj  Gunst  hos  Kirkens  Mænd; 
det  erfarer  man  af  de  Steder  hos  Ingemann,  Mynster  og 
Werlauff,  som  Vilh.  Bang  anfører  i  sin  Bog  »Præste- 
gaardsliv«  (Kbh.  1891,  S.  273—74).  Jeg  har  forø\Tigt 
Hr.  Pastor  Bang  at  takke  for  flere  Oplysninger  an- 
gaaende  Spillet. 


214 

Spilleren  »el  hombre«*);  den  almindelige  Tremands- 
Ihombre  gaar  nu  under  Navnet  »Tresillo«  (tidligere 
»Renegado«,  i  en  noget  modificeret  Skikkelse  »Me- 
diator«). Der  gaar  det  Sagn,  at  Fjerdemanden,  Over- 
sidderen, har  sin  Oprindelse  fra  naar  Spillet  dyrkedes 
i  Munkeklostrene;  han  skulde  passe  paa,  om  Abbeden 
kom,  for  at  de  Spillende  kunde  faa  Kortene  afvej  en  i 
rette  Tid.*"^')  Spanierne  have  altid  været  meget  hen- 
givne til  Spil,  navnlig  Kortspil,  hvad  man  bl.  a.  ser 
af  den  Mængde  Spilleudtryk,  der  bruges  i  overført 
Betydning.  For  øvrigt  kan  man  heller  ikke  sige,  at 
vi  Danske  have  Mangel  paa  den  Slags  overførte  Be- 
tegnelser fra  forskellige  Spil:  Makker,  Misere,  Force, 
Trumf,  i  Forhaanden,  i  Baghaanden,  Besyv,  schakmat, 
Beet,  Matador,  Rummel,  sige  Pas,  i  Vælten,  Hundrede 
og  Et  ude,  renoncere,  stikke  den,  Bredouille,  karnøfle. 
Pamfilius  osv.  Iblandt  den  utrolige  Mængde  Kortspil, 
der  dyrkedes  i  de  spanske  Spillehuse  i  det  17de  Aar- 
hundrede,  nævnes  ogsaa  Lhombre,  og  Calderon  f.  Ex. 


*)  I  »Nye  og  fuldstændig  dansk  Spille-Bog«,  Kbh.  1786 
(o:  S.  A.  Jørgensens),  bruges  Benævnelsen  baade  om 
Spillet  og  Spilleren;  ogsaa  *der  L'hombre«  [sic]  om  Spil- 
leren i  Das  neue  konigliche  Lhombre,  ny  Udg.,  Hamb. 
1783.  Denne  tyske  Spillebog  er  det  vistnok,  der  ligger 
til  Grund  for  den  Jørgensenske.  —  Et  Holbergsk  Citat 
hører  ligeledes  herhen;  det  er  af  »Barselstuen«  i  Ko- 
mediernes ældste  Udgave.  To  Koner  disputere  her  om, 
hvorvidt  et  Spil  var  efter  Reglerne  eller  ej,  og  den  ene 
siger  bl.  a.:  >Jeg  lod  Monsieur  Corfitz,  som  var  l'Ombre, 
stikke  alene.* 
■^*)  Sig.  en  Artikel  af  »Basta«  i  Jyllandsposten  for  4.  Juni 
1895,  med  Overskriften  >L'hombre«. 

alluderer  ikke  sjeldent  dertil  i  sine  Stykker  som  til  et 
velkendt  Spil;  men  det  var  dog  væsentlig  en  Under- 
holdning for  alvorlige  og  fornemme  Folk,  og  da  det 
begyndte  at  udbrede  sig  til  andre  Lande,  var  det  fra 
de  allerhøjeste  Krese,  at  Impulsen  udgik.  Ligesom 
Itaheneren  Kardinal  Mazarin,  der  spillede  Kort  omtrent 
paa  Dødslejet,  havde  indført  det  italienske  Spil  Hoc[a] 
i  Frankrig,  saaledes  lader  det  til,  at  Lhombre  har  faaet 
Indpas  i  dette  Land  ved  Ludvig  XIV. 's  spanske  Dron- 
ning, Maria  Teresa.  I  »La  Maison  des  jeux  acadé- 
miques« ,  Paris  1665,  er  det  endnu  ikke  optaget. 
Franskmændene  havde  forøvrigt  allerede  et  simplere 
Spil  ved  Navn  »l'Homme«,  der  vedblev  at  bestaa 
længe  ved  Siden  af  det  indførte.  Ved  »le  Roi  Soleil«s 
Hof  florerede  alskens  Spil,  rigtignok  mest  Hasard  (som 
»bassette«),  men  at  man  ogsaa  havde  kastet  sin  Naade 
paa  den  ædle  Lhombre,  og  at  Interessen  for  den 
spredtes  fra  Hovedstaden  ud  i  Provinserne  som  en 
Modesag,  derom  vidne  adskillige  Udtalelser  i  Datidens 
Litteratur.  En  Spillebog,  »le  Royal  Jeu  de  l'Hombre 
(etc.)«,  udkommen  i  forbedret  Udgave  i  Paris  1685, 
tilkendegiver  allerede  ved  sin  Titel,  hvormegen  Respekt 
man  havde  for  Spillet:  »Det  spilles  baade  i  Paris,  i 
Versailles  og  i  Saint-Germain,  og  selv  Dronningen 
spiller  det« ,  hedder  det  deri,  og  der  tilføjes,  at  det 
er  Tremandslhombre,  som  spilles  ved  hendes  Hof,  og 
at  man  der  bruger  at  indskyde  hver  ti  Jetons  (å  10 
Louisd'or)  ved  Spillets  Begyndelse  og  senere  to  for 
hver  Gang  der  passes  rundt.  Boileau  taler  om  en 
ivrig  Lhombrespillerske  i  sin  lode  Satire,  La  Bruyére 
(Caractéres,  Kapitlet:  De  la  Ville)  nævner  Lapsen  Nar- 

cissc  som  sikker  Trcdicmand  ved  en  Lhombrc  eller 
Reversis  (et  andet  moderne  Spil,  ogsaa  af  spansk  Op- 
rindelse), Mme  de  Sévigné  fortæller  1680  i  et  Brev 
fra  Landejendommen  Les  Rochers,  at  hun  ofte  havde 
tre  Spilleborde  i  Gang  derude,  et  med  Trictrac,  et 
med  Reversis  og  et  med  Lhombre.  Endnu  i  Ludvig 
XIV. 's  sidste  Aar  spilledes  der  meget  ved  det  franske 
Hof,  ogsaa  Lhombre,  og  Kongens  Svigerinde,  Elisabeth 
Charlotte  af  Pfalz,  der  forresten  ingenlunde  sværmede 
for  Kort,  skriver  i  1714,  at  hendes  Damer  sidde  og 
spille  Lhombre  eller  Brelan  midt  paa  Dagen,  medens 
hun  læser  eller  skriver. 

Fra  den  Tid,  da  Lhombren  holdt  sit  Indtog  i 
Frankrig,  foreligger  der  Udtalelser  om,  at  Adskillige 
fandt  dette  Spil  noget  vel  gravitetisk  og  stemmende 
mere  med  den  spanske  Flegma  end  med  den  franske 
Livlighed.  »Il  y  a  des  jeux  ou  l'on  badine,  et  quel- 
quefois  de  bonne  gråce;  mais  il  s'en  faut  bien  garder 
å  l'Hombre,  et  la  gravité  y  sied  bien.  Je  remarque 
aussi  qu'on  le  joue  sévérement  et  avec  beaucoup 
d'exactitude,«.  siges  der  i  den  før  citerede  franske 
Spillebog.  »En  Lhombre  maa  drives  med  Orden  og 
Andagt,«  ytrer  jo  ligeledes  Præsten  i  »Intrigerne«. 
Det  blev  da  ogsaa  i  Frankrig  forsynet  med  forskellige 
Tilsætninger  og  Forbedringer,  før  det  gik  videre  til 
Frankrigs  Nabolande,  Tyskland  og  England,  hvilket 
kan  mærkes  paa  Spillets  Terminologi.  »Les  Fran^ais,« 
hedder  det  i  den  oftere  omtalte  Lhombrebog,  »qui 
pour  l'ordinaire  ne  s'attachent  pas  trop  å  inventer,  se 
servent  heureusement  des  inventions  étrangeres;  et 
dans  les  choses  qui  regardent  l'utilité  et  le  plaisir,  ils 

me  semblent  qu'ils  enchérissent  presque  toujours  sur 
les  inventeurs.«  Med  den  egentlige  Lhombre  fulgte 
dens  Aflæggere,  Quadrille  (sp.  Cuatrillo),  der  holdt  sig 
længere  i  England  end  Tremandsspillet,  og  Cinquille 
(sp.  Cinquillo,  eller  Cinqueno),  der  omtales  hos  Hol- 
berg i  »Den  Vægelsindede«.  Her  til  Danmark  maa 
Lhombren  være  kommet  i  Slutningen  af  det  17de  Aar- 
hundrede.  Det  spilledes  ved  Christian  V.'s  Hof  (if.  de 
af  R.  Mejborg  fremdragne  Oplysninger  om  Livet  ved 
dette).  Paa  Holbergs  Tid  var  »Allomber«  kun  de  fine 
Folks  »alamodiske«  Spil,  og  da  Herman  von  Bremen 
holder  Foredrag  for  sin  Hustru  Geske  om,  hvordan 
hun  skal  gerere  sig  som  Borgmesterfrue,  bemærker 
han:  »Der  er  et  vist  Spil,  som  kaldes  AUumber;  jeg 
vilde  give  hundrede  Rigsdaler  til,  at  I  og  vor  Datter 
Frøken  Engelke  forstod  det.  I  maa  derfor  give  flittig 
Agt,  naar  I  seer  andre  spiller,  at  I  kan  lære  det.« 
Formen  »Allomber«  kommer  naturligvis  af  Talemaaden 
»jouer  å  l'Hombre«  (sp.  »jugar  al  Hombre« ;  endnu  i 
et  Brev  fra  Chr.  Wilster  til  N.  C.  L.  Abrahams,  trj^kt 
i  »Museum«  for  1893,  ^^l^s  om  en  »å  l'hombre«). 
Moths  hdskr.  Ordbog  har  »Alumber.  Er  en  Kortleg, 
som  Spanieren  kalder  al  Hombre  o:  Mande  Leg«  (først 
havde  han  skrevet  »Menneskespil«).  Den  ældste  danske 
Spillebog,  hvori  Lhombre  forekommer,  er  »Nye  og 
fuldstændig  Dansk  Spillebog«,  Kbh.  1786;  en  Bog 
med  Lhombreregler  alene  udkom  1799.  Man  tør  vist- 
nok sige,  at  Spillet  hertillands,  med  sin  tiltalende  Kom- 
bination af  Beregning  og  Lykketræf,  har  i  Almindelig- 
hed —  trods  sin  oprindelige,  spanske  Alvor  —  faaet 
tilsat    en   god  Portion   hyggelig  Lystighed,    og  det  er 

da    rigtig    dansk,    naar    Lhombrcviscn    i    -> Intrigerne« 
slutter  med  de  Ord: 

Til  en  ret  gemytlig  Lhombre 
Hører  godt  Humør. 

Den  Række  Kunstudtr^-k,  mest  af  fremmed  Oprin- 
delse, som  benyttes  i  det  danske  Yndlingsspil,  har  jeg 
i  det  Følgende  søgt  at  forklare,  idet  de  ere  ordnede 
alfabetisk  til  en  lille  etymologisk  Lhombreordbog. 


Aal,  det  Samme  som  Stambeet  (eller  Standbete, 
som  den  kaldes  i  den  danske  Spillebog  fra  1786), 
ogsaa  kaldet  Blok,  hvilket  i  Jørgensens  Spillebog,  Udg. 
1868,  forklares  som  det  Pengestykke,  der  skal  forestille 
Beten.  I  den  før  citerede  »Hymne  til  Spadille«  af 
E.  Storm  (1785)  staar  der: 

I  tørstige  Siele,  som  qvæde 
Om  Viin,  og  om  Kieresters  Skaal! 
Hvad  har  vel  en  Snitzer  for  Glæde 
Mod  L'hombre  med  Krukke  og  Aal? 

samt  tilføjet  Anmærkning  under  Texten:  »For  deres 
Skyld,  som  maatte  være  ubevandrede  i  Kunstens  Tale- 
maader,  maa  jeg  anmærke,  at  Krukke  betyder  en  dob- 
belt Beet,  naar  Codille  tabes,  og  Aal  er  det  samme 
som  Stambeet.  De  kiere  Børn  have  mange  Navne.« 
Videnskabernes  Selskabs  Ordbog  og  Molbech  give  den 
Forklaring,  at  Ordet  betyder  »Spillerens  første  Indsæt, 
som  forestilles  ved  en  stor  Penge  eller  et  Tegn«; 
deraf  Verbet    »aale«,    indsætte   nye  Aal.     I  sine  Erin- 

dringer,  Pragtudgavens  iste  Bind,  S.  i8o,  fortæller 
Oehlenschlæger,  at  han  en  Dag  hos  sin  Ven,  Lægen 
O.  H.  Mynster,  saae  en  Sølvmedaille  med  Immanuel 
Kants  Portræt,  som  denne  brugte  til  Aal.  —  Navnet 
hidrører  sandsynligvis  fra  Betydningsberøring  af  for- 
skellige Ord.  En  Regnepenge  kaldes  paa  Tysk  ogsaa 
»eine  Fische«  eller  »ein  Fisch«  (»Fischchen«  hos  Ra- 
bener,  citeret  i  Sanders'  store  Ordbog);  Ordet  bruges 
ogsaa  om  visse  Arter  Klejnsmedarbejde.  I  begge  Be- 
tydninger kommer  det  ligefrem  af  det  franske  »fiche«, 
og  i  begge  Betydninger  er  det  ligeledes  gaaet  over 
paa  Dansk  som  »Fisk«.  Man  er  da  let  kommet  til 
at  anvende  Navnet  paa  en  særlig  Fiskeart,  efterat  man 
eengang  havde  begivet  sig  ind  paa  det  ichthyologiske 
Omraade.  I  Overensstemmelse  dermed  har  man  endog 
lavet  Jetons  (»Pindene«)  i  Form  af  Fisk.  Men  desuden 
kan  tages  i  Betragtning,  at  den  Skaal,  hvori  »Aalene« 
lægges  ved  Spillets  Beg}^ndelse,  ofte  kaldes  »Potte«, 
og  at  der  i  en  Mængde  ældre  Kogebøger  omtales  en 
Ret  ved  Navn  »Potteaal«,  der  er  det  samme  som 
Aalefrikassé.  Om  »Krukke«  ,  der  ogsaa  hører  hen  i 
denne  Sammenhæng,  vil  blive  talt  nedenfor. 

Amagerspil,  et  Spil  med  saa  gode  Kort,  at  det  om- 
trent ganske  spiller  sig  selv  (ogsaa  »Bondespil«),  natur- 
ligvis et  lille  Udslag  af  kjøbenhavnsk  Overmod  lige- 
overfor Stadens  brave  landlige  Naboer.  I  Moths 
haandskrevne  danske  Ordbog  læses:  »Det  kan  en 
Bonde  paa  Amager  giøre,  d  :  er  en  saare  let  Sag«  ; 
og  Amager  eller  Amagerbonde,  brugt  overført,  beteg- 
nes som  »Et  groft  og  uskikkeligt  menneske.  Homo 
agrestis  et  inadtus«.     Spanierne    tale   om    en   »solo  de 

Fernando  Scptimo«,  hvilket  maaske  blot  skal  betegne 
den  som  glimrende,  men  rigtignok  tillige  kan  antyde 
nogen  Mistillid  til  den  højsalige  Konges  Aandsevner, 
ialtfald  hvad  Lhombre  angaar.  Jeg  har  læst  Udtrykket 
i  en  af  Fru  Pardo  Bazåns  nyeste  Fortællinger  »Adån 
y  Eva«,  hvor  en  skikkelig  Borgermand  og  Fader  til 
ti  Børn  sidder  i  sin  Klub,  efter  som  sædvanlig  at  have 
havt  Uheld  længe,  med  6  Trumfer  i  Sort  paa  Haanden, 
deriblandt  Spadille,  Manille,  Kongen  og  Damen,  for- 
uden to  Renoncer  og  en  Konge.  For  ret  at  nyde  sin 
Sejr  agerer  han  beskeden  og  vil  spille  sit  Spil  isteden- 
for  at  lægge  det  op;  naturligvis  maa  Modstanderne 
strax  give  Køb,  og  Lykken  tilsmiler  ham  ogsaa  i  det 
følgende  Spil,  da  —  det  meldes  ham,  at  en  vigtig 
Familiebegivenhed  hjemme  er  meget  nærforestaaende, 
og  han  maa  afsted! 

Basta,  den  tredie  Matador,  er  det  spanske  »basto«, 
der  betyder  det  Samme,  egentlig  »as  de  bastos«, 
O:  ligefrem  Kløver  Es.  »Bastos«  hedder  nemlig  den 
ene  Farve  paa  Spansk  —  forsaavidt  man  ved  de  span- 
ske Spillekort  kan  tale  om  »Farve«:  de  skilles  nemlig 
blot  fra  hverandre  ved  Tegn.  Til  Ruder  svarer  »Oros«, 
hvis  Mærke  er  runde  (Guld)mønter,  til  Hjerter  »Copas« 
(Bægere),  til  Spader  »Espadas«  (Sværd),  til  Kløver  en- 
delig »Bastos«  (Køller  eller  Knipler).  Det  er  de  samme 
Betegnelser  som  de  i  Italien  brugelige:  danari,  coppe, 
spade,  bastoni,  og  de  stamme  fra  de  gamle  »Tarocchi«; 
endnu  benyttes  de  til  endel  af  Kortene  i  det  ogsaa 
herhjemme  spillede  Tarok.  Istedetfor  Damen  have  de 
spanske  Spillekort  en  for  dem  ejendommelig  Figur,  el 
Caballo  (egl.  Hesten,  men  forestillende  en  Rytter),  — 

altsaa  Billedkortet  imellem  el  Rey  (Kongen)  og  el  Sota 
(Knægten).  Det  er  fra  de  franske  Kort,  som  de  fa- 
brikeredes fra  Midten  af  det  1 5  de  Aarhundrede,  at  de 
nu  hos  os  brugelige  Farver  og  Betegnelser  hidrøre,  — 
Spydspidsen,  Kløverbladet,  Hjertet  og  Ruden,  de  to 
første  i  Sort,  de  to  andre  i  Rødt.  Og  endda  gør  man 
jo  hos  os  undertiden  Brug  af  selve  de  franske  Navne: 
pique,  tréfle,  cæur  og  carreau;  »tréfle«  laver  man  dog 
gerne  om  til  »Træf«.  —  Formen  »le  Basta«  findes  i 
Lhombrebogen  fra  1685;  men  desuden  har  den  mere 
korrekte  Form   »Baste«   været  almindelig  brugt. 

Beet,  selvfølgelig  det  franske  bete.  Dette  betyder 
i  denne  Sammenhæng  i)  en  Art  Kortspil,  mellem  fire 
eller  fem  Personer*),  omtalt  f.  Ex.  af  Boileau,  2)  Ind- 
skud, som  betales,  naar  man  taber  et  Spil,  og  som 
bliver  staaende,  til  en  af  de  andre  Spillere  vinder  det 
eller  man  selv  tilbagevinder  det.  Deraf  Talemaaderne : 
mettre  la  bete,  faire  sa  (ell.  la)  bete,  tirer  la  bete, 
perdre  la  bete,  gagner  la  bete  (gøre  Beet).  At  Fransk- 
mændene ved  alt  dette  ligefrem  tænke  sig  Ordet  =  lat. 
hestia,  ses  bl.  a.  af  Udtrykket  remonter  sur  sa  bete, 
at  genoprette  sit  Tab,  i  Spil  og  overført ;  saaledes  hos 


*)  Moth  anfører  det  i  sin  Ordbog  under  Navnet  »Labét« 
(naturligvis  i'la  bete*),  der  tillige  siges  at  betyde  ^den 
Straf,  som  man  skal  sætte  paa  Spillet,  at  lege  om  igen, 
naar  man  har  legt  og  tabt,  som  ogsaa  kaldes  Bet.  Ex. 
i>Der  satte  jeg  en  braf  Labét.«  Videnskabernes  Selskabs 
Ordb.  føjer  til:  »Figurlig,  i  daglig  Tale,  Fortræd,  Tab, 
Sk^de.  Jeg  kom  ret  i  Labeet  med  ham  derfor.  Tag  dig 
iagt,  du  ikke  bliver  Labeet  ders^ed.«  Nuomstunder  hed- 
der det  vist  almindelig  »at  komme  i  Labet^««. 

Kardinal  Retz  i  hans  Memoirer.  Ligeledes  har  man 
stillet  Betegnelsen  i  Modsætning  til  selve  Spillets  Navn 
(se  foran).  Imidlertid  er  det  sandsynligt,  at  det  blot 
er  en  Forvanskning  af  det  spanske  Ord  pitesta,  der 
betyder  Indsats  i  Spil  og  anvendes  ganske  paa  samme 
Maade  som  bete  i  Lhombre:  perder  de  puesta  er  at 
blive  Beet,  sætte  en  Beet,  puesta  de  tres  er  Remise 
en  trois,  puesta  de  castigo  Straffebeet  osv.  --  Forøvrigt 
er  jo  Ordet  paa  Dansk  omtrent  ligesaa  meget  Adjektiv 
som  Substantiv  (blive,  være,  gøre  beet). 

Bjælke  »var  efter  den  ældre  Regnskabsform  loo  i 
Krøllen,  hvilket  betegnes  ved  en  Streg«  (Møllers 
Lhombreregler  1882).  En  rigtig  Bjælke  anbringes  jo 
horizontalt;  deraf  vel  Stregens  Benævnelse;  forøvrigt 
kan  mindes  den  gamle  Talemaade  »at  skrive  paa  Bjæl- 
ken«  (som  en  Art  Straf). 

Blok,  sig.  Aal^  er  det  tyske  »Block«  (»Blockstiick« 
spøgende  om  et  stort  Pengestykke);  paa  Fransk  bruges 
»prise«  om  det  samme.  Forresten  betyder  Blok  ogsaa 
to  eller  flere  samlede  Kort  i  en  Farve,  naar  der  kun 
er  eet  højere  Kort  inde,  som  kan  stikke  dem,  f.  Ex. 
Dame  eller  Knægt  (Sp.  M.  Basta,  Anvisning  til  at  spille 
Lhombre  m.  m.,  1893).  »At  blokke  En  for  Penge« 
ell.  desl.  kommer  neppe  heraf;  thi  allerede  i  Gammel- 
dansk har  man  et  saadant  Verbum,  der  betyder:  at 
sætte  i  (Fange)-Blokken,  saa  at  Vedkommende  maa 
købe  sig  løs.  I  Kalkars  Ordbog  findes  flere  Citater 
fra  1 6de  Aarh.,  hvori  der  stadig  staar  »stocke  og 
blocke«,  ogsaa  et  fra  Arild  Hvitfeld. 

Casco  (Casqiie).  Skønt  Lhombrebøgerne  pleje  at 
forklare   omstændelig,    hvoraf  dette  Ord   kommer,    er 

dets  Oprindelse  ikke  ganske  sikker.  Selve  Spille- 
maaden  foragtes  fra  gammel  Tid  af  sindige  og  alvor- 
lige Lhombrespillere,  og  skal  man  dømme  efter  den 
oftere  citerede  Spillebog  fra  1892,  saa  indlade  Spa- 
nierne sig  slet  ikke  paa  den.  Den  danske  Spillebog 
fra  1786,  hvis  Forfatter  ogsaa  rynker  noget  paa  Næsen 
af  denne  Tilsætning  til  Lhombren,  udleder  »Casqueren« 
af  italiensk  casco,  som  efter  hans  og  tyske  Hjemmels- 
mænds Mening  skal  betyde  »Tilfælde«,  —  dette  er 
imidlertid  grebet  ud  af  Luften,  ligesom  hvad  der  staar 
i  »Lhombrespilleren«  1799:  »Casco  er  et  spansk  Ord 
og  betegner:  jeg  falder  ind.«  Casco  paa  ItaHensk  be- 
tyder: en  Hjelm,  fremdeles:  affældig;  cascare,  at  falde. 
Paa  Spansk  er  casco,  foruden  en  Hjelm,  bl.  a.  en 
Hjerneskal  og  et  Skibsskrog;  cascar,  at  knuse,  slaa 
istykker.  Jeg  har  søgt  Ordet  som  Lhombreord  i  ad- 
skillige italienske,  franske  og  spanske  Lexika,  men  kun 
fundet  det  i  Valentini's  større  italiensk-tyske  Lexikon, 
hvor  »far  casco«  oversættes  ved  »Tourné  machen«,  og 
i  Fanfani's  Ordbog  i  samme  Sprog,  hvor  >far  casco 
al  giuoco  deir  ombra  [Spillets  Navn  er  her  blevet 
Femininum  og  rimeligvis  forvexlet  med  »ombra«, 
Skygge]«  forklares  ved:  at  spille  eller  »cadere«  med 
eet  enkelt  Kort.  Spanierne  have  forresten  en  egen  Art 
Lhombre,  spillet  af  Fire,  ved  Navn  cascarela  (eller  — 
deraf  —  undertiden  cåscara);  den  er  ikke  uden  Be- 
røringspunkter med  den  Spillemaade,  som  kaldes 
»Casco«:  hver  Spiller  faar  otte  Kort,  Stammen  er  de 
resterende  otte;  det  gælder  at  gøre  flere  Stik  end 
nogen  af  Modstanderne.  Man  kan  købe  alle  otte  Kort, 
det  kaldes  cascarela  limpia  (ren),    eller  kun  syv,    idet 

Spadille  eller  Basta  beholdes  paa  Haanden,  hvilket  be- 
nævnes uren  (sucia)  Cascarela;  Spilleren  bestemmer 
saa  Trumf  eller  kaster  Spillet.  Vindes  det,  faar  han 
det  Samme  som  for  en  Solo.  ^Dct  er  et  moderne 
Ord,«  hedder  det  i  iste  Udgave  af  det  spanske  Aka- 
demis Ordbog  (1732),  »og  Nogle  sige  allerede  cascara 
istedetfor  cascarela.«  Skønt  det  hedder  la  cascarela, 
ikke  el  (juego  de)  c,  har  jeg  næret  Formodning  om, 
at  Ordet  oprindehg  ikke  er  noget  Diminutiv  af  cascara 
(som  betyder  Nøddeskal,  Æggeskal  m.  m.),  men  at  det 
er  sammensat  af  cascaré  (iste  Person  Singularis  i 
Futurum  Indikativ  af  cascar)  og  la  (hyppigt  benyttet 
neutralt  i  Talemaader,  baade  paa  Spansk  og  Italiensk, 
sig.  Diez,  Roman.  Gramm.,  3.  Udg.,  III,  53).  Dette 
kunde  da  maaske  betyde  omtr.  »jeg  vil  tage  Sagen 
overtvært«  (ell.  lign.);  og  casco  er  da  muligvis  iste 
Person  Sing.  Præsens  Indikativ  af  samme  Verbum. 
Dette  er  dog  blot  en  Gisning.*)  —  Det  kunde  maaske 
forresten  være,  at  Portugisisk  formaaede  at  hjælpe  os 
bedre  paa  Spor.  Lhombre  kendes  ogsaa  der  i  Landet, 
men  under  Navnet  voltareta  eller  arrenegada.  Og 
casca  (ikke  casco),  egl.  Skræl,  Skal,  Æggeskal,  Skaar, 
bruge  Portugiserne  om  »de  Kort,  der  blive  tilbage 
efter  Givningen«,  altsaa  Talon'en,  Stammen;  ir  å  casca 
forklares  i  Vieyra's  store  Ordbog  overensstemmende 
med  vort  Casco-Spil.  Her  synes  at  være  noget  mere 
sproglig  Sammenhæng. 


*)  Jespersens  Anvisning  til  Lhombre  og  Whist  (1887)  taler 
om  »al  kaske*  og  »kaskede  Kort«' ;  og  Bonniers  Lomme- 
bog for  Lhombrespil  (1839)  har  »Cascateur«,  »Casko- 
teur«  og  ^Kaskateør*! 

Codille,  den  franciserede  Form  af  spansk  codillo,  der 
er  Diminutiv  af  codo,  en  Albue,  og  bl.  a.  betyder  en 
Knude  eller  Løkke  paa  et  Tov.  »Dar  codillo ^<  er  »at 
gøre  Codille«,  »llevar  codillo«  er  »at  blive  C.«  For- 
øvrigt bruges  det  spanske  Ord  ogsaa  om  Trick  i  Whist. 
Paa  Dansk  er  »Codille«  jo  omtrent  blevet  baade  Sub- 
stantiv og  Adjektiv,  ligesom  »Beet«.  Mon  Udtrykket 
»styre  hele  Codillen«  skulde  staa  i  nogen  Forbindelse 
hermed  og  ikke  snarere  bero  paa  en  Fordrejelse  af 
»Kvadrillen«? 

Couleur  de  préférence,  »bedste  Couleur«  eller  blot 
»Couleur«,  er  jo  i  Almindelighed  Spader;  men  man 
kan  forøvrigt  fra  først  af  enes  om,  at  en  anden  Farve 
skal  være  den  bedste,  eller  man  kan  tage  ny  Bestem- 
melse derom  for  hvert  nyt  Spil  (Flyvekulør,  Couleur 
volante).  Den  hele  Spillemaade,  som  ifølge  Spillebogen 
fra  1786  var  de  rigtig  fine  og  seriøse  Lhombrespillere 
imod,  har  sin  Oprindelse  i  fransk  Galanteri.  Naar  nem- 
lig en  Dame  spillede  med,  blev  det  overladt  hende  at 
bestemme  en  Farve,  der  skulde  være  den  bedste. 

Coupere  betyder  ikke  alene  »tage  af«,  men  ogsaa 
»stikke«  og  »stikke  over«;  til  den  første  Betydning 
svarer  den  af  spansk  »cortar«  (ligefrem  »skære  over«, 
ligesom  fr.  couper),  men  ikke  til  den  anden.  Fr.  sur- 
couper,  stikke  over;  deraf  Subst.  surcoupe,  —  »Sacup* 
[sic]  i  Møllers  Lhombreregler  1882,  »Siercoup«  [sic]  i 
BHchers  »Min  egen  Gravsang«,  der  ogsaa  hører  til 
Lhombrepoesien  (trykt  i  »Nær  og  Fjern«  for  4.  Au- 
gust 1878). 

Dante,  Plur.  Dantes.  Dette  løjerlige  Ord  bruges  i 
Spillebogen   fra    1786    (med   bestemt  Artikel    i    Plur.: 

E.  Gigas:  Litteratur  og  Historie.    II.  15 

Dantesscrne!)  om  et  Spillemærke,  et  af  de  almindelige 
af  Elfenben,  og  der  findes  nærmere  Beskrivelse  af, 
paa  hvilke  Maader  de  kunne  anvendes  i  Regnskabs- 
førelsen. Ordet  er  kommet  herind  fra  Tyskland,  vist- 
nok som  en  Fordrejelse  —  »mit  weichem  T<-  —  af 
det  spanske  »tanto«,  der  netop  har  Betydningen:  Regne- 
penge, Point,  Mærke,  Jeton. 

Force  som  Udtryk  i  Kortspil  behøver  ingen  nær- 
mere Forklaring:  det  har  samme  Betydning  i  Fransk, 
fra  hvilket  Sprog  det  er  laant.  Derimod  ville  vi  be- 
mærke om 

Foser  eller  Fuser ^  at  det  er  det  franske:  fausses 
(cartes),  hvilket  vil  sige  ikke  blot  falske  Kort,  som 
man  bedrager  med,  men  ogsaa  Kort  af  en  anden  Fan-e 
end  Trumf,  især  de  smaa. 

Høns  er  til  en  Forandring  et  germansk  Ord,  af  det 
plattyske  Verbum  »hensen«  (dansk  ogsaa  »hønse«),  at 
betale,  —  deraf  Hanse,  Hansestæderne;  sig.  Kr.  Nyrop, 
Sprogets  vilde  Skud,  S.  93.  »Honneurs«,  som  anven- 
des om  det  Samme,  er  ligefrem  det  franske  Ord  for 
Ærestegn,  Æresbevisning;  forresten  kan  det  paa  Fransk 
ogsaa  være  de  fornemste  Kort  i  et  Spil,  nemlig  Herre- 
bladene, Esset  og  Tieren. 

Køhe,  Spanierne  benytte  ikke  saa  pænt  et  Udtryk: 
de  kalde  det  »robar«,  o:  stjæle,  røve,  plyndre.  I  den 
oftere  anførte  spanske  Spillebog  1892  siges:  »Forfat- 
teren af  denne  Bog  har,  lige  siden  han  begyndte  at 
lære  at  kende  Spillet,  fundet  Verbet  robar  højst  ilde- 
klingende;  men  det  er  nu  eengang  bestandig  i  Brug 
hos  alle  Tresillo-Spillere.«  Franskmændene  have  Ud- 
trykket »prendre«,    deraf   »sans  prendre«   ==  Solo.     1 

ældre  Tid  brugte  man  i  Spanien  ligefrem  at  betale  for 
de  Kort,  man  tog  af  Stammen,  og  dengang  anvendte 
man  Verbet  »comprar«  (købe)  derom;  herfra  hidrører 
naturligvis  Udtrykket. 

Kruk  ser  jo  godt  dansk  ud  og  er  det  vist  ogsaa. 
Det  optræder  nu  mest  som  Adjektiv,  f.  Ex.  i  Præstens 
Replik  i  »Intrigerne«  :  »Han  var  jo  bleven  kruk  til  op 
over  Ørene.«  Man  kunde  være  tilbøjelig  til  at  antage 
Ordet  for  en  Forkortelse  af  »Krokodille«,  gemytligt 
for  Codille;  men  da  man  aabenbart  altid,  eller  næsten 
altid,  har  sagt  Kodilje  (ligesom  Spadilje  og  Manilje)  — 
og  skrevet  det,  i  de  gamle  tyske  og  danske  Lhombre- 
bøger  — ,  er  denne  Etymologi  neppe  den  rette.  I  Moths 
Ordbog,  første  Redaktion,  findes  »krukhærdet«  og  »kruk- 
rygget«  i  Betydningen  »pukkelrygget«.  Men  disse  Ord 
pege  rimeligvis  hen  paa  Substantivet  Krukke,  der  i  Jydsk 
har  den  kortere  Form  »Kruk«.  Som  ovenfor  anført, 
taler  E.  Storm  i  Hymnen  til  Spadille  om  »Krukke«  og 
»Aal«  i  nær  Forbindelse  med  hinanden;  det  ses  af 
hans  Anmærkning,  at  man  paa  hans  Tid  sagde  Kruk^d 
og  ikke  Kruk  —  som  Lhombreterminus,  og  der  er  da 
en  vis  Sandsynlighed  for,  at  man  har  tænkt  ligesom 
paa  Karret  til  de  »Fisk«,  man  maatte  ud  med,  nemlig 
som  en  Forstærkelse  af  Tabet.  »Aalkrug«  er  if.  Cam- 
pes  tyske  Ordbog  en  Krukke  til  at  forvare  Aal  i, 
langhalset  og  forsynet  med  Huller. 

Krølle  forklares  saaledes  i  Videnskabernes  Selskabs 
Ordbog:  »en  Kreds,  som  skrives  med  Kridt  paa  Spille- 
bordet, hvori  enten  de  Spillende  lægge  deres  Indsats 
[saavidt  Moth]  eller  hvori  skrives  Afregning  over  Vinden 
og  Tab.    At  skrive  i  Krøllen,  sætte  en  Beet  i  Krøllen.« 

Nu  er  »Krøllen«  jo  trekantet,  men  Regnskabet  dermed 
ikke  synderlig  brugt.  »Lus  i  K.<'  kaldtes  den,  der 
ved  Opgørelsen  havde  mindst  i  Krøllen. 

Maar  er  det  franske  »le  mort«  (sig.  Nyrop,  Sprogets 
vilde  Skud,  S.  93),  hvilket  ogsaa  betyder  blind  Makker 
i  Whist.  Tyskerne  have  en  anden  Misforstaaelse  af 
Ordet,  nemlig  »der  Mohr«  ;  i  den  Anledning  er  vist 
Schillers  »Ficsco«  ofte  blevet  citeret!  Hos  Spanierne 
kaldes  Spillemaaden  »el  penetro«,  d.  v.  s.  at  fjerde 
Mand,  Oversidderen,  forsøger  at  trænge  ind  (penetrar) 
i  Spillet,  efterat  der  er  sagt  Pas  rundt.  Nogle  Spille- 
bøger  kende  dog  ogsaa  »el  muerto«  og  synes  endda 
at  opstille  en  lille  Forskel  mellem  den  og  penetro'en. 

Manille  have  vi  fra  Fransk,  hvor  Formen  allerede 
findes  f.  Ex.  i  »Le  royal  jeu  de  l'hombre«  fra  1685; 
men  Ordet  er  egentlig  spansk  og  hedder  Malilla,  nu- 
tildags  (uden  Diminutivendelsen)  Maia.  Ifølge  A.  de 
Castro's  lille  Bog  om  Spaniernes  Sæder  og  Skikke  paa 
Galderens  Tid  (Madrid  1881)  skal  det  betyde  »den 
Daggert,  som  er  afbildet  paa  Spader  og  Kløver  To  og 
Ruder  og  Hjerter  Syv«  ;  men  jeg  tilstaar,  at  jeg  ikke 
kender  Ordet  i  den  Betydning  og  ikke  har  kunnet 
finde  det  nogensteds.  Sikkert  er  det  derimod,  at  det 
ogsaa  {el  m.)  bruges  om  en  Oprører,  en  kivagtig  eller 
ondskabsfuld  Person,  der  stifter  Tvedragt,  samt  som 
Navn  paa  et  eget  Spil  af  nyere  Dato.  Portugiserne 
have  kun  manilha,  der  ogsaa  betyder  et  Armbaand, 
ligesom  sp.  manilla.  —  At  Kortenes  Rækkefølge  i  de 
to  »Farver«  er  den  omvendte  af  den  naturlige  Orden, 
kendes  allerede  fra  Middelalderens  Kortspil,  og  Ita- 
lieneren Marzio  Galeotti    skriver  1488,    at  dette  er  et 

Bevis  paa  den  Mands  Visdom,  der  har  opfundet  Spille- 
kortene. Fortolkningen  er  spidsfindig  nok.  »Thi  hvor 
det  gælder  Vaaben  [Sværd  og  Køller,  spade  og  bastoni], 
maa  det  større  Tal  have  Overtaget  over  det  mindre; 
men  hvor  det  gælder  Vin  og  Mad  [Bægere  og  Brød, 
coppe  og  pani,  —  sidstnævnte  nu  kaldte  danari],  bør 
det  mindre  Kvantum  foretrækkes  for  det  større,  efter- 
som den  afholdende  Mand  altid,  naar  der  skal  handles, 
er  den  Mand  overlegen,  der  hengiver  sig  til  Fraaseri 
eller  Drukkenskab.« 

Matador,  egl.  den,  der  dræber  eller  myrder,  er  i 
Spansk  nu  oftest  erstattet  ved  Mate\  men  vi  bruge 
Benævnelsen  saadan  som  vi  i  sin  Tid  have  faaet  den 
gennem  det  Franske.  »Nu  viste  hun  mig  i  Byen  efter 
ny  Kort  til  at  spille  Remise  med  iaften  eller  Marthe- 
dorn,  hvad  man  kalder  det,«  siger  Holbergs  Torben 
(Henrik)  i  en  Scene  af  »den  Vægelsindede«,  der  er 
udeladt  i  de  senere  Udgaver.  Et  nutildags  i  Spanien 
almindeligt  Udtryk  for  det  Samme  er  »el  estuche« 
(fr.  etui),  der  betyder  de  tre  fornemste  Matadorer; 
»estuches«  er  Trumfer  paa  Rad,  indtil  ni  i  Tallet;  »el 
dengue«  bruges,  ifølge  en  nyere  Lhombrebog,  om  de 
to  sorte  Esser.  —  Mærkes  kan  den  sproglige  Misfor- 
staaelse  »For-Matadorer«  (istedetfor  Faux-M.),  omtalt  i 
Nyrop's   »Sprogets  vilde  Skud«,  anførte  Sted. 

Nolo,  Spillemaaden  er  en  nyere  Tilsætning  til 
Lhombre,  og  dette  tekniske  Udtryk  kan  maaske  op- 
fattes som  det  latinske  Verbum:  jeg  vil  ikke,  nemlig 
have  Stik;  snarere  er  det  dog  vel  en  Analogidannelse 
—  efter  »Solo«  —  af  det  tyske  »Null  spielen«.  Den 
danske  Spillebog  1786  kender  ikke  til  Nolo;  i  senere 

Anvisninger  til  Lhombre  dukker  denne  Spillemaade  op 
under  Navnet  »Nullissimo'<,  tidligst  i  »Lhombrespil- 
leren«  1799.  Spanierne,  som  idethele  ikke  indlade 
sig  synderlig  paa  hvad  der  smager  formeget  af  Hasard 
i  Lhombre,  synes  —  officielt  ialtfald  —  at  afholde  sig 
fra  denne  Modifikation  af  det  gamle  alvorlige  Spil; 
derimod  bruge  de  stadig  Contre-Lhombre,  som  nu  er 
forladt  hertillands. 

Pas  er  spansk  paso  eller  påse,  af  pasar,  gaa  forbi 
(modsat:  entrar,  der  bruges  om  almindeligt  Spørgespil); 
hos  Franskmændene  ligeledes  »passer«,  der  er  gaaet 
over  i  Tysk  og  Dansk  med  samme  Betydning.  »Paso« 
maa  vel  opfattes  som  »jeg  gaar  forbi  [Spillet]«,  »påse« 
som   »lad  det  gaa  forbi«. 

Ponto  er  en  fransk  Forvanskning  —  ogsaa  »Ponte«*) 
—  af  spansk  punto  (med  Tilføjelse  »cierto«,  i  Galderens 
»Nadie  fie  su  secreto«,  iste  Akt).  Det  spanske  Ord 
kan  bl.  a.  i  nogle  Slags  Spil  betyde  »Es«  overhovedet, 
men  desuden  har  det  den  rigtige  Lhombre-Betydning: 
Es  i  »palo  largo«  (svarer  til  »rød  Farve«),  naar  den 
er  Trumf.  I  »Le  jeu  royal  de  l'Hombre«  (1685)  op- 
varter Forfatteren  med  en  lille  moralsk  Betragtning  i 
Anledning  af  Essets  forskellige  Værdi,  eftersom  den 
røde  Farve  er  Trumf  eller  ej:  enten  »au  dessus  des 
Rois«  eller  »au  dessous  des  Valets«.  »Der  ser  De, 
Madame,  at  Æren  i  denne  Verden  afhænger  i  høj 
Grad  af  Tilfældet  og  Lykketræf.  Det  fortjener  vel,  at 
man  tænker  lidt  derover,  og  jeg  kan  tænke  mig,  at 
disse  Abbéer,    der   kun   lægge  an  paa  at  sige  smukke 


Tyskerne  sige  baade  Ponto,  Ponte  og  —  Ponton. 

Ting,  ikke  vilde  forsømme  en  saa  god  Lejlighed  til 
at  digte  Dem  en  Sonet  eller  et  Madrigal.« 

Pol[te],  ogsaa  teknisk  Udtryk  i  Keglespil,  synes 
hentet  fra  Plattysk ;  sig.  Aal.  For  at  betegne  den  sam- 
lede Indsats  bruges  som  bekendt  ogsaa  »Pouille«,  der 
er  en  Fordrejelse  af  fransk  »poule«  (med  samme  Be- 
tydning), spansk   »poUa«. 

Remise,  af  fransk  remettre,  der  i  denne  Sammen- 
hæng væsentlig  maa  opfattes  som:  udlevere  (nemlig 
Penge).  I  det  før  citerede  Sted  af  Calderons  »Nadie 
fie  SU  secreto«  forekommer  Verbet  remeter  ogsaa  i 
denne  Betydning.  Formen  »Remis«  maa  betragtes  som 
en  Forvanskning.  Franskmændene  have  forresten  tillige 
benyttet  Betegnelsen  Remise  (=  Bete)  i  »Boston«  og 
det  gamle  Spil  »Reversi[s]«,  der  fra  Spanien  indførtes 
i  Frankrig  —  som  det  synes,  i  Slutningen  af  det  i6de 
Aarh.  —  og  var  meget  i  Brug  der  i  det  17de.  Det 
hed  saaledes,  fordi  Kortenes  Orden  var  den  omvendte 
af  den  sædvanlige  (reversi,  latinsk  Perfectum  Participium 
af  revertere),  og  Hjerter  Knægt,  »Quinola«,  var  det 
højeste  Kort;  det  spilledes  som  en  Art  Nolo,  idet  det 
gjaldt  om  ingen  Stik  at  faa  (quien  la  gana  pierde, 
»Tabets  Alt  din  Vinding  skabte«,  sagde  Spanierne  og 
Ibsen).   I  den  danske  Spillebog  1786  findes  det  beskrevet. 

Renonce  betyder  paa  Fransk  baade  det  at  svige  Ku- 
lør og  det  i  sine  Kort  at  mangle  en  Kulør;  Spanierne 
have  nu  kun  Ordet  (renuncio)  i  den  første  Betydning, 
om  det  Andet  findes   »fallo«   brugt. 

Rock  stammer  fra  Tysk,  hvor  »Rock  und  Block« 
ifølge  Sanders  er  en  Slags  Folkeetymologi  af  det  franske 
Udtryk  rocambole,  —  hvilket  vi  jo  ellers  kende  bedst 

som  Navnet  paa  Helten  i  Ponson  du  Terrails  famøse 
Galejslavc-Roman.  »Spillet  med  Rock  eller  Roccam- 
bole«  omtales  i  »Lhombrespilleren<'  (1798),  S.  35  f. 
»Rocq«  skrives  Ordet  i  »Das  Blucher-L'Hombre'-:  (Berl. 
i(S2i),  hvor  der  ogsaa  tales  om  »Blocq«,  »Remi«, 
>iMoor«  og  >einen  runden  Fisch«  ;  af  denne  lille  Bog 
ser  man  ellers,  at  det  er  den  berømte  preussiske  Felt- 
marschal  og  Fyrste,  »storartet  selv  i  sine  ubetydeligste 
Handlinger  og  vant  til  at  regne  med  Masser«,  som 
væsentlig  er  Fader  til  den  nu  brugelige  Regnskabs- 
maade,  fordi  den  gamle  forekom  ham  for  langsom  og 
smaalig. 

Singleton  er  engelsk  og  synes  laant  fra  Whist.  — 
Den  første  engelske  Anvisning  til  at  spille  Lhombre  er 
forøvrigt  trj'-kt  1670;  Pope  har  besunget  Spillet  i  »the 
Rape  of  the  Lock«. 

Spadille.  Det  fornemste  Kort  i  Lhombre  —  i  Hol- 
bergs Tid  og  senere  betydede  Ordet  ogsaa  et  Slags 
spansk  Snustobak  (Barselstuen,  2den  Akt,  8de  Scene)  — 
hedder  saaledes  af  den  Farve,  hvori  det  er  Es.  Egent- 
lig »espadilla«,  Diminutiv  af  espada;  og  nu  anvende 
Spanierne  netop  denne  Form  istedetfor  Formindskelses- 
Formen,  sig.  Manillej^)  Kortet  har  altsaa  samme  Navn 
som  den  fornemste  Kæmper  ved  Tyrefægtningen.  At 
det  øverste  Kort  i  Spillet  hører  hjemme  i  Spader**), 
kan  fortræffelig  forklares,  hvis  den  Tydning  er  rigtig, 
som    man    har   givet   de  fire  Farv^ers  Benævnelser  paa 


*)  DBastille«   for   »Basta <^    har   man    aldrig  sagt;    det  vilde 
ellers  have  taget  sig  kuriøst  ud  paa  de  franske  Enevolds- 
kongers  Tid. 
**)  »Spader«  have  vi  fra  Tysk  (->Spaten«). 

Spansk  og  Italiensk,  nemlig  at  de  symbolisere  de  fire 
Stænder:  Adel  (Sværd),  Gejstlighed  (Bæger  eller  Kalk), 
Borgere  (Pengestykke)  og  Bønder  (Knippel).  —  Det  er 
sket  her,  hvad  der  ikke  saa  sjelden  sker,  naar  et  Ord 
er  gaaet  over  i  andre  Sprog:  medens  det  siden  er 
blevet  bevaret  uforandret  i  disse  med  den  Betydning, 
som  det  havde,  dengang  det  optoges,  er  det  blevet 
omdannet  —  eller  erstattet  med  et  andet  —  i  det  Sprog, 
hvor  det  oprindelig  hører  hjemme.  Holder  man  sig 
f.  Ex.  blot  til  franske  Ord  i  det  danske  Sprog,  er  der 
Exempler  nok  at  finde.  Saaledes  at  en  »lorgnette« 
nu  er  en  (Theater)-Kikkert,  at  en  Coupé  hedder  »com- 
partiment«,  en  Restauration  »restaurant«,  en  Granat 
»obus«,  en  Plat-de-ménage  »porte-hailier«,  en  Avis 
»journal«,  en  Gourmand   »gourmet«   osv. 

Styrvolter  hører  man  brugt  om  de  Kort  i  det  fuld- 
stændige (franske)  Spil  —  paa  52  Kort  — ,  der  ikke 
anvendes  i  Lhombre.  Men  Styrvolt  er  tillige  et  gam- 
melt dansk  Kortspil,  der  endnu  findes  beskrevet  i  tem- 
melig nye  Spillebøger,  og  hvori  Trumf  hedder  »Vælt«.*) 
»Navnet  Styrvolt,«  siges  der  i  Videnskabernes  Selskabs 
Ordbog,  »synes  at  være  oprindelig  dansk  og  kan  maa- 
ske  udledes  af  Vælt:  at  styre  Vælten.  Jvfr.  isl.  Styr 
og  Styrjolld,  Krig.«  Derfra  skulde  da  ogsaa  stamme 
»udenvælts«,  o:  som  ikke  er  i  Vælten,  ikke  Trumf, — 
en  Betegnelse,  der  ogsaa  forekommer  i  Lhombre.  Spa- 
nierne have  som  tilsvarende  Udtryk:  forastero,  o:  frem- 


*)  Moth  (hdskr.  danske  Ordb.,  2den  Redaktion)  har  « Styr- 
valt«  om  Spillet;  »i  Valten«,  »valte«  og  »u valte«  Kort. 
Men  Styrvolter  kalder  han  de  to  Esser  i  Trumf-Farverne. 

nicd,  udenlandsk.  —  Til  Forklaringen  i  Vidensk.  Selsk. 
Ordb.  kan  bemærkes,  at  i  Schillers  og  Lubbens  >/mit- 
telniederdeutsches  Worterbuch«  findes  Ordet  som  Egen- 
navn paa  Borge  og  paa  Kartover,  der  skulle  tvinge 
fjendtlig  Magt,  »styre  Vold«.  Man  maa  da  vel  opfatte 
»Vælt«  som  =  Vælde.  Hvordan  Ordet  Styn^olt  imid- 
lertid har  faaet  Betydningen:  Kort  der  ikke  benyttes, 
er  jo  derfor  ikke  forklaret. 

Trumf  er  hverken  mere  eller  mindre  end  det  la- 
tinske »triumphus« ,  som  hos  Spanierne  er  blevet 
»triunfo«,  hos  Franskmændene  »triomphe« ;  vor  Form 
have  vi  faaet  fra  det  Tyske  (Trumpf).  I  Fransk  er 
atout  et  nok  saa  almindeligt  Udtryk  som  triomphe, 
men  dette  findes  dog  allerede  brugt  i  det  15  de  Aar- 
hundrede  i  den  nuværende  Betydning;  desuden  er  det 
Navnet  paa  en  egen  Art  Spil. 

Vole^  det  Samme  som  Tout  eller  italiensk  Tutti.'-') 
Ved  Analogi  med  Solo  og  Nolo  har  man  lavet  her- 
hjemme Formen  Volo;  men  Ordet  hedder  paa  Fransk 
la  vole,  i  daglig  Tale  undertiden  fordrejet  til  »volte«. 
Littré  kan  ikke  finde  nogen  sikker  Etymologi  deraf: 
det  kunde  maaske,  ytrer  han,  komme  af  lat.  vola,  der 
betyder  Haandfladen,  eller  snarere  af  Verbet  voler.  — 
Da  det  imidlertid  paa  Spansk  hedder  »bola«  (hvilket 
ogsaa  kan  betyde  »Slem«  i  Whist),  kunde  maaske  dets 
Oprindelse  udledes  ad  den  Vej;  det  spanske  b  foran 
en  Vokal   kan   jo  komme  v  meget  nær  i  Lyd.     Bola 


*)  »Paa  Spansk  Todes«  [sic],  siger  Spillebogen  1786,  der 
ogsaa  bruger  den  kuriøse  Benævnelse  ^Poet«  derom. 
»Totus«,  som  undertiden  træffes,  maa  vist  ogsaa  be- 
tragtes som  Forvanskning  af  det  spanske  *Todos*f. 

er  det  latinske  bulla,  hvoraf  fr.  boule  er  dannet  regel- 
mæssig, og  betyder  en  Kugle  (ruede  la  bola,  egl.  lad 
Kuglen  rulle,  lad  det  gaa  som  det  kan),  endvidere  en 
Blære  og  andet  Opsvulmet,  Rundt  og  Stort.  Mere 
end  en  Hypothese  er  det  dog  ingenlunde;  thi  jeg  er 
ikke  vis  paa,  om  man  altid  paa  Spansk  har  kaldt 
Spillemaaden  »bola«  (»todo«  har  man  brugt  derom, 
det  er  sikkert).  —  Prof.  H.  Schuchardt  i  Graz  skriver 
1895  i  Anledning  af  nærværende  Afhandlings  første 
Fremkomst:  »Ich  mochte  dazu  bemerken,  dass  vola 
(ital.  dar  vola;  in  unserem  oestreichischen  Tarock  vakt) 
gewiss  von  volare  fliegen  herkommt.«  (Dania,  III,  S.  94). 
Helt  slaaende  forekommer  det  mig  dog  ikke. 


De  øvrige  Lhombre-Udtryk  synes  ikke  at  kræve 
nogen  særlig  etymologisk  Forklaring,  enten  de  ere 
spanske  (»Solo«),  franske  eller  danske.  Men  endnu 
kan  der  være  et  Par  Ord  at  sige  om  Lhombre-Argot'en 
og  om  Lhombre-Overtroen.  Endel  af  de  Talcmaader, 
der  høre  til  den  førstnævnte,  har  allerede  Karl  Larsen 
opregnet  i  »Dania«  III  (S.  57);  Listen  kan  imidlertid 
forøges  noget.  Som  Kælenavn  for  de  to  store  »Makka- 
bæere«  {o:  Matadorer)  træffes  ikke  blot  Dille,  Dellen 
og  Manilleke,  men  ogsaa  Dilleken  og  Nilleken,  alle- 
sammen dannede  af  den  nyere,  ikke  mouillerede  Udtale. 
Naar  det  trækker  op  til  en  Kruk,  siger  man  jo,  at 
Situationen  er  krukkevarm  eller  at  Thevandet  snart 
koger;  endelig  kommer  da  Kruk'en  eller,  som  den 
ogsaa  kaldes,   Krokodillen   (lavet  af  Kruk  og  Codillc), 

eller  med  andre  spøgende  Betegnelser:  Krokus  eller 
Krukkeærter.  Det  bekendte  Ibsenske  Slagord  fra  »Lille 
Kyolf«  blev  i  sin  Tid  strax  grebet  af  en  vis  Kres,  der 
flettede  »Krykke«  og  »Krykken  flyder ^<  ind  i  Lhombre- 
Argot'en.  Synes  det  til  Gengæld,  at  Spilleren  vil  vinde 
sit  Spil,  taler  man  om,  at  han  »sidder  i  Bellevue«. 
Til  den  mere  private  og  noget  ældre  Argot  maa  regnes 
»Krarup«  for  Carreau  —  deraf  »Trine  Krarup«,  tre  til 
Ruder  —  og  den  mærkelige  Betegnelse  »Jomfru  Tøm- 
merby«  for  Hjerter.  »Turnips«  som  Fordrejning  af 
Tourné  lyder  helt  agrarisk,  »nipse«  om  at  tournere 
maa  være  lavet  deraf,  men  »vippe«  i  samme  Betyd- 
ning er  vel  nok  saa  almindeligt.  Udtrykkene  »at  spille 
med  Beter  til  Loftet«,  »Gravgangsnolo«,  »Spillet  hed- 
der Smidt,  født  Castenskjold«,  »at  ta'  Kasketten«,  »at 
skyde  Skovrideren«  (om  at  faa  Spadille  ved  i  Casque 
at  tage  øverste  Kort  af  de  fem  tiloversblevne)  høre  til 
de  hyppigt  anvendte,  ligesom  »det  Fæle«,  »det  Slemme«, 
»det  Grønne«  i  Betydningen  Nolo;  men  »det  Slemme« 
kan  ogsaa  bruges  om  hvad  man  ellers  kalder  »Bedste«, 
O:  Spader.  Naar  Nogen  siger  Pas,  uagtet  han  efter 
sine  Korts  Beskaffenhed  egentlig  burde  have  sagt  Spil, 
bliver  der  Anledning  til  at  kalde  det  en  »Lurepas«. 
For  »Høns«  eller  »Honneurs«  benytter  man  undertiden 
ogsaa  Benævnelserne:  Fornøjelse,  Omrasling,  Guld, 
Brandpenge  (d:  den  mindre  Skat,  der  betales  som  Til- 
læg paa  Amtstuen),  Smaaredsel  og  Feu,  —  et  Par  af 
dem  hentyde  jo  klart  til  Landboforhold  og  Præste- 
gaardsliv.  Det  er  godt  Jydsk  at  sige  »Styng«  istedenfor 
Stik.  —  Den  erfaringsmæssige  Lhombrevisdom  giver 
sig  undertiden  Luft  i  traditionelle,  ordsprogsagtige  Vers, 

der  dog  maaske  af  og  til  kun  ere  sagte  for  Rimets 
Skyld.  Saaledes  »Den  der  køber  to,  Køber  som  en 
So«,  »Spar  Fem  Gaar  sjelden  hjem«,  ja  endog  paa 
Tysk:  »Wenn  man  nicht  weiss  wo,  Dann  spielt  man 
in  Carreau«.  Det  er  ogsaa  den,  der  advarer  stærkt 
mod  Casque  i  Mellemhaanden,  men  derimod  giver 
Anvisning  paa  at  købe  otte  til  Kløver  Konge.  Paa 
den  rigtige  Overtros  Omraade  træffer  man  saadanne 
Fænomener  som,  at  man  bør  sige  »Tre  og  to«,  naar 
man  køber  fem  til  Spader  (at  sige  det  ligefrem  bringer 
Uheld),  at  det  er  grumme  farligt  at  vende  Spader  Fire 
op  i  Tourné,  —  Kortet  kaldes  i  Jylland  »Skanderborg 
Ligvogn«,  paa  Sjælland  »Kallundborg  do.«,  og  bringer 
ufravigeligt  Tab  — ,  og  at  man  ved  Grand  Tourné 
maa  passe  paa  at  anbringe  de  to  sorte  Esser  paa 
Bordet  med  et  saadant  Mellemrum,  at  der  lige  bliver 
Plads  til  den  ønskede  xVIanille.  Men  naar  man  sidder 
ligefor  Revnen  i  Spillebordet,  har  man  bedre  Udsigt 
til  at  vinde  end  den,  hvis  Plads  er  paa  den  anden  Led. 

